
Pratarmė 


Dingstimi šiam darbui tapo rusų orientalisto, Rusijos Mokslų 
akademijos Orientalistikos instituto Sankt Peterburge profesoriaus 
Jaroslavo Vasilkovo pranešimas „Indoiranėnų Vajus ir Gogolio Vijus: 
sugrįžimas prie pamirštos hipotezės“ (Hn0o-upanckuu Vayu u 2020- 
ne6cKkuu Buū: 6038pau;enue K 3a06b1m0u 2unomese), skaitytas II-joje 
kasmetinėje tarptautinėje mokslinėje konferencijoje „Azijos studijos: 
tyrinėjimai ir problemos“ Vilniaus universitete 2001 m. gegužės 11 d. 
Todėl darbas ir prasideda pirmąsyk Vijaus klausimą iškėlusio Žymaus 
XX a. osetinų kilmės iranisto Vasilijaus Abajevo (1900-2001) citata. 
Tačiau dėmesys telkiamas visai į ką kita, o būtent į V. Abajevo minimą 
osetinų tautosakos demoną vajugą (wejug / wejyg), kurį jis kildina iš 
iranėnų vėjo dievybės Vžyu-, tiksliau, iš jos skitiškos (šiaurės iranėnų) 
atmainos priesaga išplėstu vardu *Vayuka-, kurį ta proga, remdama- 
sis dar kai kuriomis Herodoto bei kt. užuominomis, ir rekonstruoja. 

Man pasirodė esant įmanoma šią V. Abajevo rekonstrukciją pa- 
tvirtinti lietuviška (ir iš dalies latviška) medžiaga. Pirma, lietuvių tau- 
tosakoje apie vėjo dievybę, ar tiesiog suasmenintą Vėją, esama įspū- 
dingų paralelių tiek apskritai su indoiranėnų, tiek ir būtent su iranėnų 
atitinkamais vaizdiniais. Antra, gausūs lietuviški duomenys patiki- 
mai ir nedviprasmiškai liudija mitinį vėją esant labai glaudžiai susi- 
jusį su mirtimi, vėlėmis bei velniais, taigi iš esmės irgi virtusį „demo- 
nu“, kaip kad osetinų vajugas iš skitų Vajuko. Juoba kad tarp osetinų 
vajugo ir lietuvių „sudemoninto“, ar tiesiog „blogojo“, vėjo esama ir 
daugiau, konkretesnių panašumų. Trečia, lietuvių kalbos mažybinis 
vėjo pavadinimas vėjukas ir panašiai sudarytas vėjarodį žymintis Žo- 
dis vėjūkas abu yra formaliai visiškai tikslūs rekonstruotojo skitų vė- 
jo dievybės vardo *Vayuka- atitikmenys, patvirtinantys tiek pačią ira- 
nėniškojo vardo rekonstrukciją, tiek ir, papildomai, būtent vėjišką 
osetinų vajugo prigimtį. 


Iranėnų mitiniai bei kalbiniai atitikmenys savo ruožtu leidžia kal- 
bėti apie atitinkamos lietuvių vėjo dievybės įvaizdžio bei vardo re- 
konstrukciją. Tuo tikslu, be tautosakos duomenų, dar aptariama 
XVII a. M. Pretorijaus aprašyta bei nupiešta Vėjopačio „statula“, 
mėginant ją susieti su atitinkamais vėlesnių lietuviškų vėjarodžių 
būtent senąją vėjo dievybę įvairiomis joso atmainomis ar apraiško- 
mis, galimas daiktas, būtent vardu *Vėjūkas (plg. minėtus apeliaty- 
vus vėjukas “vėjelis" ir vėjūkas “vėjarodis"). Šiokių tokių užuominų 
tokiam vėjo dievybės vardui esama ir pačioje tautosakoje, kurios 
atitinkamų motyvų kilmę tad, regis, būtų galima nukelti į gana se- 
nus laikus, kai (indojiranėnai ir (pra)baltai dar palaikė tiesioginius 
tarpusavio ryšius. Senu baltizmu tokiu atveju galėtų būti įtartas 
esant ir suomių žodis viukka, ar viuka, "šaltas, smelkiantis vėjas", 
taip kartu papildomai patvirtindamas šio lietuvių vėjo pavadinimo 
(bent jau apeliatyvo) archajiškumą. Ir t.t. 


Čia pat nedelsdamas noriu pareikšti padėką: Vilniaus universite- 
to Mokslo muziejaus vedėjui Vytautui Griciui - už suteiktą „Vėjo- 
pačio“ piešinio kopiją iš M. Pretorijaus rankraščio (pav. 1); Vil- 
niaus universiteto Orientalistikos centro dėstytojui dr. Valdui 
Jaskūnui - už nurodytus „Ramajanos“ sutrumpintą [žr. literatūros 
sąraše: Sen] bei pilną [Shastri] vertimus; Lietuvos Dailės muzie- 
jaus Liaudies meno foto rinkinio saugotojai Žydrei Petrauskaitei — 
už nurodytą R. Dethlefseno [Detlefzenas| knygą; Broniui Savuky- 
nui - už nurodytą A. J. Greimo laiško apie Bangpūtį publikaciją 
[Savukynas KTI] bei kai kurias vertingas pastabas; Lietuvos Na- 
cionalinio muziejaus vyr. muziejininkei Skaidrei Urbonienei - už 
nurodytas vėjarodžių publikacijas leidiniuose [Kynas VJR], [Kynas 
VV] ir [MA]; minėtajam Jaroslavui Vasilkovui - už suteiktą sogdų 
Vešparkaro, iranėnų „Visa pergalinčio vėjo“, freskos piešinį 
(pav. 35). Kartu labai ačiū draugams ir kolegoms, kurie manimi 
pasitikėjo ir palaikė. 


Šaltiniai originalo kalba, lietuvių irgi, bus cituojami kursyvu, o jų vertimai 
iš kitų kalbų, kaip ir tyrinėtojų darbai, — kabutėse. Kabutės tarp kabučių (ci- 
tatose), kad nesipainiotų, keičiamos viengubomis kabutėmis; jose pateikia- 
mos ir nagrinėjamų žodžių reikšmės. Nuorodos lenktuose skliaustuose žymi 
nurodomo šaltinio struktūros skaidmenis, pavyzdžiui, „Rigveda“ (IV.17.3) 
arba J. Basanavičiaus „Lietuviškos pasakos II“ (III-7); tuo tarpu laužtiniuo- 
se skliaustuose — leidinio santrumpą arba jo autoriaus pavardę, kuriuos žr. 
literatūros ir šaltinių sąraše, romėniški sk., jei yra, — tomą, o arabiški - pus- 
lapius, pavyzdžiui, atitinkamai [Puraena I-IV 378] arba [BLP II 112] (po 
dvitaškio čia kartais dar pridedamas, kai yra, cituojamo fragmento numeris, 
kuris kitąsyk gali būti tas pats teksto struktūros skaidmuo, kai nenurodytas 
atskirai). Į patį cituojamą tekstą laužtiniuose skliaustuose, kaip įprasta, įter- 
piami trumpi paaiškinimai ar pataisymai. Visi išretinimai, jei nieko tamtyč 
nepasakyta, — mano. 


1. Osetinų wejug / wejyg: 
įvaizdis ir tyrinėjimų apžvalga 


V. Abajevas 1958 metais paskelbė straipsnį, kuriame Gogolio iš uk- 
rainų tautosakos paimtą mirties demoną, pabaisą Vijų (ukr. Biu < 
sen. slavų *Bžūv, praslavų *Vėje, < ide. *yčju-') susiejo su iranėnų 
vėjo dievu Vayu, indoiranėnų Vūyu, ta proga probėgšmiais užkabin- 
damas ir lietuvių Vėjopatį: 

„Pradžioje Vayu - vėjo dievybė. Vėją indoiranėnai įkūnijo dviejo- 
se dievybėse: Vūyu ir Vata. Abu vardai yra šaknies vd- “pūsti" vedi- 
niai. Vata- buvo itin glaudžiai susijęs su savo įkūnijama gamtos sti- 
chija, tuo tarpu Vūyu- labai anksti ėmė apaugti naujais požymiais bei 
funkcijomis, taigi iš jo vėjiškos prigimties kitąsyk likdavo visai ma- 
žai. Jis galėjo reikštis kaip aukščiausias dievas, kaip dangaus dievas, 
kaip karo dievas ir, galiausiai, kaip mirties dievas. Jo santykinis svo- 
ris indoiranėnų mitologijoje buvo itin didelis. Tiek “Rigvedoje? tiek 
Avestoje? jis yra vienas iš pagrindinių dievų. Švedų mokslininkas Sti- 
gas Wikanderis, paskyręs jam dvitomį darbą, rašo: “[...] Nėra abejo- 
nių: jei apie kokią dievybę ir galima pasakyti, kad ji arijų periodu už- 
ėmė vyraujančią padėtį, tai yra Vajus. [...]'*. Toliau, nurodydamas 


' Pagal V. Abajevo rekonstrukciją [A6aes OBITI 306; A6aes H3C 69, 70]. Šį slavų žodį tebė- 
ra galima atpažinti tokiuose sudurtiniuose kaip baltarusių no06e ū (viesulus keliančio mitinio 
personažo pavadinimas) [C/JĮ I 380], rusų cyxoeeū =liet. saūs vėjis [OTkynmųukos 24) ir pan. 

? Cituojama iš: Wikander S. Vayu, Teil I. Lund, 1941, p. ix-x. Vėjų kultą Persijoje mini 
Herodotas („„Istorija“ I.131), pasak kurio, persai, be vyriausiojo dangaus dievo, dar „aukoja 
saulei, mėnuliui, žemei, ugniai, vandeniui ir vėjams“ [Herodotas 62]. Pasak Lukiano, skitai 
prisiekdavę vėju ir kalaviju [žr. A6aes H3C 70]. Zoroastrizmo mitologijoje „visa nugalintis“ 
(„Jaštas“ 15.5) Vajus buvo karių luomo dievas, o vėliau ėmė reikšti visą oro erdvę tarp Žemės ir 
dangaus ir tiesiog patį dangų [Zaehner 148-150]. Išskirtinei vėjo dievybės reikšmei indoiranė- 
nų mitologijoje pritaria ir T. Gamkrelidzė su V. Ivanovu: „Indoiranėnų tradicijoje mitologinė 
pora, sudaryta iš Vėjo dievo ir Griaustinio dievo (dviskaita — sen. indų /ndra-Vayū “Indra ir 
Vėjas', Vatūparjanya *Vėtros dievas ir Perkūnijos dievas'), patalpinama pačiame panteono 
priešakyje ir laikoma ištisos dievų bei mitinių herojų kartos protėviais“ [FaMkperun3e, HBanoB 
677]. O štai „Rigvedoje“ (X.168.4) vėjo dievas Vūta- apibūdinamas kaip ūtmd devūnūm 
bhuūvanasya gdrbhah „dievų dvasia, būties užuomazga“ [Aufrecht II 452]. Ir t.t. 

Vėjo kulto pėdsakus italikuose bei germanuose, Wikanderis daro 
išvadą, jog šis priklauso ne tik indoiranėnų, bet ir indoeuropiečių 
mitologijai. Šia proga reikia paminėti ir senovės lietuvių vėjo die- 
vybę Wejo-patis, kur Wejo- atitinka indoiranėnų Vūyu-, o patis (in- 
doeuropiečių potis) reiškia '*viešpatis', kaip ir kai kurių senovės in- 
dų dievybių varduose bei epitetuose, pavyzdžiui, Brhas-pati-, 
Prajū-pati-, Soma-pati-, Svar-pati- ir pan. Wejo-patis, vadinasi, reiš- 
kia “viešpatis Vėjas'“ [A6aes OBIIT 305). 

Visų pirma čia krenta į akis neįprasta Vėjopačio vardo interpre- 
tacija: mes suvokiame jį kaip vėjo ar vėjų viešpatį, o ne kaip „viešpatį 
Vėją“. Nors ir pastarajai interpretacijai galima būtų rasti šiokių to- 
kių argumentų. Pirmiausia omeny - žinoma lietuvių sakmė „Saulė, 
Vėjas ir Žiema“ (atitinkamai latvių Saule, Sals un Vėjš), kurioje su- 
asmeninti Saulė, Vėjas ir Žiema (latviuose Sals Šaltis") klausia žmo- 
gaus, prieš kurį gi iš jų tasai praeidamas nukėlė kepurę ar nusilenkė, 
t.y. kurį iš jų pagerbė. Žmogus prisipažįsta, jog šitaip pagerbė bū- 
tent Vėją. Tada Saulė pagrasina jį vasarą sudeginti, bet vėjas pažada 
vėsiai papūsti ir atgaivinti. Žiema (Šaltis) pagrasina sušaldyti, bet 
vėjas pažada papūsti šiltai ir ištirpinti sniegą. Taigi vėjas šioje sak- 
mėje pristatomas kaip galingiausia stichija, savo ruožtu suasmenin- 
tas Vėjas — kaip galingiausias, didžiausio pagerbimo vertas dievas. 
Tiesa, rusų mįslė Ceuwyem, 204um, 6cne0 eMy Knanaiomca „Švilpia, ge- 
na, [visi] jam nusilenkia“ (vėjas) mena visai buitišką tokio vėjo „pa- 
gerbimo“ priežastį, nors štai minklė Kmo na0 3emnėo yapo? „Kas že- 
mės karalius?“ vis dėto pabrėžia jo viešpatavimą [3arankn 24: Nr. 242 
ir 23: Nr. 232]. Žinoma rusams ir atitinkama sakmė (Connye, Bemep u 
Mopos „Saulė, Vėjas ir Šaltis“), o ją pateikdamas A. Afanasjevas kaip 
tik pastebi, jog „paprastoje liaudyje vėjas iki šiol garsėja kaip ponas“ 
ar „(vieš)patis“ (c1616em 20cnodunom) [Adanacces I 159], kas išties 


* AT 3900, pagal J. Balio išplėstą klasifikaciją, žr. Balys III 221, IV 201: Nr. 215; BLP II 
384: Nr. XII.5; LT IV 582: Nr. 606; LauD 280-281; SV 18 (kartais Žiemą atstoja Mėnuo, o 
Vėjas pagerbiamas iš baimės, dėl jo baisios išvaizdos, priešingai Saulei ir Mėnesiui, žr. MLT 
59-60: Nr. 408; Dundulienė SL 129-130); latvių - LTT 51-52. Tiesa, esama ir štai tokio 
pobūdžio duomenų: Kitą kartą saulė pergalėjusi vėją. Kad vėjas pūtė, tad žmogus 
macniau pritūrėjo ploščių. O kad saulė pradėjo kaitinti, tad ir ploščius nukrito [DŽT II 219: 
Nr.550], plg. analogiško turinio mįsles. 

patvirtina minėtą V. Abajevo išsakytą Vėjopačio vardo interpretaci- 
ją. Plg. dar: O20u6 yapo, 800a yapuya, 3eMNA MaMmywKa, KeOO omey, 
6emep 20cn00uNH, 00206 KOPMUNEŲ, CONHYe KHA3b, NYKHA KHA2U- 
na „Ugnis - karalius, vanduo - karalienė, žemė - motina, dangus - 
tėvas, vėjas - ponas / (vieš)patis, lietus - maitintojas, saulė - kuni- 
gaikštis, mėnuo - kunigaikštienė“ [Jlanb II 644]. O štai kai kurių tarp- 
tautinių (slavų?) patarlių lietuviškuose variantuose vėjas (ar Vėjas?) 
tiesiog užima Dievo vietą, plg. lietuvių Zykiam vėjas užpučia, o grei- 
tasai pats užbėga ir baltarusių (atitinkamai ir rusų): Ha yixa2a 602 
HAKHACeyb, P336b1 CAM HaGOAXCbIŲb [Grigas 519: Nr. 545]. Arba štai 
ukrainų dainoje: Ou noeiū, gimponoKy, c 20pu na Oonuny, | Oū, 
npunecoi, Bo2ce, 30aneka poduny! „Ai, papūsk, vėjeli, nuo kalnų į 
slėnį, / Ai, atnešk, Dievuli, iš toli širdelę“, kur „boxce, - A. Poteb- 
nios nuomone, - mena vėją“ [[oTre6nx 47]. Ir Lietuvoje žmonės dar 
visai neseniai atminė, jog turėjo būti dievaitis, kuris valdė viršūnes 
medžių, orą ir kitus aukštus patėmijimus, o jį paprastai vadydavo Vė- 
jas. Dievaitis Vėjas turėjo keturis sūnus ir t.t. [BLP] III 77: Nr. 
24]. Nors patroniminė priesaga -aitis šiaip jau gali reikšti Vėją esant 
Dievo sūnų, ką patvirtintų ir mįslės, kuriose Vėjas pasirodo kaip Dan- 
gaus (ir Žemės) sūnus, pavyzdžiui: Pati plati, pats dar platesnis, sūnus 
sukčius, duktė akla - „žemė, dangus, vėjas, naktis“ [MS 197]*. Kito- 
je mįslėje Vėjas pavadinamas „sūnaus žirgu“: Tėvo diržas nesulen- 
kiamas, motinos skrynia neuždaroma, sūnaus žirgas nesulaikomas — 
„kelias, ežeras, vėjas“ [MS 167; žr. LKŽ XX 716 ir kt.]. O štai lat- 
vių dainoje (Tdz 54643) vėlgi pats Divenš brauca Vėja zyrgus „Die- 
vulis važiavo Vėjo arkliais (žirgais)“ [Kursite 337]. Šiaip ar taip, 


* Variantus žr. MS 159, 198. Mįslė paliudyta jau XVII a. pabaigos ar XVIII a. pradžios 
anoniminiame smulkiosios tautosakos rinkinyje [SLT 413]. 

* Žirgas, arklys apskritai neretai prilyginami vėjui. Pavyzdžiui: Arklys kaip vėjas (Joniškė- 
lis, Pasvalio r.), Miklus arkliokas! Kad eina - kaip vėjas (Utena); Varpelis užgaudžia, arklys 
sužvengia ir eina kaip vėjas (V. Kudirka); Kaip vėjas mano arkliai, niekas nenutvertų (Že- 
maitė) [LKPŽ 312]; Greitas, kaip vėjo kumelys [SK 511: Nr. 87) ir pan. Plg. dainoje: Tai 
pavirtau ąžuolėliu, / O žirgelis - šiauriu vėjeliu [LT II 297: Nr. 327]. Dar plg. ir latvių dainą 
(LD 33798): Kam tie zirgi, kam tie rati, / Kas tie tūdi sabraukuši? / - Vėja zirgi, Vėja rati, / 
Saules meitas precinieki „„Kieno tie arkliai (žirgai), kieno tie ratai, / Kas ten tokic atvažia- 
vo? / Vėjo arkliai (žirgai), Vėjo ratai, / Saulės dukros jaunikiai“ (arba Vėja zirgi, Laimes rati 
„Vėjo žirgai, Laimės ratai“: LD 17144) [Kursite 337]. Plg. šiuo atžvilgiu vėją menančias rusų 

galima spėti baltus ir slavus kitados Vėją irgi laikius pakankamai reikš- 
minga dievybe, nors turimi skurdūs mitologijos šaltiniai apie vėją bei 
(kur kas gausesni) tautosakos duomenys, kuriuos dar minėsime, pa- 
rodo jį veikiau kaip demoną ar bent jau antraeilę mitinę būtybę. 

Iš dalies tad ir baltų atveju teisingi yra V. Abajevo žodžiai, pasa- 
kyti apie ukrainų Vijų, jo laikomą degraduota slavų vėjo dievybe: 
„Čia visų pirma reikia atsižvelgti į neišvengiamą senos pagoniškos 
dievybės sumenkėjimą krikščioniškoje tautoje, daugelį amžių gyve- 
nančioje su krikščionybe. Nėra ko nė laukti, kad būtų išlikusi toji 
didybės aureolė, kuri supo dievą Vajų arijų periodu“. Mat panašiai 
degradavo ir pačių iranėnų vėjo dievybė: „Juoba pamokanti šiuo at- 
žvilgiu yra lemtis, ištikusi dievą Vajų kitos krikščioniškos tautos — 
osetinų folklore. Senovės iranėnų Vayu, čia įgavęs pavidalą wejug, — 
tai įprastas osetinų epo bei pasakų personažas. Tik iš jo buvusios 
didybės nieko neliko. Wejug — tai kvaila ir pikta pabaisa, kuri, ne- 
paisant savo jėgos, neišvengiamai pralaimi grumtynes su žmogumi. 
Osetinų pasakose wejug paprastai vaidina tokį patį vaidmenį, kaip 
Europos pasakose - žmogėdra (prancūzų ogre). Jokio ryšio su vėjo 
stichija osetinų wejug'e aptikti nebeįmanoma“ [A6aes OBITT 306)". 

Pasak B. Kalojevo, osetinų mitologijoje vajugas — tai milžinas, 
kartais vienaakis milžinas, milžinas su ryškia marga barzda arba 
net septyngalvis milžinas. Vajugai gyvena bokštuose, pilyse, olose, 


mįsles: Ecmo y OedyWKu KOHeK — 6CeMy C6emy He OO2Hamo „Turi senelis [Dievas?] žirgelį — 
niekas pasaulyje nepavis“; Bpamye6a koHa He noūMamo „Brolio Žirgo nepagausi“; /Jo nonio 
6excum cugbiū xCepebeųy „„Lauku bėga šyvas eržilas“; Cugbiū Xcepe0e4 Ha 8ce yapcm8o pocem 
„Šyvas žirgas per visą karalystę žvengia“ (3aranku 23: Nr. 206, 222, 224, 225]; Cueciū Xxce- 
pečeų ynuyetū uecemcx „Šyvas eržilas gatve lekia“ [Pb 132] ir pan. Senovės Graikijoje, „pa- 
sivertęs žirgu, Borėjas turėjo su Erichtonijo kumelėmis dvylika vėjo greitumo kumeliukų. 
Kumeliukų jis susilaukė ir su viena iš erinijų bei harpijų“ [AMŽ 78]. Žirgus harpija gimdo ir 
su piečiu Zefyru, antai „Iliadoje“ (XVI. 148-150): ,,Automedontas todėl jam [Patroklui) tuoj 
žirgus greituosius pakinkė — / Ksantą ir Baliją, porą, kur lėkdavo greitai kaip vėjai. / Harpija 
buvo, Podargė, kadais juos atvedus Zefyrui“ [Homeras II 333]. Vedų įkvėptieji muniai (muni-) 
ekstazėje skrajoja „pasibalnoję vėjus“ (vata-) ir patys apibūdinami kaip „vėjo Žirgai“ (sg. vata- 
syūšvah = vūtasya “vėjo, vėtros? ašvah “arklys, ašvis') (RV X.136.3,5) [Aufrccht II 435; PurBe- 
na IX-X 292, 530]. Su vėjo ir žirgo tarpusavio sąsaja dar susidursime kick kitu atžvilgiu. 

5 Čia ženklas 2 žymi, paties V. Abajevo žodžiais, „priešakinės eilės a“ [A6aes OAG 6), 
kitaip sakant, balsį, „lyg tarpinį tarp a ir e“, kilusį iš iranėnų a [ten pat 203]. Visos kitos raidės 
tarimu maždaug atitinka lietuviškąsias, o w - angliškąją. Apie iranėnų vėjo dievybės demoniza- 
vimąsi bei galimas jo priežastis panašiai žr. A6Gacs HDC 70-71, taip pat iš dalies toliau. 

kovoja su nartais! ir visuomet jiems pralaimi, nes yra kvaili ir neran- 
gūs. Osetinai vajugus įsivaizdavo kaip labai didelio ūgio žmones, ne- 
retai įsikuriančius gyvenamame name ir kenkiančius jo gyventojams. 
Epe minimi vajugai tikriniais vardais: tai Iyhyfyrtas Mukara, kuriam 
nartų protėviai mokėję duoklę mergelėmis; Sainag-Aldaras, kuriam 
didvyris Batrazas, keršydamas už tėvą, nukirto dešinę ranką; Alafas, 
įjunkęs lankytis pas nartus šokiuose, kur jaunimui laužė kojas ĮMHM 
II 543, žr. 266]. Svarbiausi „nartų žygdarbiai susiję su savo žemės 
gynyba nuo prievartautojų mitinių pabaisų - vienaakių milžinų vaju- 
gų. [-..| Toks yra margabarzdis vajugas, atklydęs į nartų kalnus. Jis 
rijo galvijus, nartų išgintus į ganyklas, kol jaunasis Batrazas jį užmu- 
šė (sakmė “Batrazas ir Margabarzdis vajugas'). Kartą narsi nartų jau- 
nuomenė, vedama savo išmintingų senolių, visiems metams išsiren- 
gė į žygį. Tada nuožmusis vajugas Tyhyfyrtas Mukara per savo 
pasiuntinį perdavė likusiems nartams tokius žodžius: Jūsų protėviai 
mano protėviams mokėjo duoklę mergelėmis. Jau daug metų aš ne- 
reikalavau iš jūsų šios duoklės, o dabar nusprendžiau šios duoklės 
vėl pareikalauti. Jei neduosite, atimsiu jėga'. Kol bejėgiai sėniai ir 
negaluojantys nartai tarėsi, vajugas pasirodė pas nartus pats, išsirin- 
ko geriausias nartų mergeles ir išsivarė pas save. Batrazas, būdamas 


' Nartai — tai osetinų ir kai kurių kitų Kaukazo tautų tuo pat vardu pavadinto epo „didvyrių 
tauta“, ar gentis, pasižyminti daugeliu mitinių ypatybių: nartai atsiradę pačioje pasaulio pra- 
džioje, kai kurių Žymių nartų vienas iš tėvų tiesiog yra dievas ar kita mitinė būtybė, nartai 
nuolat bendrauja bei kariauja su dievais bei kitomis mitinėmis būtybėmis ir patys neretai de- 
monstruoja dieviškus sugebėjimus. „Nartų“ epas kaip visuma susidarė apie VIII-VII a. pr. m. e. 
skitų-sarmatų tradicijoje ir atspindi daugelį jų papročių bei tikėjimų. Plačiau žr. B. Kalojevo 
straipsnius [MHM II 199—200, 265—266; plg. ME II 74—46, 331-333], taip pat G. Dumėzilio 
veikalus, pavyzdžiui, rusų kalba išleistame rinkinyje „Osetinų epas ir mitologija“ [ĮĮroMe3nn1E 
O3M]) bei monografijoje „Skitai ir nartai“ [ĮĮroMe3nns CH]. V. Abajevo žodžiais, „padavimai 
apie nartus, kaip parodyta Millerio, Dumėzilio bei mūsų, daug kuo atspindi skitų buitį bei 
skitų užsiėmimus“ [A6aes OA6 237]; geografiniu požiūriu, epas susiformavo Šiaurinio Pa- 
juodjūrio stepėse [ten pat 47]. Dabartiniu savo pavidalu tad „„*Nartų' epas susidarė glaudžiai 
sąveikaujant bei susilydžius dviems mitologiniams epiniams ciklams: skitų-alanų, atsinešto 
osetinų protėvių, ir vietinio kaukazietiško, kurį buvo sukūrusios Kaukazo kilmės tautos“ [A6aeB 
CEH 83]. Pats nartų pavadinimas, pagal vyraujančią etimologiją, remiasi indoiranėnų žodžiu 
nar- *vyras, didvyris", o šis — ide. šaknimi *ner- 'galia; galingas, pajėgus; vyras', iš kurios 
galiausiai turime tokius lietuviškus žodžius kaip narsūs, į-nirtęs, taip pat naftas "pyktis, įnir- 
šis, užsispyrimas' bei kt. (žr. ĮroMe3H1» O3M 10, 20, 163-164, 216 ir toliau Mayrhofer II 
148-149: Pokomy 765; Fraenkel 504; LKŽ VIII 562 ir kt.]. 

danguje, išgirdo apie nelaimę iš Satanos pasiųsto vanago, kaip mat 
nušoko žemėn, surado vajugą ir žiaurioje kovoje jį užmušė, išvadavo 
iš vajugo povandeninio bokšto nartų mergeles bei žmonas ir parve- 
dė jas namo (sakmė 'Batrazas ir Tyhyfyrtas Mukara'). Batrazas 1š- 
gelbėjo nuo neišvengiamos žūties nartų kilminguosius, medžioklės 
metu patekusius septynių brolių vajugų nelaisvėn (sakmė “Kaip Bat- 
razas išgelbėjo kilminguosius nartus'). Vieną atšiaurią žiemą nartų 
šalyje iškrito daug sniego, ir prasidėjo galvijų badas. Išmintingojo 
Uryzmago bei nartų senolių patarimu, jie nutarė žūtbūt išgelbėti kai- 
menę - ją reikėjo nuginti vajugo Taro sūnų šalin, pajūrin, kur visus 
metus kaip šilkas banguoja žolė. Į šią galingiausių vajugų, Taro sūnų 
Mukaros ir Bibyco, šalį galvijus ginti teko Soslanui, kuris vajugams 
prisistatė už piemenį. Soslanas parodė vajugams savo garsiuosius 'Žai- 
dimus"'. Juos parodžius, Soslanui pavyksta gudrumu įveikti galinguo- 
sius vajugus (sakmė “Soslanas ir Taro sūnūs')“ [Kanoes 122-123]. 
Dar išsamiau, su šaltinių citatomis (kurių nuorodas, kartu su kai 
kurių žodžų osetiniškomis formomis, čia praleisime) osetinų vajugą 
pristato specialiai jam skirtame straipsnyje vėlgi V. Abajevas 1989 m. 
išėjusiame savo „Istorinio etimologinio osetinų kalbos žodyno“ IV 
tome. Vajugas (wejug / wejyg“) - tai „mėgiamas osetinų liaudies de- 
monologijos personažas. Vienodai populiarus pasakose ir herojinia- 
me epe, padavimuose apie nartus. Vajugai "Dievo buvo sukurti dar 
prieš nartus ir buvo nepaprasto ūgio bei jėgos'. Pasakose, pasisko- 
lintose iš gruzinų, taip pat iš jų pasiskolintuose padavimuose apie 
Amiraną gruz. devi nuosekliai verčiamas žodžiu wejyg; gruz. devi 
savo ruožtu pasiskolinta iš persų dėv, div “pikta dvasia', 'baubas"', 
'demonas' (avest. daeva- "pikta dvasia', sen. indų deva- 'dievas'). 
Kai kuriose vienodo siužeto pasakose, kur veikia piktos būtybės, 
viename variante jos vadinamos wejyg, kitame - xejrag "velnias". 
Kai kuriose pasakose “velnias? ir “vajugas' veikia kaip identiškos 


8 Ženklas y osetinų kalbos žodžių transkripcijose apskritai žymi, V. Abajevo žodžiais, „nc- 
aiškaus atspalvio balsį, atsiradusį redukavusis i arba u“ [A6aes OAO 6), šiuo atveju, - būtent 
u, kaip matyti iš paralelinės žodžio lyties. Žodžio lyčių skirtumai tarmiški: būtent „digorų 
tarmėje balsiai i, u išliko nepakitę nuo senovės iranėnų periodo. Ironų tarmėje jie susiliejo į 
vieną nevisiškai išreikštą balsį y (2)“ [ten pat 203; dar žr. Mayrhofer III 190]. Čia paprastumo 
dėlei kalbamas personažas visur vadinamas „vėjugu“. 

arba giminingos būtybės. Tai tik dar kartą patvirtina demonišką va- 
jugų prigimtį. “Žirgo paaukojime mirusiajam? vajugas pasirodo kaip 
mirusiųjų karalystės sargybinis. Vajugai vaizduojami kaip nepapras- 
tai stiprūs milžinai, kai kada vienaakiai arba kreivi, septyngalviai ar- 
ba net šimtagalviai. Paprastai jie priešiški Žmogui, bet pasitaiko ir 
"gerų" vajugų, pas kuriuos, pavyzdžiui, kaip jų auklėtiniai, gyvena pa- 
sakos herojai. Iki pat nesenų laikų liaudyje gyvavo tikėjimas vajugų 
tikrumu. Gimtajame Kobi aule vaikystėje aš esu girdėjęs nemažai 
pasakojimų (ne pasakų, bet “tikrų' pasakojimų) apie vajugus. Buvo 
pasakojama, jog kažkokio Karajevo namuose naktimis ėmė girdėtis 
neaiškūs garsai — bildesiai, traškesiai, trankomi langai bei durys ir 
pan. Žiniuonė paaiškino, jog visa tai - vajugo darbas. Pasirodo, prieš 
kurį laiką Karajevas statyboms tašė akmenį, o skeveldra pataikė į 
vajugo sūnų ir jį sužeidė. Naktiniai triukšmai - tai vajugo kerštas už 
savo sūnų. [...] Taip pat buvo pasakojama apie du vajugus, kurie per 
Tereko upę svaidė vienas kitam akmens luitus. Ant tų luitų esą iki 
šiol matyti jų pirštų atspaudai. Apie vieną mūsų aulo gyventoją, var- 
du Ganpo, pasakojo, kad jam po susitikimo su vajugu pasimaišė pro- 
tas. Viena plati ir lygi šienaujama pieva ant kalno šlaito netoli aulo 
Uchat buvo vadinama Wejygy mūs “vajugo klojimas'. Osetinų sak- 
mėse jie vaidina maždaug tokį patį vaidmenį kaip žmogėdros - rusų, 
ogre — prancūzų, mangas - mongolų. Tos pat giminės yra graikų kik- 
lopai. Osetinų epo pasakojimas apie “Nartą Uryzmagą ir kreivą va- 
jugą' ne tik siužetu, bet ir detalėmis sutampa su epizodu apie Odisė- 
ją ir kiklopą Polifemą. Tipologiškai čia priklauso ir šiaurės germanų 
troll. Gyvena jie arba pavieniui, arba grupėmis - trys, septyni arba 
daugiau brolių, arba visa šeima. Su jais kovojančiam herojui tenka 
sunkūs išmėginimai, bet galų gale jis juos nugali, nes vajugai, nors 
nepaprastai stiprūs, gerokai atsilieka nuo Žmogaus protu bei suma- 
numu. Kaip bendrinis žodis wejyg /wejug vartojamas ir tiesiog reikš- 
me "milžinas", 'milžiniškas", 'didžiulis*“ [A6aes H3C 68-69]. Kai ku- 
rias atskiras vajugų ypatybes toliau dar panagrinėsime smulkiau. 
Kadangi osetinų vajugas, kaip aukščiau jau buvo pažymėta paties 
Abajevo, regimai nieko bendra su vėju nebeturi, tai galima suabejoti 
ir jo genetiniu ryšiu su iranėnų Vayu. Taip ir padarė V. Ivanovas savo 

straipsnyje, irgi skirtame Gogolio Vijui. Jis iš tikrųjų pripažįsta gali- 
mybę osetinų vajugą susieti su ukrainų Vijumi, ir netgi randa tokiai 
sąsajai svarių papildomų argumentų, tik neigia paties vajugo ryšį su 
vėju, t.y. osetinų wejyg - su iranėnų Vayu. Vienas iš tokių papildomų 
argumentų - tas, jog kaip ir Vijus, „vajugas susijęs tuo pat metu ir su 
mirtimi, ir su geležimi: Merdiy fsen dwertte dyn iw wejyg bakendzaen 
“Mirusiųjų geležinius vartus tau vajugas atvers“ [Hanos OII 134), 
kaip kad sakoma aukščiau Abajevo jau minėtame apeiginiame lai- 
dotuvių tekste „Žirgo paaukojimas mirusiajam“?. „Antra, vajugas 
osetinų padavimuose neretai pasirodo besąs vienaakis“ [ten pat], o 
tai esą irgi skiria jį nuo iranėnų Vajaus ir apskritai nuo žinomų miti- 
nių vėjo įvaizdžių. 

Tačiau V. Abajevas, prasitaręs, kad „jokio ryšio su vėjo stichija 
osetinų wejug'e aptikti nebeįmanoma“ (žr. aukščiau), buvo ne visai 
teisus. Šiokių tokių minėto ryšio užuominų „Nartų“ epe vis dėlto 
tebesama. Pavyzdžiui, vajugų šalis kartais pasiekiama pakeliui skren- 
dant į dangų [HO 7, 26-27], t.y. kaip tik ten, kur plyti oro ir vėjo 
valdos. Kartais vajugai susiję su debesimis: supykę vajugai „apsiniau- 
kia kaip audros debesys“ [HO 32], o nukovus vajugą, „staiga debesis 
išsisklaidė“ [HO 50]. Pagaliau neretai vajugai su vėju ar viesulu lygi- 
nami bei siejami ir visai atvirai, pavyzdžiui: „Jis [vajugas] ant Žirgo 
greičiau už vėją lėkė“ [HO 50]; vajugams Karui ir Karafui pasiro- 
džius prie upės, jos mitiniai gyventojai donbetrai „dugne pasislėpė 
nuo vėjo gūsio“ [HO 52), „ir ne vienas [Žmogus| tais vargo metais 
Karo kvėptelėjimu buvo paverstas į ledą“ [HO 53]. O kitąsyk 
„Staiga baisus viesulas pralėkė kalnais, vėjas medžius su šak- 
nimis rovė, ir tapo aišku, kad visos negandos kyla iš milžiniškų Kara- 
dzau nasrų. Tatai jo, pabaisos, kvėpavimas žmones krėtė iš siaubo“ 
[HO 229], juoba kad netrukus pats „Karadzau į girią puolė ir ėmė 
rauti su šaknimis medžius“ [HO 232], tuo tarsi savaime personifi- 
kuodamas minėtąjį „baisų viesulą“. Vajugai, kartu su kitais nartų prie- 
šais, prieš puldami Batrazą, pagalbon „audrų valdovo paprašė vėjo“ 
[HO 208] ir pan. Verta dėmesio šiuo atžvilgiu ir paties V. Abajevo 


* Dėl jo dar žr. A6aes CEH 111, past. 69. Apie ukrainų Vijaus ryšį su Vajugu dar žr. V. Iva- 
novo ir V. Toporovo Vijui skirtą straipsnį „Pasaulio tautų mituose“ [MHM I 235-236]. 

vaikystėje girdėta sakmė apie vajugą, keršijusį už akmens skevel- 
dra sužeistą sūnų, dėl ko „namuose naktimis ėmė girdėtis neaiškūs 
garsai — bildesiai, traškesiai, trankomi langai bei durys“. Ir pats va- 
jugo sūnaus sužeidimo būdas, kaip vėliau matysime, ir juolab kerš- 
taujant „trankomi langai bei durys“ kuo puikiausiai dera mitiniam 
vėjui ar viesului!?. Pagaliau atvirai vėją ar viesulą mena kai kurie 
osetinų vajugo atitikmenys [dėl to žr. MHM II 200; ME II 75] arti- 
mų Kaukazo tautų „Nartų“ epuose. Taip abchazų daugiagalvio vie- 
naakio (kiekvienoje galvoje po akį) milžino Adau pasirodymą vi- 
suomet palydi viesulas ir griausmas su žaibais [ĮMHM I 44], o adygų 
mergeles grobiančiam slibinui Bliago tiesiog iš akių pučia visa pa- 
keliui šluojanti pūga [ĮMHM I 176]. 

Todėl V. Abajevas 1965 m. knygoje „Skitų - Europos kalbų izog- 
losos“ pakartojo 1958 m. savo išsakytas mintis apie osetinų vajugo 
genetinį ryšį su iranėnų vėjo dievybe ir dar papildė jas kai kuriomis 
naujomis lingvistinėmis rekonstrukcijomis. Jo žodžiais, „tenka skai- 
tytis su tuo, kad, spaudžiant krikščionybei, senieji pagoniškieji die- 
vai išnyko ne iškart, bet arba adaptuodamiesi susiliejo su krikščionių 
šventaisiais ir taip naujais vardais visiškai ar tik iš dalies išsaugojo 
savo senąją prigimtį, arba iš “aukštosios? religijos sferos perėjo į 'Že- 
mąją' demonologijos sferą, į folklorą, į magiškas apeigas ir kt., iš 
dievų virto demonais, piktomis dvasiomis, pasakų pabaisomis, liau- 
dies epo personažais ir pan. Būtent toks procesas lėmė, kad arijų 
dievas Vayu-, pradžioj vėjo, paskui karo, keršto, mirties dievas, ose- 
tinų folklore vardu Wejyg / Wejug atsidūrė tai piktos pabaisos, tai 
mirusiųjų pasaulio vartininko vaidmenyje“, nes, kaip sakoma jau ci- 
tuotame apeiginiame tekste, „Mirusiųjų geležinius vartus tau vaju- 
gas atvers“ |AGaes CEH 111]. Pagaliau „yra pagrindo manyti, jog 
Wajyg, osetinuose degradavęs iki pabaisos, skitams dar tebebuvo ger- 
biama dievybė“ [A6aes CEH 112). Tokią prielaidą tyrinėtojas daro 
remdamasis Herodotu, kuris savo „Istorijoje“ (IV.59) pagal interpre- 
tatio graeca aiškina, jog „Hestija skitiškai vadinasi Tabiti, Dzeusas, 


'? Antai latvių dainoje iš K. Baruono rinkinio Latvju dainas (LD 27438) taip elgiasi būtent 
suasmeninta, mitinė Vėjo motė: Ej gulėr, Vėja mate, / Neklabini nama durvis „Eik miegoti, 
Vėjo mote, / Neklebenki namo durų“ [Kursite 338]. Apic latvių Vėjo motę dar bus kalbama. 

mano nuomone, teisingiausiai vadinamas Papėju, Žemė - Api, Apo- 
lonas - Oitosyras, Uranija - Argimpasa, Poseidonas - Tagimasadas“ 
[Herodotas 228]. Kadangi minėtoji Apytuzaoa to paties Herodoto 
kitąsyk užrašoma kaip 'ApTruraoa, tai, daro prielaidą V. Abajevas, 
ir Oirooupoc galįs būti klaidingai užrašytas *Otyooupos, kurį visiškai 
taisyklingai atitiktų iranėnų *Vayuka-sūra-, pažodžiui “galingasis Va- 
jukas'. Kadangi k šiaurės iranėnų tarmėse dėsningai virsta g", tai šis 
iranėnų *Vayuka- savo ruožtu gali būti laikomas taisyklingu oseti- 
niškojo wejug, ar wejyg, provaizdžiu, taip papildomai patvirtinda- 
mas pastarojo ryšį ir su Vūyu-, vėju. Ir pagaliau vėlgi šiame „skitų 
*Olyooupoc "galingasis Vėjas" ataidi prūsų Wejopatis “viešpatis Vė- 
jas““ [AGaes CEH 112]. 

1989 m. „Osetinų kalbos istorinio etimologinio žodyno“ ketvir- 
tajame tome V. Abajevas vėlgi pakartoja šiuos savo atliktos rekonst- 
rukcijos argumentus, skitų *oigo- graikiškai užrašytame varde 
*Olyodoupoc formos atžvilgiu čia jau tiesiog sutapatindamas su oseti- 
nų wejyg, ir priduria keletą papildomų: armėnų kalbos iranizmą 
vahuk' "burtininkas, raganius', kurdų wojuk "naktinė pabaisa', kartu 
spėdamas, jog ir sogdų w'ywk bei pehlevio kalbos w'ywg 'medžioto- 
jas' galį būti tiesioginiai iranėnų vėjo dievybės vardo *Vižyuka- at- 
spindžiai (kaip kad pali kalboje žodis /udda “medžiotojas? remiasi 
vedų audros dievo Rudra- vardu), o pati ši iranėnų vėjo dievybė, be 
kai kurių papildomų sąsajų (kaip antai lotynų Vėdius < Vėjus dius 
"dievas Vėjas? bei Vėjovis < Vėjus Jovis "mirusiųjų pasaulio bei kerš- 
to dievas? [pažodžiui išeitų Jupiterio Vėjas'|), vėl pabrėžtinai sieja- 
ma su lietuvių Vėjopačiu ar Vėjadieviu [AGaes H3C 69-71]. 

Ir G. Dumėzilis apie osetinų wejug 'milžinas' sako: „Aš aiškinu jį 
taip pat, kaip V. Abajevas, t.y. vedu iš indoiranėnų dievo Vūyu, tik 
kitaip argumentuodamas“ [/ĮroMe3unb O35M 148]. O argumentuoja 
autorius tokią raidą pačia indoiranėnų mitinio vėjo prigimtimi: „Mil- 
žinas, grubus, kvailas pasakų milžinas, nuolatinis didvyrių priešas, 
taip pat milžinas, su kuriuo siejami kai kurie liaudies tikėjimai bei 

"! Dėl to dar žr. AGaes OAG 210 t. 


'2 Tokią lietuvių Vėjadievio ar Vėjdicvio sąsają su lotyniškuoju Vediju savo Vėjopačiui skir- 
tame straipsnyje „Pasaulio tautų mituose“ palaiko ir V. Ivanovas su V. Toporovu [MHM I 227]. 

vietiniai padavimai, digorų tarmėje vadinamaswejug, 0 ironų -wejyg 
arba wejig. Šis žodis iškart išaiškintas kaip indoiranėnų dievo Vžyu 
*vėjas' (vedų Vayu, avestos Vayu-) vedinys, pridūrus gerai žinomą ir 
paplitusią priesagą. Tačiau pats Abajevo paaiškinimas, kaip vyko de- 
gradacija, dievą pavertusi milžinu, nuskambėjo ne taip įtikinamai. 
Abajevas daro prielaidą, kad *Vayu-ka buvęs kažkurios vienos gen- 
ties "aukščiausia dievybe" ir kad kitos, priešiškos gentys jį nužeminę, 
o įžengusi krikščionybė pribaigusi. Dabar mes jau žinome, kad sąvo- 
kos "aukščiausia dievybė' indoiranėnų dievams be atodairos taikyti 
negalima. [...] S. Wikanderio atskleistas 'Mahabharatos mitologinis 
fondas' pakeitė šį požiūrį, parodė, kad išties svarbus dievas Vajus, 
kurio reikšmė ankstesniais laikais, prieš pasirodant pirmiesiems pa- 
minklams, buvo dar didesnė, užėmė griežtai apibrėžtą vietą sudėtin- 
goje teologinėje sistemoje, kurioje ne mažiau apibrėžtas vietas turė- 
jo ir kitos “aukščiausios dievybės'. Būtent: priešvediniais laikais jis 
viešpatavo antrajai funkcijai, fizinės jėgos, paprastai karingos, funk- 
cijai dviem atžvilgiais - visuomeniniu ir kosminiu. Ir čia Vajus, kaip 
atsvara Indrai, įkūnija kaip tik tą jėgos atmainą, kuri daro jį itin arti- 
mą, iš prigimties artimą pasakų milžinui, iki kurio jį ir nužemino 
osetinų tautosaka“. Juoba kad „osetinų kalba iki mūsų laikų išlaikė 
du indoiranėnų vėjo pavadinimus - vayu ir vata. Digorų wad(ee), iro- 
nų wad kai kuriuose sudurtiniuose žodžiuose, kaip antai vėjas", '*vė- 
jo malūnas" bei “zefyras", ir dabar tebereiškia vėtrą. Šis wad niekad 
nesudievinamas. Tautosakoje žinoma “Vėtrų valdovė", bet vadinama 
ji sudurtiniu žodžiu digorų Wad-axsine, ironų Wad-axsin (exin(e) 
pažodžiui 'viešpati'). Dabartinė padėtis kalboje, kai wade siejamas 
su gamtos reiškiniu, 0 wejug visai prarado ryšį su vėju ir težymi mi- 
tologinių būtybių klasę, - tai tik visiškai išsipildžiusi diferenciacija, 
prasidėjusi dar “Rigvedoje' bei 'Avestoje'. A. Mackdonellas: *“Kiek- 
vienas iš dviejų vėjo vardų, Vūyu ir Vata, vartotas tiek gamtos reiški- 
niui, tiek jo dieviškai personifikacijai pavadinti. Tačiau Vūyu visų pir- 
ma yra dievas, o Vata - stichija'?. O dėl to, kad wejug iš tikrinio 


'* Dumėzilio cituota iš: Mackdonell A. A. Vedic Mythology. Oxford, 1897, p. 81. Pažymė- 
tina, kad indoiranėnų vėjo pavadinimas vata- turi tą patį šaknies formantą (ide. *-/-) kaip 
lietuvių vėtra [žr. Pokomy 83-84 ir kt.]. 

vardo virto bendriniu *'milžinas", tai šis virsmas niekuo nesiskiria nuo 
šventųjų Elijo ir Jurgio vardų, be savo įprastos reikšmės, žyminčių 
dviejų rūšių dvasias, dažnai minimas padavimuose apie nartus“ 
[Į roMe3nn» O3M 149-150, 151-152]. 

V. Abajevo aptiktą osetinų vajugo vardo ryšį su (indojiranėnų vė- 
jo pavadinimu, be to, mini, nieko prieš nepasakydami, ir žymus in- 
doiranistas M. Mayrhoferis [Mayrhofer III 190], ir šiuolaikinis rusų 
iranistas I. Rakas [Pak 459], ir kai kurie kiti pastarojo paminėti moks- 
lininkai (žr. ten pat). Ypač pažymėtina, kad ir pagrindinis šios hipo- 
tezės priešininkas V. Ivanovas - kartu su T. Gamkrelidze parašyta- 
me ir 1984 m. Tbilisyje išleistame garsiame veikale „Indoeuropiečių 
kalba ir indoeuropiečiai“ — galiausiai pripažino vajugo vėjišką pri- 
gimtį: pabrėžę Vėjo dievo reikšmę bendroje indoiranėnų tradicijoje, 
autoriai, nurodydami minėtąjį 1965 m. V. Abajevo darbą, priduria, 
jog „mitologinis “Vėjo? kaip “Milžino? įvaizdis atsispindi ir atskirose 
iranėnų tradicijose iki pat mūsų laikų, plg. oset. wejug < *žvayu-ka 
'milžinas*“ [FaMkpenna3e, HBanos 677). Taigi osetinų vajugo ryšiui 
su vėju prieštaravimų nebėra. 

Mums itin svarbu, kad tokiam ryšiui, kalbėdamas apie lietuvių 
vėjo ir velnio sąsajas, platesniame tipologiniame kontekste pritarė ir 
N. Vėlius: „Su vėju skraido germanų Votanas, graikų Hermis, romė- 
nų Merkurijus!*. Šie dievai yra susiję su mirusiaisiais, įsivaizduojami 
kaip mirusiųjų palydovai į pomirtinį pasaulį. Su pomirtiniu pasauliu 


'* Votano vardas, kaip kad seniai jau spėjama, gali būti tiesioginis sen. indų vėjo pavadi- 
nimo vata-, arba Vėjo dievybės vardo Vata-, atitikmuo [žr. Mayrhofer III 185; Famkpenunae, 
Hsaanos 835-836]. Tokiu atveju jis būtų susijęs ir su lietuvių vėju bei juolab vė/-ra. Pana- 
šių į Hermio bei Merkurijaus požymių lietuvių Vėjas savo ruožtu turi, pavyzdžiui, minėto- 
je mislėje: Pati plati, pats dar platesnis, sūnus sukčius, duktė akla - „žemė, dangus, vėjas, 
naktis“. Vėjas čia yra Dangaus ir Žemės sūnus —- sukčius. Hermis, Dzeuso ir Majos sūnus 
(romėnų Merkurijaus motina Maja buvo kaip tik Žemės deivė), kaip žinoma, irgi yra „suk- 
čius“ par excellence. Plg. šiuo atžvilgiu rusų mįslę /Jpuwen 80 p 60 060p, xo3Auna 6 OKHO 
yKec „Atėjo vagis į kiemą, šeimininką per langą išsinešė“ (vėjas ir dūmai) [3aranku 102: 
Nr. 3226]. Dėl lietuvių Vėjo, ar paprasčiausiai vėjo, dalyvavimo mirusiojo vėlei keliaujant 
į aną pasaulį, kuo pasižymi graikų Hermis (plg. „Odisėją“ XXIV. 1-14) ir romėnų Merkuri- 
jus, žr. toliau. Beje, su Merkurijumi palyginamas prašosi (keldamas įtarimų ir dėl tiesiogi- 
nės vėlyvos pastarojo įtakos) ir lietuvių vėjo vardas Merkeušas, kaip antai sakmėje „Bro- 
liai vėjai“ (AT 3902, pagal J. Balio išplėstą klasifikaciją [Balys III 221]): Pietų vėjas 
vadinasi Pundušas, vakarų - Tarteušas, žiemių - Jovušas, o rytų - Merkeušas [BLP I 277: 

siejamas ir osetinų wejug, artimas indų Vūyuū, persų Vayu giminaitis. 
Jis kaip tik buvo įsivaizduojamas kaip pomirtinio pasaulio vartinin- 
kas“ [Vėlius ChLMP 71]. 

Toliau ketinu parodyti, kad lietuvių mitinis vėjas, ypač „bloga- 
sis“, ar tiesiog vėjo demonas, ne tik apskritai, bet ir ne vienu konkre- 
čiu savo bruožu iš tikrųjų yra panašus į osetinų vajugą, juoba kad 
tarp jų — ir tie bruožai, kuriais remiantis mėginta užginčyti vajugo 
vėjišką prigimtį. Kitaip sakant, iš palyginimo su lietuvių tautosakos 
„bloguoju“ vėju išplauks, jog ir tai, kad osetinų vajugas pasireiškia 
kaip mirties demonas, kaip milžinas, neretai vienaakis, sužeidžiamas 
atskilusia akmens skeveldra ir t.t., tik patvirtina jo vėjišką prigimtį. 
O lyginant su osetinų vajugu, kartu išryškėja ir lietuvių vėjo demono 
bei apskritai vėjo dievybės paveikslas. Tam ir skirta antroji šio darbo 
dalis. Be to, šia prasme papildomai pasitvirtina, kartu įgydamas kon- 
kretesnį turinį, ir V. Abajevo ne kartą pabrėžtas iranėnų vėjo dievo 


Nr. XI.3; LauD 285; LT IV 586: Nr. 612; SV 7]. Vėją Jovušą savo ruožtu plg. su minėtu 
lotynų Vėjus Jovis. 

Kita vertus, plg. vėjų vardus rusų užkalbėjimc, akivaizdžiai susijusius su keturiais evan- 
gelistais: Bamiousku gempoi, GamiowuKu Guxopu, CuhbHble MO2yUUe 6ozamoipu: JIyka, Mapxo, 
Mameeu, Fa6puno, nambiū guxopo! „Mielieji mano vėjai, mielieji viesulai, stiprieji galiūnai: 
Lukai, Morkau, Matai, Gavrila, penktasis vicsule!“ [BnacoBa 87]. Nors ir čia vėjų sutapatini- 
mas su evangelistais gali būti vėlesnis, juoba kad ketvirtasis vietoj Jono pavadinamas Gavri- 
la, ir dargi priduriamas „penktasis viesulas“, atstojantis tradicinio pasaulio modelio centrinę 
vertikalią ašį, kuriai savo ruožtu atstovautų lietuvių keturių „brolių vėjų“ tėvas (kaip iš dalies 
jau buvo užsiminta, Dievaitis Vėjas turėjo keturis sūnus, kurie tėvo paliepimo klausy- 
davo ir katrą į katrą pusę pasiųsdavo pūsti orą, tokiu vardu vadydavo: Rytys, Pietys, Vakaris 
ir Šiaurys [BLPĮ III 77: Nr. 245]). Pagal krikščionišką modelį, jį tektų tapatinti su Kristumi 
tarp keturių evangelistų (plg. /Įyxu 602xue om ycmoe ee0, / Camaeo yapa, Xpucma nebdecho20 
„Dievo dvasios [čia = vėjai] iš burnos jo, / Paties karaliaus, Kristaus dangiškojo“ [AdbaHnacbcB 
I 145]). Lyginant minėtus rusų užkalbėjimo keturis vėjus, į kuriuos kreipiamasi epitetu 
6Oamiowku, su keturiais lietuvių „broliais vėjais“, verta atkreipti dėmesį ir į tai, kad rusų 
6dma, 64miowka “tėtušis; mielasis' kilme remiasi slavų žodžiu *bratv, rusų 6pam 'brolis" ir 
etimologiškai tiesiog atitinka lietuvių brolis [Oacmep I 135]. E. Fraenkelio žodžiais, „demi- 
nutyvinės formos rus. 6amiowxa "tėvelis", tiesiog 'brolelis", serbų-kroatų bac 'a 'brolelis", 
bato “brolelis" ir *tėvelis" priklauso žodžiui sl. bratv. Lygiai taip pat latvių kalboje brolelis 
vadinamas balis, balelis, balelinš, hetuvių — ay broli, batai, batukai mana (L. Rėzos daino- 
se), ai bati, bati, batuži, brolau (L. Juškos dainose)“ [Frenkelis 47]. Tokie sutapimai kalbos 
lygmeny gali reikšti, jog sugretinti tekstai yra gerokai archajiški ir jau tikrai ne krikščioniškos 
kilmės, nors ir patyrę vėlesnę krikščionybės įtaką (palyginimui galima paminėti žinomą Kris- 
taus ir keturių evangelistų „,„mandalos“ sąsają su senovės Egipto Horu ir keturiais jo sūnumis). 
Lietuviškajame tekste, be Merkeušo, savaime šiaip jau nekyla jokių sąsajų su cvangelistais. 

Vayu-, taip pat rekonstruotąja priesagine vardo lytimi *Vajuka-, ry- 
šys su M. Pretorijaus paliudytu lietuvių vėjo dievu Vėjopačiu (plg. 
ką tik minėtą moteriškos lyties osetinų Wad-exsin(e), pažodžiui "Vėt- 
rų viešpati", taigi esmiškai „„Vėtropati“). Vėjopatis, jo sąsajos su lie- 
tuvių tautosaka bei galimi atspindžiai vėlesnėje lietuviškų vėjarodžių 
tradicijoje. aptariami trečiojoje darbo dalyje. Ketvirtoji dalis skirta 
V. Abajevo rekonstruotojo iranėnų vėjo dievybės vardo *Vūjuka- eti- 
mologinei tapatybei su lietuvių mažybiniu vėjo pavadinimu vėjukas 
bei vėjarodžio pavadinimu vėjūkas, kurią semantiškai pagrįs būtent 
antroje ir trečioje dalyse aptartos sąsajos. Ir galiausiai penktojoje, 
paskutinėje, dalyje trumpai apžvelgiamas baltų ir osetinų protėvių 
skitų istorinių kontaktų klausimas, suteikiantis aptariamiems paly- 
ginimams istorinį geografinį kontekstą. 


2. Osetinų vajugas ir lietuvių vėjo demonas 


2.1. Vėjas — mirusiųjų vėlės 


Visų pirma, jau V. Abajevas atkreipė dėmesį į iranėnų vėjo dievo 
Vayu ryšį su mirtimi: „Turiu galvoje vaizdinius apie Vayu kaip mirties 
dievą. Šis vaidmuo ypač ryškus Avestoje, tekste, pavadintame 
Aogamadačča. Šis tekstas zaratustrininkų buvo skaitomas laidotuvių 
apeigų metu, t.y. prilygo krikščioniškosioms gedulingosioms pamal- 
doms“ [A6aes OBIIT 306]. Štai šio teksto posmai 77-81: 


Galima praeiti keliu, 

sergimu tekančios (upės) Dūnu; 
vienas tik (kelias) nepraeinamas — 
negailestigojo Vayu. 


Galima praeiti keliu, 

sergimu slibino, storo kaip jautis, 
puolančio žirgus, puolančio vyrus, 
žmogžudžio negailestingo; | 
vienas tik (kelias) nepraeinamas — 
negailestigojo Vayu. 


Galima praeiti keliu, 

sergimu tamsiai rudo lokio; 
vienas tik (kelias) nepraeinamas — 
negailestigojo Vayu. 


Galima praeiti keliu, 

sergimu plėšiko; 

vienas tik (kelias) nepraeinamas — 
negailestigojo Vayu. 


Galima praeiti keliu, 

sergimu ratuotos kariaunos; 
vienas tik (kelias) nepraeinamas — 
negailestigojo Vayu.“ 


5 Versta iš pažodinio rusiško vertimo: A6aes CEH 114; poetinį rusišką vertimą žr. AGaeB 
OBITF 306, angliškus - Zaehner 149; Vassilkov 485. 

Pasak V. Abajevo, šių „gedulingųjų pamaldų" prasmė aiški: žmo- 
gus gyvenime gali išvengti visokiausių pavojų: slibino, laukinio Žvė- 
ries, plėšiko, net ištisos kariaunos, bet jeigu jau jis sutiko mirties die- 
vą Vayu, išsigelbėjimo jam nebėra. Taip vaizdingai išsakoma mintis 
apie mirties neišvengiamybę“ [A6aes OBIIT 306; A6Gaes CEH 115]. 

Iranėnų Vūyu, apskritai indoiranėnų Vayu būdingą ryšį su mirtimi 
pabrėžia ir J. Vasilkovas, tuo siekdamas apginti V. Abajevo hipotezę 
apie Vajaus giminystę su Gogolio Vijumi: „Indoeuropiečių vėjo dievo 
ambivalentiškumas indoiranėnų mitologijoje ypač išreikštas. Iranė- 
nų Vajus iš pagrindų dvilypis ir susijęs su mirtimi ne tik “viena iš 
savo... dualizmo hipostazių' — t.y. kaip pehlevio [kalba užrašytų] teks- 
tų "piktasis Vajus", bet ir savo seniausiu pavidalu (žr. minėtą Avestos 
tekstą Aogomadačča). Palyginimas su indiška medžiaga rodo jį bu- 
vus dvilypį jau indoiranėnų laikais. Tiesa, didžiausi indų-iranėnų pana- 
šumai pasireiškia ne pačiu archajiškiausiu ('Rigveda' - 'Avesta'), bet 
chronologiškai vėlesniu lygiu, nes abiejų hieratiškųjų tekstų archa- 
jiką nustelbė religiniai žynių pertvarkymai: Zarathuštra ('Gatose') 
apskritai Vajų padarė vienu iš demonų - devų, o rigvediškojo kulto 
aukojimams Vajus neturėjo didelės reikšmės (užtat, regis, didesnį vaid- 
menį vaidino liaudies apeigose bei mistinėse vratjų praktikose). Rig- 
vedoje Vajus - tai vėjas, gimęs iš Pirmažmogio, o kartu ir pirmosios 
Aukos, Purušos kvėpavimo (X.90.13), visur kur keliaujantis ir 'kru- 
tantis visose gyvose būtybėse? (I.164.31) - t.y. identiškas visų gyvų 
būtybių, taip pat ir dievų (d/mū devūnūm: X.168.4) kvėpavimui. Jo 
griaunamasis aspektas Rigvedoje prislopintas; sakoma tik, kad jis 
lekia, viską triuškindamas (rujūn: X.168.1; plg. Vajų epiniu vardu 
Prabhafjana “Visa laužantis'!“ ir Vajaus sūnaus, jo žemiškojo 


'* Dėl tokio vėjo apibūdinimo plg. Vėjo „prisipažinimą“ rusų mįslėje Bce n0maro, sce cpvi- 
6ai0, KuueMy noujadoi nem „Viską laužau, viską plėšau, nickam nėra pasigailėjimo“ 
[3aranku 24: Nr. 24]]. Tačiau dar įdomesnės šiuo atžvilgiu atrodo sanskritiškojo epiteto lictu- 
viškos etimologinės sąsajos. Dalykas tas, kad sanskrito veiksmažodžio šaknies bha/ij- "lauž(yjti, 
griauti, daužyti" (bAandkti "jis laužo, daužo, griauna, triuškina') taisyklingas atitikmuo lietuvių 
kalboje yra veiksmažodis berigti *baigti' [Mayrhofcr II 469; Pokorny 114-115; žr. Fraenkel 34; 
Karulis I 107; Sabaliauskas 181, 203; Urbutis 100—104; taip pat Monier-Williams 683; 
Kouepruna 474]. Plg. tokias jo reikšmes kaip iš-beigti "išvarginti", nu-befigti 'nubaigti, už- 
mušti", pri-bengti "pribaigti", su-benigti 'sumušti" bei kt., taip pat minėtam Vajo epitetui forma- 
liai artimą pra-be/igti [LKŽ I 753—754]. Tos pat kilmės galiausiai ir prabanga, aiškinama kaip 

antrininko Bhymos charakteristikas: šėlas, siautėjimas, mažne de- 
monizmas). Užtat turtingi informacijos apie Vajų, taip pat ir grės- 
minguoju jo atžvilgiu, yra vėlesni tekstai, betgi išsaugoję labai archa- 
jiškus vaizdinius. 'Ramajanoje? Vajus, gedėdamas jauno sūnaus 
(Hanumano), pasitraukia iš žemės į '0lą' (guhūm); o kadangi jis — 
*pranų valdovas? (prūnešvarah)!' bei “gyvybės (vieš)patis' (žyusah pa- 
tih), tai sukelia katastrofą: visa kas gyva liaujasi kvėpavę. Tik prikėlę 
Hanumaną dievai išgelbėjo pasaulį nuo pražūties (7.35). Sulig *'Mat- 
sja purana' (167.13-25), lygiai tokiu pat būdu (atimdamas iš visa 
ko gyvo kvėpavimą) Vajus (tiksliau - Višnus, įgavęs Vajaus pavida- 
14) sunaikina pasaulį pralajos [pasaulio pabaigos| metu. “'Mahab- 
haratoje' (XII.17) Vajus minimas tarp 'dievų žudikų" šalia Kalos (Lai- 
ko-Likimo) ir Mritjaus (Mirties). Kitoje 'Mahabharatos"* vietoje 
(XII.315.36-52) Vyasa apibūdina Vajaus “dėmenis? - tai 5 pranos kūne 
ir 7 išoriniai vėjai, iš kurių šešiems gamtiniams vėjams, judantiems 
atitinkamomis kosmoso kryptimis, griežtai priešinamas 7-asis vėjas 
parūvaha “anapus nešantis'“, kuris “mirties valandą užgniaužia visų 


*perviršis" [žr. Sabaliauskas 217] (t. y. kaip tam tikras „perbengimas“), plg. šiuo atžvilgiu 
vyr. g. prūbangas reikšmę 'išdykavimas, išdaiga' [LKŽ X 484]. Plg. sanskrito prabhanigin- 
*laužiantis, triuškinantis'? [Monier- Williams 683; Kouepruna 433]. Dėl atitinkamos lietuvių 
vėjo semantikos plg. padūuža 'kas daužosi, trankosi', S. Nėries Viesulai padaužos jau 
sparnus pakėlę, taip pat posakį padaužom nueiti reikšme “vėjais, niekais virsti", vėjų pa- 
dauža apie nerimtą žmogų; Plikas laukas buvo baisiai, vėjas daužydavo (Griškabūdis, 
Šakių r.); Vė jas daužos iš visų šonų, galgi ir sudaris lietaus (Salakas, Zarasų r.); taip pat 
Jau vėjas nemuša (nepučia) (Jurbarkas); Griaunamas (žmogų pargriaunantis) vėjas 
(Tirkšliai, Mažeikių r.), vėjo duoti *barti, bausti, mušti" [LKŽ IX 39—40; XVIII 573, 583, 
585] bei pan. 

Įsidėmėtina, jog tos pat kalbamos šaknies žodis yra lietuvių banga, plg. sanskrito bhangd- 
*lūžis* [žr. Mayrhofer II 460—461 ir visus ką tik išvardintus etimologinius šaltinius], plg. 
įprastą posakį lūžta bangos bei pan. Šiaip ar taip, bangas vandeny supučia būtent vėjas, ir 
apie tai dar turėsime progos pakalbėti. 

' Sanskrito terminas prūna- žymi maždaug 'gyvybinį kvėpavimą", žodis padarytas iš prieš- 
dėlio pra- ir daiktavadžio ana- 'kvėpavimas' arba iš veiksmažodžio prūn- "įkvėpti, kvėpuoti, 
pūsti, gyventi? (pra- + an- 'kvėpuoti"). Žodis giminiškas sanskritiškajam dnila- *vėjas', grai- 
kiškajam dnemos *vėjas", lot. animus *'dvasia', anima *'dvelksmas, vėjas, kvėpavimas, siela, 
gyvybė, vėlė' ir pan. [dėl to žr. Mayrhofer I 33 ir kt.]. 

8 Lietuviškai pažodžiui (ir etimologiškai tiek priešdėlio, tiek šaknies atžvilgiu [Fraenkel 
572, 1236; Mayrhofer II 216, III 177-179; Pokorny 810, 1118-1120]) būtų pervežėjas, kas 
per-veža, plg. slavizmu laikomą pervūžas, pūrvažas "keltas" (brus. nepaso3, lenk. przewoz) 
[LKŽ IX 864-865]. Rusų nepes63 vartojamas ir būtent sielų perkėlimo, ar „pervežimo“, 

gyvų būtybių kvėpavimą, tasai, paskui kurį jo keliais seka ir Mritjus, 
ir (Jama) Vaivasvata' (315.49). Apibūdinimas baigiamas sentencija: 
“Tas aukščiausias vėjas, vadinamas Paravaha, - neįveikiamas", o tiks- 
liau "neaplenkiamas", “kurio negalima apeiti, aplenkti' (vayuh sa du- 
ratikramah: 315.52), kas pagal prasmę nepaprastai primena minėto 
Avestos teksto 4ogamadačča 77-81 priedainį: “vienas tik (kelias) ne- 
praeinamas - negailestingojo Vayu'“ [BacnnBkos 61-62]P. Dėl vėjo 
kaip „anapus nešančio“ ar tiesiog „pernešančio“ dar plg. upanišadas 
(Brhadūranjaka upanisad V.10.1): „Išties, kai asmuo (purusa-) palie- 
ka šį pasaulį, jis išeina į vėją (vayum)“ [PŪU 296; BY 137] ir tik paskui 
patenka į saulę, mėnulį ir t.t. Indoarijų mitinio vėjo ryšys su mirtimi 
pagaliau tebėra akivaizdus netgi budizme, kur mirties demonas ir Bu- 
dos priešininkas bei gundytojas Mara, skr. Mūra-, kartais prilygina- 
mas vėjui, kaip antai „Dhamapados“ posmuose 7 ir 8: „Kas gyvas ma- 
lonumais, nesuvaldo juslių, be saiko valgo, tingi ir nėra žvalus, tokį 
lengvai įveikia Mara -—kaip viesulas gležną medelį suniokoja. Kas 
gyvas ne tik malonumais, jusles savo tramdo, valgo saikingai, kas tvir- 


to tikėjimo, kupinas ryžto, tokio neįveikia Mara - kaip vėtra ne- 


įveikia kalnų uolos““". 


kontekste: Cudum Iocnodo bo2 co ceamviMu 34 06edeHKbiM cmonom, a ce. Hukonaa Hem. 
Hakoney, agenaemca u on. „Ilowemy mb: ono30an K 06e0y“, — cnpauueaem [ocnodb. „bBbin A 
Ha MODAX, Hū nepe603e — nepe8€e3 CeMbcCoM Dy“, - omeevaem Hukonau „Sėdi Vicš- 
pats Dievas su šventaisiais už pietų stalo, o šv. Mikalojaus nėra. Pagaliau pasirodo ir jis. 
“Kodėl pavėlavai pietų", - klausia Viešpats. 'Buvau jūrose, ant kelto (arba pervažo) — perkė- 
liau (pervežiau) septynis šimtus sielų“ [JleskncBckaa 173]. Arba: /Įa mym e30um Muxauūno 
apxaneen yapo, / ITepee03um 04 OywuuU, Oyuu npaeeDnvie, / Uepe3 o2HenKNy Deky KO 
npeceemnoMmy paio „Čia važinėja karalius arkangelas Mykolas, / Jis sielas perkelia, sielas 
dorąsias, / Per ugnies upę į šviesųjį rojų“; tuo tarpu /Įywu 2pewncie, 6e33ak0nKcie, / Onu 
sonam u kpusam, / IT epe603y xomam „Nusidėjusios, nedorosios sielos, / Jos staugia ir 
šaukia, / Kelto (arba perkėlimo, perkeliamos) nori“ [Jlesknesckaa 174]. Kelto bei keltininko 
„per mirusiųjų marias“ ar „upę“ mitinė simbolika gerai žinoma, tą patį veikmenį atlieka ir 
vėjas, pernešdamas vėlę nuo žemės į dausas — per „dangaus vandenis“. Antai L. Nevskaja iš 
baltų ir slavų raudų, pateikusi eilę akivaizdžių pavyzdžių, daro išvadą, jog „šie tekstai prieš- 
priešą “viršus / apačia', “vandens / oro kliūtis', lokalizuojant “aną pasaulį", liudija esant am- 
bivalentišką“ [HeBckaa 137]. Panašiai jau senovės Egipto „Piramidžių tekstuose“, kur velio- 
nis per mirties vandenis plukdomas valtele, savo ruožtu sušunkama: „Pervežk jį, Totai, ant 
savo sparno!“ [MaTce 48-49]. 

* Kick plačiau žr. angliškame straipsnio variante: Vassilkov 488-492. 

? Cituojama pagal šiuo metu dar tik rengiamą išleisti A. Beinoriaus lietuvišką vertimą iš 
originalo (pali) kalbos. 

Atskirai verta trumpam sustoti ties J. Vasilkovo užsimintu indų 
epo „Ramajana“ padavimu apie vėjo dievą Vajų ir jo sūnų Hanumaną, 
kurį angliškame straipsnio variante autorius perpasakoja kiek išsa- 
miau [žr. Vassilkov 489-490]. Mes gi remsimės H. P. Shastri'o an- 
gliškuoju „Ramajanos“ vertimu, kurio atitinkamą vietą (VII.35- 
36), dėl palyginimais bei pasikartojimais perkrautos kalbos, irgi tik 
perpasakosiu: Vėjo dievas Vajus su žmona Andžana susilaukė nuo- 
stabaus sūnaus. Kartą ji trumpam nuėjo į miško tankmę vaisių pa- 
skinti ir paliko savo alkaną sūnelį vieną. Tuo tarpu patekėjo saulė, 
ir tas, iš alkio nekantraudamas, palaikė ją vaisiumi ir metėsi prie 
jos. Hanumano, dar tik vaiko, šuolis apstulbino dievus: „Net patsai 
Vėjas nesugebėtų skristi taip greitai, kaip šitas Vėjo sūnus“. Tuo 
tarpu tėvas Vajus lydėjo savo sūnų ir, kad saulė nesusvilintų, gaubė 
jį savo vėsiu alsavimu. Taip, tėvo saugomas, Hanumanas prisiarti- 
no prie pat saulės. „Šis mažylis nežino, ką daro“, - pagalvojo Saulė 
ir nutarė nepraryti jo savo liepsnomis. Tuo tarpu Rahus, demonas, 
kuris periodiškai sukelia saulės bei mėnulio užtemimus, kaip tik 
šiandien ruošėsi Saulę pagrobti, tačiau netikėtai pamatęs Saulės 
ratuose vaiką, išsigandęs atšoko. Jis nuėjo pas Indrą ir pasiskundė: 
„O turtų valdove, kad patenkintum mano alkį, tu atidavei mano 
žinion saulę ir mėnulį. Kodėl gi dabar padovanojai juos kitam? Šian- 
dien kaip tik užtemimo laikas, bet prisiartinęs radau kitą demoną 
saulę užvaldžius“. Tai išgirdęs, Indra didžiai nustebo ir nutarė pats 
pasižiūrėti, kas darosi. Tačiau alkanas bei nepatyręs Hanumanas ir 
artėjančio Indros dramblį iš tolo palaikė vaisiumi, todėl irgi puolė 
prie jo. Tada jau griausmavaldis Indra nejuokais įtūžo, paleido į 
Hanumaną savo galingąjį ginklą ir pamušė jį, o tasai nukrito ant 
kalno ir krisdamas dargi susilaužė žandikaulį. Išvydęs savo sūnų, 
gulintį žemai apačioje be gyvybės požymių, Vėjas didžiai užpyko 
ant Indros ir pasitraukė į olą, kartu pasiėmęs ir savo nutrenktą vai- 
ką. Vėjui supykus ir pasitraukus iš pasaulio, visoms gyvoms būty- 
bėms užėmė kvapą, jos liovėsi kvėpavusios ir krito negyvos it me- 
džio stuobriai. Kartu žemėje liovėsi visos dievams skirtos šventos 
apeigos. Tada dievai, žmonės ir visos kitos gyvos būtybės suskubo 
pas Pradžapatį ir tarė: „Tu sutvėrei visas būtybes ir davei mums 

Vėją už mūsų gyvybių viešpatį, kodėl tad jis, kuriam pavaldus visas 
gyvybės alsavimas, dabar mus apleido, užtraukdamas pragaištį?“ 
Pradžapatis atsakė jau pats pasiaiškinęs Vėjo pykčio priežastį: ta- 
tai Indra, pirmasis iš dievų, Rahaus sukurstytas, nutrenkė Vėjo sū- 
nų, štai kodėl tas užpyko. „Kūnas be Vėjo - tarsi medžio stuobrys. 
Vėjas — tai pats gyvybinis kvėpavimas, pati laimė, pati Visata. Be 
vėjo pasauly nėra laimės. Pasaulis be vėjo - tai pasaulis be gyvybės. 
Visos būtybės, paliovusios kvėpuoti, tėra tarsi pliauskos. Todėl, no- 
rėdami išlikti gyvi, turime prašyti Vėją, kad sugrįžtų“. Tada visos 
būtybės, žmonės ir dievai su Pradžapačiu priešaky prisiartino prie 
olos, kurion su Indros nutrenktu sūnumi buvo pasitraukęs Vėjas. 
Išvydęs pasaulio Viešpatį, Vėjas su savo mirusiu sūnumi ant rankų 
puolė jam į kojas. Tuomet tasai, tarsi tik glamonėdamas, palietė 
ranka vaiką, ir šis prisikėlė iš mirusiųjų nelyginant palaistyta sėkla. 
Matydamas savo sūnų vėl gyvą ir sveiką, Vėjas vėl palankiai pa- 
dvelkė, ir visos būtybės vėl ėmė kvėpuoti kaip anksčiau, o ežerai, 
paliovus pūsti lediniam vėjui, pražydo lotosais. Tuomet patsai Brah- 
ma, siekdamas Vajų visiškai nuraminti, liepė dievams apdovanoti 
jo sūnų, ir Indra pirmasis tarė: „Kadangi žaibas, ištrūkęs iš mano 
rankos, sutriuškino jam žandikaulį, tai nuo šiol šis vaikas bus vardu 
Hanumanas (pažodžiui 'kuris su [pamuštu| žandikauliu'). Aš su- 
teikiu jam nuostabią dovaną - nuo šiol jis bus nepažeidžiamas žai- 
bo!“ Toliau dievai paeiliui apdovanoja Hanumaną savo dovanomis, 
iš kurių mus vėliau galės sudominti Varunos dovana, tarusio: „Ma- 
no vandenys niekuomet tenebus prieš jį“ [Žr. Shastri 491-495]. Ki- 
ta proga apie Hanumaną, kuris dargi gali keisti savo dydį, tapti 
milžinu ir vartyti kalnus, „Ramajanoje“ pasakojama: „Galingasis 
didvyris pasirengė kirsti vandenyną. Jis tvirtai suėmė kalną ran- 
kom ir kojom, tas iškart sudrebėjo, ir medžiai numetė žiedus. O 
Hanumanas kalną vis spaudė ir spaudė, kol iš kalno pradėjo trykšti 
vanduo tarsi iš prakaituojančio dramblio. [...| Sunkūs akmenys rie- 
dėjo Žemyn, trupėjo uolos“ ir pan.; kiek vėliau, jau skrendant per 
jūrą, „jo šešėlis krito ant jūros, ir jis čiuožė oru lyg laivas. Milžiniš- 
kos bangos kilo jūroje, kur jis praskriejo, o jis tik lėkė, atstatęs joms 
plačią, kaip uola tvirtą savo krūtinę. Vėjas, sukeltas jo kvėpavimo ir 

debesų, iki gelmių sujudino vandenis. Hanumanas tik veržės pirmyn, 
skirdamas aukštas bangas, sukeltas jo šėlsmo, tarsi žemę nuo dan- 
gaus skirtų. Atrodė, lyg jis rado meilės nuotykį su bangomis, didelė- 
mis tarsi kalnai, tarsi Meru ar Mandara?!, o purslai, ištėkšti jo šėl- 
smo, aptraukė dangų tarsi rudens debesys“ [Sen 310-311]'. Be to, 
Hanumanas - ne vienintelis Vajaus sūnus (kaip matėme, dar būta 
demoniškojo Bhymos). Ir Hanumanu jis pramintas tik po susidūri- 
mo su Indra, sudaužiusiu jam žandikaulį, o iki tol tad jis - tiesiog 
Vėjo sūnus ar Vėjo vaikas. 

Vėjas ir jo sūnūs ar apskritai vaikai - šiaip jau mitologijoje gerai 
žinomas dalykas. Antai Šiaurės Amerikos algonkinų vakaris vėjas 
Medžikivisas laikomas tėvu, o kiti trys, rytą atnešantis rytys Babunas, 
tingus pietys Šavondazis ir laukinis, pašėlęs šiaurys Kabibonokas, - 
jo sūnumis [Tažnop 401]. „Odisėjoje“ (X. 5-6) apie vėjų dievą Eolą, 
ar Ajolą, sakoma: „Dvylika sau užaugino vaikų tas Ajolas karalius, / 
Dukrų - šešias ir šešis vaikinus neregėto gražumo“ [Homeras Od 
173]. Rusų „Sakmėje apie Igorio pulką“ sakoma: Ce ešmpu, Cmpu- 
6o>xicu snyyu „Šie vėjai, Stribogo vaikaičiai“?, o tautosakoje žinoma 
ir Vėjo motina bei keturi jos sūnūs - vienoje mitologinėje sakmėje 
mužikas ieško miltus jam išvėčiusio vėjo, ir miške sutikta senė prisi- 
pažįsta: 2 mMamb Bemposa, HOo y Mena uemvipe cvina: Bemp Boc- 
mounbciU, Ilonydennou, Janadnviu u Ilonynounbiu, mak CKADKCU, KO- 
mMopbiU pa36ea1 y me0OA myKy? „aš esu Vėjo motina, bet [dar] turiu 
keturis sūnus: Rytinį Vėją, Pietinį, Vakarinį ir Šiaurinį; tai pasakyk, 
kuris tau išvėtė miltus?“ [Adbanacces I 159]. Vėjo motės ir paties 
Vėjo sūnūs minimi latvių mitologinėse dainose, pavyzdžiui: Vėja mate, 
Vėja mate, / Aiztais' savas nama durvis, / Lai nedzird sėtinūje / Tavus 
dėlus baramies (LD 34052) „Vėjo mote, Vėjo mote, / Uždaryk savo 
namų duris, / Kad kieme nesigirdėtų / Tavo sūnų barantis“. Šią dainą 
nurodęs P. Šmitas vis dėlto abejoja jos archajiškumu. „Tuo tarpu abe- 


*! Pasaulio kalnu Meru, arba Mandara, kai kuriuose indų kosmogonijos variantuosc dievai 
tarsi menturiu plakė pirmykštį vandenyną. Vaizdinys turi ir seksualinių sąsajų (plg. atitinkamai 
lietuvių piestas ir pisti). Hanumano siautėjimas čia prilyginamas kosmogoniniams mastams. 

* Apic Hanumaną trumpai dar žr. FW 479; Monier-Williams 1288; MHM II 577; plg. 
ME I 350. 

 Cit. iš Tonopos MA: A-D 193; žr. MHM II 471. 

jonių nėra dėl Vėjo sūnaus (LD 33983)“ [Šmitas 37]. Turint galvoje 
indų Vėjo sūnaus Hanumano ryšį su Saulės dievu, pastebėtina, jog 
latvių ir pats Vėjas, Vėjš (LD 33798), ir būtent Vėjo sūnus, Vėja 
dėls (LD 33983), minimi tarp Saulės dukros jaunikių [Šmitas 29]7*. 
Betgi itin įdomu su indiškaisiais duomenimis palyginti lietuvių sak- 
mę „Vėjas ir jo vaikai“, kurią cituodamas iškart išskirsiu atitinka- 
mas vietas: 

Seniai, labai seniai, kai Dievas sukūrė pasaulį, buvo keturi vėjai: 
Šiaurinis, Rytmetinis, Pietinis ir Vakarinis. Vienas buvo senas, 0 trys 
jauni. Senasis buvo tėvas, ojaunieji - jo vaikai. Kada pradėdavo 
pūsti visi keturi iš keturių pusių, tai didžiausius kalnus iš žemių su- 
nešdavo - tokie jie buvo stiprūs. Bet juos Dievas nubaudė. Vie- 
ną sykį jis liepė jiems nueiti į mares ir iš ten išpūsti labai didelį akme- 
nį. Tėvas sušaukė visus savo vaikus ir visi keturi nuėjo į mares. Akmuo 
buvo labai didelis. Sustojo visi keturi vėjai ir kad ims pūsti. Pūtė pūtė, 
o akmuo nei iš vietos nejuda. Mato, kad nieko nepadarys su savo 
burnomis. Tada tėvas sako vaikams: „Imkim su rankomis ir išne- 
šime ant kranto“. Taip ir padarė: paėmė visi keturi su rankomis ir 
pakėlė aukštyn, bet negalėjo išbristi iš marių. Tąsyk tėvas sako: „Jūs 
palaikykit pakėlę, o aš papūsiu“. Visi trys vaikai ėmė laikyti, bet, kai 
tėvas paleido, akmuo krito ir užslėgė visus tris vaikus. Senis vėjas no- 
rėjo akmenį pakelti ir išlaisvinti vaikus, bet jau vienas negalėjo pakel- 
ti, nes akmuo buvo labai didelis ir sunkus. Supyko vėjas |tiksliau, 
suasmenintas Vėjas] ir nuėjęs įsilindo į drevę. Ištisus metus ne- 
buvo jokio vėjo; tai ir derliaus nebuvo. Po trejų metų Dievas 
siuntė visokius gyvulius ir paukščius, kad prašnekintų vėją, bet nieko 
nepadėjo - tyli jis sau, ir gana. Galop nuėjo prie drevės gaidys ir ėmė 
giedoti. Vėjas kentėjo, kentėjo, bet galiausiai sušuko: „Štiš, ko tu čia 
rėkauji man į ausį!“ Tąsyk Dievas pasakė vėjui: „Eik ir vėl pūsk, o 
tavo vaikai, artėjant pasaulio pabaigai, bus prikelti“. Tai išgir- 
dęs, vėjas išlindo iš drevės ir vėl pradėjo pūsti [SV 9-10]?. 

Kaip matome, ši lietuvių sakmė - net su kai kuriomis smulkme- 
nomis! - sutampa su indiškąja, tuo liudydama vaizdinius apie vėją 


* Taip pat žr. Kursite 337, kur cituojamos bci aptariamos nurodytos dainos. 
25 Variantą žr. Elisonas 7-8. 

kaip „gyvybės viešpatį“, kuriam pasitraukus visa kas žūva, esant ne 
tik indoiranėniškus, bet apskritai indoeuropietiškus (jei išvis ne vi- 
suotinius). Juolab kad lietuvių kalboje vėjas iki šiol pavartojamas 
ir tiesiog reikšme "jėga, stiprybė, sveikata', pvz.: Galia būt man- 
drus, kol vėjo tura (Endriejavas, Klaipėdos r.); Nebturiu aš vėjo dai- 
niuoti (Plateliai, Plungės r.); Prie vėjo buvo senelis (Kriaunos, Ro- 
kiškio r.) bei pan. [LKŽ XVIII 580]. Pasitraukus vėjui tad nebelieka 
ir jėgų, stiprybės, sveikatos, o kraštutiniu atveju - ištinka mirtis. Ir 
tai, matyt, yra universalija: antai senovės rusų pažiūras apie mirtį 
tyrinėjęs A. Sobolevas 1913 m. padarė išvadą, jog vėjas - tai pasau- 
lio kvėpavimas, „kuriam liovusis, gamtoje viskas tarsi užmiega“ 
[Bnacosa 80]. 

J. Puhvelas pažymi, jog „Ramajanos? veikėjų paveikslai ir temos 
yra pakitę vediškųjų Indros mitų atkartojimai, todėl šio epo sąsajos 
su vedų, taip pat ir su indoiranėnų mitologija nekelia abejonių“ ir, 
negana to, „seniausieji indų epo šaltiniai siekia menkai težinomą prie- 
šistorinį indoeuropiečių lygmenį, kur jau IV tūkstantmetyje pr. Kr. 
būta siužetų, vėliau savarankiškai išlikusių skirtingose tradicijose“ 
[Puhvel 92, 89). Viena iš tokių tradicijų kaip tik yra lietuviškoji. O 
kadangi vėjo dievybė yra itin archajiška, tai, T. Gamkrelidzės ir V. Iva- 
novo žodžiais, „sutinkantys tarpusavyje liudijimai apie mitologinius 
motyvus, susijusius su vėju įvairiose indoeuropiečių tradicijose, turi 
atspindėti seniausius bendraindoeuropietiškus mitologinius vaizdi- 
nius“ [llaukpenua3e, ABanos 677]. Minėti lietuviškojo ir indiškojo 
tekstų sutapimai tad juoba nuteikia tolesniems palyginimams, kurių 
dar ne kartą griebsimės. „Tokio pobūdžio komparatyvistiniai tyri- 
mai yra reikšmingi visų pirma tuo, kad platesnis aprėpiamas mitinių 
archaizmų arealas leidžia tiksliau kvalifikuoti jų amžių, prigimtį ir 
esmę“, - kaip kad kita proga yra pabrėžusi Nijolė Laurinkienė [Lau- 
rinkienė 66]. 

Savo ruožtu iranėnų Vajus, pasak žymaus iranisto R. C. Zaehne- 
rio, „būdamas galia, valdančia oro dvelksmą, taip pat gali atimti žmo- 
gui kvėpavimą. Taip jis tampa mirties dievu“ |Zaehner 149]. Pasak 
kitos žymios iranistės M. Boyce, tai „pačios gyvybės alsavimas: gai- 
lestingas, kol ją palaiko, ir rūstus, kai ją atima“ [Božc 25]. Kaip tik 

tokia dvilype jo galia suteikti ir atimti gyvybę iš dalies remiasi ir iš- 
plėtotas mitinio „Avestos“ Vajaus dualizmas. Antai „Gatose“ (,„Jas- 
na“ 53.6) Zarathuštros jis laikomas neigiamu, „blogu“ ir net nepri- 
pažįstamas dievu, o štai „Jaunesniojoje Avestoje“ („Jaštas“ 15) 
garbinamas kaip vienas iš pagrindinių dievų, kone aukščiausias die- 
vas, kuriam meldžiasi net pats Ahura Mazda; nors ir čia Vajus, be 
kita ko, yra karo dievas, kuris ne tik lemia pergalę prieš blogį, bet ir 
neša mirtį; pagaliau Vajus tiesiog tapatinamas su oru, oro erdve tarp 
dangaus ir žemės, kurioje, kaip šen ir ten skrajojantis vėjas, jis yra 
tarpininkas tarp gėrio ir blogio, „vaikšto po abu pasaulius, vieną — 
sukurtąjį Gerosios Dvasios, ir kitą - sukurtąjį Piktosios Dvasios“; 
todėl „toje dangaus srityje, kuri priklauso Gerajai Dvasiai“, Vajus 
garbinamas, šlovinamas, jam, kaip „šviesiam ir didingam“ dievui, au- 
kojamos aukos, o Piktajai Dvasiai priklausantis ar atstovaujantis Va- 
jus - nutylimas, jo bijomasi ir vengiama minėti; taip iranėnų vėjo 
dievo Vajaus įvaizdis galiausiai tiesiog skyla į du: gerąjį sėkmės, per- 
galės dievą Vajų ir blogąjį, piktąjį Vajų, gretinamą ir netgi tapatina- 
mą su mirties demonu Astovidatu, ar Astvihatu“. Prisiminkime, jog 
ir indų „Ramajanoje“, kai sugrįžęs Vėjas vėl palankiai padvelkė, „eže- 
rai, paliovus pūsti lediniam vėjui, pražydo lotosais“. Taigi, gerajam 
gyvybės vėjui pasitraukus iš pasaulio, jo vietą čia buvo užėmęs „ki- 
tas“ - ledinis mirties vėjas. 

Mitinio vėjo, ar vėjų, dualizmas šiaip jau gana paplitęs reiškinys. 
Pavyzdžiui, ir „slavams būdingas vėjų skirstymas į gerus (pvz., Pavol- 
gio bei Pakaspijo ceamou 6030yx “palankus vėjas') ir piktus, kurių 
ryškiausias įsikūnijimas yra viesulas“ [CJĮ I 357]. Pasak J. Kursytės, ir 
latvių „Vėjo motės / Vėjo poveikis yra dviprasmiškas. Viena vertus, 
Vėjo motė yra gyvybinių jėgų stiprintoja bei daugintoja, kita vertus, 
veikia kaip Žmogui ir gamtai kenkianti, mirtį nešanti stichija“ [Kursite 
337-338]. Itin išreikštas, kaip matysime, vėjo dualizmas ir lietuvių 
tradicijoje. Mums šiuo atveju aktualu, jog ir „vienoje osetinų pasa- 
koje išvardijami tiek geri vėjo darbai (per sausrą atgena debesis, 
išvaiko juos per darganą, vėto grūdus, suka malūno sparnus), tiek 


26 Žr. Pak 146—147, 458—459; taip pat MHM I 209; Zachncr 148-150. Dar žr. ĮĮioMe3HJ1E 
O3M 151. 

ir pikti (išdrabsto supjautą šieną, javus, išrauna medžius bei pan.)“ 
[A6aes H3C 70]. Savo ruožtu, kaip V. Abajevo buvo užsiminta apie 
vajugus, „paprastai jie priešiški žmogui, bet pasitaigo ir 'gerų' vajugų“ 
[ten pat 68]. 

Kaip tik toks dvilypis, dualistiškas iranėnų Vajus, arba atitinka- 
mai du Vajai - gerasis ir blogasis, pasitinka mirusiojo vėlę jos pomir- 
tinėje kelionėje. Štai kaip apie tai kalbama pehlevio iranėnų tekste 
„Proto dvasios sprendimai“ (Dūdestūn i mėnog i xrad 1.73-74): „Iris 
dienas ir tris naktis vėlė tupi prie kūno galvos. O ketvirtai dienai 
auštant, lydima palaimintojo Srošo, gerojo Vėjo (Vy), taip pat 
galingojo Vahramo ir kliudoma [mirties demono] Astvihato, pik- 
tojo Vėjo (Vy), taip pat demonų Frėzišto bei Vizišto, dargi per- 
sekiojant piktam, nelabam užpuolikui su kruvina kuoka, [ji pasieks| 
šiurpą keliantį aukštą Čandvaro [kitaip - Činvat] tiltą, kurį prieina 
kiekvienas, ir teisuolis, ir nusidėjėlis“. Toliau (I.74—107) teisuoliui 
„gerasis Vėjas“, kuris, pasirodo, pučia iš rojaus, padeda pereiti tiltą 
ir patekti į šviesą, dangiškąją dievų buveinę, o nusidėjėlį pagriebia ir 
suriša demonas Vizarša ir, nepaisant gerojo vėjo pastangų, nusitem- 
pia nuo tilto žemyn į pragarą*!. Iranėnų vėjas, kaip akivaizdžiai ma- 
tyti, ir čia nedviprasmiškai susijęs su mirtimi. 

Šiuo atveju vėlgi įmanomas ne mažiau įspūdingas palyginimas su 
atitinkamais lietuvių tautosakos duomenimis. Štai J. Basanavičiaus 
rinkinio „Iš gyvenimo vėlių bei velnių“ sakmėje II.5, užrašytoje Ož- 
kabaliuose 1872 m., sakoma: 

Kaip Dievas išvarė pirmuosius žmones iš rojaus, prie jo vartų jis 
pastatęs du milžinu saugot, kad jie atgalios nesugrįžtų. Rojus, sako, 
gulįs rytų šalyje ant tokio aukšto kalno, terp tokių didelių upių. Yra 
tai puikiausias ir gražiausias daržas, kuriame auga medžiai visoki su 
stebuklingiausiais ir gardžiausiais vaisiais (aukso lapais, deimanto 
obuoliais ir t. t.); kur palociai žėri nog aukso, sidabro ir brangių akme- 
nų; kur nėr nė šalčio, nė karščio ir amžina diena viešpatauja; aplinkui 
tą sodą viskas yra tamsume. Prie rojaus vartų stovi du milžinu: Aušt- 
ra, kursai šviečia kelią einantiems į rojų, ir baisiausis didžgalvis, 


?7 Žr. Eliade PZ 360-362: Dnnane CTHM 351-353; 3T 84-86, 123; Pax 300. Čia pchlevio 
kalbos Vay = avestos Vayu- [A6acBs H3C 69]. 

storlūpis Vėjas, kurs vienu pūstelėjimu atgal nupučia tuos, kuriems 
nedaleista rojun patektie. Per tą upę yra toks plonas tiltelis kaip voratin- 
klio siūlelis: dūšios gerųjų, teisingųjų žmonių lengvai pereina per tą tiltą, 
nelabųjų - Vėjas nuneša atgalios ing tyrus tamsybių laukus, kur 
knibžda baisiausi žvėrys, su daugybe galvų baisiausi žalčiai, gyvatės, arba 
vėl inmeta jais ing tą upę, kur verdanti smala teka [BV 115]*. 

Šiaip jau „siauro tilto“ į rojų ar pan. motyvas gerai žinomas visa- 
me pasaulyje?. Žino jį ir slavai, pavyzdžiui, rusai: Ozuennaa peka 
OMOeNAEM MUD JKCUBbIX OM MUDA MepmBbIx. Hnu, ewpe 2060pAM, a0 
NOMeUaemMCA 6 CAMOU DeKe, U MAM 2PEUHUKU MYUAIOMCA NOCNe CMED- 
mu. Yepe3 o2nenKnyro peKy nepe6pOWMeKna MOoNeKnbKAaA JCeDDIOUKA, A 
mo u 606Ce Kamanym e0n0co0K. Ilepeūmu no Hum Ha Opye0U Oepee, 
202 HaAxODOUMCA Dau, MO2yM MONbKO 0e32peUHbIe DOyUU, 2pEUKUKU 
Ce 06A3aMenbHo Cpbieairomca enu3 „Gyvųjų pasaulį nuo mirusiųjų 
pasaulio skiria ugnies upė. Arba, dar sako, pragaras esąs pačioje 
upėje, ir ten po mirties kankinasi nusidėjėliai. Per ugnies upę per- 
mesta plonytė kartelė ar tik plaukelis teištemptas. Į kitą krantą, 
kur yra rojus, jais pereiti gali tik skaisčios sielos, o nusidėjėliai ne- 
išvengiamai nukrenta žemyn“ [JieskueBckaa 173]. Betgi šio moty- 
vo panašumas, mažne tapatumas iranėnų ir lietuvių tradicijose yra 
ypatingas, apima net smulkmenas, į ką dėmesį jau yra atkreipęs 
G. Beresnevičius““. Išties, iranėnų vėjas mirusiojo vėlę nuo kūno 
nusiveda „ketvirtai dienai auštant“ — lietuviuose ją rojun palydi 
Auštra; iranėnų „gerasis Vėjas“ pučia iš rojaus - lietuvių irgi, nes 
rojus yra „rytų šalyje“, kur aušta aušra, arba auštra, ir iš kur pučia 


?8 Lietuvių tautosakoje išlikę įdomių šio motyvo variacijų, kartu liudijančiu jį ne tik buvus 
savą, bet ir giliai įsisąmonintą. 1938 m. Sabalunkų k., Salako valsčiuje, užrašyta tokia sak- 
mė: žmogui vardu Gilioras vieną naktį prisisapnavo, kad jį kažin kas vedė per siaurą lieptą, 
ir tas, kuris vedė, - pereina per lieptą, o Gilioras nepereina; ir kiek rozų vis mėgino eiti per 
tą lieptą, ir vis nepereina. Tada tas žmogus jam sako: „Tu sutvarkyk savo krūtinę, ba tavo 
krūtinė labai ne parėdke. Jei krūtinės nesutvarkysi, tai per šitą lieptą niekaip nepereisi, krisi 
šiton duobėn“. Tada jis nubudęs [Balys III 510: Nr. 813]. „Krūtinę“ — suprask, širdį, sielą. 
Taigi čia liaudies tradicijoje dar atsispindi, matyt, senasis dvasinis mokymas, menantis ati- 
tinkamą dvasinę praktiką — taip sakant, „krūtinės sutvarkymą“. 

5 Žr. Iponn 415—416; Taūnop 281, 283, 302-303; 3nnane LII 194—195, 265, 291, 302 ir 
daug kur kitur. 

* Beresnevičius D 141-142; Beresnevičius SFĮ 122. 

aušros vėjas aūštrinis*'; abiejose tradicijose kalbama apie siaurą pa- 
vojingą tiltą, per kurį tenka eiti vėlei; mums šiuo atveju svarbu, kad 
ir osetinų mirusiųjų pasaulyje minimas siauras „kaip ašmenys ten 
tiltas iš plauko“, ties kuriuo vienos vėlės nukreipiamos į „rojų“, ki- 
tos - į „pragarą“ [HO 263, 395, 396)“; abiejose tradicijose nusidėjė- 
lio vėlę grasina nupūsti į pragarmes baisus piktas Vėjas, vadinamas 
tuo pačiu indoeuropietišku vėją žyminčiu žodžiu; mūsų atveju juoba 
neišleistina iš akių tai, kad osetinų vajugas, kaip sakyta, saugo miru- 
siųjų pasaulio vartus („Mirusiųjų geležinius vartus tau vajugas atvers“, 
žr. aukščiau), o lietuvių Vėjas kaip tik stovi prie rojaus, į kurį mėgina 
patekti mirusiųjų „dūšios“, vartų (Prie rojaus vartų stovi du milžinu: 
Auštra, kursai šviečia kelią einantiems į rojų, ir baisiausis didžgalvis, 
storlūpis Vėjas). G. Beresnevičiaus nuomone [Beresnevičius D 138- 
139], atitikmenį lietuvių tradicijoje dargi turįs iranėnų demonas Vi- 
zaršas, ar Vizarešas - tai T. Narbuto, J. I. Kraszewskio minimas „pla- 
čiai žinomas“ slibinas Vyžūnas (Wizunas, Wižunas), pakalnėje ryjantis 
nukritusių nusidėjėlių vėles“?. Įdomu, jog S. Daukantas apie jį rašo: 


*! Pažymėtina, jog ir „Rigvedoje“ Vajaus prašoma „įžiebti aušrą“, antai I.134.3 į jį kreipia- 
masi: „Nušviesk abu pasaulius! Įžiebk aušras! Šlovei įžiebk aušras!“, kur 'aušrą" juoba žymi 
giminiškas lietuviškajam žodis usas- [Aufrecht I 123; PurBena I-IV 170]. Iranėnų ir baltų 
„rojaus vėją“ savo ruožtu galima palyginti su slavų (rusų) 4peu “stiprus vėjas', kurį B. Us- 
penskis sieja būtent su slavišku rojaus pavadinimu upuū, upeu, 6bipeū, ebipau bei pau [žr. 
Ycnenckuū 60, 144—145]. 

*2 Plačiau apic osetinų „siaurą tiltą“ į mirusiųjų šalį ir jo sargą Aminoną, praleidžiantį tik 
teisiuosius, žr. ĮĮroMe3H1b O3M 77-78. 

3 Žr. LM I 79, 214; MHM I 235. B. Savukynas šį Vyžūną šiaip jau kildina iš Sakso Grama- 
tiko paminėto plėšiko vardu Wisinnus (Eximie opionis gladiator, nomine Wisinnus, apud 
Ruscian rupem, gue Anafial dicitur, sede et mansione complexus, uicinas longinguasgue 
prouincias omni iniure genere uexavit „Nepaprastai pagarsėjęs kovikas, vardu Wisinnus, įsi- 
taisęs būstą ir buveinę Rusijoje, palei uolą, kuri vadinasi Anafia/, kankino artimas ir tolimas 
apylinkes visokiomis piktadarybėmis“); „taigi, - B. Savukyno žodžiais, - Narbutui uola Ana- 
fial virsta rojum Anafielas, o gladiator Wisinnus - slibinu Wizunas“ [Savukynas MKM 372]. 
Tuo tarpu V. Toporovas jį gretino su atitinkamais victovardžiais: „Slibino vardas Wizunas 
galbūt ne atsitiktinai primena pavadinimus Vyžuona, Vyžuonėlė, Vyžuonditis, Vyžupis, Vižė, 
Vyžbalė“ ir t. t. [Toporov 63; originale žr. Tonopos FM 32]. Šių vietovardžių lietuviškumu gi 
neabejojama, savo ruožtu vertas dėmesio jų etimologijos klausimas: pasak A. Vanago, „šių 
vietų vardų šaknies vyž- kilmė ne visai aiški. [...] Galbūt hidronimai su vyž- (ir viž-, kaip 
apofoninis šaknics vyž- variantas) galėjo turėti bendresnę vingiuotumo, išsišakojimo, išsisu- 
kiojimo ar pan. reikšmę, plg. liet. vyžti “pinti (vyžas)', nors ir vyžos, ir vyžti etimologija nėra 
aiški. Neišleistinas iš akių ir visiškai galimas ryšys su lat. vize 'plyšys, įtrūkimas žemėje nuo 

„Pakalnėj to kalno gulėjęs baisus slykūnas, arba smakas, kurs nedo- 
rėlius ir piktadėjus ateinančius svaidęs šalin uodegos galu it vie- 
sulas rudens lapus“ [Daukantas 500), taigi lyg ir prilygina jį vėjui““. 
Daukantą patvirtina ir tautosaka, pavyzdžiui, viena iš J. Basanavi- 
čiaus „Lietuviškų pasakų II“ (XIV.5): Toli pas plačią upę buvo didelė 
be dugno ola, toje oloje gyveno baisus smakas, kuris kartais išrėplio- 


didelio spcigo; victa, kur nuo krintančio vandens atšokęs ledas", bet šio latvių kalbos žodžio 
kilmė taip pat nėra visai aiški“ [Vanagas 390—391]. Viena vertus, „vingiuotumas, išsisukioji- 
mas“ būdingas ne tik upei, bet ir gyvatei, angiai, taigi ir slibinui (gal net „išsišakojimas“, 
jcigu tas daugiagalvis), antra vertus, Vyžūnas tyko nusidėjėlių vėlių pakalnėje po tiltu, taigi 
prarajoje, būtent „plyšyje, įtrūkime“ į pragarą (juoba iranėnų Vizaršas ar Vizarcšas). Šiaip ar 
taip, šia šaknimi galima būtų paaiškinti ir slibino Vyžūno vardą. (Kartais vandenvardis liau- 
dics tiesiog siejamas su vyža, pavyzdžiui, A. Kossarzewskio perpasakotame padavime: ...Je- 
zioro Wižonos, w parafii Wižunskiej. Malcem bęedąc styszalem o tem jezierze že dziewszęta 
szly do košciola przez zamarale jezioro, jednej z nich obuwie nazwane wižos opadly Zz nog, 
wolala na swe towarzyszki: palaukit wiža nulekie; dla tego zatongla... ne wyszly, a od tego 
razu te jezioro nazwane Wižonos „...Ežeras Vyžuonos, Vyžuonų parapijoje. Mažas būdamas 
girdėjau apie tą ežerą, jog merginos ėję į bažnyčią per užšalusį ežerą, vienai iš jų nukritęs nuo 
kojų apavas, vadinamas vyžos, sušukusi savo draugėms: palaukit, vyža nulėkė; todėl pasken- 
do... nebeišėjo, ir nuo to karto tas cžeras vadinamas Vyžuonos“ [Kossarzewski 140]; galima 
šia proga atkreipti dėmesį ir į gerai žinomą tautosakoje motyvą, kurį man priminus dėkoju 
Jonui Vaiškūnui, apie vyžas pinantį velnią, pavyzdžiui: Eina vyrai pažiūrėti, kas ten šūkauja. 
Žiūri - krūmeliuose, ant nupjauto kelmo atsisėdęs, velniukas iš liepų karnų pina vyžas [LauD 
89] ir pan.) Ir atvirkščiai: kadangi minėtų vietovardžių ctimologija vis dėlto licka ne visai 
aiški, juos galima būtų aiškinti tiesiog slibino Vyžūno ar kito artimo jo mitinio giminaičio 
vardu, kaip kad tai 1950 m. darė tautosakos pateikėjas vyžuoniškis P. Kazlauskas: Žaltys — 
vyžuoniškių dievas. Ir pavadino [Vyžuonas] nuo to dievaičio Vyžo, labai gerbiamo Vyžuonų 
apylinkėse. Apie Vyžuonas daug žalčių ir gyvačių. Buvo garbinamas žaltys. Gudrybės die- 
vaičiu, gydytojų dievaičiu skaitė žaltį. Ten yra buvusi Perkūno šventykla, ir greta Perkūno 
garbino ir Vyžą. [...] Gink Dieve, negalima užmušti žalčio. Žaltys apsaugo javus nuo pelių, 
peles gaudo. Sakoma, gudrus kaip vižas [PJB 217). (Pelė šiaip jau yra būdingas vėlės mitinis 
įsikūnijimas, taigi kaip anapusiniame pasaulyje slibinas Vyžūnas gaudo nusidėjėlių vėles, 
taip šiame pasaulyje žaltys Vižas gaudo vagišes „nusidėjėles“ peles.) Pasak P. Dundulienės, 
„įdomi žalčio kulto liekana yra Vyžuonų (Utenos raj.) bažnyčios sienoje. Tai įmūryta akmeni- 
nė žalčio Vyžo galva. Seniau ji gulėjo ant Kartuvių kalno (2 km nuo Vyžuonų, prie kelio į 
Debeikius) ir buvo žmonių garbinta“ [Dundulienė ŽL 37]. Tradicija tad liudija vietovardį ne 
tik esant bendrašaknį su žalčio Vyžo vardu, o būtent iš jo kilusį. Iš tikrųjų T. Narbutas galėjo 
nc tiesiog perimti Sakso Gramatiko Wisinnus, bet suplakti jį su kokiu autentiškų jam žinomu 
lietuvių mitiniu personažu. O štai G. Beresnevičius „Anafielui“ skirtame straipsnelyje „„Mito- 
logijos enciklopedijoje“ neatmeta netgi galimybės, jog pačiame Sakso Gramatiko Wisinnus 
atsispindi kaip tik baltiškasis Vyžūnas, o ne atvirkščiai [ME II 270]. Bet jo lyginimas su 
iranėnų Vizaršu ar Vizarešu, žinoma, vis tiek lieka labai keblus. 

** Kiek nuosekliau išdėstytus indiškojo ir iranėniškojo siužetų palyginimus su atitinkamais 
lietuviškais žr. Razauskas 37-47. 

damas rydavo žmones, ir pasakos herojui Jonui prisiartinus, kaip 
tik smakas pajuto, kad gyvastis žmogiškas prisiartino netoli, baisiai 
suriko, pasijudino, kad net ola subraškėjo, su uodega mostelėjo, kad 
net šiaurinis vėjas pūstelėjo ir tas Joną kone parpūtė ant žemės [BLP 
II 419, 420]. Aplinkybė pas plačią upę išties paremtų šio uodega vėją 
keliančio slibino tapatinimą su lietuvių bei iranėnų pabaisa Vėju, 
tykančiu vėlės ant tilto į rojų"*. Mums gi svarbiausia čia yra pats abiejų 
tradicijų mitinio suasmeninto Vėjo dalyvavimas vaizdiniuose apie 
mirtį bei pomirtinį likimą. 

Lietuvių mitinis Vėjas, visai kaip jo indoiranėniškieji giminaičiai, 
šiaip jau gali ir atimti, ir suteikti gyvybę vien savo pūstelėjimu, kaip 
antai pasakoje XI.5 iš J. Basanavičiaus „Lietuviškų pasakų I“: Ale 
kaip pūsterėjo tas vėjas per savo didelę nosį - jis (herojus) išlėkė 
per abejas duris laukan, puolė ir - negyvas! Ale tas vėjas sako viens 
sau: „Kad čion buvo atėjęs žmogus - kur jis dingo?“ Išeina laukan — 
žiūri, kad jau negyvas. Atsinešė į trobą. Jis ten jį ėmė supti, pūstyti 
ir- atgaivino [BLP I 284]. O štai liaudies dainoje, N. Vėliaus užra- 
šytoje 1964 m. Ignalinos r. Ginučių kaime iš 1880 m. ten pat gimusio 
Kazio Rūko, jis jau būdingai neša tik mirtį (visos eilutės po 2k.): 


Gali lauko / Auga ųžuolalis 

Po tuo yžuolaliu / Guli bernužėlis. 

Kad papūstų / Iš marių vėjelis. 

Maž sukrutint / Didį ųyžuolėlį. 

Ir papūtė / Iš marių vėjelis. 

Ir nulaužė / Užuola šakelį. 

Ir užmušė / Jaunų bernužėlį. 
LTR 3715 (12)* 


35 Šio įdėm archajiško vaizdinio įspūdingų atspindžių galima aptikti ir tarp gnostikų sim- 
bolių. Antai IV a. Epifanijus, savo „Panarione“ apžvelgdamas tuo metu paplitusias gnostines 
„erezijas“, vieną iš „paklydimų“ apie sielos pomirtinį likimą atpasakoja taip (26.10.7-9): „Šį 
pasaulį valdantis Archontas esąs slibino pavidalo. Jis ryjąs sielas, neįgijusias šio žinojimo. 
Savo uodega jis grąžinąs jas pasaulin, kad jos taptų nusviestos į kiaules bei kitus gyvūnus ir 
kad šios sielos turėtų iš naujo pakilti“ ir t. t. [TpoduMmosa 94, žr. 91]. Tačiau pati vėjo gūsio 
sąsaja su uodegos mostelėjimu aptinkama ir visai kituose, nepriklausomuose kontekstuose, 
kaip antai rusų mįslėje: Įyka xeocmom mMaxnyna, nec noznyna „Lydeka uodega moste- 
lėjo, mišką nulenkė“ (vėjas) [3aranku 24: Nr. 244]. 

** Dėkoju dr. Daivai Vaitkevičienei už suteiktą galimybę pasinaudoti Rankraštyno originalu. 

Lietuvoje, pasak P. Dundulienės, „nemaža vaizdinių sukurta ir 
apie sudvasintą vėtrą. Jos pasirodymą Žmonės siejo su nenatūralia 
žmogaus mirtimi, dažniausiai su pasikorimu arba sušalimu kelio- 
nėje. Kai kur, kilus vėtrai, sakydavo: Šiandien kas nors pasikorė“. 
Taip pat vėjas su pusnimis pakildavęs, kai kas nors žiemą mirtinai 
sušaldavo. Vasarą vėjas siautėdavo, kai kas paskęsdavo arba mir- 
davo staigia mirtimi. Vėtros pranešdavusios žmonėms besiartinan- 
tį didelį karą, kraujo praliejimą, pikto žmogaus arba raganos mirtį. 
Dažnai vėtros buvo siejamos su mirusiųjų vėlėmis. Tikėta, kad vėt- 
ra kylanti ir netinkamai palaidojus žmogų. Mitologinę vėtros trans- 
poziciją, jos kauksmą Žmonės aiškino vėlių vaitojimu, vaikų vėlių 
klyksmu ar verksmu, vėlių minios šauksmu ar pan. Mituose vėtros 
arba viesulo vaizdiniai dažnai painiojami su vėlių arba velnių vaiz- 
diniais. Taigi tarpusavyje jie labai artimai susiję“ [Dundulienė SL 
126]. Pavyzdžiui: Kai dideliam vėjuje kaukia patvoriai, dūšios ver- 
kia, kurios be laiko išėjo iš šio pasaulio; Jeigu vėjo daužomos langi- 
nės čypia, tai vėlės verkia (Panevėžio apylinkės) [BPE 358, 359). Toks 
didelis vėjas - musėt kas pasikorė (Ramygala); Tas vaiduoklis pro mane 
vėjeliu praėjo (lyg vėjelis dvelktelėjo) (Alytūs); Praūžė, pradundėjo ka- 
ro vėtra (J. Baltušis); Būvo toks vėtrelė, tai ir mirė ne savo smerčia 
(Veliuona, Jurbarko r.) [LKŽ XVIII 576, 578, XIX 9|. Arba štai 
1945 m. Linkmenyse, Ignalinos r., užrašytoje sakmėje vienas Žmo- 
gus užėjo naktį į kapines pasislėpti nuo lietaus: Tik mato, kad vienas 
kapas kruta, ir išsikėlė iš kapo karstas. Iš karsto išlipo vyras ir su vėju 
nežinia kur nulėkė |LauD 186; SV 185]. J. Basanavičius, pristatyda- 
mas savo surinktą tautosaką, apie vėles sako, kad „ant jų kelio ne- 
gal išsilaikyt nė trobos, kurias tarytum vėjas nuneša“ [Basanavi- 
čius 287; BV 26]. Arba, pavyzdžiui („Iš gyvenimo vėlių ir velnių“ 
XV.7), mirusieji, kurie gyvi būdami gerai pasipažino, tankiai susiren- 
ka naktij drauge, ypač jei didi yr vėtra; o viena moteris prisipažįsta 
(XVIII 16): Vėlės mane appūtė, ir aš tuojaus ta liga susirgau |BV 
218, 228]. 

Juoba su mirtimi bei vėlėmis, kaip P. Dundulienės jau buvo užsi- 
minta, būdingai siejamas viesulas “stiprus sūkurinis vėjas', arba tie- 
siog vėjo sūkurys, pvz.: O čia dar užgriuvo baisus pirmojo pasaulinio 

karo viesulas (iš raštų); Anuomet jis ilsėjosi čia ir nežinojo, kad prieš 
kelerius metus šioje vietoje siautė mirties viesulas (iš raštų) [LKŽ 
XIX 267] ir pan. Antai pasakoje „Auksinis, sidabrinis ir varinis Žir- 
gas“ (Aarne's-Thompsono [toliau - AT] katalogo Nr. 530), 1947 m. 
užrašytoje Kuktiškėse, Utenos raj., mirdamas tėvas liepė sūnums 
tris naktis saugoti savo kapą, o broliai sumanė visus tris kartus pa- 
siųsti kvailį jaunėlį: Nuėjo kvailys ir atsigulė ant kapo. Staiga kilo 
didelis viesulas, išmetė iš kapo tėvo karstą, ir velionis tėvas pado- 
vanojo sūnui žirgą; antrą kartą vėl būtent kilęs viesulas išmetė 
karstą; ir trečią kartą vėl pakilo viesulas, vėl išmetė karstą [LT III 
370: Nr. 139]. Pasak N. Vėliaus, kai kuriose „sakmėse sakoma, kad 
vėjo sūkuryje velnias 'dūšią' [t.y. vėlę] neša į pragarą arba jas gau- 
do, išbėgusias iš pragaro“ [Vėlius ChLMP 70, čia ir pirminių šalti- 
nių nuorodos]. O štai Bernatonių k., Kauno r., 1970 m. užrašytoje 
sakmėje Žmogus, eidamas per nekrikštų kapus ir vienos vėlės su- 
stabdytas, paklausė, kas ji tokia esanti: Mes čia taip gyvenam. Laks- 
tom pavietrėm, tai sūkurį sukeliam, tai medžius su šaknimis išver- 
čiam ar stogus nuplėšiam, - atsakė dvasia iš negerų kapų [LauD 184; 
SV 184]. Nors vėjas ir viesulas - skirtingos kilmės žodžiai, be jų 
semantinio artumo, daugeliu atžvilgių — tapatumo, fonetinį suartė- 
jimą dargi liudija pastarojo lytis vėsulas. Pasak K. Būgos, „vėsulas 
sako žemaičiai (Kvėdarna, Rietavas, Tryškiai) ir kai kurie augštai- 
čiai (Joniškis). Viesulą padėjo perdirbti vėsulu būdvardis vėsus = lat. 
vėss, kuris yra vienos giminės su žodžiais vėtra, vėjas“ [Būga II 34]. 
Pvz., G. Petkevičaitės-Bitės Ušnėnų kaime, Šiaulių paviete, užra- 
šytoje tradicinėje mitologinėje sakmėje nekrikštytos dūšės, nesulau- 
kusios paklausimo, išeina į laukus, miškus, medžius girgždina arba 
vėsulais laksto. Pamačius vėsulą, reikia iš tolo jį krikštyti, lieti vande- 
nį ir žegnoti. Vandens arti nedasiekiant, nors smiltimis berti ir žegnoti, 
tuomet dūšelė lekia jau į dangų [RSPS 212: Nr. 120; plg. LKŽ XIX 
267]. Arba štai 1884 m. Pašaltuonio k., netoli Raseinių, V. Bakučio 
užrašytoje sakmėje, tiesiog pavadintoje „Dūšia vėsule lekia, sukin- 
dama žemes“, toji sutiktajam prisipažįsta: Vieni pamatę sako teip, 
kad kipšas einąs žeme, žemę ir lapus maišo į padanges, kiti - vėsulas 
ir t. t. O tu mylestą atradai nuo Dievo tokią, kad aš tau galiu pasakyti 

ir su tavimi kalbėti, kad aš esmu dūšia vieno kunigaikščio [PSO 208: 
Nr. 62]7. Ir t.t. 

Ir latviuose Uz elli dvėsele brauc viesula vėjū, bet miesa paliek kū 
mirusi gujam „Į pragarą siela keliauja vėjo sūkury, o kūnas lieka gu- 
lėti kaip negyvas“; dvėsele ar vėju dodas prom „siela nulekia šalin su 
vėju“; Uz elli braucot dvėsele viesula veida, bet miesa paliekot maja 
gulot, kū mirusi. Velns tur dodot ėst it kū galu, maizi, bet viss tas esot 
vėjš, un vėjš esot visa vina būtne „Į pragarą siela keliauja viesulo pavi- 
dalu, o kūnas lieka namie gulėti kaip negyvas. Velnias ten duoda 
valgyti lyg ir mėsos, duonos, bet visa tai tėra vėjas, ir vėjas yra visa jo 
esybė“ [Straubergs 539, 556]. Įdėm! 

Taip pat Viesuli skrienot tūdi cilvėki, kas kaudamies galu dabūjuši, 
ta tiem jūskrien tik ilgi, kamėr pienak istais laiks mirt „Viesule laksto 
tokie Žmonės, kurie kaudamiesi galą gavo, tai jiems reikia tol lakstyti, 
kol ateina tikrasis laikas mirt“ [LTT 53]. Žuvusių karių vėlės latvių dar 
siejamos su pūga, vėjo pustomu sniegu [cit. iš Kursite 52): 


Sniegi sniga, putinūja, Sniegai snigo, pūgos pustė, 

Balti jūja karaviri, Balti jojo kareivėliai; 

Tie nebija karaviri, Tai nebuvo kareivėliai, 

Tas bij puišu dvėselites. Tai buvo bernelių sielos. 
LTdz 22260 


Panašiai tradiciniu rytų slavų požiūriu, mirusiojo vėlė (Jywa) įgau- 
na vėjo pavidalą, antai „Baltarusijoje sakoma, vėjui stūgaujant ka- 
mine, jog į kaminą vėju įsiveržė mirusio giminaičio vėlė, prašydama 
atminų“, o rusų „nekrikštyti mirę vaikai skraido aplink savo kape- 
lius arba tiesiog lakioja po orą viesulo pavidalu“ [JleskueBckas 162, 
257|. Pavyzdžiui, išvarytas numirėlis, įjunkęs lankytis į savo buvusius 
namus, N06€PHYNCA, GblUMeN 60 060p, NODOHANCA 34 HUM 6UXp6, u 00N6- 
We OH He 6036paujancA „apsisuko, išėjo į kiemą, paskui jį pasikėlė 
viesulas, ir daugiau jis nebegrįžo“ [JieskueBckaa 231]. Taigi, „kai ka- 
mine užstaugia vėjas, tai numirėlis verkia; o viesulas, draskantis sto- 
gus, - tai mirusiųjų nepasitenkinimo išraiška. Pskoviečių nuomone, 
viesulas — tai ne sava mirtimi miręs numirėlis. Mirus pakaruoklei, 


*7 Apic šią sakmę dar žr. Dundulienė SL 125. Apskritai apic lietuvių vėjo ryšį su vėlėmis 
trumpai žr. Ūsaitytė 112-113. 

kaime pakyla viesulas ir 'viską atidaro". Ji “pralekia viesulu (npono- 
cumcAa 6uxpem)' pro langus (Novgorodas)“ ir pan. [Bnacosa 89]. Dar 
Pskovo gubernijoje XIX a., pakilus pūgai (xy2a), bobos sakydavo: 
HApDOObINOCb 6 CeNu, A00 BMePNO AKeCb Henesne „jau kas, tikriausiai, 
bus gimęs kaime arba numiręs“ [3enennu 47). Tas pats visų slavų 
mastu. „K. Moszynskio nuomone, ypač populiarūs slavų mitologijo- 
je yra tikėjimai vėją esant mirusių Žmonių vėlių buveinę ir pavidalą. 
Atsižvelgiant į lyginamosios etnologijos duomenis, - rašė jis, - ne- 
gali būti nė mažiausios abejonės, kad stiprus vėjas, viesulas, staiga 
kilęs savižudžio ar burtininko mirties akimirką, kaip tik ir yra, liau- 
dies požiūriu, ta pati dvasia-kvėpavimas, išskridęs iš žmogaus kūno". 
Nuo to laiko, kai buvo suformuluotas šis teiginys, publikuota gausy- 
bė liudijimų iš įvairių slavų sričių, visiškai patvirtinusių lenkų etno- 
grafo pastabą. Pavyzdžiui, rytiniuose Serbijos bei Makedonijos rajo- 
nuose užrašyti įdomūs tikėjimai, pasakojantys apie savotišką dvasių 
(suprantamų kaip vėjas) “sūkurį gamtoje: “Kur pereina visų miru- 
siųjų dvasios, ir galvijų, ir žvėrių, ir žmonių? Į orą, į vėją. Visa tai 
vėjas. Kitaip kur gi jos pasidėtų danguje? Visa tai dvasia, kvėpavi- 
mas, oras, vėjas... Įeina į žmogų ir išeina išjo"“, o štai „Šiaurės Bul- 
garijoje buvo tikima, kad viesulas kyla dėl to, kad mirusiojo vėlė pa- 
siilgo savo giminių ir eina į kaimą jų aplankyti. Todėl pamatę viesulą 
bulgarai sakydavo: yupanomo u0e 'numirėlis eina'. Smolensko gub. 
vėjai vadinti Jyxamu "dvasiomis". Tačiau masiškiausi slavuose yra ti- 
kėjimai, jog vėjo, viesulo, dulkių sūkurio (cwepų) pavidalu skrajoja 
"ne sava' mirtimi mirusiųjų vėlės, nerandančios sau vietos aname pa- 
saulyje, nes jų "nepriima dangus“*. Laikyta, pavyzdžiui, kad viesulas 
kyla burtininko bei raganos mirties akimirką, viesulu virš kaimo pra- 
skrendanti savižudžio vėlė, su vėju po orą skrajoja nusidėjėlių bei 
negyvų gimusiųjų vėlės bei pan. Tarp įvairių liaudies frazeologijos, 
žyminčios viesulą, variantų žinomi ir tokie lenkiški posakiai kaip ktos 
slę powiesil "kažkas pasikorė", wisielec taūcuje 'pakaruoklis šoka!, leci 

| * Gal verta šiuo atžvilgiu atkreipti dėmesį į sąskambį tarp rusų žodžių cmepų “viesulas, 
viesulo sukeltas (dulkių, smėlio, vandens ir pan.) stulpas' ir cwepmo 'mirtis" (atitinkamai 


slavų *s»mvrčo / *sbmorčo ir *sbmorto), nors etimologiškai jie tiesiogiai ir nesiejami [žr. 
Yepubix II 179; acmep III 686). 

dusza wisielca “pakaruoklio vėlė skrieja' bei pan. Rytiniuose Lenki- 
jos rajonuose daugiau nei pusė etnografų apklaustų informantų vie- 
sulo atsiradimą siejo su piktomis dvasiomis arba mirusiųjų vėlė- 
mis, ypač pakaruoklių, skenduolių, netikėta mirtimi mirusiųjų, 
nusidėjėlių, nekrikštytų vaikų“ [BuHorpanosa MBO 144-145]. Kaip 
autorė toliau užsimena, tam paskirti ištisi du straipsniai etnolingvisti- 
niame žodyne „Slavų senienos“, kuriame, savo ruožtu, „vėjo atsiradi- 
mo priežastys siejamos su visiems slavams bendrais vaizdiniais apie 
vėjyje esančias vėles bei demonus. Vėlė, dvasia (9ywa) įsivaizduoja- 
ma kaip kvėpavimas, dvelksmas, tapatinama su oru, garais, vėju, vie- 
sulu (suxpem). Manyta, jog su vėju skrajoja didelių nusidėjėlių vėlės 
(Pakrokuvio lenkai); apie stiprų vėją sako, jog kažkas numirė nesava 
mirtimi (vakarų bei rytų slavai); vėjo kauksme girdimos pakaruoklio 
aimanos (lenkai, slovakai); manoma, kad vėsus vėjas pučia iš tos pu- 
sės, kur nuskendo žmogus (baltarusiai); stipri vėtra kyla tada, kai 
praliejamas nekalto žmogaus kraujas (makedoniečiai); jeigu vėjas 
pučia per Vėlines (6 /Įenb nomunoseuua 8cex ymepuux), tai reiškia, 
kad verkia vėlės (kašubai); vaikščiojančių numirėlių atėjimą ir išėji- 
mą palydi vėjo gūsiai (Poltava). Juchnovo bei Gžatovo sentikių nuo- 
mone, vėjas - tai nusidėjėlių vėlės, kurioms Dievo skirta be atvangos 
lakioti virš žemės. Piktų žmonių vėlės sukelia uraganus, mažiau nu- 
sidėjusių - vėtrą, o lengvą, vėsų vėjelį - nelabai nusidėjusių bei gerų 
žmonių vėlės“; savo ruožtu „viesulo kilmė siejama su mirusiųjų vėlė- 
mis, dažnai —- mirusių neteisinga, nešvaria mirtimi, su nelaikiais. Vie- 
sulas - savižudybės padarinys (vakarų bei rytų slavai). Laikoma, kad 
viesulas lekia ton pusėn, kurion atsuktas pakaruoklio veidas (Kar- 
patų ukrainai, Priekarpačio lenkai), veja jo vėlę (rusai, polesiečiai, 
lenkai, kašubai), nakvoja ant savižudžio kapo (polesiečiai). Viesulu 
namo parlekia mirusio giminaičio, vyro vėlė (rusai, bulgarai), sukasi 
prakeiktieji (rusai, ukrainai), negyvi gimę bei nekrikštyti mirę vaikai 
(rytų slavai, polabai, kašubai)“; taip pat „dažnai viesulas kyla mirus 
raganai arba burtininkui (rytų slavai, polabai). Pagal serbų ir bulga- 
rų tikėjimus, viesulas - tai nužudytųjų vėlės“; savo ruožtu, bendru 
slavų požiūriu, „susidūrimo su viesulu pasekmės yra mirtis, sunkūs 
susirgimai bei susižalojimai“ [CJĮ I 358, 380]. 


44 


Lyginant baltų vėjo sampratą su indoarijų, gal verta prisiminti ir 
„Rigvedos“ Marutus, ved. dgs. marūtah. Viena vertus, „indų tradici- 
joje jie laikomi vėjais, ir povedinėje literatūroje žodis paprasčiausiai 
žymi vėją“, kita vertus, ne vieno vakariečio vedologo jis „etimologiš- 
kai aiškinamas remiantis šaknimi mar- “mirti, o patys Marutai laiko- 
mi mirusiųjų vėlėmis, kurios siaučia vėtroje“ [Keith 153], ypač žai- 
buojant ir griaudžiant. Taip kad „Marutų vėtros žygis verčia galvoti 
apie tokius kitur, būtent germanų pasaulyje, plačiai paplitusius vaiZ- 
dinius kaip laukinė medžioklė bei vėlių kariauna, žygiuojanti vėtroje 
Vodano vedama“ [Oldenberg 115]?. „Laukinės medžioklės“ ar „vė- 


* V. Kočerginos „Sanskrito-rusų kalbų žodyne“ žodžio marut- pagrindinė reikšmė yra bū- 
tent *vėjas' [Koueprnna 498], tačiau dėl jo etimologijos nėra vieningai sutariama. Seras M. 
Monicr-Williamsas pasisako už jo ryšį su vedų mūrici- “spindulys (mirgančios šviesoje dul- 
kės)', gr. marmairo *blizgu, mirgu* [galiausiai tad su lietuvių mirgėti], nors priduria, jog 
Hanumano apibūdinimas marut-suta-, arba marut-sūnu-, žymi jį esant būtent “vėjo sūnumi" 
[Monier-Williams 790]. J. Puhvelas siūlo Marutus palyginti su Mitanijos Maryanni 'jaunieji 
(kariai) [Puhvel 47]. O M. Mayrhoferis linkęs manyti marut- apskritai esant neindoeuropie- 
tiškos — dravidų kilmės žodžiu [Mayrhofer II 589—591]. Plačiau įvairias nuomones aptaria ką 
tik cituotas A. B. Keithas [Keith 152-153]. Šiaip ar taip, mums jau pažįstamoje „Ramaja- 
nos“ ištraukoje būtent vėjo dievas Vajus pavadinamas Marutu, ir būtent tada, kai su griaus- 
mavaldžio Indros nutrenktu savo sūnumi pasitraukia į olą, taip sukeldamas visuotinę mirtį, o 
ir vėliau, kai tik prisimenama ši jo galia atimti gyvybę, t. y. numarinti [žr. Shastri 493—495). 
Plg. šia proga ir minėtas mirties demono Maros (Mūra-) sąsajas su vėju. 

Juoba įdomus mums Vėjo sūnaus Hanumano pavadinimas „„Maruto sūnumi“. Nes kaip ir 
Hanumanas, Manutai jau „Rigvedoje“ verčia kalnus ir rauna medžius, pavyzdžiui I.35.5: „Jie 
drebina kalnus. / Jie rauna medžius“; arba I.64.11: „Jie svaido kalnus, (juos) daužydami“; 
arba I.166.5: „Kai išvažiuodami griausmingai jie vertė kalnus grumėti / Ar didvyriškai drebi- 
no nugarą dangaus, / Kiekvienas miško medis bijo jūsų žygio“ [PnrBena I-IV 52, 82, 208) ir 
pan. Be to, Hanumanas kelia jūroje bangas: kaip prisimename, „milžiniškos bangos kilo jū- 
roje, kur jis praskriejo“, o „Hanumanas tik veržės pirmyn, skirdamas aukštas bangas, sukel- 
tas jo šėlsmo“. Savo ruožtu „Rigvedoje“ (I.168.2) Marutai yra „kaip tūkstančiai bangų van- 
denyse“ (PurBena I-IV 211]. Labai įdomią Marutų vardo etimologiją šiuo atžvilgiu yra išsakęs 
V. Toporovas: žodį sudarančios dvi šaknys *mar- ir *vat- / *ut-, iš kurių pirmoji Žymi jūrą, 
marias, o antroji — būtent vėją, taigi marut- turėtų reikšti 'nuo marių pučiantis' ar tiesiog 
"marių vėjas (vėtra)' (plg. šiuo atžvilgiu rusų iš „Sakmės apie Igorio pulką“: Ce sšmpu, 
Cmpu6ooxcu shyyu, ežiom cb mMopa cmpžnamu „Šie vėjai, Stribogo vaikaičiai, pučia nuo 
jūros strėlėmis“) [Tonopos IA: A-D 193; žr. MHM II 122; ME 1364]. Čia pat pažymima, jog 
kartais Marutai nesutaria ir net susiremia su griausmavaldžiu Indra; iš tikrųjų, antai „Rigve- 
doje“ (I.170.2) Marutai skundžiasi: „Kodėl gi tu, Indra, nori mus pražudyti? / Marutai - tavo 
broliai. / Elkis ju jais gražiuoju! / Neužmušk mūsų susidūrime!“ [PurBena I-IV 213]. Be to, 
pricš tai paaiškinama ir šios nesantaikos priežastis - Marutai mėgino pagrobti saulę (I.169.2): 
„Marutų kariauna sukyla / Grumtynėms dėl aukščiausio grobio - užkariauti saulę“ [PurBena 
I-IV 212]. Kaip prisimename, būtent tokia yra ir „Maruto sūnumi“ pavadinamo Hanumano 

lių kariaunos“ vaizdiniai Žinomi ne tik germanams, bet ir baltams. 
Pasak J. Basanavičiaus, „vėlės vaikščioja, lekioja ne tik atskyriumi, 
bet ir tuntais (pulkais), didės bei mažos drauge, turėdamos savo ypa- 
tingus takus ir kelius, ant kurių namams stovint, jos ir Žmonėms pa- 
sirodo; ale jei kokia troba, mūras jų kelionėms užkenkia, tai juos 
tarytum vėtra naktimis sugriauja, stogą nuverčia. Nuo vėlių pulkais 
lėkimo atsirand ore ūžimas, o keliu joms ainant, rodos, koks tamsus 
aglynas atjuoduoja. [-..] Ypačiai pastebėtina, jog jos, ir ant ano svie- 
to būdamos, regis, senu tautos papročiu, mėgsta medžiotie: taip jos 
vakarais, kaip žeme giriose pėsčios, taip ir oru padangėse, ant žirgų 
jodydamos, laukinę varo medžioklę su žiburiais, šunimis, švilpauda- 
mos, šaudydamos, juokdamosios“ ir t.t. [Basanavičius 288; BV 27]. 
Arba štai pasak Petro Dusburgiečio, „1329 Viešpaties metais, pas- 
kutinės sausio mėnesio dienos naktį prieš grabnyčias, vienas prūsas, 
ėjęs sargybą Girdavų pilyje, išgirdo griaudžiant ir išvydo žaibuojant, 
o paskui pamatė ore daugybę vyrų, švytuojančių iš makščių ištrauk- 
tais kalavijais“ [Dusburgietis 326]. Ir panašiai“. 

Vaizdinių apie vėjo, viesulo ryšį ar net tapatumą su mirusiųjų vėlė- 
mis paplitimas toli gražu neapsiriboja baltais, slavais bei indoiranė- 
nais ir apskritai indoeuropiečiais. Būtent Hade, mirusiųjų karalystėje, 


nesantaikos su Indra priežastis. „Ramajanos“ Padavimo apie Hanumaną šaknys tad akivaiz- 
džiai siekia „Rigvedą“, o tai daro juoba įtikinamesnę bendrą indocuropietišką indų ir minė- 
tos atitinkamos lietuvių sakmės kilmę. 

Pagaliau verti dėmesio Marutų (arba jų tėvų - mitinių septynių išminčių) vardai: Vajuve- 
ga, Vajubala, Vajuga, Vajumandala, Vajudžvala, Vajuretas ir Vajučakra [MHM II 121; žr. ME 
I 364; Monier-Williams 942]. Pirma, tai visi jie, kaip matyti, pirmuoju dėmeniu turi vėjo 
pavadinimą vdyu-, taigi akivaizdžiai yra vėjai. Juoba kad Marutai „Rigvedoje“ apibūdinami 
ir kaip patics Vajaus sūnūs, antai I.134.4, kreipiantis į Vajų, sakoma: „Tu pagimdei Marutus 
(4janayo marūtah)“ [Aufrecht I 123; PurBena I-IV 170]. Antra, ypatingai įdomus mūsų at- 
veju yra Vūyuga-, kurį, kaip vyriškos giminės, reikėtų tarti Vajugas. Antrasis vardo dėmuo 
-ga-,rcikia manyti, yra šaknies veiksmažodžio gam- "eiti", junginiai su kuriuo sanskrite įprasti, 
pvz., a-ga- 'nepacinantis', agra-ga- *'vadas' (< “pirmas, priekyje einantis'), afyanta-ga- 'per- 
nelyg greitai cinantis', pra-ga- "priešais einantis", /ura-ga- "sparčiai, smarkiai einantis (žir- 
gas, mintis ir t. t.) [Monicr-Williams 4, 6, 16, 341, 450, 655] bei pan. (Lietuvių kalboje, kai 
kurių kalbininkų nuomone, panašiai gali būti sudarytas žodis žmo-gu-s, pirmine reikšme *'že- 
me einantis" [žr. Ambrazas 85:$128; Frenkelis 93, 123; Fraenkel 1318-1319].) Vayu-ga- tad 
reiškia (su) vėju, kaip vėjas einantis" ir todėl darybos požiūriu, matyt, neturi nicko bendra su 
osetinų Vajugu. Ir vis dėlto sutapimas, turint galvoje semantincs sąsajas, įtartinai įspūdingas. 

* Plačiau šią temą gvildenti čia ne vieta, trumpą jos apžvalgą žr. Beresnevičius D 157-158. 

gyvena senovės graikų smarkaus vėjo dievybės harpijos [AMŽ 130]. 
G. Beresnevičius atkreipia dėmesį į Amerikos indėnų tradicijas, ku- 
riose žmogaus „siela siejama su kvėpavimu, nusakoma kaip “vėjo dva- 
sia' (mivokiai), ji tampa “vėjo sūkuriu' (maidu)“ [Beresnevičius SFĮ 
60]. Taip pat indėnų „mandanų hidatsų mituose bei folklore viesu- 
las, kaip personažas, visuomet yra mirusiojo vėlė. Jie sako, kad maži 
viesulėliai kyla iš kapų ir kad tai palaidotųjų vėlės jų pavidalu išeina 
laukan. Gros Ventre indėnai irgi tiki, jog mirusiųjų vėlės išeina tokių 
sūkurėlių pavidalu; jie pažymi, kad viesulėliai kapinėse neretai ma- 
tomi net tada, kai kitur nėra jokio vėjo“ [FW 1175]. O štai Indonezi- 
jos dajakų raudotoja, kurios užduotis - palydėti pas protėvius naują 
vėlę, tuo tikslu kreipiasi į „Vėjo dvasią“; tada ši „nusimeta savo žmo- 
giškąjį pavidalą ir leidžiasi į pragarą kaip uraganas [t. y. smarkus vie- 
sulas]. Sukrėsti bei išgąsdinti mirusieji nerimauja ir klausinėja apie 
jos atvykimo tikslą. Toks ir toks pasimirė, atsako Vėjo dvasia ir sku- 
ba atvesti jo vėlę“ [Dnnane III 333]. Taigi vėjo, viesulo sąsaja su mir- 
timi bei mirusiųjų vėlėmis yra visuotinė ir, matyt, archetipinė, bū- 
dinga Žmogaus mitiniam mąstymui iš prigimties. 

Vėlės ryšį su vėju, ar tiesiog vėlės kaip vėjo sampratą savaip nu- 
šviečia ir vadinamoji „Tibeto mirusiųjų knyga“. Štai kas čia sako- 
ma apie mirusiojo patyrimus: „Kadangi tavo menta atsiskyrus nuo 
kūno, tu negali niekur nutūpti ir prisiglausti, jautiesi piktas ir šal- 
tas, O sąmonė, tapusi nepastovi kaip oras, dideliu greičiu blaškosi į 
šalis“ [TBD 76]*'. Būtent „kaip vėjas“. Tarp kitko, kaip tik tokios 
prigimties yra „karmos vėjo“ samprata: „O kilmingasai, pučiama 
neduodančio ramybės karmos vėjo, tavo menta, neturėdama į ką 
atsiremti, bejėgė joja vėjo žirgu tarsi plunksna, sūpuojama ir blaš- 
koma į šalis. Tu mėginsi pasakyti raudotojams: Aš čia, neraudo- 
kit!', bet jie tavęs negirdės, ir tu pagalvosi: 'Aš numiriau!", ir pajusi 
didelį skausmą“; „O kilmingasai, tuomet didžiulis karmos viesulas, 


* Šiuo atveju laikiausi angliškojo vertimo, iš tibetiečių kalbos atlikto su šios tradicijos 
atstovo Chogyamo Trungpos žinia. Nors neseniai pasirodė ir lietuviškas Algirdo Kugevičiaus 
tiesioginis vertimas iš tibetiečių kalbos, kuriame cituota ištrauka skamba taip: „... kadangi 
tavo sąmonė, atsiskyrusi nuo kūno, negali ten likti. Taigi kartais būni išsiblaškęs, susierzinęs, 
apimtas baimių, tavo protas blausiasi, mintys laksto“ [TMK 197]. 

keliantis siaubą, nepakeliamas, pašėlusiai sukdamasis, pagriebs tave 
iš nugaros“ [TBD 74, 75]** ir pan. Pasak žymaus tibetietiškojo budiz- 
mo atstovo Chogyamo Trungpos, apskritai „karma yra susijusi su vė- 
jo pradu“ [Trungpa 83]. Nes iš esmės ji yra psichinės, mentiškos pri- 
gimties. O kaip kad sakoma „Bhagavadgytoje“ (VI.34), „menta 
(manas-) yra nepastovi, užsispyrusi, atkakli, veržli ir audringa; aš ma- 
nau, ją sunku suturėti, tarsi rankoje - skriejantį vėją (vyu-)““?. Ap- 
skritai vėjiška psichikos, mentos, proto prigimtis nėra kažkas nauja 
ar netikėta - Vakaruose jai, pavyzdžiui, atstovauja Hermis, arba Mer- 
kurijus, kuris kaip tik yra vėlių vedlys. Lietuvoje vėjišką mentos pri- 
gimtį liudija, pavyzdžiui, veiksmažodis svajoti pagrindine reikšme 
"kurti mintyse gražius, trokštamus dalykus, atsiduoti svajonėms' arba 
tiesiog “galvoti, svarstyti", kuris tačiau kartu reiškia ir “pūsti (apie 
vėją), pvz.: Štai debesys juosvi jau dangų aptraukė, ir vėjas pradėjo 
svajot (iš laikraščio „Tėvynės sargas“ 1899 m. Nr. 3); Jūriniai vėjai, 
svajodamys po visas sritis, išblaško ūmus žemės (S. Daukantas) [LKŽ 
XIV 270]“. Vėlę šia prasme galima interpretuoti tiesiog kaip po 


* A. Kugevičiaus vertime šiodvi ištraukos skamba taip: „Kilmingasis, tave, netekusį są- 
monės 'atramos' (kūno), be paliovos blaško [karmos] vėjas. Jo 'kvėpavimo žirgo" esi lyg 
plunksnelė nešiojamas šen bei ten. Visiems verkiantiems šauki: *Neverkite, aš čia!" — bet 
nickas negirdi, ir vėl tave persmelkia mintis 'aš miręs", kelianti didžiulę širdgėlą“; „Kil- 
mingasis, tuo metu kyla baisus, nepakenčiamas viesulas, pučiantis tau į nugarą, stumiantis 
pirmyn“ [TMK 196]. 

“ Atsižvelgiant į originalą [BhG 1956 205—206], su išlygomis laikytasi esamo A. Bukonto 
vertimo [BhG 1999 203]. 

Kaip tik šiame kontekste, beje, galima suprasti „nirvanos“ sąvokos kilmę, sanskrito nir- 
vana- pirmine reikšme 'užpūstas" ar 'liovęsis pūsti, ne(be)pučiantis', iš veiksmažodžio nir-vati 
"liaujasi pūtęs, ne(be)pučia' arba 'užpučia", tos pat šaknies vd- kaip daiktavardyje vūyu- "vėjas" 
[Monier-Williams 557; žr. Mayrhofer III 190]. Kitaip sakant, „nirvaną“ pasiekia tas, kuriam 
nebepučia, kurio sielos (o kalbant apie pomirtinę būseną — vėlės) ncbeblaško „karmos vėjas“. 
Žymus senovės indų gramatikas Pžninis (Astūdhydyi VIII.2.50) tiesiog apibrėžė: nirvūno 'vūte 
(t. y., atmetus sandhi, nirvūnas avūte) „nirvana [- kai] nepučia vėjas“, tiksliau, „nevėja“ [žr. 
B. Ch. Law. Nirvana. - The Cultural Heritage of India, vol. I: The Early Phases (Prehistoric, 
Vedic and Upanisadic, Jaina and Buddhist). Calcutta: The Ramakrishna Mission Institute of 
Culture, (1958,) 2001, p. 551]. 

*“ Įdomu, jog lietuvių veiksmažodis svajoti yra giminiškas su anglų sway “supti(s), svy- 
ruoti, linguoti' [Būga I 317-318; Fracnkel 948; Pokorny 1041-1042], kurį Ch. Trungpa su 
F. Fremantle kaip tik pavartojo cituotose „Tibeto mirusiųjų knygos“ angliškojo vertimo 
ištraukose (mano išversta „blaškyti į šalis“). Panašios būta ir lietuviškojo veiksmažodžio 
pirminės prasmės. 

mirties nuo kūno atsiskyrusią individo sąmonę, blaškomą jo polin- 
kių, troškimų ir baimių, t.y. jo „svajonių vėjo“. 

Po visko, kas pasakyta, iš lietuviškos pusės belieka vėl prisiminti 
J. Basanavičių, kuris, apžvelgęs pagrindines tuomet iškeltas lietuvių 
žodžio vėlė etimologijas, prieina išvadą, jog „geriausią ir, kaip rodos, 
logiškai pritinkiausią etimologiją paduoda K. Būga, kurią čion iš jo 
laiško priduriame: Vėlė 'dūšia, die Seele'. Tasai žodis kilęs yra iš ka- 
mieno *ve [turėtų būti vė], turinčio reikšmę “pūsti, blasen', iš kurio 
turime: vė-jas, vė-tyti, vė-tra ir t.t. ir + sufikso -/ė (pav., pirš-lė, zy-lė, 
sky-lė etc.). Etimologiškoji vėlės reikšmė [yra] 'pūtėja", lygiai kaip ir 
graikų bei lotynų žveuoo - animus, anima “vėjas, dūšia'“ [Basanavi- 
čius 283—284; BV 23). Tokią savo etimologiją pakartoja, tiesa, ne taip 
drąsiai bei atvirai, ir pats K. Būga: „Senų senobėje, reikia sampro- 
tauti, irvėlė (: acc. sing.vėlę) reiškė 'anima, animus' (= graikųdveuoo 
“vėjas? [...])“, ir čia pat skliaustuose dar nurodo tą patį J. Basanavi- 
čiaus straipsnį [Būga I 105-106]. Pasak žymaus XX a. pradžios lat- 
vių mitologo bei kalbininko P. Šmito, ir „R. Meulenas lietuvių žodį 
vėlė veda iš indoeuropiečių veiksmažodžio šaknies vė- reikšme "pūsti 
(kaip vėjas), iš kurios kilo ir mūsų vėjš “*vėjas*“ [Šmitas 89-90]. Nors 
dabar kalbininkai paprastai mano kitaip (veda iš mirtį žyminčios šak- 
nies ide. *yel-)“, ši etimologija, siejama visų pirma su K. Būgos var- 
du, iki šiol susilaukia dėmesio. Pavyzdžiui, neužmiršta jos paminėti 
tautosakos tyrinėtoja A. Seselskytė: „J. Basanavičius, minėdamas 
S. Daukanto, A. Becenbergerio [Bezzenberger|, A. Veselovskio, 
K. Būgos pateiktas žodžio velnias etimologijas, logiškai patikimiau- 
siu pripažįsta vieną iš ankstyviausių K. Būgos aiškinimą: jis žodį vėlė 
"dūšia, die Seele' yra kildinęs iš kamieno vė-, turinčio reikšmę 'pūs- 
ti", "blasen', iš kurio turime vėjas, vėtyti, vėtra ir t.t.“ [Seselskytė 94— 
95]. Kur kas atviriau tokią etimologiją palaiko religijotyrininkas bei 
mitologas G. Beresnevičius: „Lietuvių vėlė, atrodo, sietina su šaknimi 
vė- “pūsti". Šią etimologiją pasiūlęs K. Būga buvo, kaip atrodo, teisus: 


* Žr. Fraenkel 1248; Karulis II 506; Pokomy 1144 ir kt., nekalbant apic gausius V. Toporo- 
Vo pasisakymus šiuo klausimu (žr. kad ir MHM I 228-229 bei kt.). Mums svarbu tik, jog 


niekas, nė pats Būga [Būga I 416, 516, II 78, III 803], neabejoja dėl vėlės ryšio su velinu ar 
velniu. 

vėlėje, kaip ir kitų indoeuropiečių sielą nusakančiose sąvokose, vėją, 
orą, dvelksmą nusakančios šaknys labai dažnos“, ir tai pagal prasmę 
visiškai neprieštaraują priimtam vėlės ryšiui su mirtį žyminčia šakni- 
mi *uel-, nes, autoriaus žodžiais, „iškvėpti kvapą' (dūšią, dvasią) ap- 
skritai tolygu “mirti"“ [Beresnevičius SFĮ 122-123]. Etnologė N. Mar- 
cinkevičienė, pateikusi šiuolaikinės tautosakos pavyzdžių, tokių, kad 
vėlės maž kur lakioja kap vėjas po žemį už pakūtų (Bogailiškiai, Šven- 
čionių r.), irgi sako, jog „šie pasakojimai 'paremia' K. Būgos teiginį, 
kad vėlės kamienas vė- susijęs su žodžiais vėjas, vėtyti, vėtra. Taigi ne 
veltui manoma, kad vėlė - tai vėjo pustoma dvasia“ [Marcinkevičie- 
nė 21]. Prisimena tai ir etnosofai A. Patackas su A. Žarskumi: „K. Bū- 
gai vėlė susideda iš kamieno vė ir priesagos lė (plg. zy-/ė, pirš-lė). 
Kamienas vė susijęs su žodžiais vėjas, vėtyti, vėtra. Todėl vėlė - tai 
vėjo pustoma dvasia“ [Patackas, Žarskus 55]. Mes susilaikysime nuo 
kokios nors kategoriškos nuomonės etimologijos klausimu, pasiten- 
kindami tuo, kad jau pats šio klausimo aktualumas liudija pakan- 
kamai gilius sąvokų „vėjas“ ir „vėlė“ ryšius lietuvių tradicijoje bei 
kalboje““. Juoba kad lietuvių tradicija šiuo atžvilgiu, kaip matėme, 
jokia išimtis. 

Taigi dėl vėjo visuotinio ryšio su mirtimi bei mirusiųjų vėlėmis 
negali būti nė mažiausių abejonių. 


2.2. Vėjas - velnias 


Kad jau su vėju bei viesulu taip glaudžiai susijusios vėlės, tai 
visai nenuostabu, jog vėjas, viesulas yra, kaip jau ne kartą užsimin- 
ta, ir vėlių valdovo Velnio, ar paprasčiausiai velnio, vienas būdin- 
giausių pavidalų. Pvz.: Gi anys (velniai) gi kaip vėjas lekia (iš pasa- 
kos) [LKŽ XVIII 577]. Pamato velniai kryžių, tai kaip vėjai eina 
(Kernavė, Širvintų r.) [LKPŽ 312]. Vienoje Ožkabaliuose 1905 m. 
užrašytoje sakmėje velnias buvo apnikęs Žmogų, bet štai gaidys ka- 
kariekū, tas velnias pametė tą žmogų, tik kailinius sudraskė. Pakilo 


*“ Plg. dar dvėlė "dvasia, vėlė' šalia dvelkti 'pamažu pūsti' [LKŽ II 950, 951], šiaip jau 
manomą radusis iš žodžių vėlė ir dvasia kontaminacijos, t. y. susimaišymo [Fracnkel 114]. 

vėtra, išnešė langą ir išėjo padaukais [Balys III 466: Nr. 676]. Kitoje, 
1960 m. Kėdainiuose užrašytoje sakmėje aitvarą laikęs ūkininkas mirė 
baisiai sunkiai. Kai jau visai atsileido, kad pakilo vėtra, šakos linko. 
Tai jo sielą velniai nešė. Kaukė vėjas kokias tris dienas |LauD 51]. Vėl 
kitoje, Gulbių k., Šilalės r., 1958 m. užrašytoje mitologinėje sakmėje 
pirmu asmeniu pasakojama: Kai mano brolis pas Gerybą tarnavo, kartą 
buvo didelė vėtra. Išlaužė visus medžius, Kiūpelio naują trobą nuvertė. 
Antrą vakarą brolis vedė arklius į ganyklas. Ir sutikęs tokį ponaitį su 
skrybėle. Paklaustas, kur eina, tasai prisipažinęs: Einu į Požerės dvarą 
pas dėdę. Ai dabar jau einu geriau, o vakar kai ėjau, seniai bebuvau 
buvęs, tai takai užžėlę, medžiai užaugę, pastatai užstatyti. Kitur turėjau 
medį išrauti, kitur pastatą išgriauti, kol nuėjau. Ir minėtas pasakotojo 
brolis suprato tada, kad ten buvo velnias [|LauD 68; SV 127-128]. 
Įdėm lietuviškoje [žr. LT III 37-38; BLPĮ I 390] pasakoje „Apie Dai- 
lydę, Perkūną bei velnią“ iš J. Basanavičiaus rinkinio „Lietuviškos 
pasakos įvairios I“ šie trys veikėjai sutarė vienas kitą išgąsdinti: Pir- 
mąnakt išėja velnias baugyt. Apie vidurnaktį pasikėlė didelis vėjas, 
tačiau dailidė neišsigando, velnias jį išbaugyt negalėja, norint jis gana 
didelį bildėjimą ir vėtrą pakėle (BLPĮ I 153: Nr. 34; LT III 608: Nr. 
221], o štai kitoje, pavadintoje „Sūnus, pažadėtas velniui“ (AT 
401A+518), herojui teko iškentėti tris naktis: pirmąsyk sulaukus va- 
karo, vienuoliktą valandą, ištiko baisus viesulas. Atlėkė didelis bū- 
rys velnių - trečia dalis peklos, antrąsyk - dvigubai daugiau, 0 atėjus 
trečiai nakčiai, ištiko vėl baisus vėjas, ir atlėkė visi velniai, kiek tik 
buvo pekloje [LT III 251-252: Nr. 106; BLP II 143: Nr. III.31]. Aga- 
rinių k., Lazdijų r. 1961 m. užrašytoje sakmėje toks vienas į svečius 
įsiprašęs ponėkas trenkė kumščiu į langą ir viesulu nurūko [...]. Tai ir 
buvo velnias [LauD 70]. Kalvarijoje, Marijampolės r., 1933 m. užra- 
šytoje sakmėje, merginai visas sienas, išskyrus vieną, apkaišius bar- 
kūnais ir taip atsikračius pas ją lankytis įjunkusio velnio, labai didelis 
viesulas pasidarė, jis užstaugė ir su ta neapkaišyta siena išlėkė |LauD 
107]. Kunigiškių k., Širvintų r. 1969 m. užrašytoje sakmėje šykštus 
žmogus prieš mirdamas supylė visus savo pinigus į katilą ir ėmėsi 
užkeikti: Velne, velne, imk pinigus ir su katilu! Jo broliui išgirdus ir išta- 
rus Katilas velnio, pinigai mano!, po kurio laiko tiktai kažkas prilėkė 

kaip vėjas prie lango, pasisuko, pasisuko ir sako: „Pasiimk pinigus, mums 
katilo reikia!“, tačiau tas išsigando, nepaklausė, todėl tiktai kad pa- 
byrėjo jam į kambarį. O katilą nusinešė |LauD 127; SV 153-154]. 
J. Basanavičiaus tautosakos rinkinyje „Lietuviškos pasakos I“ pasa- 
kojama (III.8): Pernai (1870 m.), sako, buvus pas Nastaraitį Ožkaba- 
liuose mergina, kurią vienąsyk viesula ką tik neįvertus į durpinyčią. Mer- 
gina ne po ilgam pradėjus kvailioti ir apie velniukus nuolatai pasakoti; 
pasakos (III.39) herojus turėjo naktį praleisti koplyčioje, ir kaip tik 
pritemė, su urmu pakilo viesula - ateina velnias pas jį |BLP I 72, 124] 
ir t.t. Rinkinyje „Iš gyvenimo vėlių bei velnių“ sakoma (XXIV.42): 
Velns matėsi prigauts. Iš apmaudo ant dvaro jis tokį vėjo sūkurį prikė- 
les, kad net medžiai bei trobos linko, ir tame sūkurij [... ] į orą pasikė- 
les; XXV.81: Velns pro vartus nuėjęs, į sūkurį pasikėlė ir teipo šalin 
nurūko; XXV.156: Vėjo sūkurys, kaip žinoma, daugiausiai pietų laike 
užkyla. Pasakojama, jog tame velns savo šeimynai pietus nešąs [BV 
372, 445, 469) ir pan. Kad matai vėjo sūkurį, tai Belzibubas eina pietų 
(Žygaičiai, Tauragės r.) [LKŽ XIV 130]; Kai kilsta vėsulas, sako, 
vel(nia]s ant pietų bėga (Skaudvilė, Tauragės r.); Užejo vėsulas - vel- 
nias veselę kela (Dirvonėnai / Juozapava, Šiaulių r.); Vėsulas - vel- 
nias kazoką šoka (Kuršėnai, Šiaulių r.) [LKŽ XVIII 982]. Jau minė- 
toje sakmėje V. Bakutis apie 1883 m. pasakoja: Netoli Panemunės einant 
keliu gaidigystės laike, ištiko didelis vėsulas, kurį pas mus vadina žemės 
kuiliu, žemės ožiu, kipšu [PSO 208: Nr. 62]. M. Slančiausko talkinin- 
ko J. Lideikio užrašytoje sakmėje sakoma: Velnys, išgirdęs šiteip, susi- 
prato, kaip jį apgavo. Tik susisuko vėsuls, nuvartė nuo stalo uzbonus ir 
skleinyčias ir išdulkėjo pro langą [ŠLSP 305: Nr. 151]. J. Šliūpo užra- 
šytoje pasakoje, velniams nepavijus sprunkančio herojaus, jų kara- 
lius Liucipierius, už durmumną velnius gerai pritalžęs, pats itna baisiau- 
sis vėsulas išlėkė gintis; o B. Petkevičaitės-Bitės užrašytas tikėjimas 
tiesiog tvirtina, kad vėsulas - tai pikta dvasia: verčia trobas, medžius ir 
žmones laužo |RSPS 112, 216). A. Juškos žodyne paminėtas posakis: 
Agles treška kajp ejna kaukas, vesulas [TAJŽ 197). 1887 m. Vaškuose 
užrašytoje sakmėje velnią mušė Perkūnas, bet nepataikė, 0 po to su- 
ūžė viesulas, ir velnias dingo [Balys I 173]. 1926 m. užrašytoje sakmė- 

je velniukas pasivertė dulkių stulpu ir pasileido lakstyt keliais; o kitoje, 
užrašytoje 1924 m., prie žaidžiančių vaikų pristojęs ponaitis pradin- 
go taip: pasikėlė viesulėlis ir nubėgo į minėtą balą. Tai ir supratę visi, 
Jog ponaitis yra buvęs velniukas; kitąsyk (užr. 1905 m.) velnias pakilo 
viršum eglių su viesulu, taip dideliu, kad net viršūnės eglių linksta prie 
žemės [Balys III 400, 461, 507: Nr. 468, 656, 805] ir pan. Viena Dau- 
gėliškio parapijos Antakmenės kaimo boba vasarą ant kluonienos pa- 
klojo drobinį audeklą balti. Tik kad užėjo viesulas, susuko audeklą ir 
nunešė. Boba pamatė, kad nunešė audeklą, išbėgo oran, žegnoja viesu- 
lą ir rėkia: „Ai Dievuliau, velnias audeklą nunešė!“ Viesulas suko ap- 
suko audeklą, nešė apnešė, vėl atgalio atnešė ir bobą audeklan susuko; 
Jei staiga pakyla viesulas - velnias eina pietauti; Viesulas kai eina, tai 
sakydavo: velniukas [SV 16). 1959 m. užrašytoje sakmėje vaikas ma- 
to: miežių lauke kaimynui labai barusis su žmona ir staiga paliovus, 
per miežius žmogaus žingsnio greitumu slenka sūkurys gal metro spin- 
duliu, miežių varpas sukdamas, maišydamas; atrodo, kad jas išraus, 
išlaužys, nors aplink sūkurį nė viena varpa nesujuda. Taip ir nuslinko 
per miežių lauką; grįžusiam namo vaikui motina paaiškina: Tai vel- 
nias buvo prie jų pristojęs. O kai velnias nuo jų nuėjo, jie ir nustojo 
bartis |LauD 99-100; SV 139-140]. Keletą pavyzdžių iš tautosakos 
rankraštyno pateikia D. Vaitkevičienė: Viena moteriškė milžus kar- 
ves. Kai ji pamilžo ir rengėsi eiti su pienu namo, tik sykiu, sako, pakilo 
viesulas, kad karvės prigulusios prie žemės ir baubusios. Nuėjus viesu- 
lui, lyg, sako, užpakaly tik sužvangėjo, sužvangėjo ir vėl lyg nieko ir 
nebūta. Tuo laiku buvo vidurdienis, ir manoma, kad pragaro Lipicė- 
rius su savo mašina važiavįs žeme ant pietų (LTR 1744/74); Vėsuls, 
kaip dvylikta dynos, kad užkilst, ir į tokį stulpą aukštą pakyln, ir nuein 
į dungų. Žmonis saka: velniuks lek į dungų (LTR 3148/216); Kai eina 
viesuls, tai sako, kad velnis pakaruoklio dūšią peklon neša (LTR 1508/ 
353) ir pan. [Vaitkevičienė 127, 128]. L. A. Jucevičius savo veikale 
Litwa pod względem starožytnych zabytkėw, obyczajow i zwyczajow 
(1846 m.) rašo: „Žemaičių ir kai kurių tikrosios Lietuvos dalių liau- 
dis, kai pamato vėjo sūkurį, keliantį dulkes, tai žegnojasi, nes mano, 
kad ten piktoji dvasia pralekia. Dar mūsų paprastieji žmonės mano, 
kad vokiečių šalys viesulų pavidalu siunčia pas mus velnius apsižval- 

gyti, ar geras javų derlius, kad paskui, kai žmonės suveš grūdus į 
Karaliaučių, Rygą ar Mintaują, galėtų nustatyti tinkamą kainą“ [Ju- 
cevičius 542]. Sutikęs velnią senelis sukalba maldelę Marijai, padaro 
kryžiaus ženklą, ir tik viesulas pakilęs nešdamas stulpą smėlio į debe- 
sis, ir velnio kaip nebūta (užr. 1972 m.) [UKS 69: Nr. 138]. Kap pa- 
matai einantį viesulą, tai reikia per kailinių rankovę pažiūrėt, tai pa- 
matysi velniuką karietaitėj važiuojant (Seirijai, Lazdijų r.) [LKŽ XIX 
267] ir t. t. Taigi, N. Vėliaus žodžiais, „skrendantis velnias dažnai yra 
lyginamas, o kartais ir tapatinamas su viesulu, vėtra, vėju“ [Vėlius 
ChLMP 69, kursyvas jo|. Toliau autorius pateikia dar bent du kny- 
gos puslapius tautosakos pavyzdžių, iš kurių, praleisdami nuorodas, 
pacituosime tik keletą: sakmėje, pavadintoje „Bando juokais pasi- 
karti“, išbaręs Žmogų, kam negerai kariasi, velnias su viesulu dings- 
ta; pataikius ripka į velnią, pasikelia viesulėlis ir nuskrenda į balą; 
kaip viesulas velnias dumia vienuoliui ieškoti žuvų, su didžiausiu vie- 
sulu grįžta, o apgautas, ir vėl kaip viesulas nukūrė tenai, iš kur buvo 
atėjęs; pasakoje „Mergaitė padeda jaunuoliui pabėgti“ bėgantį jau- 
nuolį su velnio dukterimi vejasi viesulas; pasakoje „Baimės ieškoto- 
jas“ velnias atvažiuoja su vėtra, su viesula; pasakoje „Lino kančia“ 
velnias nulekia kaip viesulas; ir pasakose apie kvailą velnią velniai laksto 
oru, laksto su vėju, su viesulu, kaip viesulas, su vėtra ir pan. [Vėlius 
ChLMP 69-70 ir toliau]. Be velnių, ir raganos turėjo nelygią galią kenk- 
ti žmonėms: vienos galėjo užkerėti žmogų įduodant valgį arba gėrimą, 
antros gi užkerėdavo leisdamos vėjų [BLP II 260: Nr. VII.1]. Pa- 
sak A. Afanasjevo, jau „kancleris Radvila, savo memuaruose apra- 
šydamas baisią audrą, ištikusią 1643 metų gegužės 5, teigia, esą ją 
sukėlusios raganos - taip giliai į liaudies įsitikinimus įsismelkė seno- 
vės padavimai, kad net labiausiai išsilavinę XVII amžiaus Žmonės 
nesiliovė jais tikėję“ [AdbaHacces III 223]. 

Ir tai, žinoma, vėlgi ne kokia lietuviška išimtis. Antai latviuose 
pasakojama, jog „velnias atkeliavo iš Švedijos į Dondangen (Cėsių 
aps.). Jį lydėjo jo tarnas Sūkurys ir skandino laivus“ [Balys I 195]. 
Kaip jau buvo užsiminta, vėjš esot visa vina būtne „vėjas yra visa jo 
esybė“ [Straubergs 556]. Pasak latvių tikėjimų, Ar negaisu un vėju pa 
gaisu aiziet burvji „Su audra ir vėju nueina oru burtininkai“; ari velns 


54 


nak lidzigi un var ari citus vėja prom raut „velnias irgi panašiai eina ir 
gali kitus vėjyje nusinešti“; Viesulis esot velna zirgs. Kur viesulis skrien 
jeb griežas, tur droši vien pats velns esot tani „Viesulas - tai velnio 
arklys. Kur viesulas skrieja arba sukasi, ten jau tikrai pats velnias 
jame“ (tik prisiminkime vėją prilygintą žirgui lietuvių mįslėje ir „Ti- 
beto mirusiųjų knygoje“, taip pat osetinų vajugą, ant Žirgo lėkusį „grei- 
čiau už vėją“); arba velns var atri pa gaisu skriet, bieži viesula veida vai 
viesuli „velnias gali greitai skristi oru, dažnai viesulo pavidalu ar vie- 
sule“; arba velns paliek par viesuli un aizskrej „velnias pasivečia vie- 
sulu ir nuskrenda“; arba viesuli skrien velns. Velns par viesuli škaida 
būdinai jumtu „viesule skrenda velnias. Velnias viesulu nuplėšia tro- 
bai stogą“; taip pat velns skrien ka vėtra „velnias skrenda kaip vėtra“; 
velns aizskrien ka vėjš „velnias nuskrenda kaip vėjas“; ir ragana nūk 
ar viesuli „ragana (at)eina viesulu“; Burvis ar viesuli grib celties no 
kapa ūra „Burtininkas viesulu nori keltis iš kapo“ (plg. aukščiau nu- 
mirėlių vėles); burvja bėrės tūda vėtra, krusa un lietus gūzes, ka vai- 
rums cilvėku atmukuši atpakal „burtininko laidotuvėse [buvo] tokia 
vėtra, kruša ir liūtis, kad dauguma Žmonių parbėgo atgal“; Senie lat- 
vieši vėju turėjuši par velnu „Senovės latviai vėją laikė velniu“ ir t.t. 
[Straubergs 539-541]. Latvių sakmėse Velns /...] sūtijis lielas lie- 
tusgūzes un milzigus viesulus „Velnias [...| siųsdavo dideles liūtis ir 
milžiniškus viesulus“; Velnam [...] gadijušies spūrni, un vinš aizlido- 
Jies ka viesulis uz Zviedriju „Velniui [...] atsirado sparnai, ir jis nu- 
skrido kaip viesulas į Švediją“; Velns tūlit izskrėjis pa durvim lauka. 
Sacėlusies liela vėtra, lūzuši koki, brikškėjuši zari un ėkas, ka bail bijis 
klausities „Velnias kaip mat išlėkė pro duris laukan. Pakilo didelė 
vėtra, lūžo medžiai, braškėjo šakos ir trobos, kad baisu buvo klausy- 
tis“ [LTT 43, 77, 93-94]; Vel šobaltdien vecie laudis [...], viesulim 
skrienot pa lauku, teic, ka tas esot pats Nelabais „Dar šiandien seni 
žmonės [-..], viesului skriejant per lauką, sako, kad tai esąs pats Ne- 
labasis“ [LTT 44; TPD 14: Nr. 18]; Vėlns uz Dievu loti noskaities un 
apnėmies Dievu sabaidyt. Tūdėl aizgūjis projūm un pėc briža nūcis ar 
traku vėtru „Velnias ant Dievo labai supyko ir apsiėmė Dievą išgąsdin- 
ti. Todėl nuėjo šalin ir netrukus parėjo su pasiutusia vėtra“ [LTT 106; 
TPD 45: Nr. 57] (plg. lietuvių pasakos velnią, panašiai gąsdinusį Per- 

kūną su dailide); arba: Velns iegūjis meža un pilna kakla sacis kliegt, 
skriet un zarus lauzt. Gan sapūtis vėju, gan locijis kokus, bet Dievs 
sėdėjis mierigi un kurinūjis uguni „Velnias nuėjo į mišką ir visa ger- 
kle ėmė rėkti, lakstyti ir šakas laužyti. Ir vėją pūtė, ir medžius lank- 
sė, bet Dievas sėdėjo sau ramiai ir kūreno ugnį“ [LTT 380]; 
Daūrznieks sanem naudu, un velns aiziet kū vėjš „Sodininkas pasiė- 
mė pinigus, o velnias nuėjo kaip vėjas“ [TPD 86: Nr. 113]. Velnišką 
vėjo prigimtį mena ir toks jo santykis su Dievu: Senos laikos Dievs 
valdijis par itin visu pasaulė: bijis visu kungs. Bet ši Dieva visvareniba 
nepatikusi Vėjam „Senais laikais Dievas valdęs visą pasaulį: buvęs 
visų ponas. Bet ši Dievo visagalybė nepatikusi Vėjui“; taip pat Lie- 
lie viesuli, kas plėsdami, ėkas gūzdami skraida, ir launi cilvėki, burvji, 
raganas, kas vienigi uz tam iziet, kū godigam cilvėkam skaūdi dart 
„Dideli viesulai, kurie plėšdami, trobas versdami skraido, yra pikti 
žmonės, burtininkai, raganos, kurie vien tik tam išeina, kad doram 
žmogui žalos padarytų“ [LTT 50, 52]. Majas, kur viesulis bieži skrien, 
ir iemetušies Jauni gari, vai kūds nomiris skaugis tūs apmeklė „Na- 
muose, kur dažnai laksto viesulas, yra įsimetę piktos dvasios, arba 
koks pasimiręs pavyduolis juos lanko“ [LTT IV 1984: Nr. 32897). 
O latvių jods [juods] velnias", jodi [juodi] “kare žuvusiųjų vėlės", S. 
Karaliūno nuomone, yra tiesiog etimologiškai susiję su latvių judra 
*viesulas", jaudra 'audra' [Kapanionac 136]*7. Vienoje latvių daino- 
je (LD 34057) sakoma, kad Vėja mate apėduse / Velna maūti launaga 
„Vėjo motė prarijo / Velnio motę vakarienei“, todėl žemėje nebesą 
velnių [Kursite 339] - suprask, visi pavirto būtent vėjais? 

Panašiai rusų „liaudies tikėjimuose vėjas (ypač viesulas) neretai 
laikomąs nelabuoju“, arba „tikima, jog šitame viesule iš vietos į vietą 
persikelia nelabasis, todėl viesulo metu visi Žegnojasi, o nelabąjį ja- 
me vadina 'berankiu seneliu' (0e0ywka 6e3pykou)“ ir pan. [3C 62). 
L. Maikovas 1869 m. paliudijo, jog „paprasti žmonės Sibire mano, 
kad viesule lakioja piktoji dvasia (nevucmoiū Oyx). Velnias, nedalia, 
piktoji jėga (/Įva60n1, nezo0naa, neuucmaa cuna)“; kitur, pavyzdžiui, 


* Lietuvių kalbos atitikmuo visų pirma yra žodis juodas, K. Jauniaus, S. Karaliūno nuo- 
mone, susijęs su judėti [dar žr. Karulis I 357], tačiau latviškai 'juodas' yra mel/ns, taigi latvių 
kalboje šios asociacijos nebėra, o į pirmą vietą iškyla būtent minėtoji. 

tikėta, jog I/puuuna memenu u 8000141e Oywesanua 8eMp06 — 603HA 
uepmeu „Pūgos ir apskritai vėjų siautėjimo priežastis - kad velniai duo- 
dasi“ (Vologda); suxpo ecmb ne umo unoe, kak uepa 6eca „Viesulas 
yra ne kas kita kaip velnio žaidimai“ (Kurskas), 6 suxpe sepmumca 
/Įvagon „viesule Velnias sukasi“ (Vologda); taip kad „kai kurie tyri- 
nėtojai viesulą laiko pagrindine velnio apraiška“ [Bnacoma 88]. Pa- 
vyzdžiui, E. Levkijevskajos žodžiais, „savižudžio sielos velniai atle- 
kia audros ar viesulo pavidalu“, ir apskritai „vienas iš mėgiamiausių 
velnio įsikūnijimų - viesulas. Viesulų pavidalu velniai skraido, šoka, 
tuokiasi. Norint skriejančiame viesule pamatyti velnią, reikia pasi- 
lenkus pažiūrėti į jį pro tarpukojį, pro marškinių rankovę arba tri- 
skart nusispjauti ir ištarti: Zepm, uepm, nokaxxcu xe0cm! "Velnie, vel- 
nie, parodyk uodegą! Tada viesule galima įžiūrėti velnius su vištos 
kojomis“ [JIeskmesckaa 217, 439]. Vienoje rusų sakmėje, girtuokliui 
iškasus katilą su jame uždarytais velniais, tie „viesulu“ (6uxpem) šo- 
vė į orą [ToncTož 27]. Polesėje iki šiol sakoma: Beep 0y3 —- neuucma 
Ccunad neMmumo „Vėjas pučia - nelabasis lekia“; k gemep 6uxpe6a- 
IMblU, 6€Mep WYMUM, KADCYM NIO0U, MO UOpDM AeMBINo 3 pozamu „Kai 
vėjas sūkuriuotas, vėjas šniokščia, žmonės sako, tai velnias lekia su 
ragais“; Yopm nepepo6naeya y suxopo. Konuco na ny3uU c3HO 2p3- 
6Oymb — GUXOpb pa3H3C3 — mo uopm „Velnias pasiverčia viesulu. Jei 
lauke šieną grėbiant viesulas išnešioja, tai velnias“; Bypa kKpymamo 
BGUXOPD — KAXCYM6 — HBUUCMa cuna „Audra suka viesulą, sako, - ne- 
labasis“; Buxop - ye uopm „Viesulas - tai velnias“; Buxap - uopm 
A3mumo „Viesulas - velnias lekia“ ir pan. [BanenoBa 358, 359). 
Savo ruožtu nelabajam „apsėdant arba pasitraukiant iš ligonio, ne- 
retai pučia vėjas, plg. Yepm sempom bien u3 nopuenou "Velnias 
kaip vėjas išėjo iš užkerėtosios'“ [BuHorpazoBa JĮBŲ 137]. XIX a. 
ukrainų požiūriu, pasak M. Vasiljevo, būtent „piktoji dvasia, įsi- 
kūnijusi į numirėlį, gali pasireikšti kaip viesulas, uraganas“ [cit. iš 
3en1eHHH 61]. O štai Stavučanų kaimo Ukrainoje gyventojai Sekmi- 
nėms gamino pelynų trauktinę, nes „ji sauganti žmogų nuo piktosios 
dvasios, kuri tomis dienomis kylančiuose sūkuriuose švenčianti ves- 
tuves; velnias, užlėkęs viesule ant Žmogaus, neapsigynusio pelynu, 
galįs pagriebti jį ir nusinešti į orą“ [3eneHnH 201]. Apskritai slavų 

liaudies tradicijoje vėjas „personifikuojamas, arba jam priskiriami 
demoniškos būtybės bruožai“, be to, kaip jau sakyta, „slavams bū- 
dingas vėjų skirstymas į gerus (pvz., Pavolgio bei Pakaspijo ceamou 
6030yx “palankus vėjas') ir piktus, kurių ryškiausias įsikūnijimas yra 
viesulas“; „Velniui grojant gluosnio dūdele, švilpia vėjas (kašubai)“; 
„Vėjo atsiradimas siejamas su smako, raganos (lužicai), velnio (Po- 
lesė, lenkai, mozūrai) skrydžiu“; „Pietų slavų vėjo ir demonų, piktų 
dvasių pavadinimai dažnai sutampa, pvz.: x4na “vėtra su griausmu, 
kruša, perkūnija'“ ir pan.; „Ligų priežastis yra pikti vėjai, ypač viesu- 
las, bei burtininkų pavėjui paleisti kerai“; „Vėjas nuneša netikėtai 
pasirodžiusį velnią, šėtoną (Polesė)“; savo ruožtu viesulas - tai „ne- 
labas, žmonėms pavojingas vėjas, įvairių demonų veiklos padarinys 
bei įsikūnijimas“; „Didelė dalis viesulo pavadinimų - tai pastovios 
formulės, sudarytos iš redukuotų tikėjimų apie demonišką viesulo 
kilmę ir sutrauktos į vardą“; kai kuriuose tikėjimuose viesulas - „tai 
Satanailas, kuriam angelas nukirto sparną. Viesulas kyla gimus An- 
tikristui (Ukraina). Rytų bei vakarų slavuose esama vaizdinių apie 
specialų personažą, pasireiškiantį viesulu: suxopnoiū (Tulos rusai), 
suxpaebiū (Smolensko rusai), suxpuk (Vologdos rusai), no06eu (bal- 
tarusiai), wietrznica (lenkai)“; „Viesule galima įžvelgti demoną jau- 
nuolio pavidalu (Smolensko rusai), pilką katiną (lužicai), velnius bei 
raganas su vištos kojomis, neįžiūrimais veidais (ukrainai)“ bei pan.; 
„Kadangi viesulas tapatintas su velniu (6ec), siaučiant viesului derėjo 
žegnotis bei melstis (rytų slavai)“ ir pan. [CJĮ I 357-360, 379-381]*. 
Čia galima paminėti ir tokią rusų viesulo personifikaciją kaip pasakų 
galiūnas Būxopo-eūxopesuv, pažodžiui Viesulas Viesulaitis, gyve- 
nantis požeminėje „Viesulo šalyje“ ir grobiantis karalaites, pavyz- 
džiui: B neOpAx 3eMAU unu nO0 3eMAeU HaxOJAMCA pa3HbIe yapcMmeaA, 
KOMOpbIMU ynpasnaiom — Buxopo, nemyuuu 3mei u AIza-ba6a „Že- 
mės gelmėse, arba po žeme, esama visokių karalysčių, kurias valdo 


* Plg. slavizmo biesas “velnias, kipšas' tiesioginį fonetinį sugretinimą su žodžiu viesulas 
lietuvių mįslėje „rogės“: Viesaitis biesaitis, užrietęs nosaitę, brunkšt beržynėlin (Dūkštas, 
Ignalinos r.) [LKŽ XIX 265], jeigu vies-aitį laikysime menant vies-ulą (rogės lekiančios kaip 
viesulas). Šiaip ar taip, sakmėje, pavyzdžiui, arklys pasivertė į biesą ir su viesulu nudundėjo 
į peklą [Balys III 464: Nr. 669]. 

Viesulas, skraidantis Slibinas ir Baba Jaga“ [BnacoBa 87, žr. 86-87, 
taip pat /Įans I 209]. Pasak A. Afanasjevo, „Podolės apskrityje so- 
diečiai laiko nuodėme minėti žodį eemep 'vėjas', kuriuo ten vadi- 
nama piktoji dvasia, kaip kad ir žodis Oyx dvasia", būtent 'vėjas", 
ten tapo mitinės būtybės bei velnio sąvoka [...|. Rusų užkalbėji- 
muose sakomas užkeikimas npomu6 uepma cmpawuMuozo, guxopaA 
6yUuHO2O, 1eEUe?20 O0HO2NA3020, 31020 600AHO20, Be0bMb! KUeBCKOU 
U 3MeA AeMy4e20, O2HeKKo2o "prieš velnią baisųjį, viesulą pašėlusį, 
miškinį vienaakį, piktąjį vandėnį, Kijevo raganą ir slibiną skraidan- 
tį, ugninį"“, ir apskritai „apie vėjo sūkurį mūsų [rusų] valstiečiai 
mano, jog tai sukasi Nelabasis, jog tai jo vestuvinis šokis su ragana. 
Čekai apie šį reiškinį sako: būby čarujou, t.y. raganos buria, kelia 
viesulą. Norėdama išgąsdinti keleivius, ragana neretai pasiverčia 
dulkių stulpu ir nenumaldomu greičiu lekia jiems priešais“ 
[Adbanacces I 168, III 222]. Pagaliau žinomas sorbų kilmės kalbi- 
ninkas H. Schuster-Šewc'as mano, kad ir paties slavų velnio pava- 
dinimo *čerto priminė reikšmė gali būti susijusi būtent su vėju. Jį 
cituoja A. Seselskytė: „Jeigu, aiškindami semantinę minimo žodžio 
reikšmę, nepaisysime aiškių antrinės reikšmės niuansų, kurie krikš- 
čionių tikėjimo yra priskiriami velniui, o tvirčiau remsimės pago- 
nių mitologija, tada labai akivaizdžiai pamatysime, jog velnias su- 
tampa su slavų vėjo dvasia, kuri, Mosziūskio nuomone, apskritai 
priklauso vienoms pagrindinių slavų mitologijos demoniškų būty- 
bių. Vėjas ir velnias čia dažnai suvokiama kaip ta pati būtybė“ [Se- 
selskytė 95]. Beveik pažodžiui tą pačią citatą perpasakoja ir N. Vė- 
lius [Vėlius ChLMP 71]. O štai U. Dukova atkreipia dėmesį į slavų 
*čerto paralelę su germanų *skrat- "miškinis, velnias", tarp pastaro- 
jo vedinių, be kita ko, nurodydama ir tokius vokiečių kalbos dia- 
lektizmus kaip Schrat(t), Schrat(t)el, Schrūt(t)ele, kartu 'velnias' bei 
*viesulas"?, Schradl “viesulas, keliantis sausus lapus' [ĮĮykoBa 62]. 
Taigi neapsiriboja tokios pažiūros į vėją bei viesulą ir artimiau- 
siais baltų kaimynais slavais. Iš germanų, pavyzdžiui, ir švedų 
„griaustinis persekioja trolius. Kai ima griausti, jie važiuoja namo 
vėjo sūkuriuose, kuriuos dažnai mes matome prieš audrą“ [Balys I 
201]. (Su troliais, kaip pamenam, V. Abajevas tipologiškai tiesiog 

gretino osetinų vajugus.) Pasak A. Afanasjevo, „naujųjų graikų dne- 
mos - velnias“, o vokiečių nuomone, „burtininkas, kai tik jam pri- 
reikia persikelti į tolimą šalį, joja ant vėjo uodegos. Vėjas jį pakvie- 
čiąs: setz dich auf meinen schwanz! “sėskis ant mano uodegos!'“ 
[Adbanacses I 168, III 222]. O štai škotų raganos vėją keldavo tal- 
žydamos šlapiu skuduru per akmenį ir kalbėdamos: 


I knok this rag upon this stane Štai skuduru per akmenį plaku 

To raise the wind in the divellis name, Sau vėją keldama velnio vardu, 

It sall not lye till I please againe Jis nenurims, kol man bus malonu. 
[Frazer 79] 


Taip pat verta atkreipti dėmesį į atitinkamus archajiškus šama- 
nizmo tikėjimus, su kuriais vėlesnius vaizdinius apie vėją kaip nuo 
kūno atsiskyrusią vėlę, vėją kaip velnią, juoba burtininko ar raganos 
vėją būtų galima sieti net istoriškai. Pavyzdžiui, žodis jū! „nuo seno- 
vės tiurkų laikų iki pat šiandien, turint omeny tiurkakalbes Altajaus- 
Sajanų tautas, reiškia vėjas", 'vėjelis'. Kaip vėjas" jis pažymėtas ir 
M. Kašgarskio [senovės tiurkų kalbų] žodyne, betgi ten nurodoma ir 
kita jo reikšmė - "piktoji dvasia', 'demoniška būtybė'. O viename dar 
senesniame uigurų rašytiniame šaltinyje žodis jd/, kartu su tūngri, pa- 
vartotas tiesiog reikšme "dievas", “vėjas"“. Šamano jėgos „jūlbi pasi- 
rodymo mechanizmas aiškus ir paprastas. Dvasios pagalbininkės kam- 
lavimo [šamano apeigų] pradžioje įsiskverbia į šamaną lengvo 
dvelksmo ar vėjelio pavidalu. Taip buvo jau žiloje senovėje, prisimi- 
nus, jog vienas iš tiurkų protėvių, pagimdytas vilkės, tapo šamanu 
būtent dvasios gūsio dėka. Altajaus-Sajanų kamai [šamanai], smū- 
giais į būgną sukviesdami savo dvasias, giliu atsidūsėjimu įkvėpdavo 
jas kartu su oru. Tokiu pat būdu dvasios patekdavo ir į jų protėvius 
šamanus, kurie po mirties pasilikdavo žemėje vėjelio pavidalu, kaip 
kad E. Taube'i pavyko išsiaiškinti pas mongolų Altajaus tuviečius. 
Tai liudija ir pats mirusio šamano vėlės pavadinimas dzel salgyn, kurį 
patvirtina teleutų jėl canko1n "lengvas vėjelis'. Tačiau teleutai jį, pa- 
sak A. Anochino, reikšme "oro, oriška būtybė' (pažodžiui - 'leng- 
vas vėjelis') sieja tik su “dorų žmonių vėlėmis'“ [[oTanosB 79]. Ap- 
skritai šamaniškuose ritualuose „vėjo (jd/) iškvietimas vaidino žymų 
vaidmenį. Tikėjimas vėją esant savarankišką “'nežmogišką būtybę“, 

įasmenintą gamtos jėgą, atsispindėjo ištisoje aibėje vaizdinių. Pavyz- 
džiui, jeigu medžioklės metu vėjas sugriaudavo medžiotojų palapi- 
nę, jie mesdavo medžioklę ir nedelsdami eidavo namo, nes manė, 
kad sėkmės medžioklėje jau nebebus“; taip pat „dar tikėta tuo, jog 
kai kurios ligų dvasios apsireikšdavo vėjo pavidalu ir susargdindavo 
žmones“ [Iloranos 80]. Pagaliau „tarp altajiečių bei teleutų buvo pa- 
plitęs požiūris į viesulą kaip į piktą dvasią, jeigu jis sukasi prieš laik- 
rodžio rodyklę. O jeigu viesulas sukasi priešinga kryptimi, jį laikė 
lekiančiu kamluojančiu šamanu, tiksliau - jo jyza [atsiskyrusia nuo 
kūno dvasia, ar vėle], kadangi pats šamanas tuo metu buvo ten, kur 
kamlavo. Kačinai bei sagajai viesulą laikė pikta dvasia, nusinešančia 
pagrobtą žmogaus "sielą" (kymn), t.y. kokio nors tikro žmogaus antri- 
ninku, patekusiu piktos dvasios nelaisvėn. Šamano ritualinis ryšys 
tiek su vėjo sūkuriu, tiek su lengvu vėjeliu yra esminis Altajaus ša- 
manizmo bruožas, iškylantis ne tik vienokiuose ar kitokiuose vaizdi- 
niuose, bet ir ritualinėje veikloje. Kaip žinoma, vienas iš pagrindinių 
su būgnu kamluojančio šamano judesių buvo greitas sukimasis ap- 
link savo ašį, stovint ant kojų. Šis judesys simboliškai vaizdavo viesu- 
lą. Šamanas sukosi pagal laikrodžio rodyklę. Būta netgi posakio: Kam 
KyjOyp-jam "šamanas sūkuriuoja, ar viesuluoja'. Tapsmo periodu, kai 
šamaną 'spaudė' dvasios, versdamos jį tapti šamanu, šis nackbln Kam, 
pažodžiui 'spaudžiamasis šamanas', dažnai pasitraukdavo į taigą, į 
kalnus ir ten lakstydavo bei sukdavosi kaip viesulas (ky/6ypeau)“ [Io0- 
TarioB 81] ir pan. Įsidėmėtina, jog daug šamanizmo bruožų M. Elia- 
de randa būtent senovės skitų bei jų įpėdinių osetinų tradicijoje [Žr. 
Dnnane III 364, 366, 390-391] ir netgi pažymi, jog visi jie „kartu ne- 
paprastai primena Altajaus šamanizmą“ [Bnnapze III 364]. Jo nuo- 
mone, netgi „vėlių vedlio funkcija, kurią atlieka [iranėnų] Vajus, ga- 
limas daiktas, atspindi 'šamanišką" ideologiją“ [Dnnape III 365]. 


* Plg. šiuo atžvilgiu jau „Rigvedą“ (X.136.2-3, 5): „Raganiai (mūnaya-), vėtra (vūta-) apsi- 
juosę, / Dėvintys rudai, nešvariai, / Jie vėtros gūsiu joja (yūnti), / Kai dievai (į juos) įeina. // 
"Pašėlę nuo įkvėpimo / Mes vėtras pasikinkėm; / Tik kūnus mūsų jūs, / Mirtingieji, tematote'. 
[...] Vėtros (Vata-) žirgas, Vėjo (Vūyu-) draugas - / Štai kas raganius (mūni-), dicvų įkvėpta- 
sis“ [Aufrecht II 435; plg. Puraena IX-X 292]. Sen. indų mūni- versti "raganius", žinoma, 
yra labai sąlygiška, bet ir ne pernelyg toli nuo tiesos. Paprastai šis žodis aiškinamas žymint 
oficialiam žynių istitutui nepriklausantį “įkvėptąjį ekstatiką', vėlesniu laikotarpiu — "asketą", 

Šiaip ar taip, panašūs su vėju susiję tikėjimai aptinkami ir Šiaurės 
Amerikos žemyne: „Džikarilai (Jicarilla), apačiai bei kitos pietvaka- 
rių indėnų grupės viesulą suasmenino; viesulas (taip pat vadinamas 
paprasčiausiai Vėju), kaip haktsinų (Hlactcin), t.y. antgamtinių jėgų, 
pasiuntinys ar šnipas, - nuolatinis džikarilų folkloro faktas. Dauge- 
lio Kalifornijos bei kitų vakarų indėnų viesulas arba dulkių stulpas 
siejamas su piktomis jėgomis; sakoma, kad jis susidaro iš mirusio 
šamano dulkių arba kad jame slypi nuodai, šamano "skausmas" (toks 
maginis terminas) ar tiesiog pikta dvasia. Jis gali apduoti žmogų blo- 
gais sapnais, pagrobti jo dvasią, ar šešėlį, arba sukelti mirtiną nelai- 
mingą atsitikimą. Apsisaugoma nuo viesulo pasislepiant arba išsisu- 
kant nuo jo, arba sviedžiant į jį purvo ar šliūkštelint vandens, arba 
draugiškai šnekinant ir kartu rūkant, taip pat plojant rankomis bei 
trypiant kojomis. Viesulo aukos, siekiant jas išvalyti nuo pikto už- 
krato, irgi aprūkomos. Ypač blogai manoma esant sapnuoti viesulą 
gedintiesiems; kiekvienas toks, kad nesusirgtų, turi būti gydomas. 
Tarp pueblų viesulas laikomas dvasia; o Džemeze tikima, kad viesu- 
las sukelia persileidimą“; pagaliau „vienoje Lagunos sakmėje pasa- 
kojama, kaip “Viesulo žmogus" nusineša merginą, o zuniai tiki viesu- 
le keliaujant raganas“ [FW 1175]. Šiapus Atlanto vėlgi, pavyzdžiui, 
„musulmonai įsivaizduoja, kad smėlio sūkurių stulpus dykumoje su- 
kelia skrisdamas piktasis džinas, o Rytų Afrikos gyventojai juos tie- 
siog vadina demonais“ [Tažnop 134]. Jau senovės Egipto XXII a. 
pr. m. e. sarkofagų tekste apie ano pasaulio dievą bei mirusiųjų 


bet apie „Rigvedos“ laikus A. B. Keithas sako: „Šiaip ar taip, būtų absurdiška abejoti ir tuo, 
kad čia turime asmenį, siekiantį religinės egzaltacijos, ir tuo, kad savo elgesiu jis primena 
žemesnės civilizacijos pakopos Žžiniuonį (medicine man)“ [Keith 301, žr. 402; Mayrhofer II 
654—655; Monier-Williams 823; Oldenberg 221]. Pasak Eliade's, „šiuo atveju mes turime 
“transą", kurį galima palyginti su Sibiro šamanų “didžiuoju seansu'“ [3nnane III 373, žr. 
371]. Įsidėmėtinas čia ir vėjo prilyginimas žirgui, žinomas daugeliui tradicijų, tarp jų ir lat- 
vių bei lietuvių, apie kurį jau kalbėta 1-me sk. Dabar galima nebent pridurti, kad „vėjo žir- 
gas“ neretai yra susijęs būtent su demoniškomis, velniškomis būtybėmis: kaip kad pastebėjo 
N. Vėlius, kai sakmėje „Sugautas velnias“ žmogus nuo arklio nuėmė rožančių, iš arklio 
pasidarė viesulas ir nušvilpė, pasakoje „Mergaitė padeda jaunuoliui pabėgti“ (AT 313, 
313B, 313C) „senis velnias pasiverčia arkliu, kuris lengvai pakyla į orą, skrenda aukš- 
čiau debesų“, o kitame variante „bėgantį jaunuolį su velnio dukterimi vejasi viesulas“ 
[Vėlius ChLMP 69, 70] ir pan. 

viešpatį Osirį sakoma: „Sušvilpia viesulas. Baidos dievai. / Nu- 
bunda Isidė, nėščia brolio Osirio sėkla“ [Marce 247, žr. 301]. Taigi 
Osiris, apvaisindamas Isidę, pasireiškia būtent viesulu. 

Dėl visuotinio vėjo ryšio su mirtimi, mirusiųjų vėlėmis, mirusiųjų 
pasaulio valdovu, mirties demonais bei tiesiog demoniškomis būty- 
bėmis negali tad būti jokių abejonių. 

Kartu prisiminkime, jog ir osetinų „kai kuriose vienodo siužeto 
pasakose, kur veikia piktos būtybės, viename variante jos vadina- 
mos wejyg, kitame - xejreg “velnias'. Kai kuriose pasakose “vel- 
nias' ir “vajugas? veikia kaip identiškos arba giminingos būtybės“ 
[A6aes HDC 68)*. Taigi osetinų vajugas ir jų „velnias“, nors dažnai 
tapatinami, vis dėlto yra savarankiškos, skirtingais vardais vadina- 
mos mitinės būtybės, visai kaip lietuvių viesulas ir velnias. Taip pat 
čia tiks pridurti, jog bendros „vėjiškos“ kilmės su osetinų wejug / 
weejyg, pasak V. Abajevo, yra armėnų kalbos iranizmas vahuk' reikš- 
me “burtininkas, raganius' [ten pat 69]. 


2.3. Peiliu persmeigtas vėjas 


„Lietuvių kalbos žodyne“ viesula apibrėžiamas tiesiog kaip “tokia 
mitologinė būtybė", pvz.: Viesula beveik visada žmogaus lenkiasi: ypač 
jei pamatęs persižegnosi (iš buv. Lietuvių mokslo draugijos archyvo 
rankraščių) [LKŽ XIX 266]. Nors neretai tokio mitinio viesulo per- 
žegnoti neužtenka, bet reikia kryžium susmeigti du peiliu. Plg. vie- 
nos jau minėtos J. Basanavičiaus rinkinio „Iš gyvenimo vėlių bei vel- 
nių“ sakmės (XXV.156) tesinį: Čon jį atlaikyt ir matyt norint, reik, 
sūkurui atūžant, kuo greičiausia pryšakij jo tako du peiliu kryžiais į 
žemę įsmeigt: per tuos velns negalįs važuot, ir sūkurys nutyksta, o velns 
žmogaus pavidale atėjęs klausa peilių įsmeigtojį, ką jis už jo paleidi- 
mą norįs. O tai žmogus gal prašyt, ką jis nor, - velns su viskuo paka- 
Jingas, idant jis tik praleidžams būtų; arba štai (XXV.158) vienas 
Žmogus, laukuose mėšlus kratydamas, pamatė vėjo sūkurį atūžiant. 


“" Dar požemiuose gyvena ir tuo lietuvių velnius iš dalies atitinka osetinų dalimonai [žr. 
HO 7, 57, 62, 63, 396). 

Apie tai daug girdėjęs, jis, tuoj du peiliu pagriebęs, ant sūkuro tako 
juodu kryžiais susmeigė, tai sūkurys, ik čon atūžęs, visai nutyko. Tai 
nekursai senuks jam pasirodė, klausdams, kodėl jis jį atlaikė ir ką norįs 
už praleidimą. Darbininks atsakė: „Iškratyk tuos mėšlus ant šo lauko, 
tai aš tave praleisu“. Ant to jiemdviem sutarus, ūmai didis sūkurys už- 
kilo, į kurį tas velniūkštis senuko pavidale prapuolė, mėšlus lyg pelus ik 
padangių lakindams, gražiai iškratė. Besidžiaugdams darbininks ištrau- 
kė tuodu peiliu, ir tuomžyg sūkurys per tą daiktą tolyn nuūžė |BV 469, 
470; žr. SV 17]. Ir latvių manymu, Viesuli var noturėt, ja ar nazi tris reiz 
zemė krustainisku pūrvelk un to nazi uzdur krusta vidū „„Viesulą galima 
sulaikyti peiliu triskart žemėje kryžium perbraukus ir tą peilį į kry- 
žiaus vidurį įsmeigus“ [Straubergs 540]. 

Kartais sunku suprasti, ar peilis įsmeigiamas tik žemėn, ar juo 
prismeigiamas pats viesulas: Kai viesulas sukasi ant kelio, reikia turėti 
medžiakotį peilį ir įsmeigti jį ten, kur viesulas sukasi. Tuomet jis pavirs 
žmogumi ir prašys, kad peilį ištrauktai iš žemės. Tuomet galima iš jo 
išsiderėti, ką nori [BP 497). O daugeliu atvejų sužeidžiamas įdėm pats 
viesulas ar vėjas (siužetas AT 3903, pagal J. Balio išplėstą klasifika- 
ciją [Balys III 221-222|): sakmėje iš J. Basanavičiaus „Lietuviškų pa- 
sakų I“ (XI.1) vienas žmogus vėtė rugius kluone. Kaip tik mes su šiū- 
pėle - vis pavėjui. Užeina nuo durių - per duris vėjas pučia ir pelus ant 
rugių neša, užeis nuo peludės - iš už peludės vėjas pučia. Vėtė vėtė dar 
valandėlę, ale teip jau ant vėjo įširdo vyras, jog, išsiėmęs lenktinį peilį, 
kaip paleis jį per duris! Vėją tarytum kas ranka atėmė! Gražiai dabar 
sau rugius išsivėtęs, išeina žmogus ne už ilgo iš kluono peilio ieškotų. 
Peilio nėr, tik aplašinta krauju žernė. Jis dar tolyn sekąs pagal lašus 
kraujo ir ateinąs į girią. Stovi čion dailus butėlis. Įeinąs jis į vidų, žiū- 
rįs - senas senis gulįs, sergąs. „Ar neradai tu mano peilio?“ - paklausęs 
žmogus. „Radau, - atsakęs senis. - Bet žiūrėk, ką tu man padarei!“ Su 
šiais žodžiais senis parodęs savo veidą, didiai peiliu pervertą. „Aš tą 
peilį atiduosu, tik tu pūsterk sykį į šitą dūdelę“. Ir padavęs žmogui į 
rankas dūdutę. Šis pūsterėjęs sykį, atsiėmęs savo peilį ir namon išdro- 
žęs. Pareinąs namon —- 0 čion nė vienos trobos, tik akmens iš po pama- 
tų likę ant vietos! Teip pats nupūtė savo namus [BLP I 276; žr. LauD 
284; SV 15]. Taigi vėjas čia ne tik suasmenintas, bet ir įkūnytas tikrąja 

šio žodžio prasme: jį galima sužeisti peiliu kaip žmogų, jis kraujuoja 
ir t.t. Taip pat ir vėjo sūkurys, viesulas: Tiltagliuose ties Ukmerge 
užrašytoje sakmėje iš „Lietuviškų pasakų II“ (XII.1) Vieną kartą žmo- 
gus šieną pjovįs. Atneši pusryčių. atsisėdįs valgyt, ir valgant kad užėjįs 
vėsulas tiesiog ant jo. Jis sugrėbįs tom tarpu peilį, keip turėjįs ranko)j, 
užkeikįs ir metįs į to sūkurį. Paskui perstojįs vėsulas. Jis pradėjįs jėškoti 
peilio - nėkur naradęs ir parejįs namo vakari, o po metų svetur atpaži- 
no savo peilį ir gavo barti: , Zūi tu, kanalija, mana pona šoną perdū- 
rei! Jis atsineši jį šoni namon ir turėjo sirgti...“ |BLP II 379]. Ricie- 
lių k., Liškiavos valsčiuje užrašyta sakmė pasakoja, kaip Kartą žmogus 
vežė šieną. Šoko Vėjas ir ėmė šieną nešioti. Žmogus užpykęs sviedė 
peiliu ir perdūrė Vėjui šoną. Visiems išdžiūvo javai, o jam ir nepučia 
Vėjas, ir nieko nedžiovina. Jam nurodė trobukę, kur Vėjas gyvena, ir jis 
nuėjo į jį, ir tarė: „Kodėl visiems pūti, o man ne?“ Vėjas parodė šoną ir 
tarė: „Kaip aš tau pūsiu, kad pradūrei man šoną“. Žmogus ėmė atsi- 
prašinėti Vėjo... [Balys IV 201: Nr. 217]. Gervelių k., Ignalinos r., 
1949 m. užrašytoje sakmėje Išėjo vyras art. Kai susisuko viesulas - ir 
jau į jį. Jis kai duos peiliu - pragaišo peilis. Ieškojo ieškojo ir nesurado. 
Po kiek laiko atėjo ruduo, važiuos jis Rygon, sėmenis veš. Nuvažiuoja 
tenai pas pirklį, padavė jau jam valgyt nemokamai. Šitas tik kapt peilį 
ir varto. Šeimininkas sako: „Kam tu vartai, gal čia tavo peilis?“ „Teisy- 
bė, mano!“ „Besarmačiai, - sako, - aš paleidžiu tarnus pažiūrėt, ar va- 
sarojus užaugo, O jūs peiliais badot. Atėjo su kruvinu šonu - peilis įsmi- 
gęs. Va, ir peilis tas pats“. Ten buvo aitvaras! [LauD 285|'. Kitoje 


*! Aitvaras vėju reiškiasi ir kitoje sakmėje, kurioje suūžė vėjas, ir pasikorė kokia barzda 
ties aruodu. [...] Paskui tik vėl suūžė vėjas, ir toji barzda prapuolė. [...] O kai tas gaspado- 
rius numirė, tai po namus vis kažin kas beldės: tol, kol tas aitvaras rado sau kitą gaspadorių 
[Balys IV 155: Nr. 70, LauD 42]. Plg. dar: ... Kartą jos kaimynė paklausė: „Ką kūmytė pada- 
rai, kad tamstos tiek daug grietinės esti?“ — „Et, kūmyte, menki niekai: tik puodynes ištrink 
viesulo susuktomis smiltelėmis, grietinės bus kaip mauro“. Jos kaimynė taip ir padarė — 
teisybė, grietinės buvo labai daug. Tiktai į kelintą dieną, jai griebiant grietinę, iš kertės 
storu balsu sušuko: „Ar patiko?“ Žmona suprato, kad tai jos klausia aičvaras... [Balys 
IV 152: Nr. 61]. O vėl kitoje sakmėje aitvaras, kaip ir vėjas ar viesulas, pagaunamas peiliu: 
Kartą išjojom nakties. Ogi matom - atdriūksi aitvaras, kaip pagaikštis, visas juodas, tik 
pakraščiai blizga. Tuoj nušokom nuo arklių ir nutarėm aitvarą pagauti. Vienas iš mūsų 
per kojos iššlyžį [tarpupirštį] į žemę įbedė peilį. Aitvaras ir nusileido alksnių viršūnėn, 
net alksniai susiūbavo [LauD 35]. Skyrelin „Apie aitvarą“, savo užrašytą tautosaką skelbda- 
mas, kalbamo tipo sakmę apie personifikuotą Viesulą dėjo ir V. Krėvė-Mickevičius [Tauta ir 

sakmėje Bernas arė lauką ir atsisėdo pavalgyti pietų. Bevalgydamas pa- 
matė, kad per lauką slenka toks žemės sūkurys. Jis galvoja: „Kad neužeit 
ant manęs - apneš žemėm“. Kaip tik tiesiai ant jo! Įpykęs jis paėmė peilį 
ir metė į tą sūkurį. Kai nuėjo sūkurys, eina ieškot - nebėr peilio. Žiemą 
nuvažiavo į Rygą su kūliais. Pardavė kūlius, jau ruošiasi eiti apsipirkti, 
prieina toks ponaitis vokietukas, išima peilį ir sako: „Ar tavo tas peilis?“ 
Sako: „Mano“. „Na tai, - sako, - žinai ką: daugiau taip nesimėtyk, kai 
aš važiuosiu! Va matai, peilis tavo, 0 jis man tiesiai palei ausį įsmigo“ 
[SV 15]. M. Slančiausko užrašytoje sakmėje Jau vėsuls tai nėra dors 
daikts, jis yra ar šis, ar tas. Kodėl? Kad, sako, viens žmogus, vėsului su- 
kantys, pro šalį eidams, metęs su peiliu į tą vėsulą - tas jo peilis ir nebe- 
nukritęs žemėn. Bet tas žmogus, kai nuvažiavęs į Mintaują rudenyj su 
javais, pas vieną kupčių pardavęs, grūdus išpylęs, įeinąs į vidų - tuoj jam 
vokietys išnešęs tą jo peilį ir padėjęs ant stalo ir sakąs: „Ja, bajore, žiūrėk, 
kad daugiaus teip nebedarytum. Aš išleidžiau savo gizelį pasižiūrėt, ar 
geri javai pas jums auga, - tu jam meti su peiliu. Tu, bajore, galėjai man 
gizelį nudurt...“ [ŠLSA 194: Nr. 329]. A. Janulaičio smulkiosios tauto- 
sakos rinkinyje tarp tikėjimų patalpintas toks: Bevalant rugius ir vasa- 
rojų per laukus eina viesulo pavidale pirklių „gaspadorius“, purto gubas 


žodis, t. III. Kaunas, 1925, p. 338]. Pasak P. Dundulienės, „viesulo pavidalu pasirodo ir aitva- 
rai. Antai piemenukui, vicsulo išgąsdintam, iškrito iš rankų peilis. Po daugelio metų, ilgai 
tarnavęs kariuomenėje, grįžta jis namo, paklysta girioje ir patenka į aitvaro būstą. Ten pama- 
to savo iš rankų iškritusį peiliuką, pagal vieną legendą aitvaro kojoje, pagal kitą — pas aitvarą 
ant stalo. Mat piemenukas savo peiliu, mestu į viesulą, buvo sužeidęs aitvarą. Kai aitvaras 
nori pasirodyti žmogui, kyla viesulas, kuris žaibo greitumu pranyksta. Bet aitvaras — tai ne 
viesulas. Apie tai sako patarlės: Mulėkė, kaip aitvaras, viesulą pasižabojęs; Su aitvaru nesu- 
sidėsi: jis keturiais vėjais joja, Nujojo, kaip aitvaras viesulu. Tai rodo, kad viesulas esantis 
aitvaro valdžioje“ [Dundulienė SL 125]. Įsidėmėtinas šiuo atžvilgiu aitvaro pavadinimas ar 
atmaina pusčius, akivaizdžiai susijęs su pustyti, pūsti, taigi būtent su vėju: Būdavę kitąsyk 
pusčiai. Tie išpustydavę grūdus kluojimuose: kaip kada vėtydami tik vienus pelus terasdavę 
[BLP I 260: Nr. VIII.15; plg. LauD 52; SV 109]. Šiaip ar taip, su viesulu yra susijęs ir latvių 
aitvaras pūkis, pavyzdžiui, pūkis laižas viesuli pūr laukiem „viesule pūkis laksto laukais“; 
pavasari, sėjama laika, viesuli niekas cits nav, kū burvju gari jeb pūki un raganas „pavasarį, 
sėjos laiku, viesulai yra ne kas kita kaip burtininkų dvasios arba pūkiai bei raganos“ [Strau- 
bergs 540, 541]. Būdingais aitvaro bruožais neretai pasižymi rusų tautosakos velnias (vėpm), 
irgi pasirciškiantis vėju bei vicsulu [žr. Jleskuesckaa 441—444]. Dr. Lina Būgienė atkreipė 
mano dėmesį ir į daugiau sutampančių aitvaro ir mitinio vėjo požymių (kaip antai pavagiami 
pinigai ar grūdai, gaidžio, skraidančios gyvatės ar slibino pavidalas bei kt., dėl kurių ryšio su 
vėju žr. toliau), bet čia šio klausimo išsamiau panagrinėti, matyt, neteks. 

ir žiūri, ar gerai javai užderėjo. Jis eina į Liepoją ir pasako pirkliams. 
Jeigu į viesulą paleistum su peiliu, tai peilis nukris sukruvintas, o išnašo- 
je pridurta, jog kartais viesulas pagauna ir peilį, jeigu kur yra pas gubą 
padėtas, ir nusineša į Liepoją. Vienam žmogui taip buvo pražuvęs peilis. 
Po kiek laiko jis nuvežė javus į Liepoją parduoti. Gi žiūr, pas tą pirklį, 
kuriam pardavė, jo peilis. „Kam, sako, mano peilį paėmei?“ Pirklys nusi- 
gando. „Kam tu, sako, mano gaspadoriui ranką perkirtai? Aš tau būčiau 
kažin kiek užmokėjęs. O dabar nesiseks man“ [Janulaitis 343: Nr. 204]. 
Įdomų pavyzdį iš Vilniaus krašto tautosakos pateikia J. Balys: Labai 
seniai buva atsitikimas. Da žmanių buva mažai, žmanes važiodava tali 
pievasan. Vienam šienapjūti susdare rietinie i nuvažia, nušienava, iš- 
džiavena, sugrebe, sudare i pradieja pietuit. Užeja vidras su viesulu i pra- 
dieja raust šienų viršun. Žmagus duonų raikie, peiliu sviedie tan vidran, 
i peilis prapuola - jieškaja i nerada niekur. Viską padare i atvažia na- 
ma. Kiek čiesa praleidus susdare rietinie, - važia' Rygan nuspirkt ka 
reikie, ba tadu nebuva mašinų. E šitas žmagus, kuris peiliu sviedie vie- 
sulan, važiava paskuitiniu. I jam važiajunt vis įra: tai tas, tai tas nu- 
trūks. I anas atlika nuo sava rietinies, i ažblūdieja, i blūdiedamas rada 
pirkelį. Ažejįs paklaus kelia. Ažejįs rada - diedas kailiniukus blagus 
taisa, lapa. Žmagus priejįs dabaja - un stala guli peilis, lik būtų kaip ja. 
Diedukas klausia: „Ka dabaji, gal peilį pripažįsti?“ Žmagus saka: „Bū- 
tų mana“. Diedukas klausia: „E kur tu jį išgaišenai?“ Žmagus jam pa- 
sakie, kad pievase šienų grebiunt vidras užeja, i anas sviedįs peiliu. Die- 
dukas jam: „Tai tu šitie nedaryk daugiau. Tu sviedei peiliu, e ty mūs 
buva veselia. I tu sviedei, pakliudei svatui šanan, e kad [būtų] pakliu- 
vįs jaunikiui, tau būtų sumiltinį sinkiau miltų. Daugiau nedaryk, peilį 
imies i pavysi savo rietinį“. Žmagus peilį pajeme, atsisėda i pasvija sa- 
vuosius. Nuvažia, nuspirka ka reikia, i daugiau un viesulas nesdivačyja 
[VKLT 301-302:Nr. 645]. Įdomiausias čia yra „dieduko“ prisipaži- 
nimas viesulą buvus „veselia“, iš ko galima spręsti, jog tai būta vel- 
nio, velnių — apie viesulą kaip „velnių veselią“ žr. toliau. Kaip matė- 
me, panašiai šį motyvą interpretavo ir A. L. Jucevičius (žr. p. 53-54)7*. 


* Sušiuo motyvu, matyt, galima sieti ir lietuviškos pasakos „Vėtros sūnus“ (AT 301B+302+303) 
pradžią: Gyveno vienas karalius su savo moterimi, ir jiems užgimė sūnus, katrą praminė 
vardu Vėtros sūnus. Paaugęs, kartą pasiųstas parnešti malkų Vėtros sūnus, nuėjęs į mišką, 

Atitinkamai latvių tikėjimu, Mazie viesuliši, kas visvairūk sėjama 
laika pa laukiem apkart skraida, ir Rigas tirgotūji. Vini, par vėju pūrvėrtu- 
šies, brauka neredzami apkart un sver, cik smaga labiba tai gadū būs 
„Maži viesulėliai, kurie dažniausiai sėjos laiku po laukus aplink skrai- 
do, yra Rygos pirkliai. Jie, vėju pasivertę, laksto nematomi aplink ir 
sveria, kaip sunkūs javai tais metais bus“; Ejot uz lopu kaušanu, kūds 
saimnieks ieraudzija savas mūjas pagalma lielu Viesuli, kas grieza sev 
lids uz rinki gaisa smiltis un visu, ko vien varėja dabūt, - kas tam bij' 
celū un pa spėkam. Saimnieks loti pukojūs par Viesula neratnibu, un, 
tū kū tam pašreiz nebij neka cita roka kū cūku kaujamais dūcis, tad tas 
svieda ar to pašu Viesulam sūnos, lai tas nedejo tik nerūtni „Eidamas 
skersti gyvulių vienas šeimininkas pamatė savo kieme didelį Viesulą, 
kuris suko ratu ore smėlį ir viską, ką tik galėjo pagriebti, - kas tik 
jam buvo ant kelio ir pagal jėgas. Šeimininkas labai supyko ant šėls- 
tančio Viesulo ir, kadangi rankoje kaip tik turėjo peilį kiaulei skers- 
ti, tai ir sviedė jį Viesului į šoną, kad tas nešoktų kaip pašėlęs“, vie- 
sulas pradingo, tak kūdu gadu vėlūk saimnieks, aizbraucis uz Rigu un 
iegūjis kūdū bodė iepirkties, ieraudzija savu dūci bodnieka priekšū uz 
galda, ka aiz brinumiem skali izsaucūs: «He! Tas jau ir mans dūcis?» 
Un, dūci cieši apskatijis, saimnieks prasija bodniekam: «Kur tad tu nėmi 
manu dūci?» Uz to bodnieks atbildėja: «Tu jau pats to pėrno gad' man 
viesuldejū griežoties, iesviedi zūbaku stilbū» „tačiau po kelerių metų 
šeimininkas, atvažiavęs į Rygą ir įėjęs į kažkokią krautuvę apsipirkti, 
pamatė savo peilį priešais krautuvininką ant stalo ir iš nuostabos 
garsiai sušuko: “Ei, čia gi mano peilis! Ir, peilį atidžiai apžiūrėjęs, 
paklausė krautuvininko: "Kur tu paėmei mano peilį?" Į tai krautuvi- 
ninkas atsakė: “Tu gi pats jį pernai metais, man viesulo šoky sukantis, 


prirovė ąžuolų su visom šaknim, taigi pasielgė kaip tikras Viesulas. Po kurio laiko karalius 
padovanojo jam peiliuką. Kartą Vėtros sūnus, išeidamas iš namų, įkišo peiliuką į sieną ir 
užkabino ant jo rankšluostį, o motinai savo pasakė: „Kai tik pamatysi, kad iš peiliuko 
pradės bėgt kraujas, tai žinok, kad aš nebegyvas“ [LT III 230: Nr. 101]. Esama ir visai 
keistų vėjo ryšio su peiliu pavyzdžių, kaip antai A. Kossarzewskio pateikiamas: Benedykt...Szy- 
lanski opowiadal že w Luknickiej parafii, kiedy widzą w czasie pogody kurzącą się od mgly 
Szatryę powiadają „Biesaj pejlus yr widelczius galąd, bus niepagada (enf. Gaweanas pejli 
galąd, wieja ein isz panagiun), ir čia pat priduriama įprasta istorija apic į viesulą mestą peilį 
[Kossarzewski 145-146]. 

4, 


įsmeigei į bato aulą'“; Kads saimnieks sukūjis pie linu zūrda linus. 
Piepieši liels Viesulis sacėlies un griezies trakodams ap liniem. Saim- 
nieks nėsūjis vienmier sev klat lielu, asu dunci, kura spalū vina varda 
pirmie burti bijuši iegriezti. Šo nu vinš izvilcis un sviedis visa spžka Vie- 
suli. Viesulis norimies, bet lidz ar Viesuli ari vina duncis nozudis. Zie- 
mu saimnieks aizvedis linus Riga un pūrdevis kūdam tirgonim, kura 
roka likusies smagi ievainota: bijusi varigi apsieta „Vienas šeiminin- 
kas šukavo prie linų žardo linus. Umai pasikėlė didelis Viesulas ir 
ėmė suktis kaip patrakęs apie linus. Šeimininkas su savimi visuomet 
nešiojosi didelį aštrų peilį, kurio kriaunoje buvo išraižytos jo vardo 
pirmosios raidės. Jis išsitraukė jį ir iš visų jėgų sviedė į Viesulą. Vie- 
sulas nurimo, bet kartu su Viesulu pradingo ir jo peilis. Žiemą šei- 
mininkas nuvežė linus Rygon ir pardavė vienam pirkliui, kurio ran- 
ka atrodė sunkiai sužeista: buvo stipriai aprišta“, o pas tą pirklį namie 
pamatęs savo peilį, sušuko: «E, kungs, kur tad jūs iemantojūt manu 
dunci?» «Ak, tad jūs bijat tas sviedėjs? Jums gan nevajadzėja tik strau- 
jam būt, man jau nebija nekūdu launu nolūku, gribėju tikai parlie- 
cinaties par ša gada linu ražu». Dažos novados vėl pat tagad pastūv 
(viesuli ieraugot) izteiciens: «Rigas kungi nak, grib laukus apskatit» „Ei, 
pone, iš kur gi jūs gavote mano peilį?* Ak, tai jūs man sviedėte? 
Nebuvo jokio reikalo taip smarkauti, aš neturėjau jokių piktų ketini- 
mų, norėjau tik įsitikinti šių metų linų derliumi'. Kai kuriuose kraš- 
tuose dar ir dabar (pamačius viesulą) sakoma: “Rygos ponai ateina, 
nori laukus apžiūrėti'“; Reiz zemnieki tikko bijuši sienu sagrabuši 
kaudzės, kad Viesulis nūcis un sacis ūrdit. Tė viens puisis mudigi nazi 
ciet un iegrūdis Viesulam taisni vidū. Tas ari tūlit apstūjies vandit sienu 
un aizgajis šnakdams un krūkdms. Pėc kūdiem gadiem tie paši zemnieki 
braukuši uz Rigu un iegūjuši kūda kroga zirgus pačdinat un paši paėst. 
Pie liela galda čduši vėl citi braucėji. Te puisis ieraudzijis savo nazi un 
teicis: «Vadzi, draugs, tas ir mans naz's». Te lidzi ėdūjs atbildėjis: «<Doma, 
ka man viegli gūja toreiz, kad tu man vinu iegrūdi ribūs? Man toreiz bij 
divdesmit pieci gubas siena mugura. Es nazi tikko ar lielam mokam 
dabūju ūrū. Man viss siens bij jūnomet zemės „Kartą valstiečiai tik ką 
šieną buvo sugrėbę į kauges, kai atėjo Viesulas ir pradėjo ardyti. Čia 
vienas vaikinas vikriai ėmė ir įgrūdo peilį tiesiai į Viesulo vidurį. Tas 

kaip mat ir apstojo šieną vartęs ir nuėjo šniokšdamas bei kriokda- 
mas. Po keleto metų tie patys valstiečiai nuvažiavo į Rygą ir užėjo į 
kažkokią smuklę žirgų pašerti ir patys pavalgyti. Prie didelio stalo 
valgė ir kiti atvykėliai. Čia vaikinas pamatė savo peilį ir tarė: “Klau- 
syk, drauguži, tai mano peilis'. O valgytojas atsakė: "Manai, man leng- 
va buvo tąsyk, kai tu man jį įgrūdai tarp šonkaulių? Aš tąsyk turėjau 
dvidešimt penkias gubas šieno ant nugaros, ir peilį tik per dideles 
kančias ištraukiau, teko visą šieną numesti žemėn"“ [LTT 52, 53-54). 
Jau 1777 m. A. W. Hupelis apie latvius rašė, kad „viesulus, kurie jiems 
dažnai didžiai nusiaubia šieną, laukus bei stogus, jie laiko piktosios 
dvasios darbu. Kai tik jie pamato dulkių sūkurį, iškart meta akmenį 
ar peilį ir rėkdami ilgokai viesulą vaikosi“ [LTT IV 1983: Nr. 32886). 
1832 m. Tirzoje užrašyta: Ar stipru viesuli mūjas un lauku svėtiba ai- 
zejot; kuru cilvėku aiznemot, tas paliekot slims; tur esot velns un raga- 
nas klat, kas aiznesot svėtibu projūm un nozogot naudu un labibu. Kad 
taisni tai vieta, kur viesulis visstiprūki grižas, iecėrt ar cirvi vai nazi, tad 
ragana to riku gan sakerot, ar ko cirtienu dabūjusi, bet pėc tak dabūšot 
zinat, kas vina bijusi, jo pie rokas jeb kūjas varešot cirtienu pazit „Su 
stipriu viesulu iš namų bei laukų išeina palaima; iš kurio Žmogaus ją 
atima, tas suserga; ten yra velnias ir raganos, kurie nusineša palaimą 
ir pavagia pinigus bei grūdus. Jeigu tiesiai į tą vietą, kur viesulas 
smarkiausiai sukasi, kirsi kirviu ar peiliu, tai ragana jį gali pagriebti, 
ką nors kirčiui atstačiusi, bet paskui sužinosi, kas ji tokia buvusi, nes 
ant rankos arba kojos galėsi kirtį atpažinti“; 1881 m.: Viesulis ir Jauns 
gars, kas griežas apkart par vėju. Ja nem tėrauda nazi un sviež viesula 
virpula vidū, tad to garu var piedurt pie zemes. Viesulis gan tūlin 
apstūsies, bet naža sviedėjam vairs nebūs miera. Viesulis vienūdi lūgs 
to sapnos, lai laiž valū. Bet ja viesulis tiks palaists, tad vinš griezisies vėl 
atrūki ka agrak un ta būs sviedėja laime, ja tas netiks aiznests projūm. 
Ari nazi sviežot var notikt nelaime, jo viesulis var sviest nazi atpaka|] 
un nodurt sviedėju „Viesulas yra pikta dvasia, kuri sukasi aplink 
kaip vėjas. Paėmus plieno peilį ir sviedus į viesulo sūkurio vidurį, 
tą dvasią galima prismeigti prie žemės. Viesulas netrukus liausis, 
bet peilį sviedusiajam ramybės nebebus. Viesulas be paliovos per 
sapnus prašysis paleidžiamas, bet jei bus paleistas, tai suksis dar 

greičiau nei anksčiau, ir sviedusiajam pasiseks, jeigu jo nenuneš 
šalin. Nelaimė gali nutikti ir peilį sviedžiant, nes viesulas gali svies- 
ti peilį atgal ir nudurti sviedusiįjį“; Viesulis esot dzivs un vinam vidū 
sirds ar asinim. Kad ar pūtariem nevarot viesuli padzit, tad uz to jūme- 
tot kūda asa lieta, vislabūki cirvis. Ja ar to cirvi trūpot viesulim vidū, 
tad tas uzreiz izgaistot, un cirvis nokritot asinains zemė „Viesulas yra 
gyvas ir viduryje turi širdį su krauju. Jeigu poteriais viesulo nuginti 
neišeina, tai reikia į jį mesti kokį aštrų daiktą, geriausia kirvį. Tuo 
kirviu pataikius į viesulo vidurį, tas iškart pradingsta, o kirvis kru- 
vinas nukrenta žemėn“; Ja kūda vieta viesulis griežas, tad tur velns 
braucot, tūdėl jūiemet virpula vidū nazis, tad velns tiekot nokauts un 
tai vieta sarkans vien paliekot „Jei kur sukasi viesulas, tai ten vel- 
nias eina, todėl reikia į sūkurio vidurį mesti peilį, tada velnias bus 
užmuštas, O toje vietoje paliks raudona“; Lai novėrstu viesuli, tad 
tam paša vidū vajaga iesviest nazi, kas to piestiprina pie zemes „No- 
rint sustabdyti viesulą, reikia jam į patį vidurį sviesti peilį ir taip jį 
prismeigti prie žemės“; Viesuli jūsviež nazis, lai nodurtu raganu, kas 
viesuli atrodas „Į viesulą reikia sviesti peilį, kad nudurtumei raga- 
ną, kuri yra viesule“ [LTT IV 1983: Nr. 32887-32892; Straubergs 
539-540] ir pan. 

Panašiai slavai tikėjo, jog norint nuginti šalin viesulą, reikia į jį 
mesti peilį, nors kita vertus, kartais į viesulą mesti peilį buvo kaip tik 
draudžiama [C/]Į I 381]. M. Zabylinas apie tokius rusų tikėjimus 
1880 m. pasakoja štai kaip: Cniyvaemca uno20a, umo na ynuye nodJ- 
HUMAEMCA 6UXpb U KDYJCUM Nbilb CMONOOM GunmooOpa3no, OOnee U 
6O01ee nODJKHUMAACb K 6epxy. B 3mom 6uxpe 6ce nonasueeca: OyMaea, 
IMpa6a, BUACb, NOOHUMAIOMCA K 6€pXy, NO HADOOHOMY NOBepbIO, 3MO 
NAIACKA ųepmeu C 8e0bMaMU, U O1A MO20, uMOObI npeKPAMUMG 3MO, 
HyDICHO, OyOMO Oti, 8 3MOoMm CMOnNO BbIOUeUCA Nbilu OPOCUMb HOMC C 
mMonumeomo. Ecnu 0powennbIU HOXC nOnNaJeM 6 yeHMp, CpedUKY, u 
6G0MKHeMCA 6 3e€MIUO, MO OH 6Gy0eM OKPO8A81eH, WMO CNYXMCUM 3HA- 
KOM MO20, WMO 6e0bMA unu KONDYKH paneno „Kartais nutinka, kad 
gatvėje pakyla viesulas ir suka dulkių stulpą sraigtu, keldamas vis 
aukštyn ir aukštyn. Visa, kas į šį viesulą patenka, popiergaliai, žolė, — 
vejasi aukštyn. Pagal liaudies tikėjimą, tai velnių šokis su raganomis, 

ir norint jį nutraukti, esą reikia į šitą dulkių sūkurio stulpą meldžian- 
tis sviesti peilį. Jei sviestas peilis pataikys į patį centrą, vidurį ir įsmigs 
žemėn, tai jis bus kruvinas, o tai reiškia, kad ragana ar burtininkas 
sužeisti“ [3a651145 401-102; 3C 62). N. Ivanickis 1890 m. tokius liau- 
dies tikėjimus perpasakoja taip: Cmon6 nbinu, 8uxpo, noJHU- 
MA WUUUCA NO 00p02e, npO0U380dUMmca ObaB010M. Oh Hauunaem 6ep- 
MEeMbCA U MEM nOOKHUMAeM noinb. Ecnu 6 makou cmon6O Oezywjuu 
MUMO OpOocCuM WOJC, MO OH OkaoKcemcA 6 Kpo6u. Ho 3mom onvim 
O4eHb ONACEH: DAHEHbIŲ UEPM MODKCEM XCECMOKO OMOMCMUMo. Ecnu 
HAKNOKHUMGCA U 6322AHYMb MEXCOY HO2 HA MAKOU CMONO, MOJMCHO 
y6uOemo Obagona „Dulkių stulpą, viesulą, einantį keliu, sukelia vel- 
nias. Jis ima suktis ir taip pakelia dulkes. Jei į tokį stulpą bėgant 
prošal mesti peilį, tai šis taps kruvinas. Tačiau tokie bandymai labai 
pavojingi: sužeistas velnias gali žiauriai atkeršyti. Pasilenkus ir pa- 
žvelgus tarp kojų į tokį stulpą, galima pamatyti velnią“ [BnacoBa 88; 
DC 62; plg. 3enennH 61]. O štai I. Sacharovas 1885 m. rašo, kad jeigu 
rugpjūčio 16-ą, šv. Antano dieną, „vėjas pučia iš pietų, ir kyla viesu- 
lai, tai Žiemą laukiama daug sniego. Nevilties apimti Žmonės eina į 
kryžkeles “kvosti viesulo apie žiemą' (Jonpausueamo Buxpb O 3uMme). 
Tam jie iš anksto pasirūpina peiliu ir gaidžiu. Tada, išėję į kryžkelę, 
laukia viesulo. Vos tik tas pasirodo, drąsiausias smeigia į patį vie- 
sulą peiliu, tuo pat metu už galvos laikydamas gaidį. Po to viesulas 
kvočiamas. Iš tikrųjų tai išbandę Žmonės teigia, kad viesulas jiems 
pasakydavęs visą tiesą“ [3C 61]. Pasak A. Afanasjevo perpasako- 
tos sakmės, „kartą valstietis, išvydęs lekiant viesulą, sviedė į jį peilį, 
ir tučtuojau dulkių stulpo vietoje prieš jį pasirodė velnias peiliu pri- 
smeigta koja ir nuolankiai ėmė prašyti dovanoti jam laisvę. Už iš- 
laisvinimą jis dosniai apdovanojo valstietį auksu ir visokiomis gė- 
rybėmis“ [Adbanacces I 167]. Panašiai baltarusių „sakmėse į viesulo, 
vėjo stulpą mestas peilis tampa kruvinas, arba netgi ateina velnias 
su kojon įsmigusiu peiliu ir žada tarnauti iki mirties, kad tik kas tą 
peilį ištrauktų“ [BM 80]. Polesėje, kaip jau iš dalies minėta, iki šiol 
sakoma: Ak 6emep guxpecamviū, eemep wuyMuMm, KadCyYM JNuODU, MO 
WOpM AeMbIMo 3 pozamu. Konu KybiXC MyObI KuKyMo, HYbIDKC Y KDAGU 
6y03 „Kai vėjas sūkuriuotas, vėjas šniokščia, žmonės sako, tai vel- 

nias su ragais. Peilį ten metus, peilis bus kruvinas“; Buxop - ye uopm. 
Kanūcb Kunyn OAD0bKA cakupy uucmaio, y Kpa6u cakupa [cmanal 
„Viesulas - tai velnias. Kartą dėdulė metė švarų kirvį - kirvis kru- 
vinas [tapo]; Buxap - uwopm x3mumo. Kanūc kKūdanu noX, 6y03 KDON 
Ha HOJCbI „Viesulas - velnias lekia. Peilį metus, ant peilio bus krau- 
j0; Kaocymo, uepMm n3mumo, anb60 auxap eu3mpenuK. bpacanu 
Haodrca, Y Kpasu Hio3xC „Sakydavo, velnias lekia arba viesulas vėji- 
nis. Mesdavo peilį, peilis kruvinas“ ir t.t. [BanenroBa 359, 360]. Iš 
mažarusių, t.y. ukrainų, pasak A. Afanasjevo, „galima išgirsti tokį 
padavimą: dirbo mužikas lauke, tik Žiū - tiesiai į jį lekia viesulas. 
Mužikas išsitraukė iš už diržo kirvį ir metė į patį dulkių sūkurio 
vidurį. Viesulas nulėkė tolyn ir nusinešė kartu kirvį, įsmigusį į jį 
kaip į medį. Neilgai trukus tam mužikui atsitiko viename kaimelyje 
apsistoti nakvynės. Buvo jau vėlus metas, kai jis įėjo į trobą, kurio- 
je dar švietė ugnis. Troboje gulėjo ligonis, o į atvykėlio klausimą 
namiškiai atsakė: “Tai mūsų tėtušis susižeidė kirviu'. Jau guldama- 
sis miegoti mužikas netyčia žvilgtelėjo po suolu ir pamatė ten savo 
kirvį. Iškart suprato jis, kad sužeidė burtininką, ir, bijodamas papul- 
ti jam į akis, spruko iš trobos lauk. [...] Pagal liaudies tikėjimą, į 
viesulo sukeltą dulkių stulpą sviedus aštrų peilį, galima sužeisti vel- 
nią arba raganą, 0 peilis nukris žemėn visas kruvinas“ [AdbanaceeB 
III 222]. Vietoj peilio ar kirvio į vėją ar viesulą gali būti sviedžiamos 
šakės: antai pietų slavų „Fruška Gora apylinkėse (Vakarų Vojevodi- 
na), pakilus stipriam vėjui ar viesului, ton pusėn, iš kur jis pučia, 
meta šakes arba peilį, taip vėją 'sustabdydami?“ [CJĮ I 371] ir pan? 

Pagaliau neapsiriboja tokie tikėjimai ir slavais. Pasak A. Afa- 
nasjevo, „panašių tikėjimų turi ir vokiečiai, kurie mano, kad viesu- 
le sėdi burtininkas arba ragana; sviedus į jį peilį, skrybėlę ar batą, 
viesulą galima sustabdyti“ [Acanacbes I 167]. Panašiai elgiamasi 
visame pasaulyje. Vieno ritualo, skirto „vėjo dvasiai“ išvaryti, me- 
tu Aliaskos eskimų „moterys varė dvasią iš savo namų mojuoda- 
mos vėzdais ir peiliais, o vyrai, susibūrę apie ugnį, šaudė į ją iš savo 


Su šakėmis, šiaip ar taip, yra susijęs ir ukrainų Vijus bei atitinkami mitiniai personažai 
kai kuriose kitose tradicijose: šiuo atveju šakėmis paremiami jo mirtinų akių vokai [Žžr. Hanos, 
Tonopos HOC 128-129]. 

šautuvų“, savo ruožtu „Gran Čako indėnai lengua vėjo sūkurį laiko 
keliaujančia dvasia ir, norėdami įbauginti, svaido į jį lazdomis. Pie- 
tų Amerikos indėnai pajagua, vėjui išvarčius jų trobeles, čiumpa 
degančius nuodėgulius ir, jais grasindami, puola prieš vėją, tuo tar- 
pu kiti, gąsdindami audrą, muša vėją kumščiais. Kai guajakurams 
gresia smarki audra, vyrai išeina laukan ginkluoti, o moterys su vai- 
kais klykia nesavais balsais, šitaip siekdami nubaidyti demoną. Vie- 
no batakų kaimo Sumatroje gyvenojus per audrą matė išbėgus iš 
savo trobelių apsiginklavusius kardais ir ietimis. Į priekį iš jų išsi- 
veržė radža, ir rėkdami bei klykdami jie puolė nematomą priešą. 
Ypač arši buvo viena pagyvenusi moteris, kuri, gindama savo na- 
mus, ilgu kardu čaižė orą į kairę ir dešinę. Perkūnijos metu, griaus- 
tiniui dundant visai čia pat, Borneo [salos] kajanai buvo pastebėti 
gąsdinę audros demonus grėsmingai traukdami iš makštų kardus. 
Australijos aborigenai milžiniškus smėlio stulpus, greitai judančius 
per dykumą, laikė keliaujančiomis dvasiomis. Kartą jaunas atletiš- 
kas juodaodis pasileido paskui vieną iš tokių stulpų, norėdamas už- 
mušti jį bumerangu. Po trijų keturių valandų jis sugrįžo labai nu- 
vargęs ir pasakė užmušęs Kūčį (demoną), bet Kūčis apgriaudęs jį, 
todėl jis mirsiąs. Apie Rytų Afrikos beduinus pasakojama, kad kiek- 
vieną viesulą, kuris tik kerta jiems kelią, būrys vyrų puola perse- 
kioti su durklais rankose ir, badydami jais dulkių stulpą į patį vidu- 
rį, stengiasi išvaryti piktąją dvasią, jų manymu, jojančią viesulu“ 
[Frazer 81]"*. Panašiai „besidarbuojantis laukuose britas, pamatęs 
vėjo pakeltą šieną, sviedžia į jį peilį arba šakes, gindamasis nuo 
velnio. Škotų aukštaičiai dulkių sūkurį ramią dieną manė nešant 


** Turint galvoje vėjo, ar viesulo, kaip vėlių, piktų dvasių ar paties velnio apraišką, su tokiu 
elgesiu galima būtų susicti ir nc vieno šaltinio paliudytą baltų (ir lietuvių) laidotuvių paprotį 
mojuoti aplink velionį kardais, taip vaikant šalin piktąsias dvasias. Pavyzdžiui, pasak „Sūdu- 
vių knygelės“, vežant mirusįjį į kapines, „draugai lydi raiti iškeltais kardais, čaižo jais orą (in 
die lufft) ir skardžiu balsu šaukia: Begeyte, Begeyte, Pecolle — “bėkit, bėkit, jūs velniai?“ 
[BRMŠ II 138, 152-153]. Plg. J. Lasickį: „Kai numirėlis vežamas į kapines, daugelis laidotu- 
vių eiseną lydi raiti. Jie joja šalia vežėčių, kuriomis vežamas mirusysis. [Palydovai], išsitraukę 
kardus, kapoja orą (auras) šaukdami: Geigeite begaite, pekelle! - *Na, bėkite, dvasios, į praga- 
rą!“ [BRMŠ II 589; 602; Lasickis 32-33, 50]. Juoba kad Lasickio pavartotas lotynų (nom. sg.) 
aura visų pirma reiškia būtent 'dvelkimas, dvelksmas, vėjelis? [žr. LoLKŽ 100]. Taigi galė- 
tume tarti, jog kardais čia kapojama ne šiaip oras, o būtent (dgs.) „vėjeliai“ — „vėjukai“. 

savyje Žmogų; škotas mesdavo į sūkurį peilį arba grumstų iš kur- 
miarausio, kad tas paleistų savo auką. Šiaurės Europoje į dulkių 
sūkurį mestas peilis sužeisdavo jame slypinčią dvasią: ant peilio lik- 
davo kraujo dėmių“ ir pan. [FW 585]. Turint galvoje vėjo ar viesulo 
pomėgį ardyti sukrautą šieną - tiek Britanijoje, tiek, kaip aukščiau 
matėme, ir Lietuvoje, Latvijoje bei Rusijoje - reikia prisiminti, jog 
ir vienoje osetinų pasakoje tarp išvardintų vėjo piktadarysčių visų 
pirma yra ta, kad jis „išdrabsto supjautą šieną, javus, išrauna me- 
džius bei pan.“ [AGaes H3C 70]. 

Galimybė įkūnytą viesulą įveikti peiliu, kardu, kokiu kitu ginklu 
ar tiesiog lazda, grumstu savaime verčia vėl prisiminti osetinų de- 
monus, milžinus vajugus. Visų pirma prisiminkime padavimą apie 
minėtą Karajevą, kuris „statyboms tašė akmenį, o skeveldra pataikė 
į vajugo sūnų ir jį sužeidė“ |A6aes H3C 68]. Prisiminkime ir A. W. Hu- 
pelio pastabą apie latvius, jog „kai tik jie pamato dulkių sūkurį, iš- 
kart meta akmenį ar peilį ir rėkdami ilgokai viesulą vaikosi“ [LTT 
IV 1983: Nr. 32886; Straubergs 539]. Lietuviai irgi kartais sviesdavo 
grumstą: Kada lėkdavo tas verpetas, dulkes, tai sakydavo, kad velnias 
ant pietų lekia. O jeigu nori, kad tas velnias sustotų pusiaukelėje, ne- 
pribėgęs tikslo, tai tada reik leist su grumstu į patį vidurį. Jei pataikysi 
į vidurį, tada velnias sustos (LTR 4545/32) [cit. iš Vaitkevičienė 127). 
Kita vertus, viename osetinų epo fragmente didvyris Cvicas, prieš 
puolant milžinų pilį, savo bendražygiams sako: „Kils audra. Už- 
griaus perkūnas. Sublyksės žaibai. Tačiau tenesuvirpa jūsų širdys! 
Teaplenkia jus baimė, tiek didelė, tiek ir maža, nes atsivers vartai, 
ir turėsite kirsti milžinus [t. y. vajugus|, bet ne kuo kitu, o kardais. 
Tik kardais!“ [ĮĮroMe3nns CH 37). Be to, “kardą ir “peilį' osetinų 
kalboje žymi vienas ir tas pats žodis kard“*. Kardas apskritai yra ne 
kas kita kaip „didelis peilis“ ir juoba abiem savo pagrindiniais požy- 
miais - kaip aštrus ir kaip padarytas iš geležies (plieno) - priklauso 
tam pačiam simbolių ratui [žr. FW 584]. Įsidėmėtinas šiuo atžvilgiu 

*> Iš sen. iranėnų karta, plg. persų kūrd “peilis'; senas skolinys, pavyzdžiui, yra vengrų 
kard “'kardas' [A6acs OAO 34, 53, 171]. Lietuvių kdrdas, kaip manoma, irgi yra per slavus 
atėjęs (plg. lenkų kord, baltarusių kopo, sen. rusų kopd+) skolinys iš iranėnų [Sabaliauskas 246; 


žr. Fraenkel 221; Dacmep II 324]. Nors atsižvelgiant į senus tiesioginius baltų kontaktus su 
skitais (apie juos dar bus kalbama pabaigoje), žodis galėjo būti perimtas ir bc tarpininkų. 

ir didžiausio vajugų priešo - didvyrio Batrazo gimimas. O gimė jis iš 
voties ant tėvo nugaros, tarp menčių, kai ši atsivėrė, smeigus plieno 
peiliu. Ir pats Batrazo kūnas —- iš užgrūdinto plieno. Kitaip sakant, 
jis pats tarsi yra vajugus žudantis „peilis“. G. Dumėzilio žodžiais, „tuo 
pat metu jis - ir didvyris, ir ginklas“ (kaip kad jo pirmtako — skitų karo 
dievo stabas buvo tiesiog kalavijas). Pasak vieno iš epo variantų, jau 
vos gimęs, „kūdikis - didvyris plieno kūnu - tarsi ugninis viesulas 
neria žemyn“ ir įsminga iki kelių į žemę. Tai, pasak G. Dumėzilio, 
primena Kaukaze paplitusį tikėjimą, jog perkūnijos metu su žaibu 
iš dangaus krenta plienas ir sminga giliai į žemę. Taigi, jo žodžiais, 
„epe Batrazo ryšys su žaibu ryškus nuo pat jo gimimo“ ir „pasikarto- 
ja per visą jo gyvenimą“. Žaibą osetinai tiesiog sieja su Batrazo kar- 
du, kuriuo tasai triuškina velnius ir piktąsias jėgas, arba su pačiu 
Batrazu, smingančiu iš dangaus jiems į pagalbą. Batrazas - tai tie- 
siog „regimas žaibo pavidalas“, kurio balsas, be to, yra griaustinis. 
Tiek savo tiesioginėmis perkūniškomis ypatybėmis, tiek ir nepapras- 
tu gimimu Batrazas labai primena senovės indų Indrą“. B. Kaloje- 
vas irgi pastebi, jog Batrazas pasižymi „visais perkūnijos dievo bruo- 
žais“, ir taip pat lygina jį su vedų Indra?'. Tačiau, kaip ką tik matėme, 
Batrazas nėrė žemyn „tarsi ugninis viesulas (rus. cmepų)“. Ir mū- 
šyje su vajugu Mukara perkaitęs, Batrazas, „tarsi įkaitus: anglis, 
viesulu (rus. euxpem) nėrė į putojančias bangas“ atsivėsinti [HO 
173]. Taigi „Batrazas - ne tik griaustinis ir žaibas, bet dar ir viesulas, 
didvyrio kvėpavimas pavojingas ne mažiau už jo kalaviją. Kai kartą 
tyčiodamasis iš nartų jis nusičiaudi į juos, pakyla toks uraganas, kad 
ištaško nelaiminguosius po visas pasaulio šalis, vienus užmušdamas, 
kitus sužalodamas“, o kitą kartą jis „liepė nartams sudeginti visus 


* Žr. JloMe3KAs O3M 17, 58-60, 62-63, 65, 134-135, 253-255; ĮlioMe3hn CH 15-17. 

* MHM II 265, 266; plg. ME II 332. Pačiame epe žr. padavimą „Kaip gimė Batrazas“ [HO 
146—150]; vos gimusį jį dievų pasiuntinys, griaudėdamas savo dangiškomis akėčiomis, nu- 
gabena pas „debesų valdovą“ [HO 155]; nartams į pagalbą Batrazas iš dangaus „nėrė pro 
debesis. Ir lekia žemėn, kibirkštis svaidydamas“ [HO 170]; jo būdingas epitetas yra „plieni- 
nis Batrazas“ [HO 173]; papildomai užgrūdina jį dangiškasis kalvis Kurdalagonas, kurio 
kūjo smūgiai Žemėje aidėjo „kaip griausmas“ [HO 180] bei pan. Ir tai ne vienintelio Batrazo 
ypatybė — antai kitas osetinų „Nartų“ cpo didvyris Soslanas gimė iš uolos, kuri „skilo tarsi 
griausmas“, iš jos „ugnis pakilo aukščiau debesų“, ir tada „Soslanas kaip žaibas iš uolos įsčių 
krito žemėn, pavirtęs liepsna“ [HO 160]. 

savo šilkus ir pripilti pelenų pilnus jo tėvo batus. Bet vos tik jie surin- 
ko pelenus, Batrazas pasivertė viesulu ir išblaškė viso darbo vaisius“ 
[Į roMe3H1» O3M 60-61 |. „Netgi po mirties, kai Dievo įsakymu Bat- 
razo priešai — Vacilata ir Vastyrdžyta, t. y. 'šventieji elijai' ir šventieji 
jurgiai', prisiartina palaidoti jo kūno, iš didvyrio burnos išsiveržia 
toks viesulas, kad šešiasdešimt iš jų žūsta“ [ĮĮromesuns CH 1773. Šiaip 
ar taip, Batrazas „Nartų“ epe reiškiasi ne tik kaip tipiškas griausti- 
nio dievo herojinis įsikūnijimas, triuškinantis savo priešininkus, bet 
kartu ir kaip pats griaustinio dievo priešininkas, kovojantis su kitais 
jo mMitiniais įsikūnijimais - krikščioniškaisiais „šventuoju Eliju“ ir 
„Šventuoju Jurgiu“. Ir palikęs žmonių pasaulį jis persikelia gyventi ar- 
ba į dangų, arba po vandeniu, pas savo motinos giminaičius []Įrome- 
3HJIb CH 17], tuo vėlgi atskleisdamas savo dvilypę prigimtį. Nepamirš- 
kime, jog ir Batrazo priešas vajugas Tyhyfyrtas Mukara pagrobtas 
nartų mergeles slėpė būtent povandeniniame bokšte. Didvyris tad 
aiškiai pasižymi ir griaustinio dievo, ir jo (bei savo) priešų - milžinų 
bruožais, ir būtent ypatybe sukelti galingą viesulą, vėją"?. Kita ver- 
tus, ir patys vajugai osetinų tautosakoje susiję su Žaibais ar net jiems 
prilyginami, pavyzdžiui: „(Plykstelėjo žaibas) tarsi pasakų vajugas 


* Batrazas šiaip jau kariauja ne tik su šventaisiais Vacila (Eliju) bei Vastyrdži (Jurgiu) 
(apic juodu plačiau žr. ĮĮroMeaunb O03M 12-136 596 142—-144), bet ir su Oinami (Jonu), ir su 
angelais zedais, kas, B. Kalojevo nuomone, „atspindi pagoniškų kultų kovą su krikščionybc 
tuo metu, kai alanai priėmė krikščionybę. Batrazo žūtis kovoje su dangaus dievybėmis [...] 
reiškia krikščionybės pergalę prieš pagonybę“ [ME II 332; MHM II 265]. Antai čečėnų-ingušų 
tradicijoje Batrazo atitikmuo Patarazas ticsiog atstovauja demonams [ĮĮroMe3nns O3M 23). 
Pagoniškų dievų virtimas demonais, priėmus krikščionybę, — žinomas reiškinys. Tačiau nc- 
pamirškime, jog demonais išlieka, kaip buvę, ir pagoniškųjų dangaus dievų priešininkai, 
kaip antai Perkūno priešininkas velnias lietuvių tradicijoje. Todėl sinchroniška Batrazo dvi- 
prasmybė „Nartų“ cpe visai nebūtinai veda pric išvadų apie jo diachronišką degradaciją - jis 
gali būti ir tiesiog dvilypės prigimties. 

Įdomu, jog kartą lėkdamas padange jis užmušė ne tik šešetą „šventųjų Elijų“, bet ir „duo- 
nos dvasios tėvą“, dėl ko už bausmę scptynerius metus nartų žemėse neišdygo joks javas 
[/lroMe3nns O3M 61]. Šis motyvas šiaip jau truputėlį primena mitą apie žuvusį Vėjo sūnų, 
atsispindintį indų „Ramajanos“ fragmente apie Hanumaną ir minėtoje atitinkamoje lietuvių 
sakmėje, kurioje ši nelaimė kaip tik pasireiškia nederliumi. „Duonos dvasios tėvas“ vietoj 
Vėjo sūnaus čia galėjo atsirasti ir todėl, kad pats Batrazas suėmė savyje tiek griausmo, tick 
vėjo, viesulo požymius. 

* Nė nekalbant apie tokius nuolatinius palyginimus, kaip kad Batrazo žirgo, kuris „nulėkė 
keliu kaip vėjas“ [HO 278) ir pan. 

būtų švystelėjęs savo ugniniu rimbu“ [A6aes H3C 69]. Nepamirškime, 
jog ir abchazų daugiagalvio vienaakio milžino Adau pasirodymą vi- 
suomet palydi kartu viesulas ir griausmas su žaibais [ĮMHM I 44]. 
Vienoje latvių liaudies dainoje (LTdz 10505) paskui Perkūną lekia Vėjo 
motė: Pėrkons brauca pa jūrinu / Ar sidraba ratiniem; | Vėja mate pakal 
skrėja, / Zeltu meta jūrina „Perkūnas važiavo pajūriu / Sidabriniais ra- 
tais; / Vėjo motė iš paskos lėkė, / Auksą mėtė jūron“; sidabriniai ratai 
čia primeną žaibą, o kas tas Vėjo motės mėtomas auksas, neaišku 
[Kursite 337), bet jį galima palyginti kaip tik su vajugo „ugniniu rim- 
bu“. Lietuvių pasakoje „Podukra ir velnias pirtyje“, A. Seselskytės Žo- 
džiais, „velnio pasirodymą pas podukrą, taip pat jo staigų išnykimą 
[su] gaidgyste neretai palydi gamtos stichijos reiškiniai: perkūnija, vė- 
jas, ūžesys“ [Seselskytė 94], kur irgi nebe visai aišku, ar čia Perkūnas 
persekioja vėjo pavidalo priešininką, ar abiejų šaltinis yra vienas ir tas 
pats. Kartais į perkūną panašius garsus skleidžia būtent pats viesulas, 
kaip antai A. Kossarzewskio-Kašarauskio (1821-1882) pasakojime: 
Benedykt Szylanski powiadalt že wicher idący przez lasy, gdy trafi na miej- 
sce nie zarosle drzewami (proguma) wydaje piorunowy huk i stuk, jakby 
kamieniami bilo w wielkie kubly „Benediktas Šilanskis pasakojo, kad 
viesulas, eidamas per mišką, kai užtaiko į vietą, neužaugusią me- 
džiais (progumą), sukelia perkūnišką trenksmą ir bildesį, tarsi ak- 
menimis daužytų per didžiulius kubilus“ [Kossarzewski 146]. Nors ap- 
skritai Lietuvoje „seniausiuose pasakojimuose viesulas laikytas 
požemio dvasia, kuri dažniausiai pasirodanti prieš audrą. Kaip ir kitas 
dvasias, ją mušdavęs Perkūnas“ [Dundulienė SL 125]. Šiaip ar taip, 
gamtoje perkūnija išties paprastai užeina kartu su audra, vėtra, viesulu. 

Tarp kitko, panašiai mitologiškai dviprasmiškas Lietuvoje yra bū- 
tent peilis: pradžioje jis priklausė Perkūnui, bet tapo pavogtas velnio 
(indoeuropiečių mitologijoje gerai žinomo motyvo apie griaustinio 


6 Čia galima būtų prisiminti, jog pasak Lukiano, skitai prisiekdavę vėju ir kalaviju (žr. 
A6acs H3C 70], o apskritai „indoiranėnų tradicijoje mitologinė pora, sudaryta iš Vėjo dievo 
1r Griaustinio dievo (dviskaitoje — sen. indų /ndra-Vayū- "Indra ir Vėjas', Vataparjanya ' Vėtra 
ir Perkūnija'), statoma pačiame panteono priešaky ir laikoma ištisos dievų bei mitinių herojų 
kartos protėviais“ [FaMkpenua3e, HBanos 677]. Juoba kad kalaviją skitų pricsaikose galima 
sieti su Perkūnijos dievu (žr. toliau). Taigi pagrindo kalbamai dviprasmybei esama pačiuose 
archajiškiausiuose (indo)iranėnų tradicijos kloduose. 

dievo ginklą, pavogtą jo priešininko, atmaina). J. Balio rinkinyje 
„Perkūnas lietuvių liaudies tikėjimuose“ randame tokį užrašymą: 
Vaikus gąsdina, sakydami, kad jie neitų prie langų, nes, kai Perkūnas 
pamato mažą, tai jis, pro debesis gerai neprimatydamas, mano, kad 
velniukas, kuris pavogė peiliuką, irjis meta savo kirvį (Kybartai) 
[Balys I 66: Nr. 683]. Ar tik nepavogė tas velniukas Perkūno peiliuko 
taip pat, kaip sužeistas vėjas ar viesulas, pasprukęs kartu su įsmigu- 
siu į jį peiliu? Juoba kad šiaip jau velnias peilio privengia: Jei bijai, 
kad velnias iš kišenės pinigų neišvestų, laikyk kišenėje peilį [BPE 341) 
ir pan. Štai A. Afanasjevas į viesulą sviedžiamą peilį rusų tautosako- 
je prilygina būtent žaibui: į viesulo sukeltą dulkių stulpą „sviedus 
pašventintą peilį (= žaibo simbolį), velnią galima prismeigti prie že- 
mės“ [Adbanacbes I 167]*'. 

Šiaip ar taip, jeigu osetinų dviprasmiškąjį plieninį Batrazą laiky- 
sime tiesiog personifikuotu griaustinio dievo ginklu - peiliu, ar kar- 
du, tai jo kovos su vajugais iš esmės prilygs peilio svaidymui į viesu- 
lus, o patys vajugai, vadinasi, tiesiog prilygs įkūnytiems viesulams. 


2.4. Vėjo šokiai 


Aptarti panašumai darosi juoba įtikimesni šalia kitų. Vienas iš 
jų - šokiai. L. A. Jucevičius rašo, kad „Žiemos meto viesulą, nešio- 
jantį sniegus ir keliantį pūgą bei pustymus, mūsų liaudis vadina vel- 
nių vestuvėmis“ [Jucevičius 542]. Viesule, sako, velniukai vestuves ke- 
lia [Janulaitis 343: Nr. 206]. Vėjo sūkurys reiškia velnio veseliją (LTR 
1155/10); Sūkurys vėjo - sako, velnias marčią veža bei pan. [cit. iš 
Vaitkevičienė 128]. Vienoje 1927 m. Daugėliškyje užrašytoje sakmėje 
velniai vaikinui sako: Mes už trijų dienų važiuosime veselion, o 


“| Kad apskritai peilis ar durklas, kartu su kardu, kalaviju, ietimi ir pan., mitologiškai yra 
būdingas griaustinio dievo ginklas, neabejojama, žr., pavyzdžiui: Bau. Bc. Heanos, B. H. To- 
nopo8. CTPYKTYPHP-THMNOJNOFMYeCKHA NOAXOĮ K CCMaHTH4CCKOH HHTEpMpHTal/MH MpOH3BE- 
ACcHHH H306pa3HTENIbHOro HCKyYCCTBa B JĮĮHaXpOHHUCCKOM acNekKTe. — Tpyxbi NO 3HaKOBbIM 
CHCTEMAM, T. VIII. Tapry, 1977, c. 114—115. Lietuvoje dar plg.: Žmonės sako, kad Perkūnas 
esąs kunigaikštis su ugniniu kalaviju, ir kai su tuo kalaviju pašvytuojąs, tada žaibuoja; 
Žmonės įsivaizduoja Perkūną vyrą su apsiaustu, kurio rankose yra ugninis kalavijas — 
kai juo sušvytruoja, tada žaibuoja [Balys I 50: Nr. 360, 361]. 

paskui, kaip sulaukė trijų dienų, kaip išsikėlė viesulas, tai medžius pa- 
laužė, stogus nunešė [Balys III 435—436: Nr. 575]. Pasak P. Dundulie- 
nės, apskritai „Lietuvoje plačiai buvo paplitęs tikėjimas, kad, siau- 
čiant viesului, vykstančios velnio vestuvės. Velnias šokinėdamas vežasi 
nuotaką, lydimą savo giminaičių. Įdomu ir tai, kad viesulo velniai 
tapatinami su požemyje gyvenančių mirusių nevedusių jaunuolių vė- 
lėmis, kurie esą privalantys susituokti pomirtiniame gyvenime“ [Dun- 
dulienė SL 125]. Štai „sakmėje “Muzikantas pasikorėlės vestuvėse" 
velnias su pasikorusia mergina kelia vestuves. Tikima, kad vėjo sū- 
kurys yra velnio vestuvės su pasikorusia moterim“ [Vėlius ChLMP 
194]. Kartais jis, kaip matėme, vadinamas „velnio veselija“ ar stačiai 
„veselia“, 0 1910 m. tautosakos rinkimo programoje slavizmas vese- 
lija mėgintas netgi tiesiog lyginti su lietuviškuoju viesula [žr. Vėlius 
ChLMP 19], plg. juolab aukščiau minėtą lytį vesulas: Agles treška kajp 
ejna kaukas, vesulas [TAJŽ 197]. Arba tokį irgi jau minėtą liaudies 
posakį kaip: Užejo vėsulas - velnias veselę kela. 

Tuo tarpu „veselėje“ paprastai šokama, plg.: Veselę pradės tėvai, i 
šokius tus šoks (Žarėnai, Telšių r.) [LKŽ XV 220]. Čia, regis, ypač 
tiks prisiminti ir tokį jau minėtą posakį: Vėsulas - velnias kazoką šo- 
ka [LKŽ XVIII 982]. Viesulo, velnių vestuvių ir šokių vidinis ryšys 
tiesiogiai paliudytas J. Basanavičiaus „Lietuviškose pasakose I“ 
(III.4): Viesulai sukantės, velniukai svodbą kelia. Juos tąsyk galima 
per išverstą rankovę pamatyti. Viens žmogus, sako, pažiūrėjęs teipo, 
mato - velniukai susiėmę šoka |BLP I 70-71]. 

Be to, šokis, šokėjai savaime neretai palyginami su vėju, pvz: Su 
didžiuomsiu... Petru šoki kai vėjas (lengvai, smarkiai) (Linkmenys, 
Ignalinos r.) [LKŽ XVIII 577]. O ypač plg. tokį paplitusį junginį 
kaip šokio sūkurys, pvz.: Margas sūkurys - šokėjų ratas - įtraukė jį į 
save kaip verdenė (J. Avyžius); O mergaitė kaip lengvas vėjelis skraidė 
šokio linksmam sūkury (E. Mieželaitis) ir pan. [LKŽ XIV 130]. Pas- 
tarasis pavyzdys kartu dar paryškina šokio sūkurio, kuris yra „links- 
mas“, sąsają būtent su vesele - iš lenkų wesele ar baltarusių eacenn1e 
“vestuvės bei tiesiog “linksmybė", plg. wesely "linksmas" ir t.t.“ 


62 Šokio sūkurio palyginimas su vėjo sūkuriu yra, regis, ne tik archajiškas, bet ir ritualinės 
kilmės. Prisiminkime, jog „vienas iš pagrindinių su būgnu kamluojančio šamano judesių 

Kita vertus, būdingi šokėjai tautosakoje ir šiaip yra velniai. Pa- 
vyzdžiui, pasakose: Nulėkė karaliaus duktė į tokį dvarą pas velnius. 
Velniai ją labai dailiai šokdino; arba štai kitoje, jau cituotoje, pirmą 
naktį sulaukus vakaro, vienuoliktą valandą, ištiko baisus viesulas. 
Atlėkė didelis būrys velnių - trečia dalis peklos - su dūdom, su kapeli- 
jom. Ėmė groti ir šokti, o trečią naktį, kada prisiartino vienuolikta va- 
landa, pribuvo daugybė velnių, ėmė linksmintis ir panas šokinti [LT III 
222: Nr. 98, 251-253: Nr. 106; BLP II 143, 144: Nr. III.31]. Juoba sak- 
mėse. Bajorų k., Molėtų r., 1928 m. užrašytoje sakmėje muzikantas 
per skylę kapuose pateko į pragarą, o ten velniai paprašė jį pagriežti. 
Muzikantas patogiai atsisėdo ir pradėjo griežti, o velniai šokti. Jam ir 
pirštai įsopo begriežiant, o velniai vis šoka ir šoka“. Populiaraus siuže- 
to sakmėje „Muzikantas velnių puotoje“ (AT 3276, apie ją kita dings- 
timi dar bus kalbama toliau) naktį pasiklydusį muzikantą toks „po- 
nas“ pasikviečia į dvarą pagroti: Kai atvažiavo, dar jokių svečių nebuvo, 
bet bematant privažiavo daugybė karietų su visokiais ponais, poniomn ir 
ponaitėm. Ir tuoj prasidėjo šokiai, bet muzikantas stebuklingu tepalu 
pasitepė vieną akį, o kai tik pasitepė, tuoj ta akimi pamatė, kad ne 


buvo greitas sukimasis aplink savo ašį, stovint ant kojų. Šis judesys simboliškai vaizdavo 
viesulą. Šamanas sukosi pagal laikrodžio rodyklę. Būta netgi posakio: Kam kyj6yp-jam 
*šamanas sūkuriuoja, ar viesuluoja'. Tapsmo periodu, kai šamaną “spaudė? dvasios, versda- 
mos jį tapti šamnanu, šis nackbIH KaM, pažodžiui 'spaudžiamas šamanas", dažnai pasitraukdavo 
į taigą, į kalnus ir ten lakstydavo bei sukdavosi kaip viesulas (kyj6ypean)“ [Iloranos 80]. Tas 
pats pasakytina apie vengrų šamaną tdltos. „Tikėjimuose apie /dltos vėjo sūkurys laikomas esąs 
sukeltas piktų 4lios'ų bei jų Žemesniųjų antrininkų (t. y. garabonciūs, kurie joja ant viesulo 
kaip savo arklio, slibino). *Viesulą" žymi žodis forgoszėl, kuris apibūdina apskritai 'sukimą- 
si" bei “sūkurį" — taigi ir šokį [...]. Šis ypatingas sukimosi judesys kartu atskleidžia bei pa- 
tvirtina kai kurių ypatingų judesių ryšį su šamanizmu. Vėjo sūkurys Vengrijoje dar vadina- 
mas szėpasszony szele “gražuolės, arba laumės vėjas' arba tdtosszėl *'šamano vėjas'. Apie 
priepuolio ištiktą žmogų sakoma, kad jis tapo pagautas (tiksliau “trenktas") “laumės vėjo", kuris 
taip pat dar vadinamas “laumių šokiu'“ [Kūrti 100]. Panašiai bulgarų humoristinėje dainoje 
„Damianas šokį veda“, pasižŽyminčioje ryškiais šamanistiniais bruožais, ,Damianas kaime yra 
šokių vedlys ir taip šoka (ceuea u g6pmu maneya “veja ir suka šokį'), kad jo naginės nuskrenda 
į dangų, o kojos įsirausia į žemę, be to, jis švilpia, ir “balsas jo dausose girdis'. Čia parodomas 
ekstatiškas, nc-normalus šokis - vidury kaimo, tarp Dangaus ir Žemės (pats dainuojantis su- 
šunka: Mope, Opvoxc me, 3ewbo "Ei, laikyk mane, žeme!')“ [Kalojanovas 61]. 

9 LauD 95-96; SV 137138. Siužetas „Muzikantas įkrenta pragaran“ (AT 3279), daugiau 
j0 pavyzdžių žr. Balys III 182, 398—402: Nr. 467-472; žodžiai o velniai vis šoka ir šoka čia 
virtę jau mažne formule. 

dvare groja, o baloj, velnių gūžynėj, kurie ten šoko iki gaidžių, paskui 
visi prapuolė“*. „Žodžiu, - J. Balio apibendrinimu, - velniai labai 
mėgsta muziką ir šokius“ [RV 281]. Vienoje Klaipėdos krašte užra- 
šytoje žinomoje pasakoje pupos stiebu užlipęs į dangų būras, paskui 
kunigo paklaustas, ką ten matė, atsako: Jergau, kan aš nematiau! Ma- 
tiau er velnių, er angelų: angela gedoj, velne šokinėj [KLT 115: 
Nr. 211]. 

Šoka velniai ir Latvijoje: Kūda lauku krogu bija apmetušies uz dzivi 
velni. Pie viniem ciema gūjušas ari meitas, un ta visi dzivojuši, spėlėjuši 
un dancojuši „Vienoje laukų smuklėje buvo apsigyvenę velniai. Pas 
juos į svečius ateidavo ir mergų, ir taip visi gyveno, grojo ir šoko“ 
[TPD 89: Nr. 117]. Kaip matėme vienoje jau cituotoje latvių sak- 
mėje, šoka ir būtent Viesulas: šiam įsišėlus kieme, šeimininkui su 
peiliu rankoje einant gyvulių skersti, tas svieda ar to pašu Viesulam 
sanos, lai tas nedejo tik nerūtni „tas sviedė jį Viesului į šoną, kad 
tas nešoktų kaip pašėlęs“, o paskui vienas Rygos krautuvininkas, 
paklaustas iš kur gavo tą peilį, atsakė: Ti jau pats to pėrno gad', man 
viesuldeja griežoties, iesviedi zūbaku stilbū „Tu gi pats jį pernai 
metais, man viesulo šoky sukantis, įsmeigei į bato aulą“ [LTT 
53]; arba Kad vėjš dzen smiltis virpuli, tad tur dejo raganas „Kai vėjas 
neša smėlį verpetu, tai ten raganos šoka“ [LTT IV 1984: Nr. 32898]; 
Velni jem raganas par sievūm „Velniai ima raganas į žmonas“, ir kad 
vini precėjas, tad ir slikts laiks: gažas lietus, griežas viesulis, putina 
sniegu u. t. t. „kaijie vedasi, būna blogas oras: žliaugia lietus, suka- 
si viesulas, pusto sniegą ir t.t.“ [LTT IV 1944: Nr. 32416]. Tokios 
tatai „velnių vestuvės“. 

Rusų velniai irgi yra mėgėjai pašokti, muzikantą verčia jiems gro- 
ti, lankosi merginų pasilinksminimuose ir t.t. [JIeskueBckaa 446). Savo 
ruožtu „velnių šokiu su raganomis“, kaip jau matėme, rusai laikė 
viesulą (6uxpo): „Pagal liaudies tikėjimą, tai velnių šokis su ragano- 
mis (nnacka uepmeu c ee0bmMamu)“ [BC 62). Serbų įsivaizdavimu, vė- 
jo sūkurį, viesulą sukelia oro slibinų šokis [Fypa 292]. Pagaliau šo- 
kantis viesulas Paupukivisas - žinomas Amerikos indėnų tautosakos 


** LauD 60-61; SV 125-126; daugiau žr. Balys III 182, 376-386: Nr. 425—442. 

personažas [Taūnop 401]. Plačiau šį reiškinį yra apžvelgęs A. Afa- 
nasjevas: „Senovės Žmogaus fantazija, suartinusi staugiančią vėtrą 
bei švilpiančius vėjus su dainavimu bei muzika, greitai bei vingriai 
skriejančius debesis ir besisukančius viesulus savo ruožtu prilygino 
pasiutusiam šokiui“, o „pagal kitą poetinį įvaizdį, debesų bei viesulų 
šokyje ir vėtrų dainose teko vaidmuo ir velniui kartu su nimfomis bei 
raganomis. Susirinkę ant plikojo kalno (= dangaus), raganos, burti- 
ninkai ir velniai atsiduoda nepadoriems šokiams bei dainoms. Mintis 
apie santuokinę jungtį, į kurią audros metu sueina žaibų dvasios su 
debesų nuotakomis, vertė šiuose sambūriuose įžvelgti vestuvių puo- 
tą, nešvankius žaidimus bei raganų paleistuvavimą su velniais. Grai- 
kų padavimuose Apolonas bei Hermis meilės ekstazėje persekioja 
medžioklėje sprunkančias nimfas; tą patį daro gašlūnai satyrai; [šiau- 
rės vėjas| Borėjas pagrobia už nuotaką Oreitiją. Germanų laukinis 
medžiotojas (= Odinas), ūžiant audrai, kaip meilužę vaikosi pil- 
nakrūtę marių (lietaus) deivę. Vėjo sūkurį (wirbelwind), paprastai 
pasirodantį prieš smarkią audrą, IX a. senovės vokiečių poetai va- 
dino Windisprūt = “Windsbraut, venti conjux [vėjo nuotaka", taigi 
įžvelgė jame sprunkančią nuotaką nimfą, kurią vejasi audros ir vėt- 
ros dievas. [...] Mazovijoje vėjo sūkuryje atpažįstamas velnio šo- 
kis; švęsdama raganos ir velnio vestuves, piktoji dvasia sukasi pasiu- 
tusiame šokyje, kojomis sukeldama dulkių sulpą“ [Acdanacses I 164, 
167]. Todėl ir „Ukrainoje viesulas vadinamas w0pmo60 sucunne 'vel- 
nio,-ų vestuvės", o rusų kaimuose manoma, jog tuo metu vepm c 8e0b- 
MOIO 6eHuaemca "velnias su ragana tuokiasi'. Serbai turi priežodį 
Oypa 20nu, 6epae ce xcenu "Vėtra lekia - velnias vedasi'“ [AbanacbeB 
I 221]. Slavuose, kaip jau sakyta, „didelė dalis viesulo pavadinimų - 
tai pastovios formulės, sudarytos iš redukuotų tikėjimų apie demo- 
nišką viesulo kilmę“, o „pagal liaudies tikėjimus, viesule sukasi, šo- 
ka, pešasi, švenčia vestuves velniai, raganos, kerėtojos“ [C/Į I 
379] ir kt. Todėl viesulas apibūdinamas: mo u0pmuk na gecunne ūu0e 
„tai velniūkštis į vestuves ('veselę') eina“; w0pmo60 e3cunne „velnio 
vestuvės (“veselė')“ (ukrainai, Bresto baltarusiai); giJomMa 3aMyxc i0e 
„ragana išteka“ (Kijevo ukrainai); 6e053Muna sacenne „raganos vestu- 
vės (“veselė')“ (baltarusiai); Oudbku secunia 2parm „vėlės (diedai') 

vestuves šoka“ (Priekarpatės ukrainai); Juduune secunne „vėlių ('die- 
dų') vestuvės (“veselė')“ (Lvovo ukrainai) ir pan. [CJĮ I 379-380]. 
XIX a. Stavučanų kaimo gyventojų požiūriu, kaip jau sakyta, pik- 
toji dvasia per Sekmines „kylančiuose sūkuriuose švenčianti vestu- 
ves“ [3enenun 201]. Antai ir Pelesoje dar XX a. pabaigoje užrašyta, 
jog vix'er - čartd vasėjl'a “viesulas - velnio „veseilė“' [CynKnk 231]. 
Rusų „liaudyje įprastas yra tikėjimas, kad viesulas - tai velnių vestu- 
vių palyda (cea0e6ub14 n0e30 uepmeu)“ [3enennH 250], o įprastas vie- 
sulo pavadinimas - wopmoga c6a066a 'velnio,-ų vestuvės" [ans I 209]. 
Panašiai „miškiniai (7ewue) vasarą švenčia vestuves, kurių metu miš- 
ke kyla baisi audra, išvartanti su šaknimis medžius ir išsvaidanti rie- 
dulius. Todėl ant miško keliuko buvo draudžiama gulėti, kad miškinio 
vestuvės nepritrėkštų“ [Jleskuesckaa 339]. Pagaliau tarp įvairių liau- 
dies frazeologizmų, žyminčių viesulą, jau buvo minėti lenkų ktos się 
powiesil "kažkas pasikorė',leci dusza wisielca “pakaruoklio vėlė skrieja' 
ir wisielec taAcuje “pakaruoklis šoka' [BunorpanoBsa MBO 145]. Plg. 
čia tiesioginį sąskambį tarp wesele vestuvės" ir wisielec 'pakaruoklis" 
lenkų bei atitinkamai kitose slavų kalbose. 

Dabar verta vėl sugrįžti į Lietuvą ir atskirai aptarti tuos atvejus, 
kai velnias pašokti apsilanko pas žmones ir šokdina Žmonių mergi- 
nas (dažniausiai siužetas AT 3251 [žr. Balys III 179]). Pavyzdžiui, 
„Lietuviškose pasakose II“ (III.1) teigiama, jog Velniai mėgdavo etiti 
į gužynes: nusileidus saulei, atjodavo gražūs ponaičiai ant širmų arklių 
ir šokdavo iki dvyliktai valandai |BLP II 110). Arba: Kitąkart senovė- 
Je, būdavo, velniai aidavę in visokius susirinkimus (gužynes ir t. I) ir su 
mergomis šokdavę ir visokius žaidimus podraug su jaunaisiais varyda- 
vę [BV 380: Nr. XXV.7)]. Kaip kad 1920 m. užrašyta ties Panevėžiu, 
apskritai seniau velniai vaikščiojo žemėje: ateidavo į vakaruškas, šok- 
davo su merginomis, taip pat kitąsyk į vestuves velniai ateidavo (Gel- 
gaudiškyje) arba patys jas čia keldavo, pavyzdžiui: Netoli jų namų 
buvo jauja. Į tą jaują kasnakt ateidavo velniai veselės kelti (Stonių k., 
Kaltinėnų valsčiuje)“. O štai Šilalėje J. Balio užrašytas pasakojimas: 
Velniai įsimetė į klebono jaują. Jie ten susirinkę kėlė triukšmą, darė 


“3 Citavimo eile Balys III 460, 343, 353: Nr. 654, 350, 373; daugiau apie velnių lankymąsi 
šokiuose ir dažnai „,padūkusį“ merginų šokdinimą žr. Balys III 342-343: Nr. 347-352. 

vakarėlį (= šoko? - J. B.). Niekas negalėjo jų iš ten išvaryti. Kartą 
šovė Perkūnas, velniai išsiskirstė po visą Lietuvą ir dabar visur rengia 
vakarėlius. Į visas gegužines ateina velnių [Balys I 191]. Seirijuose, 
Lazdijų r., 1948 m. užrašytoje sakmėje vieną kartą atėjo į gegužinę 
trys velniai. Jie buvo pasivertę žmonėmis. Pašoko kiek su mergom, 
gerai visus pavaišino [LauD 74]. Ryliškiuose, Alytaus r., 1961 m. 
užrašytoje sakmėje vienas bernas, kai vakarą jaunimas šoko, atėjo 
prie raktų skylutės ir viena akim pažiūrės. Ogi žiūri - kaip šoka, tai 
kuo smarkiau patrepsės, tai velnias botagu vis per kojas, per kojas! 
[LauD 105]. Ir Serapiniškės k., Ignalinos r., 1941 m. užrašytoje sak- 
mėje į jaują naktį velniai ateina, su dūdom groja ir šoka [LauD 122). 
Plačiai Žinomas siužetas apie pirtyje pristojusį ir šokti merginą ver- 
čiantį bei pagrobti grasinantį velnią (AT 3252), pavyzdžiui: Merga, 
merga, einam šokti, nepaliaudamas kartoja velnias, o mergina vis 
prašo velnio atnešti po vieną kokią apdaro dalį, kol pragysta gai- 
dys“?: taip pat jau minėtas siužetas apie „pasikorėlės vestuves“ (AT 
3277), kuriame velniai šokdina pasikorėlės vėlę, o patys šie šokiai 
suprantami kaip velnių vestuvės, ar „veselė“, „veselija“, su pasiko- 
rusia moterim: O ta kaimynė, šokusi vestuvėse, kaip tik tą vakarą 
pasikorus ir šoko su velniais; Ten buvo velnio su ta boba pasikorėle 
veselijos; Jis sako, kad matęs ją jaujoje veseliojant su velniais. Žmo- 
nės pasakė, kad čia yra šeimininkė, kuri šią naktį pasikorusi; Ten buvo 
velnių veselija“' - kas jau tiesiog sutampa su viesulo apibrėžimu 
(žr. aukščiau N. Vėliaus apibendrinimą). Šiaip ar taip, merginai „šokti 
su velniu“ ar juoba „ištekėti už velnio“ (= būti „velnio vesta“) iš es- 
mės reiškia patekti į jo rankas, tapti jo pagrobta (= „nu-vesta“). 
Kartais velnio vietą užima numirėlis, kaip kad vienoje iš dalies jau 
minėtoje sakmėje: Gyveno senas kavalierius. Jis labai mėgo šokius. 
Vienam kaime buvo vestuvės. Sulaukęs vakaro, tas kavalierius išėjo 
vestuvėsna. Vos tik išėjus, pradėjo lyti. Lyja ir lyja, jau jį visą perlijo. Jis 


“ LauD 118-120; SV 148-149; ŠLP 107-109: Nr. 72; VKLT 280—281: Nr. 595-596; dau- 
giau žr. Balys III 179, 343-347: Nr. 353—361 ir toliau. 

“ Balys III 392, 394, 395: Nr. 453, 455, 456, 458; daugiau žr. apskritai Balys III 182, 
386—396: Nr. 443—463 ir dar, pavyzdžiui, LauD 59, 61-62, o atitinkamas rusų sakmes - 
Jlesknebckaa 447. 

ėjo pro kapines. Užėjo ant kapinių nuo lietaus. Tik mato, kad vienas 
kapas kruta, ir išsikėlė iš kapo karstas. Iš karsto išlipo vyras ir su vėju 
nežinia kur nulėkė. Kavalierius pasiėmė karsto pusę ir užsistatė nuo 
lietaus. Jau nustojo lyti, kai atšvilpė tas pats vyras. Jis prašo kavalierių 
karsto, bet šis neduoda, sakydamas: „Kol nepasakysi, kur buvai ir ką 
ten veikei, tol neduosiu“. Numirėlis nenorom pasisakė, kad buvo ves - 
tuvėse ir numarino jaunuosius (toliau žmogus išgavo iš numirėlio 
paslaptį, kaip juos atgaivinti, ir galų gale nuėjęs į vestuves, taip ir 
padarė) [LauD 186-187; SV 185). 

Laikas pasakyti, jog osetinų epe velniai („kadzi“) irgi lankosi pas 
nartus ir šokdina bei grobia mergeles, nepaisant to, jog tam čia prie- 
šinasi epinis didvyris Soslanas [žr. HO 271-274, 397]“*. Tačiau itin tai 
būdinga kaip tik vajugams - tik prisiminkime pradžioje jau minėtą 
vajugą Alafą, įjunkusį lankytis pas nartus šokiuose ir jaunimui laužy- 
ti kojas (žr. 1-4 d.; plg. aukščiau botagu šokantiems per kojas čaižan- 
tį lietuvių velnią). O štai sakmėje „Batrazas ir Mukara, Taro sūnus“ 
vajugas Mukara įsiveržia pas šokančius nartus ir, juos įveikęs, parei- 
kalauja duoklės po merginą iš kiekvieno kiemo. Galiausiai tarp nar- 
tų ir vajugų įsiliepsnoja karas, kurį laimi įsikišęs didvyris Batrazas 
[žr. HO 167-176]. Bet ypač iškalbinga šiuo atžvilgiu sakmė „Kreivo- 
jo vajugo sūnus“: Kartą stepėje, gaivinamoje vėjo, nartų jaunimas 
surengė šokius. Tai pamatė Kreivojo vajugo sūnus ir labai panūdo 
kartu pašokti. Neištvėręs jis nusileido pas šokančiuosius, griebė už 
parankės nartų gražuolę ir ėmė suktis su ja, stumdydamas aplinkinius 
ir kaišiodamas jiems kojas. Tada Batrazas pasiūlo visiems šokti ratu, o 
pats griebia vajugą, išsiveda jį į vidurį 1r nušokdina taip, kad tas leisgy- 
vis vos besugrįžta pas savo tėvą [HO 285-287]. Sakmės pradžioje pa- 
minėtas vėjas leistų įtarti, ar tik ne to paties vėjo neigiama personifi- 
kacija čia ir yra į šokių sūkurį grubiai įsisukęs vajugas. Kai kurias 
papildomas vaizdinio detales atskleidžia kabardinų variantas, pava- 
dintas „Kaip Batarazas privertė vienaakį milžiną šokti“: Kalnuose gy- 
veno vienaakis milžinas, dažnai nusileisdavęs ir pagrobdavęs tai vieną, 
tai kitą nartų gražuolę, ir turėjo panašaus būdo sūnų. „„Kartas nuo 


“* Tai visai dera su aukščiau minėta „perkūniška“ Soslano prigimtimi. 

karto jis nusileisdavo iš kalnų, ateidavo į nartų pasilinksminimus, įsi- 
maišydavo į nartų jaunimo būrį ir šokdavo su nartų gražuolėmis. O 
paskui jam patikusią merginą pagrobdavo“. Kartą „nartų gyvenvietė- 
je buvo iškeltos turtingos vestuvės. Staiga šokančiųjų rate [t.y. sū- 
kuryje|] pasirodė vienaakio sūnus, griebė vieną merginą, pašoko su ja 
ir nusinešė į kalnus“. Jos jieškoti leidosi didvyris Batrazas, čia vadi- 
namas Batarazu. Netrukus jis pavijo vienaakį milžiną ir pasiūlė jam 
varžybas: kuris kurį apšoks. Jie taip įsišoko, kad sukosi ir trypė iš 
kaimo į kaimą, kol galiausiai milžinas pavargo, o Batarazas dar tik 
įsišėlo. „Taip Batarazas privertė jaunąjį milžiną šokti septynias dienas 
ir septynias naktis. O paskui pačiupo jį, išsekusį, ant rankų, nunešė į 
kalnus, į senojo Vienaakio buveinę, apvertė triskart ore, o tas ir dva- 
sią išleido. “Senasis Vienaaki, - tarė Batarazas, - tavo sūnus užsisu- 
ko mirtinai, o man dar noris pašokti. Nagi eiva pasisukti šokyje 
[t.y. šokio sūkuryje]! Tasai taip išsigando, kad spruko nuo Batarazo 
ir visiems laikams paliko savo kalnų buveinę“ [HK 317-319]. 

Čia mitinis didvyris Batarazas, apie kurio dviprasmišką ar dvigu- 
bą prigimtį neseniai kalbėjome, įveikia vienaakį milžiną jo paties ga- 
lia - sūkuriu, epiškai perteikiamu kaip šokio sūkurys. Atsižvelgiant į 
kitas sutampančias aplinkybes — būtent vestuves, „veselę“, kur kaip 
tik šokio sūkuryje milžinas pagrobia merginą, šiame padavime dar 
tebėra galima įžiūrėti pirminę vienaakio prigimtį: tai buvęs vėjo 
sūkurys, viesulas, kuriam, kaip aukščiau sakyta, visame pasaulyje 
nuo seno būdinga pagrobti ir nusinešti merginą, apskritai Žmogų 
arba Žmogaus antrininką - jo „šešėlį“, t.y. vėlę (žr. 2.2 skirsnio ga- 
14). Vienaakio vajugo sūnų savo ruožtu plg. su demoniškų bruožų 
turinčiais Vajaus sūnumis senovės indų tradicijoje, taip pat su Vėjo 
sūnumi bei sūnumis latvių ir lietuvių tautosakoje. 


2.5. Vėjo akis 


Ir tuo sutapimai toli gražu nesibaigia. Mat viesulišką, vėjišką va- 
Jugo prigimtį iš dalies patvirtina ir tai, kad jis vienaakis. Visų pirma 
čia reikia prisiminti jau minėtus osetinų vajugo atitikmenis abchazų 
ir adygų „Nartų“ epuose, būtent vienaakį milžiną Adau, kurio 

pasirodymą visuomet palydi viesulas ir griausmas su žaibais, ir slibi- 
ną Bliago, kuriam iš akių pučia visa šluojanti pūga [MHM I 44, 176]. 
Ngadų gentis Indonezijoje tiki vėją turint akis ir ausis; juoba „aky- 
las“ yra indoiranėnų vėjas: antai „Rigvedoje“ (I.23.3) Vajus kartu su 
Indra pavadinami net „tūkstantakiais“ [Gonda 81-82]“?. Pabrėždamas 
būtent iranėniškas sąsajas, J. Vasilkovas cituoja pehlevio iranėnų „Di- 
dijį Bundahišną“ (186.12), kuriame kalbama apie „Vajaus akį“: mir- 
ties demonas „Astovidatas - tai Piktasis Vajus, nusinešantis dvasią 
[kvėpavimo sielą'|. Kaip kad pasakyta: “Kai jis paliečia žmogų ran- 
ka - tai miegas; kai ant žmogaus krenta jo šešėlis - tai karštinė; o kai 
jis pažiūri į jį savo akimi, tai atima jam dvasią“. Toliau autorius 
iranėnų Vajų šiuo atžvilgiu lygina su komių folkloro „mirtinu šiaurės 
vėju“ Voipeliu, kuris tyrinėtojų yra laikomas to paties iranėnų Vajaus 
skoliniu ir, be kita ko, turi „vienaakę tarnaitę“ [Vassilkov 493; 
BacnnbkoB 62-63]. Prisiminkime minėtą rusų užkeikimą npomua 
veDpMa CMpawHKo?o, GuxopA Gyunozo, neWe2Oo OdKO2na3020 (ir t.t.) 
„prieš velnią baisųjį, viesulą pašėlusį, miškinį vienaakį“ [AdbanacbeB 
I 168], kur visos trys išvardintos mitinės būtybės iš esmės gali reikštis 
viena kitos pavidalu. Apskritai slavų tikėjimu, vėjas gyvena prarajo- 
se, duobėse, urvuose, olose (kaip „žemės alsavimas“) arba, kita ver- 
tus, danguje, kurį žmonės netyčia „pradūrė“. „Urvus, pro kuriuos iš 
žemės išeinąs vėjas, žmonės mėgindavo užkimšti, tikėdamiesi, jog taip 
vėjas liausis (pietų slavai); plg. bulgarų: “Kad žinočiau, kur jo skylė, tai 
eičiau ir užkimščiau'. Vėjo prarajas bei urvus saugo chalos (xane:), 
vienaakė ragana (eewumuya), pirštu užkemšanti skylę, arba aklas 
senis, mėginantis skylę, iš kurios išeina vėjas, uždengti kepure“ [C/Į 
I 357-358|. Ukrainų gempanux, t.y. „vėjinykas“, vedžioja po dangų 
aklą sparnuotą slibiną „šarkaną“, sukeliantį audras ir krušas, kurio 
pavadinimas wapxau kai kuriose tarmėse tiesiog reiškia vėtrą, audrą 
[ypa 291—-292, 293]. Panašiai lietuvių sakmė, pavadinta „Vėjas sta- 
tinėje“, pasakoja: Vėjas yra įkištas statinėje, o ši vole užkišta. Šitą sta- 
tinę saugo aklas senis. Kai jis grabaliodamas atkiša volę, vėjas iš- 
trūksta ir tada pučia kaip pasiutęs. Kiekvieną kartą tol pučia, kol aklas 


9 Žr. PurBena I-IV 26; Aufrecht I 14-15 (dviskaita indravūyū... sahasrūksū). 

senis ieško volės. Kai suranda volę, užkiša statinę - ir vėjas prapuola 
[SV 8]. Tiesą sakant, statinės angą, užkišamą vole, kaip tik ir galima 
pavadinti jos „akimi“, nes akis lietuvių kalboje, šiaip ar taip, reiškia 
ne tik regėjimo organą, bet ir būtent angą, skylę, kaip antai raiste, 
nėrinyje, koryje, viršutiniame girnų akmenyje, jaujos krosnies kaktoje 
dūmams išeiti (pvz., Dūrnai eit pro akį kakto[je]) ar kt. [žr. LKŽ I 64— 
65]. Plg. vienos šaknies rusų oxo "akis" ir oxno "langas", taip pat anglų 
window, sen. islandų vind-auga "langas", pažodžiui - būtent “vėjo 
akis' [Dacmep III 128] ir pan. Tokiu atveju visai suprantama, jog 
užkišus vienintelę „Vėjo akį“ statinėje vole, jis „apanka“. Ar tad šis 
aklas su vėju susijęs personažas nėra tiesioginė vėjo „akies“ - angos, 
skylės, pro kurią jis ką tik pūtė, - mitinė personifikacija? Kaip matė- 
me, adygų mergeles grobiančiam slibinui Bliago būtent iš akių pučia 
visa šluojanti pūga. Čia, žinoma, reikia prisiminti ir Gogolio iš ukrai- 
nų tautosakos paimtą mirties demoną, pabaisą Vijų, savo žvilgsniu 
atimantį gyvybę, t.y. nusinešantį sielą“, kurio vardas dėsningai iš- 
vedamas iš indoeuropiečių vėjo pavadinimo (ukr. Biu < sen. slavų 
*Btuūv, praslavų *Vėjo < ide. *yčiu-). 

Savo ruožtu, turint galvoje viesulo tapatinimą su velniu, nerei- 
kia pamiršti kartais aklo ir juoba neretai vienaakio lietuvių velnio". 
Tautosakoje, pasak N. Vėliaus, „pabrėžiamas tos vienintelės akies 
didumas, centrinė vieta veide: ji įstatyta kaktoje, kaktos vidury, yra 
didelė, kaip stiklinės dugnas, kaip lėkštė“; taip kad galiausiai apskri- 
tai „vienaakė mitinė būtybė kai kuriais savo bruožais gali būti greti- 
nama su tradiciniu folkloro velniu“ [Vėlius ChLMP 175, 176; čia dar 
šaltinių nuorodos]. „Velnias savo ruožtu išduria žmogui akį, su kuria 
jis mato velnius (žr. sakmes "Muzikantas velnių puotoj / vestuvėse", 
“Muzikantas pasikorėlės vestuvėse')“ [Vėlius ChLMP 61]. Vėliaus 
nurodytose sakmėse pasakojama, kaip žmogus (muzikantas), eida- 
mas kokiu reikalu į gretimą kaimą, staiga miške išgirsta klegesį, pa- 
mato šviesų nutviekstą dvarą ir susivokia atsidūręs nepažįstamoj vie- 
toj. Iš dvaro ateina ponaitis ir pakviečia jį už gerą užmokestį pagroti. 


" Apie Vijų šiuo atžvilgiu (nekalbant apie jo ryšį su vėju) bei kai kurias paraleles kitose 
tradicijose žr. ABanos, Tonopos HOC 128-129. 
" Žr. Vėlius ChLMP 42, 46, 261, taip pat Gimbutienė 169. 

Ir tuoj prasidėjo šokiai. Už kiekvieną šokį vis jam gerai mokėjo sidabri- 
niais rubliais. Tik jis patėmijo, kaip šokantieji šokdami iš tokio bliūde- 
lio patepa sau akis. Jis galvoja: kam ir kuo jie ten tepa akis? Jis prisitei- 
kęs ir pasitepė sau vieną akį. Kai tik patepė, tuoj ta akimi pamatė, 
kad jis ne dvare grojo, o baloj, velnių gužynėj, - sėdi ant kupsto vietoj 
krėslo. Taip jį apėmė baimė, kad jis negalėjo su tąja akimi žiūrėt |LT 
IV 496: Nr. 463]. Kitu atžvilgiu jau aptartoje sakmėje „Pasikorėlės 
vestuvės“ muzikantas pamato velnių šokdinamą tame ar kitame kai- 
me neseniai pasikorusią moterį'*. Po kurio laiko velnias supranta 
esąs muzikanto matomas. Kada toliau atėjo tas velnias pas muzikantą 
ir klausia jo: „Katrąja tu akimi matai mane?“ Sako: „Šitai, dešine“. 
Kai tik taip ištarė, velnias, jam išdūręs tą akį, pats prapuolė [LT IV 
497: Nr. 463]. Taigi „velnių veselėje“ (!) grojęs muzikantas lieka vie- 
naakis. Neretai sakmėse tai tiesiog brėžte pabrėžiama: Dartės žinai, 
iš kur vienaakiai; Dažnai ir dabar muzikantai viena akim žabali; Nuo 
to sykio lig pat amžiaus galo Alendrikas buvo vienakys ir pan." Bet iš 
esmės „vienaakis“ jis jau tapo pasitepęs vieną akį „velnių tepalu“, 
kurio dėka, galima numanyti, įgavo galią regėti pasaulį „mirties 
žvilgsniu“ (gyvųjų ir mirusiųjų tarpusavio aklumas mitologijoje ge- 
rai žinomas). Kaip tik todėl vienaakis ir pats velnias: jis yra ano pa- 
saulio būtybė, dėl to net ir apsilankydamas šiame, lieka jam „pusiau 
aklas“ — kaip kad ir vienaakis osetinų vajugas, mirties vartininkas, 
apsilankydamas nartų gyvenvietėje iškeltose vestuvėse pašokti. Žmo- 
gus apanka ir kitomis aplinkybėmis išvydęs ano pasaulio būtybes, 
pavyzdžiui, „iškasęs ne jam skirtus užkeiktus pinigus, kuriuos pa- 
prastai sergsti velnias arba numirėliai“, arba, kas mums šiuo atveju 
svarbiausia, „pro atbulas akėčias pažiūrėjęs į vėjo sūkurį [= velnių 
veselę] ir jame pamatęs velnią“ [Vėlius ChLMP 61]. 

Vienaakis kartais ir latvių velnias, pvz.: Velns... esot ar kumpu 
muguru, gariem ragiem, liku degunu un vienu aci pierė ka bundulu 
„Velnias... esąs kuprotas, ilgais ragais, kreiva nosimi ir viena akim 


" Žr. Balys III 387-395: Nr. 443-—459 ir toliau. Taip pat žr. LauD 60-61; ŠLSP 36-38; UKS 
61: Nr. 124 ir kt. 


" Balys III 377, 383, 384: Nr. 425, 438, 439; daugiau žr. apskritai Balys III 376-387: Nr. 
425-444. 

kaktoje kaip skučiula“"“ [LTT IV 1944: Nr. 32409]; Reiz klaušu lai- 
kos viens virs loti vėlu, ta ap pusnakti, nūcis no muižas uz mūjūm. Bijis 
loti tumšs, ka vai acis dūris lauka. Ka šis tiekot uz krasta augstūk, redz: 
liela lūde un uz lūdes vecs, sirms Velns ar vienu aci sėžot virsū „Kartą 
baudžiavos laikais vienas vyras labai vėlai, maždaug apie pusiaunak- 
tį, ėjo [palei upę] iš dvaro namo. Buvo labai tamsu, nors į akį durk. 
Kai tik jis palypėjo aukščiau ant kranto, žiūri: skrynia, o ant skrynios 
viršaus sėdi senas žilas Velnias su viena akim“ [LTT 310]. O kaip 
mes jau Žinome, latvių požiūriu, vėjš esot visa vina būtne „vėjas yra 
visa jo esybė“ [Straubergs 556). 

Įsidėmėtinas šiuo atžvilgiu yra lietuvių sakmės apie peiliu sužeistą 
Viesulą variantas, kuriame būtent pats Viesulas kaip tik dėl to tampa 
vienaakis: Vasaros laike piemenukas ganė galvijus, peiliuku drožinėja, 
švilpauja. Tik staiga atūžia, aišniokščia vėjo verpetas, sukdamasis, 
nešdamas dulkių debesį pro pat piemenuko šalį. Piemenukas, kaip ir 
žaisdamas, nieko kito neturėdamas rankose, metė tuo peiliuku į tą verpe- 
tą. Bet paskui piemenukas labai nustebo, kad nerado savo peiliuko toje 
vietoje, kur metė, tik terado kraujo mažą klanelį. Po keletos metų pieme- 
nukas kiek paūgterėjo ir kokiu tai reikalu nuvažiavo į didesnį miestą, įėjo 
į vieną restoraną, žiūri - restorano šeimininkas viena akimi. Paskui 
žiūri, ant bufeto jo peiliukas, kur metė į verpetą ir neberado. Arčiau pri- 
ėjęs žiūri į ta peiliuką, norėdamas geriau įsitikinti, ar tas, ar ne. Šeiminin- 
kas tai pastebėjo ir jo užklausė: „Ar ką nors prisipažįsti, kad taip žiūri?“ 
Piemenukas nuraudęs sako: „Peiliukas yra mano“. Tad šeimininkas jam 
ir sako: „Matai, ką man padarei - akį išdūrei. Na, bet pagaliau už 
tai aš tau dovanoju. Peiliuką gali atsiimti, bet žiūrėk, kitą sykį taip nebe- 
daryk“, - įgrasino piemenuką. Piemenukas, pasigrobęs savo peiliuką, spru- 
ko pro duris, manydamas: „Nesi gudrus žmogus, kad gali pasidaryti ne- 
matomu, bet esi velnio apsėstas“ [Balys IV 201-202: Nr. 218]. Nors 
pastarajame piemenuko sprendime justi krikščionybės įtaka, betgi ar- 
chajiška viesulo ir velnio tapatybė ir čia išlieka akivaizdi. 


“ Lat. bundulis, liet. skučiulė (kitaip dar ūbrinas, abrinė, vagėnas, vagonė, vogūnas, 
vogonė, tik visi žodžiai skliaustuose — skoliniai) — tai toks 'stačio medžio išskobtas apva- 
lus indelis su antvožu sviestui, varškei, grietinei ar taukams įsidėti' [žr. LKŽ I 12, XVII 
826, XIX 887-888]. Apic jį dar bus kalbama netrukus. 

Daliniu regėjimu, arba daliniu aklumu, mitinis tautosakos vėjas ar 
viesulas pasižymi ir kai kuriais kitais atvejais. Pavyzdžiui, vištalakis lietu- 
vių kalboje yra tas, "kas neprimato sutemus, vištakis', antai Vištalakiu 
pas mus vadina tuos, kurie po saulės nusileidimo nieko nemato (Alanta, 
Molėtų r.); plg. dar: Barbelė buvo vištakė, trumpo matymo (En- 
driejavas, Klaipėdos r.); Vištakis, tik po nosia temato (Upyna, Šila- 
lės r.) bei pan. [LKŽ XIX 788, 789]. Tuo tarpu sakmėje Vištalakiu 
yra vadinamas viesuliukas, kuris stulpu ant kelio smėlį susuka |SV 
18]. Taigi viesulas yra vištalakis, kitaip sakant, arba apskritai nepri- 
mato, arba nemato nusileidus saulei, naktį, būtent „velnių laiku“. 

Mitiniam „vienaakio viesulo“ (o iš dalies ir vienaakio velnio) įvaiZ- 
džiui pagrindą galima rasti ir gamtoje - tam atkreipsime dėmesį į lie- 
tuvišką sudurtinį žodį velniavėjis reikšme 'uraganas' [Žr. Vėlius ChLMP 
33], t. y. „velnio vėjas“. Dalykas tas, kad uragano viduryje susidarantis 
visiškos ramybės taškas vadinamas kaip tik „uragano akimi“ [DS 155). 

Tarp kitko, indėnų majų genties kiče (guichė) dievybė Huraka- 
nas (sukūrusi gyvybę, žmogų, vadinama „dangaus širdimi“), iš ku- 
rios vardo galiausiai ir kilo šiuolaikinis tarptautinis žodis uraganas, 
jų kalba pažodžiui reiškė “vienakojis'"". Nes tai, kas būnant uraga- 
no viduje yra jo ramybės „akis“, Žiūrint iš šalies ir iš toli atrodo 
kaip milžiniška uragano „koja“. Apskritai, pasak E. B. Tyloro, „po- 
ezija mus taip suartino su senąja įdvasinančia gamtos filosofija, kad 
mes be ypatingų pastangų galime viesulo sukeltą vandens stulpą 
palaikyti didžiuliu milžinu“, kaip kad ir daro daugelis su šiuo reiš- 
kiniu susiduriančių tautų [Tažnop 134]. 


2.6. Vėjas - milžinas 


Gretinant osetinų milžiną vajugą su lietuvių vėju ar viesulu, ne- 
galima apeiti paties milžino klausimo. Juoba kad jau 1970 m. B. 
Kerbelytė, nagrinėdama gerai žinomus lietuvių padavimus apie milži- 
nus, kurie dalijasi (didžiausiais atstumais vienas kitam svaido) kirvį““, 
ir pažymėjusi, jog „kūriniai apie kirvio dalijimąsi žinomi ne vien 

"5 Žr. Eliade PZ 92-94; 3nnane CTHM 94-96. 
* AT 3711, žr. Balys III 217-218, daugiau tautosakos šaltinių žr. Kerbelytė LLPK 9-10. 


92 


lietuvių tautosakoje“, randa jiems atitikmenį ir būtent „Nartų“ epe, 
kuriame šitaip paaiškinamas kūjo atsiradimas. Autorė mano, jog „ši 
*“Nartų' epo paralelė leidžia spėti, kad ir lietuvių padavimai apie kir- 
vio mėtymą senovėje vaizdavo ne vien milžinų jėgą ir didumą, bet 
kartu pasakojo ir apie jų "kultūros? žygį - kirvio pagaminimą“ [Ker- 
belytė LLP 55-56]. Be to, lietuvių milžinai mėto ne tik kirvį, bet svai- 
dosi ir grumstais bei akmenimis [žr. Kerbelytė LLPK 8-9]. Čia prisi- 
minkime pasakojimą būtent apie „apie du vajugus, kurie per Tereko 
upę svaidė vienas kitam akmens luitus. Ant tų luitų esą iki šiol maty- 
ti jų pirštų atspaudai“ [A6aes H3C 68]. 

Tokiu palyginimu betgi lietuvių milžinų ir osetinų vajugų panašu- 
mai toli gražu nesibaigia, mat lietuvių milžinai kartais yra įdėm vie- 
naakiai, pavyzdžiui, Valančiūnų k., Leipalingio vls., 1937 m. užrašy- 
tame padavime: O, milžinai tai dideli buvo! Kad paima išsirauna 
didžiausią pušį ir nešas! [Kaip viesulas!] Ir jie turėjo kaktoj tik vieną 
akį, bet toj akis tai didelė tokia kaip lėkštė |[EMD 39: Nr. 20]. O tai 
savo ruožtu įgalina kur kas konkretesniems palyginimams. Aptarda- 
mas tarptautinės pasakos „Apakintas milžinas (Polifemas)“ (AT 1137) 
lietuviškaus variantus [žr. Balys III 115], N. Vėlius rašo: „Pasaka yra 
žinoma visoje Europoje, Mažojoje ir Vidurinėje Azijoje; Lietuvoje 
jos užfiksuota apie 60 variantų. Pasaka populiari ir Latvijoje (užfik- 
suota 42 variantai); žinoma taip pat Rusijoje, Baltarusijoje, Ukrai- 
noje, Lenkijoje ir kitose šalyse. Vienaakės mitinės būtybės žinomos 
ne tik Eurazijos pasakose, bet ir Šiaurės Kaukazo bei Vidurinės Azi- 
jos tautų epuose. Vienaakiai milžinai "Nartų" epe laikomi seniausiais 
žemės gyventojais, su kuriais didvyriai nartai visą laiką kovoja“ [Vė- 
lius ChLMP 174]. Štai vieno tokio osetinų padavimo iš „Nartų“ epo, 
pavadinto „Uryzmagas ir kreivasis milžinas“, turinys: Kartą nartų 
jaunuoliai susiginčijo, kuris iš jų narsiausias, ir kartu su Uryzmagu 
išsirengė žygin į kalnus išmėginti jėgų. Kalnuose juos užklupo snie- 
gas, jie pasislėpė oloje ir savaitę negalėjo nė nosies iškišti. Bet paga- 
liau snigti liovėsi, suspindo saulė, ir išbadėję vyrai pamatė ant nu- 
tirpusių šlaitų milžino išgintas ganytis riebias avis. Buvo nuspręsta 
pavogti vieną avį ir ja numalšinti badą, bet visi buvo taip išsekę, 
kad net negalėjo nusigauti iki bandos. Tada, rodydamas ištvermės 

pavyzdį, atsistojo Uryzmagas ir, visas suledėjęs nuo šalčio, nakties 
tamsoje prisėlino prie bandos. Jis čiupo vieną avį, bet ranka iškart 
prišalo prie vilnos, ir jis nebegalėjo jos atplėšti. Tuo tarpu išgąsdinta 
avis pasileido namo į olą, kur ramiai sau miegojo vienaakis milžinas. 
Milžinas pagavo Uryzmagą ir, pamovęs ant iešmo (kuris laimingai 
pralindo tarp kūno ir drabužių), liepė iešmui jį iki vakarienės iškep- 
ti, o pats vėl atsigulė nusnausti. Uryzmagas kardu perrėžė savo dra- 
bužius ir taip išsilaisvino, tada griebė tą patį iešmą, įkaitino jį iki 
raudonumo ir bedė miegančiam milžinui į vienintelę akį. Milžinas 
užriaumojo iš skausmo ir, keikdamas savo priešą, ėmėsi jį gaudyti. 
Jis atsistojo olos angoje, išsižergė ir pradėjo leisti tarp kojų po vieną 
avį, ją apčiupinėdamas. Tačiau Uryzmagas prisiglaudė bandos va- 
deivos ožio papilvėje, prasmuko milžino nepastebėtas ir dargi nusi- 
vedė kartu visą jo bandą [HO 302-307]. Reikia pabrėžti, jog “milži- 
nas' osetinų kalboje čia visur žymimas būtent žodžiu wejyg |AGaeB 
03 39-44], nors osetinų tradicijoje būta ir kitų milžinų - „gumirų“ 
[žr.HO 7, 396)". Pradžioje, pristatydami vajugą, jau citavome V. Aba- 
jevo žodžius, kad „osetinų epo pasakojimas apie 'Nartą Uryzmagą ir 
kreivąjį vajugą' ne tik siužetu, bet ir detalėmis sutampa su epizodu 
apie Odisėją ir kiklopą Polifemą“ [A6Gaes H3C 69]. Komentuodamas 
šį padavimą jis pasisako apie tai dar aiškiau ir griežčiau: „Gana paly- 
ginti osetinų legendą su Homero pasakojimu apie Odisėjo ir jo ben- 
drakeleivių nuotykius kiklopo Polifemo oloje, kad įsitikintum, jog 
čia turime reikalą su vienu iš klajojančių siužetų. “Polifemo? moty- 
vas, be osetinų, dar paliudytas kabardinų, čečėnų, megrelų folklore. 
Už Kaukazo paralelių žr. Afanasjevo [Rusų] liaudies pasakose“ 
[AGaes 03 86]“. Pasak N. Vėliaus, ir lietuvių „pasaka Apakintas 


" Kad „Nartų“ epo rusiškojo vertimo „milžinai“ yra būtent vajugai, ne kartą atvirai pabrė- 
žiama ir rusiškajame tekste [žr. HO 7, 30, 45 ir kt.]. Ne kartą jie yra būtent vienaakiai [žr. HO 
47, 49 ir kt.]. Todėl nenuostabu, kad V. Abajevo su kolegomis parcngtuose paaiškinimuosc 
vajugas tiesiog apibrėžiamas kaip „milžinas, kiklopas“ [HO 398]. Žr. toliau. 

"** Kai kuriuose osetinų epo variantuose vicnaakį milžiną nugali nc pats Uryzmagas, bet 
kitas herojus, kuris tik papasakoja Uryzmagui savo nuotykį. Tokiu atveju ir užmezgamas 
siužetas kick kitaip: tasai herojus su savo sūnumis kalnuosc patenka milžino nelaisvėn, mil- 
žinas jam matant nužudo ir suvalgo visus jo sūnus, ir tik jam vienam galiausiai pavyksta 
minėtu būdu pasprukti [žr. A6aes O3 86]. Panašus ir kabardinų „Nartų“ cpo padavimas, 
pavadintas „Kaip Badynoko nugalėjo vienaakį milžiną“: didvyris Badynoko, svečiuodamasis 

milžinas' primena Homero poemoje pavaizduotą graikų karžygių su- 
sitikimą su milžinu Polifemu, tačiau kai kuriais bruožais skiriasi. Pa- 
vyzdžiui, daugelyje lietuviškų pasakos variantų mitinė būtybė gyve- 
na miške, o žmogus pas ją pakliūva atsitiktinai, bemalkaudamas, 
grįždamas iš kariuomenės, paklydęs arba specialiai jos ieško, norė- 
damas pamatyti *bėdą'. Mitinė būtybė apakinama ne mieganti, 0 'gy- 
dant' jos vienintelę akį“ [Vėlius ChLMP 174]. Tačiau esama ir kai 
kurių ypatingų panašumų. Pavyzdžiui, „Odisėjos“ Polifemas buvo kik- 
lopas (Od. I.70-71, IX.105-542), o graikų kalbosxvxA40/,-w7T06, kaip 
sudurtinis žodis iš xUxAog “ratas, apskritimas? ir 6 “žvilgsnis, (dgs.) 
akys'"?, pažodžiui reiškia maždaug „apskritakis“. Antai Hesiodo „Te- 
ogonijoje“ (144-145) sakoma: „Ir Kiklopų pravardę gavo todėl jie, 
kad buvo / Jų akis apskrita (xuxAoreoyę ėpJxAUOs), vidury kaktos 
įsodinta“ [Hesiodas 16, 17]. Šiuo atžvilgiu plg. minėtą lietuvių milži- 
no akies apibūdinimą „kaip lėkštė“. Taip pat, kaip matėme kiek anks- 
čiau, apibūdinama ir vienaakio velnio akis““. 

Be to, lietuvių milžinas ir šiaip labai primena velnią. N. Vėliaus 
žodžiais, „padavimuose vaizduojamo velnio artimumas milžinui pa- 
deda geriau suprasti velnio vaizdinio kilmę bei amžių. Lietuvių liau- 


pas vienarankį nartą Hagurą, sužino jo istoriją apie tai, kaip tas su būriu draugų pateko viena- 
akio milžino nelaisvėn; milžinas uždarė juos oloje kartu su savo avimis; visus Haguro drau- 
gus, bandant pasprukti, milžinas nužudė, o jis pats naktį prisėlino prie miegančio milžino ir 
išdūrė jam vienintelę akį; apakintas milžinas, norėdamas pagauti oloje Hagurą, apčiupinėda- 
mas leido laukan po vieną avį, tačiau tas palindo po ožio pilvu ir taip liko neužčiuoptas; 
supratęs esąs apgautas, milžinas klastingai padovanoja Hagurui savo milžinišką žiedą, kuris, 
kaip apyrankė užsimautas ant rankos, pradeda nepaliaudamas skambėti; milžinas vejasi Hagu- 
rą pagal Žiedo skambesį, o tas, negalėdamas jo nusimauti, nusikerta ranką. Išklausęs tokį Hagu- 
ro pasakojimą, Badynoko nutaria pribaigti apakintą milžiną, susiranda jį kalnuose, atlieka vi- 
sas jo užduotis, galiausiai įmuša milžiną iki kaklo žemėn ir nukerta galvą [HK 191-197]. Adygų 
„Nartų“ epc esama panašaus padavimo apie vienaakį milžiną Inyžą [MHM I 547]. 

"P GLKŽ 164, 291; JITPC 994, 995, 1811. 

*0 Galima dar paminėti to paties tipo pasaką iš M. Slančiausko rinkinio, pavadintą „Abri- 
nakiai“ [ŠLSA 78-79: Nr. 131], prieš kurią rankraštyje būta paaiškinimo: Abrinakiai asą 
tokie žmonys ant marių, ant salių. Jiems asą tiktai po vieną akį kaktoj. Ta akis asanti tokia 
didela, kai abrinė — vagonė - skučiula. Jie žmonis ėda [ŠLSA 329]. Žodis skučiula, turbūt 
vienintelis savas, neskolintas iš turimų šio ryko pavadinimų (juos žr. p. 91), į LKŽ, deja, 
nepateko, betgi iš šio apibrėžimo kaip tik galima spręsti apie jo reikšmę. Lėkštė liaudies 
buityje yra palyginti naujas daiktas, o ši „abrinė“, ar „vagonė“, skučiula, regis, - pakankamai 
archajiškas apskritas indas, kurį sakmėse lėkštė ir bus pakeitusi. Kaip matėme, latvių velnio 
viena akis kaktoje irgi palyginama su skučiula, lat. bundulis. 

dies padavimuose milžinai kartais įsivaizduojami kaip dabartinių 
žmonių pirmtakai, lyg protėviai (Milžinai - žmonių protėviai), gyvenę 
"senovėje" - priešistoriniais mitiniais laikais“ [Vėlius ChLMP 124]. Pa- 
našiai mano ir B. Kerbelytė [žr. Kerbelytė LLP 53, 66]. „Tikriausiai 
panašios prigimties bei senumo ir šiuose kūriniuose sukurtas velnio 
paveikslas“ [Vėlius ChLMP 125]. Kaip ką tik N. Vėliaus sakyta, ir 
„Nartų“ epe vienaakiai milžinai laikomi seniausiais žemės gyvento- 
jais. Apskritai lietuvių „velnio paveikslas padavimuose labai artimas 
milžino paveikslui. Velnią su milžinu pirmiausia suartina didumas ir 
jėga“, tačiau „velnią su milžinu suartina ne tik jo didumas, jėga, bet ir 
atliekamų veiksmų pobūdis (milžinas iškrato klumpes, velnias - mai- 
šą; milžinas neša smėlį, norėdamas padaryti tiltą per marias, velnias — 
akmenis, norėdamas padaryti tiltą per Nemuną), nenumatytas tų veiks- 
mų rezultatas (milžinui iškračius klumpes, pasidaro kalnas, velniui iš- 
kračius maišą, pasidaro akmenynė; pratrūkus milžino prijuostei, ma- 
riose atsiranda kalnas, pratrūkus velnio maišui, Nemune atsiranda 
akmenys) ir kiti požymiai. Apie padavimų velnio ir milžino paveikslų 
panašumą jau yra rašiusi ir B. Kerbelytė“ [Vėlius ChLMP 122-123; 
žr. Kerbelytė LLP 49-50, 69-70]. „Velnio panašumas su milžinais 
leidžia manyti, kad lietuvių folkloro velnias yra perėmęs kai kuriuos 
milžinų bruožus. Su milžinais neretai yra siejamos ir panašios kitų tautų 
mitinės būtybės, pavyzdžiui, vokiečių Tėufel. Todėl dėsninga, kad vie- 
nuose tos pačios pasakos variantuose veikia milžinas, o kituose - vel- 
nias. Tas pats dėsningumas pastebimas ir kitų tautų folklore. O tarp- 
tautiniame A. Aarne's, S. Thompsono pasakų tipų kataloge pasakos 
apie kvailą velnią yra vadinamos pasakomis apie kvailą milžiną“ [Vė- 
lius ChLMP 229—230]. J. Balio nuomone, apskritai „milžinas yra daug 
senesnis už velnią“, ir kartais „turime pagrindo velnią laikyti vėlesniu 
įsibrovėliu milžino vieton“ [Balys I 119]. Tuo tarpu tautosakoje yra 
žinių apie velnių ir milžinų giminystę, kuri suprantama atvirkščiai. Antai 
J. Basanavičiaus rinkinyje „Iš gyvenimo vėlių bei velnių“ (XXV.7) sa- 
koma: Velniai ir mergas apvaisindavę, kurios, nog jų apvaisintos, kūdi- 
kius pagimdydavusios. Toki kūdikiai būdavę labai drūti vyrai, ir jie ant 
pilvo turėdavę lankus: iš jų dideli galinčiai (milžinai) pasilikdavę |BV 
380; plg. BLP II 110: Nr. III.1]. Taigi milžinai čia suprantami kaip 

velnių ir žmonių moterų palikuonys. Šiaip ar taip, jų tarpusavio ryšys 
neabejotinas. Kitąsyk ta pati būtybė net ir pavadinama iškart abiem 
vardais: Atėjo velnias milžinas... [BLP II 397: Nr. XIII.10]. 

Todėl visiškai suprantama, jog, be kitų bendrų su velniu bruožų, 
milžinas galėjo įkūnyti ir vėją, viesulą. Juoba kad N. Vėliaus minėtas 
smėlį nešantis milžinas, ypač norintis taip „padaryti tiltą per marias“, 
savaime labai primena suasmenintą, mitologizuotą vėją (ar vėjo sū- 
kurį, uraganą), iki šiol tebekeliantį Kuršių Nerijai nuolatinį pavojų. 
Šiaip ar taip, T. Narbutas savo sakmėje apie tvaną labai panašiame 
geofiziniame kontekste vėją pavadina būtent milžinu: pasipiktinęs 
žmonių nedorybėmis, dievas Pramžimas žemėn „pasiuntė dvi didžiau- 
sias, piktas ir tarp savęs nesutariančias galybes - Vandenį (Wandę) ir 
Vėją (Wėją). Šie milžinai didžia jėga puolė vargšę žemę“ ir t.t. [Nar- 
butas 89-90]*!. Vienoje lietuvių sakmėje tarsi tapatinami velnias, mil- 
žinas ir viesulas: kartą žmonėms reikėjo eiti per pievą, ant kurios buvo 
sausledis, kuris einant dideliu balsu traškėjo lūždamas. Staiga visi pa- 
matė, kad pirma jų per pievą eina didelis vyras, su skrybėle ant galvos. 
Visi pradėjo stebėtis, kad po jo kojomis sausledis visai netratėjo. Vienas 
vyriškis ir sako kitiems tyliai: „Tai turbūt velnias eina“. Kai tik tą 
pasakė, vyras pavirto į dideliausią milžiną, kuris greit pakilo aukš- 
tyn, sukeldamas tokį viesulą, kad visiems net kepures nuo galvų nu- 
nešiojo. Visi baisiausiai persigando [Balys III 516: Nr. 839]. Gal prisi- 
mintina šiuo atžvilgiu ir aukščiau cituota latvių sakmė, kurioje Velns 
[...] sūtijis lielas lietusgūzes un milzigus viesulus „Velnias |...) 
siūsdavo dideles liūtis ir milžiniškus viesulus“ [LTT 43]. Beje, ir sla- 
vų personifikuotas mitologinis „vėjas apibūdinamas kaip milžininš- 
kas, stiprus žmogus“ [C/JĮ I 359]. Pasak A. Afanasjevo, „serbų 0u6 — 
milžinas, gigantas; bulgarų mįslėje šis žodis žymi audringą viesulą“ 


*! T. Narbutą čia rėmusis kažkokiais autentiškais šaltiniais gal liudytų iš dalies jau cituotas 
liaudyje (bent iš trijų pateikėjų) užrašytas pasakojimas: Lietuviai, nors gyveno senuose laikuo- 
se stabmeldystėj, bet tvaną minėjo savo pasakose, ir terp mūs senųjų dar yra likęs atskam- 
bys ir iki šiai dienai, ką galim patėmyt, jog turėjo būti dievaitis, kuris valdė viršūnes medžių, 
orą ir kitus aukštus patėmijimus, o jį paprastai vadydavo Vėjas. Dievaitis Vėjas turėjo ketu- 
ris sūnus, kurie tėvo paliepimo klausydavo ir katrą į katrą pusę pasiųsdavo pūsti orą, tokiu 
vardu vadydavo: Rytys, Pietys, Vakaris ir Šiaurys. Kartą tie sūnūs norėjo matyti marių dugną 
ir kas ant jo yra ir susitarė pūsti iš visų pusių ir įškelti vandenį aukštyn. I teip padarė, taigi 
galiausiai užlieta žemė jautė didį tvaną, ir viską vanduo sunaikino [BLP] III 77: Nr. 24). 

[Adbanacees II 312]. Įsidėmėtina šiuo atžvilgiu germanų mitologija: 
čia milžinai „sakomi kilę iš pirmykščio Fornjotno, kurį kai kas ta- 
patina su Imiru. Sulig šia mito versija, Fornjotnas turėjęs tris sū- 
nus: Hlerą - jūrą, Karį - orą ir Lokį - ugnį. Šios trys dievybės, pir- 
mieji dievai, sudarė seniausią trejybę, o jų palikuonys atitinkamai 
buvo jūros milžinai Mimiras, Giumiras bei Grendelis, audros 
milžinai Thiasis, Thrymas bei Belis ir ugnies bei mirties milžinai, 
kaip antai vilkas Fenris bei Helė“ [Guerber 232]. Taigi germanų oro, 
arba vėjo, dievas ir pats yra milžino sūnus, ir jo vaikai audros viesulai 
yra milžinai. Kaip jau sakyta, ir skandinavų troliai, V. Abajevo tipo- 
logiškai gretinti su osetinų vajugais, „važiuoja namo vėjo sūkuriuo- 
se“ [Balys I 201]. 

Lietuvių milžinas, kaip jau buvo pastebėta, vėją ar viesulą primena 
ir tuo, kadpaima išsirauna didžiausią pušį ir nešas! [EMD 39: Nr. 20]. 
Arba štai kitoje sakmėje: Senovėje ant žemės gyveno milžinai: dideli 
vyrai ir tokios pat moterys. Kada ėjo per girias, medžiai po anų kojo- 
mis lūžo ir linko kaip po mūsų kojomis smilgos [Balys IV 198: Nr. 
207). Kita vertus, milžiną labai primena ir Vėjas su savo sūnumis, ran- 
komis kilnojusiais akmenis ir dėl to jau lygintais su indų Vajaus sūnu- 
mi milžinu Hanumanu. O viename šios lietuvių sakmės variante Vė- 
jas, kreipdamasis į savo sūnus, visiškai atvirai prisipažįsta: Jus visus 
pagimdžiau aš su savo žmona, kuri buvo taip pat milžinė |[Eliso- 
nas 7]. Tačiau ryškiausią ir mums reikšmingiausią vėjo kaip milžino 
apibūdinimą matėme vienoje irgi jau cituotoje lietuvių sakmėje iš 
J. Basanavičiaus rinkinio: Kaip Dievas išvarė pirmuosius žmones iš 
rojaus, prie jo vartų jis pastatęs du milžinu saugot, kad jie atgalios 
nesugrįžtų, taigi prie rojaus vartų stovi du milžinu: Auštra, kursai 
šviečia kelią einantiems į rojų, ir baisiausis didžgalvis““, storlūpis Vėja s, 
kurs vienu pūstelėjimu atgal nupučia tuos, kuriems nedaleista rojun pa- 
tektie [BV 115]. Ši sakmė ypač reikšminga lyginant lietuvių vėją su ose- 
tinų vajugu, nes ir tas, kaip matėme, saugojo „mirusiųjų vartus“. 


52 Didelė galva, atskirai imant, — irgi gali būti milžino požymis. O suasmenintas mitinis 
vėjas lietuvių tautosakoje — būdingai didžgalvis. Be daugelio minėtų sakmių, dar plg vieną 
pasaką, kurioje herojus rado tokį žmogų su didele galva skrandą lopani, ir galiausiai, žino- 
ma, paaiškėjo, jog tas didžgalvis - tai buvo vėjas [BLP I 283: Nr. XI.5]. 

Kaip indoiranėnų vėjo dievybė osetinų tautosakoje dėsningai virto 
milžinu vajugu, iš dalies jau buvo atsklesta G. Dumėzilio. Prisimin- 
kime, jog S. Wikanderis, remdamasis „Mahabharatos“ mitologija, 
„parodė, kad išties svarbus dievas Vajus, kurio reikšmė ankstesniais 
laikais, prieš pasirodant pirmiesiems paminklams, buvo dar dides- 
nė, užėmė griežtai apibrėžtą vietą sudėtingoje teologinėje sistemoje, 
kurioje ne mažiau apibrėžtas vietas turėjo ir kitos "aukščiausios die- 
vybės'. Būtent: priešvediniais laikais jis viešpatavo antrajai funkcijai, 
fizinės jėgos, paprastai karingos, funkcijai dviem atžvilgiais - visuo- 
meniniu ir kosminiu. Ir čia Vajus, kaip atsvara Indrai, įkūnija kaip 
tik tą jėgos atmainą, kuri daro jį itin artimą, iš prigimties artimą pa- 
sakų milžinui, iki kurio jį ir nužemino osetinų tautosaka“ [JĮrome- 
3HJIb O3M 150]. Toliau G. Dumėzilis dar pažymi, kad ir indų epinis 
Vėjo sūnus „Bhyma - tai kolosas, kurio jėgos ir sugebėjimas slypi 
visų pirma raumeningose rankose, prailgintose kuoka. Jis nelabai 
protingas, ūmus ir pasirengęs visokiam smurtui, linkęs klajoti ir savo 
žygdarbius atlieka vienas“, savo ruožtu atitinkamame „skandinavų 
siužete Bhymos tipas pasiekė kraštutinę išraišką Starkado asmeny. 
Šis grubus peštukas gimė kaip daugiarankis milžinas pabaisa, ir tik 
chirurgiškai įsikišus galingajam Torui, pasak Sakso Gramatiko, įgijo 
žmogišką pavidalą, tapo tiesiog milžinišku žmogumi. Stebint Bhymą 
“Mahabharatoje, aiškiai matyti, kaip lengvai Vajaus tipo dvilypė pri- 
gimtis gali palinkti į neigiamą pusę. Jo fizinė jėga bei ūgis beribiai. 
Kai keturi jo broliai su motina, pasprukę iš pasalos dervos name, 
bėga nepakankamai greitai, jis pasisodina motiną sau ant pečių, dvy- 
nius prisiriša po vieną prie kiekvieno klubo, Judhišthirą bei Ardžu- 
ną paima ant rankų ir lekia vėjo greičiu; jam į krutinę [atsitrenkę| 
lūžta medžiai, o nuo žingsnių svorio smenga žemė. Jo numylėtinis 
sūnus prie šio tipo prideda išsigimėliškumą: jis, kaip ir skandinavų 
Toro sūnus Magnis, yra gimęs iš didvyrio sąjungos su milžine. Kupi- 
nas piktų ketinimų, neatsargus, ūmus ir kerštingas Bhyma dvasiškai 
yra priešingas visiems savo broliams“ [Įlromesuns O03M 150-151]. Pa- 
galiau būtent iranėnų vėjo vardo šaknį savy slepiantis, V. Abajevo 
spėjimu, tadžikų voyr/ reiškia ir 'iš sūkurio, viesulo gimstanti antgam- 
tinė būtybė“, ir būtent “milžinas' [A6Gaes H3C 69]. 

Tarp kitko, kabardinų „Nartų“ epo padavime, didvyriui Badyno- 
ko atėjus pribaigti apakinto, tačiau tebesiautėjančio buvusio vienaa- 
kio milžino, tas liepia jam pagauti vakarienei tris riebiausias avis iš 
jo bandos. Ir čia sakoma, jog „aklojo milžino avys buvo greitos kaip 
viesulas, tačiau Badynoko žirgas lėkė kaip žaibas“ [HK 195]. Milžino 
avis „viesulus“ persekiojantis Badynoko žirgas „Žaibas“ išreiškia jų 
pačių tarpusavio santykį, kuris savo ruožtu atspindi Pagrindinį mitą, 
kaip ir kitos herojų kovos su (chtoniškomis) pabaisomis. Be to, avys 
indoeuropiečių (ir ne tik jų) tradicijose neretai simbolizuoja vėles, 
ganomas vėlių valdovo [žr. Vėlius ChLMP 87-88, 163 ir toliau]. To- 
dėl, N. Vėliaus žodžiais, „kad ir pasakos 'Apakintas milžinas' avis 
galima susieti su mirusiais žmonėmis, rodo pati pasakos medžiaga. 
Kai kuriuose lietuviškuose variantuose tiesiog sakoma, kad velnio 
avys — tai tie patys nužudyti žmonės“ [Vėlius ChLMP 178]. Šiaip ar 
taip, ir Lietuvoje „nuolatos avys minimos populiarioje pasakoje 'Apa- 
kintas milžinas (Polyphemas)' (AT 1137), o šioje pasakoje vaizduo- 
jama mitinė būtybė irgi kartais tiesiog yra vadinama velniu“ [Vėlius 
ChLMP 88, kursyvas jo]. Kadangi šiame „Nartų“ pasakos variante 
avys dargi yra „kaip viesulas“, tai ir jų valdovo milžino mitiniame 
personaže, galima manyti, slypi buvęs jų valdovas „Viesulas“. 

Įsidėmėtina šiuo atžvilgiu ir viena artima lietuvių pasaka iš J. Basa- 
navičiaus „Lietuviškų pasakų I“ (XII.6): herojus, prieš tai iš senelio 
Dievo gavęs stebuklingą dūdelę, pas karalių parsisamdo už piemenį. 
Ant rytojaus išginė kaiminę galvijų, gano pagiryje. Ale ten po kalnu 
stovi didelis akmuo. Iš po to akmens išlindo vienakis milžinas, paėmė 
kelis galvijus - nusivarė į urvą po akmeniu. Herojus pasekė vienakį 
milžiną urvu ir rado jį ten „didelėse pievose“ ganant daugybę galvi- 
jų. Tas ėmė dūduot ant tos dūdutės, o tas milžinas - šokt! Bešokdamas 
pailso, parpuolė, 0 tas piemuo prisitaikęs išdūrė jam su kuolu akį, už- 
mušė ir išsivarė didelę daugybę galvijų. Paskui, ant rytojaus žiūri, iš 
kur vėjas. Jis pavėjui į laukus išginė, gano. Ale vėl iš po akmens 
pakalnėje išlindo dar didesnis milžinas. Toliau viskas taip pat, kaip ir 
pirmąjį kartą. Ir vėjas čia - anaiptol ne atsitiktinumas, nes trečią die- 
ną vėl žiūri, iš kur vėjas. Pavėjui išginė į laukus, gano sau. Ogi 
išlenda iš po akmens dar didesnis milžinas su viena akia kaktoj, kita - 

pakaušij. Herojus vėl ėmė dūduot, o tas milžinas - šokt! Šoko šoko, 
pailso, kad nė kojų, nė rankų negali pakelti. Parpuolė ant žemės, o šits 
priėjęs vėl išdūrė akis, o užmušęs ir tą milžiną, išsivarė visus galvijus iš 
ten [BLP I 289-291]. Čia randame kartu ne vieną aukščiau aptartą 
motyvą: ir vienaakį milžiną, kuris kaip (neretai būtent vienaakis) Vel- 
nias požeminėse ganyklose gano savo prisigrobtus galvijus (= miru- 
siųjų vėles); ir „velnio šokį“, kuriame herojus priveikia jį, kaip kad 
šokyje vienaakį milžiną priveikė Batarazas; ir milžinui išduriamą akį, 
visai kaip kiklopui Polifemui bei jo atitikmenims, irgi laikiusiems ur- 
ve savo bandas; ir galiausiai nedviprasmišką milžino, o kartu papil- 
domai ir visų suminėtų motyvų, sąsają su vėju, kas mums šiuo atveju 
ir yra svarbiausia. 

Pagaliau reikia atkreipti dėmesį ir į pačių antikinių kiklopų ryšį 
su vėjais bei vėjų dievu Eolu. Antai „Eneida“ (VIII.416-430) apie 
kiklopų Jupiteriui kalamus žaibus pasakoja štai kaip: „Prie sikanų 
krantų ir Liparo, mielo Eolui, / Kyšo sala su uolom, vis leidžian- 
čiom debesis dūmų. / Ten kiklopų žaizdrai išdegino urvą po 
žemėm, / Dunda kaip Etnoj jame, ir kūjo smūgiai galingi / Tranko 
tvirtą priekalą, chalibų rūda ištirpdyta / Čirkši baltom kibirkštim, 
karščiu jų krosnys kvėpuoja. / Ten Vulkano namai, jo vardu ta žemė 
vadinas. / Jon Ugnies valdovas dabar iš dangaus nusileido. / Geležį 
kalė kiklopai, ertmingoj uoloj užsidarę, / Brontis, Steropas ir 
visas nuogas tarp jų Pirakmonas. / Rankose laikė jie žaibą, kurį 
visagalis į žemę / Mėto dažnai iš aukšto dangaus; nugludintas galas / 
Skaisčiai blizgėjo, o antras vos tepradėtas dar buvo. / Spindulius tris 
įdėjo krušos, tris lietaus vandeningo, / tris su liepsnų kamuoliais ir 
tris su vėjais sparnuotais“ [Vergilijus 193—194]*?. 

“> Osetinų „Nartų“ epo panašumai su graikų mitologija pastebeti seniai ir visų pirma, 
žinoma, aiškinti pastarosios naudai [žr. ĮĮroMe3Kn» O3M 23-24]. Nc mažiau įdomus šiuo 
atžvilgiu yra Prometėjo mitą atitinkantis kabardinų „Nartų“ epo padavimas apic pagrobtą 
ugnį, tik čia ją pagrobia ne vicnas iš dievų, kad padovanotų Žmonėms, bet visų pirma 
„dievams lygus“ milžinas Pako — iš žmonių, kad jiems atkeršytų už per menkas aukas. 
Senolis „tamada“ Nasrenas cina ugnies atimti ir sugrąžinti žmonėms, bet Pako pagauna jį 
ir geležine grandine prikausto prie viršukalnės Ošhomaho, kur jam krūtinę kapoja ir kepe- 
nis lesa Pako pasiųstas erelis. Tačiau galiausiai Batarazas pašauna crelį, išlaisvina Nasreną 


ir, išvijęs iš šalies Pako, sugrąžina žmonėms ugnį [žr. HK 297-—304]. Panašiai adygų „Nar- 
tų“ epe ugnį iš Žmonių pagrobia milžinas Inyžas, o sugrąžina, jį įveikęs, didvyris Sosruko 

Užsiminus apie senovės graikus, apskritai, kartu su J-P. Ver- 
nant'u, „verta paminėti vieną pasakojimą, pasak kurio, žemėje ir 
jūroje šėlstantis vėjas ir jo gūsiai - tai siautėjantis Tifonas“, taigi 
pabaisa milžinas, demonas. „Notas, Borėjas ir Zefyras - tai pasto- 
vūs vėjai, susiję su ryto bei vakaro žvaigždėmis. Šiuo atžvilgiu jie — 
dievų vaikai. Šie vėjai rodo jūroje plaukiojimo kryptis jūrininkams, o 
žemėje žymi begalinius oro kelius. Vandens paviršiuje, neaprėpia- 
moje skystoje Chaoso erdvėje, pastovūs vėjai brėžia kelius, kuriais 
plaukiotojai randa išsigelbėjimą. Šie vėjai sezoniniai. Borėjas pu- 
čia vienu, o Zefyras kitu metų laiku, todėl, ruošdamiesi kelionei, 
jūrininkai žino, kada kokią kryptį rinktis. Visiškai kitokie yra vėjo 
gūsiai, arba vėjo šuorai, su apsunkusiais nuo rūko debesimis. Jiems 
užgriuvus, jūroje neįmanoma ką nors įžiūrėti. Naktis užklumpa stai- 
ga. Jokios krypties, jokio patikimo orientyro. Vėjai sukasi verpetais 
ir viską drumsčia. Nei rytų, nei vakarų, nei viršaus, nei apačios nelie- 
ka. Pakliuvę į tokį chaotišką sūkurį, jūroje laivai pasiklysta ir skęsta. 
Tokius vėjus sukelia Tifonas, — tai ženklas, kurį Tifonas siunčia pa- 
sauliui ne tik vandenyje, bet ir žemėje. Iš tiesų šie nepaaiškinami ir 
netikėti gūsiai pučia ne tik jūroje. Kartais jie suniokoja visą derlių, 
išvarto medžius, sunaikina žmonių darbą. Kantriai ruoštos kultūros 
ir derlius paverčiami nieku: Tifonas - neišvengiamas blogis“ [Ver- 
nant 44-45]. Antai Hesiodas „Teogonijoje“ (869-880) pasakoja: „Iš 


[MHM I 547]. „Kabardinų mokslinio tyrimo instituto“ vardu pasirašytoje epo įžangoje 
sakoma: „Skaitytojas nesunkiai aptiks šios sakmės panašumą į graikų padavimą apie pri- 
kaustytą Prometėją. Pakeliui pažymėsime, jog atitinkamą sakmę turi konc visos Kaukazo ir 
Užkaukazės tautos. Gruzinai ir osetinai prikaustytąjį senolį vadina Amiranu, armėnai — 
Šidaru, kabardinai, adygai bci čerkesai — Nasrenu. Atsižvelgiant į tai, kad graikai ilgą laiką 
Kaukazą buvo kolonizavę, kad adygai bei kitos Kaukazo tautos senovės graikų bei romėnų 
rašytojams buvo žinomos gerokai pricš mūsų laiko skaičiavimo pradžią, pagaliau paklau- 
sius pačių graikų autorių, kuric Kaukazą įvardijo kaip didvyrio Prometėjo įkalinimo vietą, 
darosi gana įtikėtina prielaida, jog legenda apie prikaustytą prie uolos dievagrumį pirmiau- 
sia užgimė tarp Kaukazo genčių bei tautelių“ [HK 11]. 

Mūsų dėmesį šiuo atveju galėtų patraukti tai, kad, kabardinų epo žodžiais, milžinas „Pa- 
ko siunčia į jų [nartų] šalį audrą, / Lanksto ąžuolus tarsi vijoklius, griauna jų namus, / Jūroj 
pakelia bangas aukščiau už dangų“ [HK 297), t. y. elgiasi būtent kaip „blogasis“ vėjas, vėtra. 
Be to, „jis užpūtė visur gyvybės ugnį“ [HK 298] — ir būtent taip ją pagrobė iš žmonių. Jam 
ruošiantis kovai su nartais ir Batarazu, „viesulai užstaugė slėniuos ir tarpekly, / Akmenis ir 
žolę užpūtė pūga“ [HK 300] ir pan. 

Tifoėjo [t.y. Tifono] to kilo drėgmę atvarantys vėjai (dveuov), / Bet 
ne Notas, Borėjas ar sklaidantis rūką Zefyras. / Šie dievų giminės, 
nauda mirtingiems didžiulė. / Vėjai (x0pac) kiti į jūrą pučia veltui, 
be tikslo. / Ir vieni jų užgriūva ūkais apsitraukusią jūrą, / Viesulu 
(4ė44n) siaučia smarkiu. Jie žmonėms - didžiulė nelaimė. / Šen bei 
ten pūsdami (decoc), laivus viesulai tie išblaško / Ir jūreivius pražu- 
do. Nuo negandos šios apsiginti / Žmonės negali, jei juos tos vėtros 
jūroj užklumpa. / Vėjai kiti, skrisdami per žemyną, beribį, gėlėtą, / 
Darbus sugriauna gražius žmonių, gyvenančių žemėj, / Užneša dul- 
kėmis juos ir sukelia sumaištį baisią“ [Hesiodas 68, 69]**. Puikiau- 
sias antikinis vėjo milžino, demono, suasmeninto „blogojo“ vėjo 
pavyzdys, pasižymintis, be to, lietuvių vėjo demonui ir osetinų va- 
jugui būdingais bruožais. 


2.7. Vėjas su geležiniu lanku 


Kaip pradžoje jau buvo užsiminta, V. Ivanovas, aptardamas N. Go- 
golio aprašyto ukrainų Vijaus ir osetinų vajugo galimas sąsajas, dar 
pabrėžė pastarojo ryšį su geležimi: „Vajugas susijęs tuo pat metu ir 
su mirtimi, ir su geležimi: Mardiy fsen dwertte dyn iw wejyg 
bakendzaen Mirusiųjų geležinius vartus tau vajugas atvers“ [HBaHoB 
OII 134]. Įdomu, jog Rusijoje, pasak A. Afanasjevo, tikėta, „kad Žie- 
mos pūgos lapkričio mėnesį atskrenda nuo geležinių kalnų“ 
[Adbanacses II 183]. Lietuvoje A. Kossarzewskio yra paminėtas toks 
Gielžinuks we wsi Skroble Retow. paraf. u Szauksztelow jest jakieš 
straszydlo od dawna do dzis dnia. Naktimis batdos, pūgas wert, 
tartumis kad sugraus troba. Negiwa wajki rada ape 1855 m. jaujo nu 
tos bajdikles nužudita. Dwileka minieju po prisztike sugule, 0 wins dy- 
disis wajks pecziu priwejzieja (kurste) yr prikiba wokitūks yr pradie- 
Je ji smaugti... [Kossarzewski 136]. Taigi su geležimi gali būti susijęs 
ir vėjas, būtent „blogasis“, velniškasis vėjas. Kita vertus, žinomas 

“* Taigi Tifonas - tai tikras taifūnas, nors ši aliteracija, regis, tėra atsitiktinė. 
Galbūt verta pastebėti, jog Hesiodo čia pavartoti žodžiai 2£447 'viesulas, (stiprus) vėjo 


sūkurys' bei tos pat šaknies de:o 'pūsdamas" (veiksmažodžio šu: "pučiu') priklauso tam 
pačiam ide. lizdui kaip lietuvių vėjas, sen. indų vdyu- bei kt. [Frisk I 24, 26]. 

įvaizdis yra geležiniai „mirusiųjų“ arba pragaro vartai. Antai „Ilia- 
doje“ (VIII.13—-14) Dzeusas, grasindamas nubausti dievus, sako: „Ar- 
ba nutrenksiu į Tartaro armenis, prarają juodą, / Kur po žeme yr 
giliausiai; jos vartai tenai geležiniai“ irt.t. [Homeras II 153]. 
Juolab reikia atkreipti dėmesį į latvių velnią, turint galvoje, kaip ne 
kartą jau sakyta, kad vėjš esot visa vina būtne „vėjas yra visa jo esy- 
bė“. Mat jis, pasak tikėjimų, ežero ar jūros dugne turi didelę pilį 
(pragarą, mirusiųjų buveinę?) ar lieliem dzelzs vūrtiem „su dideliais 
geležiniais vartais“ [Straubergs 637]; arba velniai vada pa bie- 
zumiem, pa čikstiem, pa purviem, pa muklūjiem, kamėr beidzot noved 
skaista pili „vedžioja po tankumynus, po šabakštynus, po pelkes, po 
raistus, kol galiausiai nuveda į gražią pilį“, o ap pili parasti augsta 
sėta ar dzelzs vūrtiem „aplink pilį paprastai aukšta tvora su geleži- 
niais vartais“ [Straubergs 558] ir pan. Toliau reikia paminėti ir 
lietuvių vėlių valdovo velnio glaudų ryšį su geležimi. Vienoje sakmė- 
je „teigiama, kad seniau kalviais buvę tik velniai ir tik jie vieni mokė- 
ję suvirinti geležį. Sakmė etiologinio pobūdžio: joje sakoma kad kal- 
viauti žmonės išmokę iš velnių. Iš velnio žmogus išmoksta suvirinti 
geležį ir kitoje sakmėje“ [Vėlius ChLMP 205, žr. 64]. Pavyzdžiui, 
1937 m. Veiviržėnuose užrašytame pirmosios sakmės variante taip ir 
sakoma: Seniau ant žemės kalviais tebuvo tik pragaro kipšai. Žmonės 
galėjo vartoti kūjį ir reples, galėjo šį tą padaryti, bet suvirinti geležį tesu- 
gebėjo tik velniai [LT IV 427: Nr. 339]**. Bent penkis užrašymus apie 
geležies bei plieno ryšį su velniu pateikia J. Balys savo rinkinyje „Per- 
kūnas lietuvių liaudies tikėjimuose“ (Nr. 633, 645, 667, 670, 671), iš 
kurių pacituosime tik du paskutinius: Jei griaudžia - negalima prie 
savęs laikyti geležį, nes velnias glaudžias (Liškiava); Griaudžiant pa- 
kavoja peilius ir kitus gelažgalius, išbruka kates, kad nepritrauktų griaus- 
mo (Dusetos) [Balys I 64, 66]. Nors kitąsyk kaip tik geležimi ar plie- 
nu, peiliais nuo piktų dvasių apsiginama: pavyzdžiui, „piktos dvasios 
negali peržengti per geležį, todėl šveduose ant durų kabinamos avi- 
kirpės žirklės“, be to, „kad piktos dvasios bijo geležies, tiki ir Sibiro, 
ir Indonezijos primityvių tautų šamanai“ [Balys I 180]; o štai estai, 


5 Antrąją N. Vėliaus minėtą sakmę žr., pavyzdžiui, LauD 117. 

„kai griaudžia, iškiša per langą du peiliu ir tuo būdu tikisi apsisaugo- 
ti nuo griausmo trenkimo: taip norima nubaidyti griausmo persekio- 
jamas ir trobose pasislėpti norinčias piktas dvasias“ [Balys I 175], ir 
„toks griežtas prasmės pakitėjimas, - J. Balio žodžiais, - liaudies tra- 
dicijose nėra retas reiškinys“ [Balys I 180]. Juoba kad peilio dvipras- 
mybei galima rasti paaiškinimą ir pačioje tautosakoje: peilis, kaip 
matėme, iš pradžių priklausė Perkūnui, bet paskui jį pavogė velnias. 
Čia kartu, žinoma, vėl ateina galvon ir peiliu sužeidžiamas viesulas, 
ir tik plieno kardais įveikiami osetinų vajugai, taip pat dviprasmiška- 
sis jų priešas — viesulu skraidantis plieninis Batrazas ir kt. 

Toliau V. Ivanovas išplečia jo pastebėtą vajugo ryšį su geležimi, 
atkreipdamas dėmesį į kai kurias to paties N. Gogolio minimas uk- 
rainų dainas: „Taip pat verta pažymėti, jog pašaipi karnavalinė dai- 
na apie tai, kaip vienaakei galvai esą reikia galvą sutvirtinti, sukalti 
plieno lankais (1a6umb cmanbnbiMu 06pyuamu [kaip statinę|), pri- 
mena [...] padavimus (būdingus ir visam Kaukazui) apie mitinį kalvį, 
pavyzdžiui, apie dievišką kalvį Ainarižiją iš abchazų "Nartų" epo, 
kuris meistriškai apkaustė mūšyje suskaldytą kiaušą 'uždėdamas ge- 
ležinį lanką ir varinius lopus?“ [Hasaxos OII 142]. Mums šiuo atveju 
aktualesnis būtent osetinų „Nartų“ epo padavimas apie herojaus 
Sozyrko priešą Čelahsartagą. Nei vajugu, nei juolab vėju jis atvirai 
nepavadinamas, tačiau įveikia jį Sozyrko būtent šokio varžybose ir 
paskui jo pilin įsiveržia būtent „kaip šėlstantis vėjas“ [HO 251]. Ta- 
da Sozyrko jam kardu nukerta pusę galvos, o tas kreipiasi į dangiš- 
kąjį kalvį Kurdalagoną prašydamas, kad šis jam „sutaisytų galvą“. 
Kurdalagonas sutinka ir apkausto jo galvą variu. Čelahsartagas vėl 
stoja į mūšį su Sozyrko, bet nuo saulės jam perkaista galva, ir jis 
miršta [žr. HO 255-257]9*. Čia savo ruožtu prisimintinas lietuvių 


* Apie šokio varžybų tradicinį skitišką kontekstą žr. /ĮroMeann»s CH 177. Apie osetinų 
dangiškąjį, bet kartu ir mirusiųjų pasaulio kalvį Kurdalegon ir jo kuo glaudžiausias sąsajas 
su kitų indocuropicčių tautų mitiniais kalviais žr. A6Gaes OAGD 71, 157; AGaes CEH 23, 28— 
29, 92-97; Tamkpenun3ce, HBanosB 715; ĮĮroMe3wns O3M 173, CH 112; HaBanos, TonoposB 
HOC 160; Kuo6nox 136-137; MHM II 29. N. Vėlius jį, kartu su kitais indocuropiečių die- 
vais kalviais, palygina ir su lietuvių Televeliu iš „Ipatijaus metraščio“, ir tiesiog su Velniu 
kaip mitiniu kalvystės amato pradininku [BRMŠ I 258]. Visiškai tad įmanoma, kad būtent 
šis bus apkaustęs galvą ir lietuvių mitiniam Vėjui — žr. toliau. 

mitologinės sakmės iš J. Basanavičiaus „Lietuviškų pasakų I“ (XI.3), 
pavadintos „Broliai vėjai“ (AT 3902, pagal J. Balio išplėstą klasifi- 
kaciją [Balys III 221|), fragmentas: Senovėje buvę du broliu vėju. Iki 
šiai dienai jiedu dar gyvi, bet tik vienas jau pučia. Kad pučia iš rytų, 
tai nepučia iš vakarų arba iš kitos pusės. [...] Kaip primena senukai, 
antrasis vėjų brolis jau seniai sergąs galvos skaudėjimu. Jam sukalę 
galvą geležiniais lankais, ir jis dabar jau nepučia. Jeigu tik pūstertų, 
tai tuojaus lankai truktų, ir jis numirtų“'. Taigi čia galva geležiniais 
lankais sukalta būtent vėjui. Šiuo atžvilgiu tikrai galime sutikti su 
A. Afanasjevu, jog „itin įdomi yra ukrainų sakmė, teigianti seną 
Vėją sėdint su užkaustyta burna“: uy0 menep Bumpu je — mo Mon0Jb 
WMacmaeyya; CMapuu 2Ce MUANbKU UHODU 6 UUNUKHKU NOMUX 2y0U6 
OMyxa — u ommo 6ypu Oyeaiomo. JTK Ou ėMy Zy6u pOCKYBAMG U GUH 
OMYXOHYS HA 66€Cb pom — 6Ce O n030y8A6 Ha C8umu, 20pb! 3 OONUKa- 
Mu NODUGHAG, KuHeyb Ceaumosu 6y6 Ou... Ode KONUCb MakKU ėMy 
pockymoyya zy6u! „dabar vėjai - tai tik jaunimas šėlioja, 0 senasis 
vos retkarčiais pro lūpų tarpelį tepūsteli, ir dėl to kyla audros. Jeigu 
jam lūpas kas iškaustytų ir jis papūstų visa burna, tai viską pasaulyje 
nupūstų, kalnus su slėniais sulygintų, pasaulio pabaiga būtų... Vieną 
kartą tai jam išsilaisvins [pažodžiui — išsikaustys] lūpos!“ [AdanacbeB 
I 158]. Galima manyti, jog ir burna Vėjui užkaustoma, ir galva ap- 
kaustoma kaip tik dėl tos pačios priežasties - kad jis liautųsi pūtęs. 
Šiaip jau pikto vėjo burna mėginta užkimšti ir paprasčiau, kaip antai 
A. Kossarzewskio pasakojimu Lietuvoje: Sziauris wejas, kad jam kas 
par zubus ne musztu (ira toks kurs musz) yr ne pariszkaditu pūsti, wys 
ką isztaužitu, ne twertu ni žole ni medis |Kossarzewski 145). 

Kad Vėjo apkaustyta galva įvaizdis lietuvių tautosakoje - ne atsi- 
tiktinumas, liudija kita sakmė, irgi iš J. Basanavičiaus „Lietuviškų 
pasakų I“ (XI.4), pavadinta „Į teismą paduotas vėjas“ (AT 3901, pa- 
gal J. Balio išplėstą klasifikaciją [Balys III 221]): Vieną žmogų, grįž- 
tantį iš darbo namo per tiltą, nustūrnė vėjas ir labai sumušė. Jis verk- 
damas išlipo iš upės, parėjęs namo, papasakojo pačiai, kad jį vėjas 
numetęs nuo tilto, o už tai eisiąs skųstis. Žmogus kreipiasi į teismo 


“ BLP I 277; žr. LauD 285; LT IV 586: Nr. 612; SV 7. 

raštininką, nusiperka iš jo „laiškelį“, užkabina jį ant kryžiaus ir taip 
paduoda vėją į paties Dievo teismą. Tą pačią valandą, kurią laiške 
buvo rašyta stoti vėjui į teismą, pakilo baisus viesulas, ir tuo sykiu žmo- 
nės pamatė, kaip pratėgiui atvažiavo ketvertu arklių baisus ponas su 
didele galva tarsi puodu, apkalstytu geležiniais lankais. Negana to, šis 
prisipažįsta: Nuo tilto ne aš tave numečiau, bet mano brolis, kursai 
šiandien nuvažiavo svetimon šalin į pokylį. Kai jo nėra namie, aš į jo 
vietą atvykstu, ir jis man liepė nesibylinėti, bet susitaikinti. Už tai te tau 
pinigų maišą. Tada pavydus teisėjas, atėjęs pas vėją, tarė: „Kam tu 
kvailiui davei tiek daug pinigų? Kad tu man būtum pusę davęs, būčiau 
aš tavo pusėn bylą išsprendęs“. O vėjas, matydamas, jog čia ne pagal 
teisybę bylinėjamasi, brakšt teisėjui galvą nusuko ir pametęs nuėjo po 
dvarą pasivaikštinėti |BLP I 278-279; cit. pg. LauD 283-284; SV 13- 
14]. Kaip nesunku matyti, vėjas čia pasirodo ne tik kad „geležiniais 
lankais apkalstyta“ galva, bet ir ta jo galva - „didelė“, t.y. milžiniška, 
kaip milžino, ir apibūdinamas jis kaip „baisus ponas“ (nepamirštinas 
čia ir kitos ne kartą minėtos sakmės milžinas, baisiausis didžgalvis, 
storlūpis Vėjas, kurs vienu pūstelėjimu atgal nupučia tuos, kuriems 
nedaleista rojun patektie), t.y. kaip velnias, ir atvyksta jis kaip „vie- 
sulas“, ir dargi nedoram teisėjui „nusuka galvą“, t.y. užmuša jį, tuo 
pareikšdamas savo teisę atimti gyvybę, taigi savo ryšį su mirtimi, 
apie kurį kaip tik kalbėta skyriuje 2.1. O ir tasai „pokylis“, į kurį 
svetimon šalin nuvažiavo jo brolis, - ar tik ne ta pati „velnių veselė“, 
vėjų „šokiai“? Nepamirškime ir minėtos lietuvių sakmės apie milži- 
nų kilmę: Velniai ir mergas apvaisindavę, kurios, nog jų apvaisintos, 
kūdikius pagimdydavusios. Toki kūdikiai būdavę labai drūti vyrai, ir jie 
ant pilvo turėdavę lankus: iš jų dideli galinčiai (milžinai) pasilikda- 
vę [BV 380]. Tai, kad „lankus ant pilvo“ čia turi būtent milžinai, kurie 
patys yra velnių vaikai, tik darsyk paliudija didelį mitinio vėjo panašu- 
mą tiek su velniu, tiek ir su milžinu. Pagaliau nepamirškime ir kitos 
jau minėtos ne mažiau iškalbingos lietuvių sakmės apie tai, jog vėjas 


* Plg. dar pasaką XII.2 iš J. Basanavičiaus „Lietuviškų pasakų II“: karieta sustojo ties 
durimi - žiūri, kad išlipa toki keturi jenarolai, - o tai buvo vėjai, ir netrukus vienas iš vėjų 
nubaudžia piktadarį: Vienas iš jenarolų, pajėmįs už krūtų, jį į sieną stukterė — tik šlapia 
pasidarė, ir prapuolė (BLP II 381]. 

yra įkištas statinėje, o ši vole užkišta. Šitą statinę saugo aklas senis. Kai 
jis grabaliodamas atkiša volę, vėjas ištrūksta ir tada pučia kaip pasiu- 
tęs. Kiekvieną kartą tol pučia, kol aklas senis ieško volės. Kai suranda 
volę, užkiša statinę - ir vėjas prapuola [SV 8)“. Vėjas čia yra „įkištas“ 
statinėje, o juk būtent statinės paprastai apkalamos geležiniais lan- 
kais!?? Šiaip ar taip, vėjas su statine siejamas ir rusų: vienoje A. Afa- 
nasjevo minimoje mitologinėje sakmėje Vėjas padovanoja mužikui sta- 
tinę, iš kurios paliepus iššoka penki galiūnai ir sumuša visus priešus; 
Vėjo statinę autorius prilygina debesiui, o iššokančius iš jos stipruo- 
lius - žaibams [AdaHacbes I 159-160, žr. 141]. Jo žodžiais, „debesys, 
nešantys savyje lietų, krušą bei sniegą, senosiose poetiškose sakmėse 
įsivaizduoti kaip indai - katilai bei statinės [...]. Šiomis seniai pamiršto- 
mis metaforomis remiasi daugelis liaudies tikėjimų. Antai apie raga- 
nas pasakojama, jog panardindamos puodą į vandenį bei jį suplak- 
damos jos pagadinančios orus; tuo pačiu tikslu jos prieš saulėleidį 
kratančios katilą bei keliančios dulkes; be to, savo katiluose bei puo- 
duose jos gaminančios (verdančios) darganas, liūtis bei krušas; dar 
pasakojama, jog raganos [-..| ridenančios statines, kurioms trūkus, 
kyla vėtros bei audros“ [Adanacees III 220]. Šiaip ar taip, vėjo bei 
audrų dievo Bagbos, garbinamo ant Agu kalno Toge, Vakarų Afri- 
koje, žynys, kaip tikima, irgi „laiko vėjus uždarytus didelėse puody- 
nėse“ [Frazer 80]. 

Belieka padaryti prielaidą, jog vienas iš lietuvių dviejų vėjų brolių 
(kaip kad pradžioje minėti iranėnų Va/a- bei Vayu-) yra tiesiog vėjas 
kaip reiškinys (kaip tik tas, kuris ankstesnėje sakmėje nupūtė žmogų 
nuo tilto), o antras - būtent suasmenintas, įkūnytas Vėjas (tas, kurį 
tik ir galima sužeisti peiliu ar paduoti į teismą), ir vėl išeis, jog šis aklas 
senis, statinėje saugantis vėją, pats yra būtent tasai suasmenintas 


* Tarp kitko, su statinėmis „Rigvedoje“ susiję ir Marutai (pavyzdžiui, I.87.2 jų statinės 
varva medumi), apie kurių vėjiškus bruožus kalbėta aukščiau. 

* Kartais statinėje gali tūnoti ir velnias: Sykį vyrai pamatė statinę, kuri ėmė ristis pakal- 
nėn. Vyrai pradėjo ją vytis. Statinė kad ritasi, tai ritasi nuo kalno, o jie ją vejasi. Ji besi- 
risdama nusirito į didelę pievą, kurioje buvo daug kupstų. Bet ta statinė ritasi vis tiek ir 
gana. Besivydami per tuos kupstus, ne vienas kelis kartus persivertė. Toji statinė nusirito 


į krūmus, tik nusikvatojo ir nulėkė. Tuomet jie suprato, kad ten velnias buvo [Balys III 507: 
Nr. 802]. 

mitinis Vėjas, kuriam pavaldus statinėje užkištas vėjas kaip reiški- 
nys (kaip kad vėjo dievo Bagbos vėjai puodynėse) ir kuris, abu įvaiz- 
džius apjungus į vieną, galų gale iškyla tikrai kaip koks velniškos 
prigimties aklas (apakintas) ar vienaakis milžinas geležiniais lan- 
kais apkaustyta galva, mėgstantis pašokti „veselėse“ ir tuo jau vi- 
siškai artimas osetinų „Nartų“ epo milžinams vajugams. 


2.8. Vėjas - daugiagalvis slibinas 


Pasak P. Dundulienės, lietuvių „slibinai ar gyvatės buvo laikomi 
audringų debesų, krušų, didelių vėtrų sukėlėjais“ [Dundulienė ŽL 
82). Iš tikrųjų „lietuvių tautosakoje, - pažymi N. Vėlius, - su viesulu, 
vėtra skraido ne tik velnias, bet ir slibinas (smakas), kuris irgi kartais 
tarsi yra tapatinamas su viesulu. Pavyzdžiui, pasakoje "Trijų pradin- 
gusių karalaičių ieškojimas' (AT 301A, 301B) kartais sakoma, kad 
karalaitę ar karalienę nuneša viesulas, vėtra, o ji surandama slibino 
nelaisvėje“ [Vėlius ChLMP 71]. Antai M. Slančiausko bendražygio 
P. Narvydo užrašytoje pasakoje „Trys galinčiai“ slibino pagrobta ir 
įkalinta karalaitė sako: Jau ne po ilgai mano smakas parlėks. Jis yra 
Vėjas. Kažin kaip nuveiksi jį - gal abu žūsme arba: Jau tuoj parbėgs 
mano smakas —jis yra Vėsulas [ŠLSP 87, 88], kuris taigi grobia 
mergeles kaip ir „Nartų“ Vajugas. Nepamirškime ir slibino Vyžūno, 
„kurs nedorėlius ir piktadėjus ateinančius, - pasak Daukanto, - svai- 
dęs šalin uodegos galu it viesulas rudens lapus“. Ir „smako“ iš 
J. Basanavičiaus surinktų pasakų, kuris taip su uodega mostelėjo, kad 
net šiaurinis vėjas pūstelėjo ir tas Joną kone parpūtė ant žemės |BLP 
II 420: Nr. XIV.5]. Arba štai kitoje pasakoje Po valandėlei ištiko bai- 
sus vėjas, net medžiai linktie pradėjo! Kada Jonelis pamatė smaką 
ateinantį su dvylika galvų... [BLP II 447: Nr. XIV.11]. Kitąsyk slibino 
vaidmenį atlieka žaltys: Ant rytojaus iškilo vėtra, atlėkė žaltys... 
[BLP I 308: Nr. XIII.4] bei pan. 

N. Vėliaus žodžius apie lietuvių tautosaką primena V. Propo Žo- 
džiai apie rusų: „Itin dažnai oru skraidantis pagrobėjas pasirodo kaip 
vėjas ar viesulas. Tačiau palyginus panašius atvejus pasirodo, kad už 
viesulo paprastai slypi arba slibinas, arba Koščėjus, arba paukštis. 

Viesulą galima laikyti pagrobėju, praradusiu gyvūno, slibino ar kitą 
pavidalą. Pagrobia viesulas, o herojui karalaitę suradus, pasirodo, 
kad ji slibino valdžioje. Juk tai ne viesulas, o nuožmus slibinas", sa- 
koma pasakoje“ [[ponn 301]. „Rusų pasakų bei sakmių liudijimu, 
ugninis slibinas baisiausiai švilpė ir šniokštė, jo balsas priminė viesu- 
lų kauksmą“ [Acdanacpes II 267]. Su skrendančiu „smaku“ (cmok) 
vėją sieja ir kiti slavai [CJ] I 358], antai bulgarai manė, jog skraidan- 
tis slibinas tiesiog atsiranda iš viesulo įsukto žalčio [CJ] II 330). Ser- 
bų įsivaizdavimu, kaip jau buvo užsiminta, vėjo sūkurį, viesulą suke- 
lia oro slibinų šokis; bulgarų tikėjimuose viesulas kyla pasirodant 
slibinui; kai kuriose Vakarų Ukrainos srityse vėjas įsivaizduojamas 
kaip gyvatukas, kuris po septynerių metų virsta milžiniška angimi, o 
dar po septynerių - sparnuota pabaisa, slibinu; panašiai Užkarpatė- 
je viesulą sukelia velnias, pirmus septynis metus buvęs paprasta gy- 
vate, o paskui virtęs sparnuotu slibinu „šarkanu“ (šiuo žodžiu kai 
kuriose tarmėse, kaip jau buvo sakyta, tiesiog vadinama vėtra, aud- 
ra); Vakarų Beskiduose lenkai tiki, jog vėtras ir viesulus sukelia kal- 
nų tarpeklyje tūnantis septyngalvis slibinas; Naujojo Sončo apylin- 
kėse audros metu stūgaujant vėjui sako: „Slibiną neša. Jam šalta, tai 
jis ir staugia“; Moravijos valachai siaučiant viesului sako, jog tatai 
burtininkas juodaknygininkas iš kažkur paleido slibiną ir pan. [Iypa 
292-293, dar žr. 38, 86, 100]. 

Vienoje Sibiro ketų pasakoje mitinis „Viesulo brolis į žemę 
trenkėsi, sparnais trenkė į žemę, kaip paukštis tapo. Pro dūmų an- 
gą išlėkė, aukštyn už debesų nuskriejo. Ten, kur jis sėdėjo, atsirado 
gyvatės oda“ [MIICK 229: Nr. 127]. Pasak E. B. Nloro, virš jūros 
„viesulo pakelti vandens stulpai, taip dažnai pasirodantys prie Ja- 
ponijos krantų, vietos gyventojų laikomi ilgauodegiais drakonais“, lie- 
tuviškai — slibinais, o „kinai mano, kad vandens stulpą sukelia drako- 
nas, pakildamas ir nusileisdamas virš vandens“ [Tažnop 134). Ir t.t. 

Savo ruožtu osetinų vajugai, kaip jau buvo užsiminta pradžioje, 
gali būti „septyngalviai arba net šimtagalviai“ [A6aes H3C 68] nely- 
ginant slibinai. Osetinų pasakoje, pavyzdžiui, staiga „septynios gal- 
vos užauga vajugui“; arba štai kitoje „pirmasis vajugas buvo devyn- 
galvis, antrasis — septyngalvis, o trečiasis - trigalvis“; esama ir pasakos, 

tiesiog, pavadintos „Pasaka apie septyngalvį baltą vajugą ir slibiną“ 
[A6aes H3C 69]. Septyngalviai vajugai ne kartą minimi ir V. Abaje- 
vo su kolegomis parengtame rusiškajame „Nartų“ epo vertime [žr. 
HO 27, 47), kuriame vienas padavimas tiesiog pavadintas neverčiant — 
„Audsaronas“, pažodžiui „Septyngalvis“ [žr. HO 49, 395]. Panašiai 
osetinų vajugą atitinkantys [dėl to žr. MHM II 200; ME II 75] abcha- 
zų „Nartų“ epo Adau ir Agulšapas —- vienas yra jau minėtas 
tri-, septyn-, devyngalvis (ir t.t.) milžinas, visuomet palydimas viesu- 
lo [MHM I 44], o kitas - tiesiog slibinas, užtvenkiantis vandenis ir 
grobiantis mergeles [MHM I 36], kaip ir minėti vajugo atitikmenys 
adygų epe: vienas - daugiagalvis milžinas Inyžas, o kitas - tiesiog sli- 
binas Bliago [ĮMHM I 176]. 

Prisiminus, jog senovės graikų „Žemėje ir jūroje šėlstantis vėjas ir 
jo gūsiai — tai siautėjantis Tifonas“, čia galima pridurti, jog Tifonas 
„turi šimtą gyvatės galvų su iš burnos kyšančiais liežuviais“ [Vernant 
34]. Tiksliau, tai „chtoninis miksantropiškas padaras su šimtu gyvačių 
galvų, žmogaus liemeniu, o vietoj kojų turintis žiedais susirangiusias 
gyvates“ [AMŽ, 279]. Pasak Hesiodo („Teogonija“ 823-826): „Buvo 
stiprios jo rankos, tinkamos darbui sunkiausiam, / Bei nepailstančios 
kojos šio dievo galingo. Išaugę / Jam iš pečių net šimtas galvų siau- 
bingo drakono / Laižės liežuviais tamsiais“ [Hesiodas 65]. Žodžiu, 
toks pusiau slibinas, pusiau daugiagalvis milžinas - kaip vajugas. Jau 
senovės Egipte „vakaris vėjas Huzayui turėjo gyvatės galvą ant spar- 
nuoto žmogaus kūno“ [Spence 180]. Kai kuriuose rusų tikėjimuose 
jų aitvaro atitikmuo (7emaujuu 3meu) turi Žmogaus kūną, tačiau su 
keletu galvų [JIeskuenckaa 443]. Panašiai vienoje lenkų pasakoje Vie- 
sulas „turėjo milžino kūną su slibino galva, jodinėjo savo ugniniu 
sparnuotu žirgu ir savo audringu kvėpavimu drebino net savo paties 
rūmus“ [Adanacees II 170]. A. Afanasjevas pateikia ir daugiau vie- 
sulo-slibino-milžino tapatybės ar maišymo slavuose pavyzdžių [žr. 
Adanacses II 312, 313, 329], kurių vardinti čia nėra reikalo. O štai 
latvių neretai devyngalvis yra velnias [Straubergs 507], kurio, kaip 
nesyk jau sakyta, „visa esybė yra vėjas“. 

Pagaliau ir lietuvių tautosakoje vėjas įsivaizduojamas ne tik kaip 
paprasčiausias slibinas, bet ir kaip daugiagalvis „žmogus“. Antai 

pasakoje iš S. Daukanto rinkinių, pavadintoje „Karalius turėjęs tris 
dukteris“, sakoma: Kitą kartą karalius turėjęs tris dukteris, kurias ap- 
skaitęs rašte, jog tuose ir tuose metuose bus anos pagautos nuo vėjo. 
Tėvas paslepia savo dukteris „sklepe“, bet paskui vis dėlto išleidžia 
pasivaikščioti į sodą: Lig anos išėjo į sodną, tujaus vėjas pagavo. 
Pasakos herojus, vardu Žirnis, išeina jų ieškoti ir atranda visas tris 
požemio karalystėje: Reikia aniems leistis į tą skylę. Šiuodu [Žirnio 
pagalbininkai] nė katras neatsivožija. Reikia Žimiui leistis. Virvėmis 
įsileidęs, atradęs stancijas |užvažiuojamuosius namus]. Įėjęs į vieną, 
atradęs - viena pana, mažoji, galvas tris turinčiam žmogui 
beutinėjanti, o tas nejunta nieko. Liepęs šiai atsitraukti, o potam su 
savo lazda rėžęs į tas galvas - už vieno karto visas nukirtęs. Antrąją 
herojus atrado utinėjančią šešiagalvį, o trečiąją - devyngalvį, kuriuos 
abu irgi užmušė ir taip galiausiai visas tris karaliaus dukteris išvada- 
vo [DŽT II 24-28: Nr. 476]. Rinkinio rengėjų pažymima, kad šios 
pasakos, priklausančios AT 301B tipui, „siužetas populiarus lietuvių 
ir daugelio tautų pasakojamojoje tautosakoje“ ir „kad seniausia ver- 
sija — graikų I a. pr. m. e. autoriaus Konano pasakojimas apie bendra- 
keleivių paliktą piemenį: jis atsiduria požemio karalystėje ir iš ten iš- 
lekia ant paukščio“ [ten pat 377]?!. Nesiimsime spręsti apie pačių 
antropomorfiškų ar, tiksliau, miksantropiškų daugiagalvių vėjų vaiz- 
dinio kilmę, tik akivaizdu, kad jie ir šiuo atžvilgiu visai niekuo nesi- 
skiria nuo osetinų „Nartų“ epo daugiagalvių (skyrium - būtent tri- 
galvio, septyngalvio ir devyngalvio) vajugų. 


2.9. Išvados 


Aptiktas sąsajas tarp osetinų vajugo ir lietuvių „blogojo“ vėjo da- 
bar galima sutraukti: 

1) osetinų vajugas saugo mirusiųjų pasaulio vartus; - lietuvių „blo- 
gasis“ Vėjas stovi prie rojaus vartų ir nupučia nusidėjėlių „dūšias“, 
apskritai yra itin glaudžiai susijęs su mirtimi bei vėlėmis; 

* Kitąsyk iš šio pasaulio karaliaus dukteris pagrobęs viesulas (vėjas) požemiuose prilygsta 


ponui su dviem galvom - o tai buvo smakas [BLP II 440, 442: Nr. XIV.10]. Apie šio tipo 
pasakas dar žr. paaiškinimą BLPĮ I 412: Nr. 134. 

2) vajugas veikia kaip suasmenintas demonas, osetinų „velnias“, 
akivaizdžiai nebeatskleidžiantis savo vėjiškos prigimties; - lietuvių 
„blogasis“ vėjas, vėjo sūkurys, viesulas tautosakoje įkūnijamas, o ne- 
retai tiesiog tapatinamas su velniu ir esmiškai telaikomas velnio, ši- 
to lietuviškojo demono par excellence, būdinga apraiška; 

3) „Nartų“ epo milžinus vajugus galima įveikti tik (plieno) kardu, 
ir pagrindinis jų priešas, didvyris Batrazas, gimęs iš peiliu prapjautos 
voties, pats yra plieninis personifikuotas žaibas, tarsi „perkūno pei- 
lis“, juoba tiesiogiai susijęs su viesulu; - lietuvių (ir ne tik jų) „blogą- 
jį“ vėją, vėjo sūkurį ar viesulą irgi galima sužeisti (visų pirma) peiliu, 
o peilis bei kardas savo ruožtu yra Perkūno ginklas; 

4) vienas iš mėgiamiausių vajugų užsiėmimų yra lankytis nartų 
jaunimo šokiuose, kartais vestuvėse, ir grobti mergeles, be to, įveikti 
vajugą galima, pavyzdžiui, jį patį mirtinai nušokdinant; — lietuvių 
(ir ne tik jų) viesulas tiesiog yra „velnių veselė“, kurioje tie kartais 
šokdina pasikorusias merginas (taigi šitaip „velnių pagrobtas“ iš 
gyvųjų pasaulio - archajiškų šamaniškų sąsajų turintis vaizdinys); 
vėjas, kaip ir velnias, yra nedviprasmiškai susijęs su šokiais; O vėjo 
sūkurį mažne tiesiog atstoja šokio sūkurys (vėlgi „šamaniškas“ vaiz- 
dinys); 

5) osetinų milžinai vajugai neretai yra vienaakiai; - vienaakiai yra 
lietuvių velnias, milžinas, tiesiog Viesulas, vėją saugo statinėje, užki- 
šęs vole jos vienintelę „akį“, aklas senis, o visiškai rami vieta uraga- 
no (t.y. ypač smarkaus viesulo) vidury vadinama jo „akimi“; 

6) vajugas yra milžinas; - lietuvių vėjas, viesulas irgi; 

7) vajugas yra susijęs su geležimi, ir V. Ivanovas šiuo atžvilgiu 
lygina jį su slavų karnavalinėse dainose minima geležiniais lankais 
apkaustyta vienaake galva, kuri savo ruožtu primena „Nartų“ epo 
motyvą apie kalvį Kurdalagoną, geležiniais lankais apkausčiusį su- 
knežintą kiaušą; - Lietuvoje geležiniais lankais apkaustyta galva at- 
virai vaizduojamas būtent suasmenintas Vėjas, vienas iš dviejų vėjų 
brolių („baisus ponas“, turintis galią atimti gyvybę); 

8) vajugas, kaip daugiagalvis demonas, turi aiškių slibino požy- 
mių; - lietuvių, kaip ir kai kurių kitų tautų, tautosakos vėjas ar vie- 
sulas irgi neretai yra sukeliamas slibino, o kartais slibinas tiesiog 

įkūnija patį viesulą; pagaliau pasitaiko Lietuvoje ir daugiagalvių 
antropomorfiškų vėjo demonų, tuo visiškai sutampančių su oseti- 
nų vajugais. 


Žinoma, vėjas, vėjo sūkurys ar viesulas ir, antra vertus, vėlės, vel- 
nias, milžinas, slibinas — tai savarankiškos mitinės būtybės. Vis dėlto 
jų požymiai akivaizdžiai sudaro gerokai susikertančias aibes, taip sa- 
kant, ir toje sankirtoje iš pirminio iranėnų „blogojo“ vėjo ar vėjo 
demono laisvai galėjo išsirutulioti osetinų mirusiųjų pasaulio varti- 
ninko, pikto milžino vajugo paveikslas. Todėl, bent jau sprendžiant 
iš pasitelktos medžiagos, jo palyginimas su lietuvių vėjo demonu, ar 
„bloguoju“ vėju, išties neatrodo be pagrindo. 


3. „Vėjo vėliava“: Vėjopatis ir jo sąsajos 
su tautosaka bei lietuviškais vėjarodžiais 


3.1. Vėjopatis 


Vėjopatį yra paminėjęs 1631 ar 1635 m. Klaipėdoje gimęs (mirė 
1704 ar 1707 m. Pamarėje, vad. Pomeranijoje) vokiečių kilmės, bet 
ir lietuviškai kalbėjęs pastorius istorikas Matas Pretorijus (lotyniš- 
kai Matthaeus Praetorius, vokiškai Matthūus Prūtorius). Štai ką jis šiuo 
klausimu rašo: 

Mir fūlt ein, was ich einsmahls bey einem Fischer in dem Dorf Kar- 
kel gesehen. Derselbe hat anstatt der Fahnen auf dem Mast seines Boo- 
tes eine statuam beim Ruder aufgerichtet. Er hatte nemblich von Bor- 
ken gemacht ein Bild eines Menschen, daf am Kopf zween Gesichter; 
eins vomen, eins hinten waren, an beyden aber war das Maul aufges- 
perret; an den Schulter waren zween ziemlich grofe Flūgel, daneben er 
seine Hūnde ausgestrecket, die rechte auswūrts, die linke erdwūrts; in 
der linken hielt er einen Fisch, in der rechten ein Fūsschen. Auf dem 
Haupt war ein Hahn gemacht. Das Bild nente er Wejopattis (Herr des 
Windes). Ich muthmafe, dass vordem die alien Preussen dem Perdoy- 
tus eine solche statuam mėgen gesetzet haben. Denselben Fischer hielt 
der weiland Pfarrer daselbst N. Isingius vor einen recht alten Preussis- 
chen Heyden, und den er nicht vermėūgen kėonte, dass er zur Kirchen 
ginge. Wenn dieser Fischer den Wejopatys ansahe, hub er seine beyde 
Hūnde auf, insonderheit wenn es ungestūm Wetter war. Denselben soll 
er auch Wejpons, auch Ofters Wejdiews (Windgott) genennet haben. 
Sonsten wurde der Kerl damahlen vor den reichsten Fischer gehalten... 
(Unbei eine Federzeichnung dieses Bild darstellend) [Pratorius 27-28]. 

Vertimas: „Man ateina į galvą, ką sykį mačiau pas vieną Žveją 
Karklės kaime. Tasai irkluodamas ant savo laivo stiebo vietoj vėlia- 
vos iškeldavo statuam [lot. “statulą']. Būtent, jis turėjo iš žievės pa- 
darytą atvaizdą Žmogaus, kurio galvoje buvo du veidai, vienas prie- 
kyje, kitas užpakaly, abu plačiai prasižioję; ant pečių buvo du geroko 
didumo sparnai, o rankos buvo ištiestos, dešinė į šalį, kairė žemyn; 

kairėje jis laikė žuvį, dešinėje statinaitę. Ant galvos buvo pritaisytas 
gaidys. Šį atvaizdą jis vadino Wejopattis (vėjo viešpatis). Spėju, kad 
senieji prūsai tokią pačią statuam galėjo statyti Perdoytui. Pastorius 
N. Isingius tąjį žŽveją čia pat andai buvo sulaikęs pas tikrą seną prūsiš- 
ką alką ir niekaip negalėjo jo paveikti, kad eitų į bažnyčią. Į šitą We- 
jopatys pažvelgęs, ypač smarkiai vėtrai esant, tasai Žvejas iškeldavo 
abi rankas. Dar jį Wejpons, taip pat neretai Wejdiews (vėjo dievas) 
esą vadindavęs. Be to, tasai vaikinas tuomet buvo laikomas turtingiausiu 
žveju... (Čia tas atvaizdas plunksna ir nupieštas)“ (pav. 1)?*. 


3.1.1. Gaidys 


Kai ką šįsyk paliksime visai nuošaly (pavyzdžiui, Perdoytą ), bet į kai 
ką čia būtinai reikia atkreipti dėmesį. Vienas iš tokių įsidėmėtinų da- 
lykų yra gaidys, pritaisytas ant Vėjopačio „statulos“ galvos. Nepamirš- 
kime mitologinės sakmės „Vėjas ir jo vaikai“, kurioje, gedėdamas sa- 
vo žuvusių sūnų, supyko vėjas ir nuėjęs įsilindo į drevę. Ištisus metus 
nebuvo jokio vėjo; tai ir derliaus nebuvo. Po trjų metų dievas siuntė viso- 
kius gyvulius ir paukščius, kad prašnekintų vėją, bet nieko nepadėjo - tyli 
Jis sau, ir gana. Galop nuėjo prie drevės gaidys ir ėmė giedoti. Vėjas ken- 
tėjo, kentėjo, bet galiausiai sušuko: „Štiš, ko tu čia rėkauji man į ausį!“ 
Tąsyk Dievas pasakė vėjui: „Eik ir vėl pūsk, o tavo vaikai, artėjant pa- 
saulio pabaigai, bus prikelti“. Tai išgirdęs, vėjas išlindo iš drevės ir vėl 
pradėjo pūsti [SV 9-10]. Taigi būtent gaidys, siųstas paties Dievo, iš 
gedulo prikelia sūnus praradusį Vėją tėvą. Šia prasme gaidys yra savo- 
tiškas „vėjo prisikėlimo“ pranašas bei žymi lemiamą dingstį jam vėl 
pūsti ir taip palaikyti pasaulyje gyvybę. Be to, gaidys skelbia rytą, auš- 
rą, nušvitimą (apie tai netrukus dar bus kalbama), taigi gali būti sie- 
jamas su kitos minėtos lietuvių sakmės geruoju vėju Auštra, t. y. aušt- 
riniu, rytų vėju, vedančiu mirusiųjų „dūšias“ į rojų. Abiem atvejais 


*2 Cituojamo šaltinio tekstas atspausdintas gotiškais rašmenimis, o vertime kursyvu išskirti 
žodžiai - paprastais lotyniškais. W. Mannhardto baltų mitologijos šaltinių rinkinyje šis M. Pre- 
torijaus tekstas keletu smulkmenų skiriasi, kurios betgi apie Vėjopatį nesuteikia jokios papil- 
domos informacijos, užtat nebeturi nuorodos į piešinį [Mannhardt 542]. 

Duomenų apie Matą Pretorijų žr. BRMŠ III 100—106; Lebedys 513; Lukšaitė 9-83; Man- 
nhardt 514-524. Dėl vietovardžio Karkel tapatinimo su Karkle, rusų pavadinta Moeicosxa, žr. 
[Balsys ML 166]. P. Dundulienė kaimą vadina Karkeliais (Dundulienė SL 130). 

gaidys yra nedviprasmiškai geras ženklas, tad, reikia manyti, bū- 
tent „gerojo“ vėjo požymis. 

Čia galima prisiminti ir minėtą rusų paprotį „kvosti viesulą“ apie 
ateinančią žiemą. Kaip matėme, „tam jie iš anksto pasirūpina peiliu 
ir gaidžiu. Tada, išėję į kryžkelę, laukia viesulo. Vos tik tas pasirodo, 
drąsiausias smeigia į patį viesulą peiliu, tuo pat metu už galvos laiky- 
damas gaidį. Po to viesulas kvočiamas“ [3C 61]. Viena vertus, gai- 
dys čia irgi aiškiai susijęs su vėju; kita vertus, jo dalyvavimas kvo- 
čiant viesulą, „blogąjį“ vėją, gali reikšti gaidį irgi esant visų Vėjų 
valdovo, „gerojo“ vėjo ženklu. 

Kalbant apie gaidžio ryšį su viesulu, gal prisimintinas ir lietuviš- 
kas viesulo pavadinimas vištalakis (žr. aukščiau), nors jį, kaip 
matėme, galima aiškinti ir kitaip, būtent kaip aklumo požymį. 


3.1.2. Du veidai 


Toliau iškart ateina eilė aptarti ir du Vėjopačio veidus. Ne vieno- 
je sakmėje jau matėme, kad vėjų lietuvių tradicijoje būta dviejų: Se- 
novėje buvę du broliu vėju. Iki šiai dienai jiedu dar gyvi, bet tik vienas 
Jau pučia. Kad pučia iš rytų, tai nepučia iš vakarų arba iš kitos pusės 
[BLP I 277: Nr. XI.3; žr. aukščiau]. Kitoje sakmėje, kaip matėme, 
vienas vėjas žmogų nupūtė nuo tilto, o kitas, pirmojo brolis, atvyko 
už jį bylinėtis į teismą. Pagaliau sakmėje apie vėjus prie rojaus vartų 
visiškai atvirai vienas yra gerasis Auštra, o kitas - baisiausis didžgal- 
vis, storlūpis Vėjas, kurs vienu pūstelėjimu atgal nupučia tuos, kuriems 
nedaleista rojun patektie“?*. Regis, jog du Vėjopačio veidai kaip tik 


* Dėl būdingai „storlūpio“ Vėjo vaizdinio lietuvių tradicijoje plg. būdvardį vėtra lūpis 
*kas storomis lūpomis' [LKŽ XIX 10]. Čia storos lūpos eina būdingu personifikuotos Vėt- 
ros, irgi „blogojo Vėjo“, požymiu. Kita vertus, „storlūpiu“ vadinamas ir apskritai Vėjas, kaip 
antai pradžioje jau minėtoje sakmėje „Saulė, Vėjas ir Žiema“, kur jis pasirodo kaip „geras“ — 
apsaugo žmogų ir nuo karčio, ir nuo šalčio [žr. Balys IV 201: Nr. 215; BLP II 384: Nr. XII.5; 
LauD 280—281; LT IV 582: Nr. 606; SV 18]. Lietuvių Vėjo storas lūpas tebeliudija ir baltarusių 
tradicija, kurioje „pats ryškiausias, netgi išskirtinis mitinio vėjo požymis — jo didelės lūpos 
(eycnot), iš to atsirado net atskiras demonimas - Aynamo: "lūpotas(is)': A cėnna Ayn amo 
03bMe Obi 036ME; Y BeMpo! AYNb, AK KayGaco: mojcmua "Šiandien lūpotasis pučia ir pučia; 
vėjo lūpos storos kaip dešros"“ [BM 80]. Blr. nynamos — tai, žinoma, lietuvių /ūpotas “su storo- 
mis lūpomis" [LKŽ VII 701], kaip kad nyne: - lūpos, nes slavai tokio žodžio lūpoms pavadin- 
ti neturi (pacituotame sakinyje apskritai kas antras žodis - lituanizmas, taip 035me = dumia 

žymi du priešingos krypties bei priešingos reikšmės vėjus, vieną ge- 
rąjį, kitą blogąjį (iš kurių tik vienas jau pučia, taip galbūt siekiant 
numalšinti „blogąjį“). Dviveidžio Vėjopačio ir dviejų brolių vėjų 
santykis atitinka, pavyzdžiui, dievo hermafrodito ir dievų dvynių 
glaudų santykį kuo įvairiausiose pasaulio religijose. Geruoju, savo 
ruožtu, matyt, reikia laikyti tą Vėjopačio veidą, kuris Žiūri viena 
kryptimi su gaidžiu, pritaisytu jam ant galvos. 


3.1.3. Statinaitė 


Trečias dalykas, į kurį būtinai reikia atkreipti dėmesį, yra stati- 
naitė, Vėjopačio laikoma dešinėje ištiestoje, ar iškeltoje, rankoje. 
Viena vertus, čia vėl ateina galvon jau nesyk minėta trumputė sak- 
mė, pavadinta „Vėjas statinėje“: Vėjas yra įkištas statinėje, o ši vole 
užkišta. Šitą statinę saugo aklas senis. Kai jis grabaliodamas atkiša vo- 
lę, vėjas ištrūksta ir tada pučia kaip pasiutęs. Kiekvieną kartą tol pučia, 


*pučia', o gen. sg. eempo, galimas daiktas, = vėtros). Taigi turime pagrindo rekonstruoti Vėjo 
epitetą /ūpotas 'storlūpis? ar net, kaip baltarusių, atskirą teonimą (demonimą) *Lūpotas(is). 

Taip pat plg. „plačiai prasižiojusius“ abu Vėjopačio veidus, originale an beyden aber war 
das Maul aufgesperret, kur Maul pažodžiui reiškia *'burna, žiotys, nasrai', tuo tarpu 'burna, 
žiotys, nasrai" ir 'lūpos* savaime yra gana artimos sąvokos, plg. jų kodavimą vienu ir tuo pačiu 
žodžiu ide. *23us14, atsispindinčiu tokiuose kaip prūsų (acc.sg.) dustin, vokiečių verstame bū- 
tent “Mau!", austo *'Mund", rusų ycmd, baltarusių gfcnoi, lenkų usta "lūpos, burna", sen. indų 
osthas- "lūpa" (dviskaitoje ėsthau lūpos"), Avestos iranėnų aošta- "lūpa", taip pat (kito balsių 
kaitos laipsnio) sen. indų (N. sg.) ds *burna', lotynų ės “burna, žiotys? bei kt. [Mažiulis I 124— 
125; Pokorny 784—785; taip pat žr. Mayrhofer I 84, 133; Dacmcp IV 172; Uepuasix II 293 ir kt.]. 

Įdomus šiuo atžvilgiu yra nelabai aiškios kilmės [žr. Fraenkel 1107] lietuvių (žemaičių) 
žodis uostai *'ūsai'. Jeigu jį vis dėlto pavyktų susieti su aukščiau minėtaisiais (reikšmės at- 
žvilgiu plg. posakius per uostus pūsti “miegoti', kai pučiama, šiaip ar taip, per burną, pro 
lūpas; pienai nenudžiūvo nuo uostų [LKŽ XVII 496] šalia plačiau žinomo pienas ant 
lūpų nenudžiūvo [LKŽ VII 696] ir pan.), tai šiame kontekste verta būtų atsižvelgti ir į pabrė- 
žiamus sakmėse Vėjo ūsus. Pavyzdžiui: Eina kur tai žmogelis savais reikalais. Beeidamas pa- 
matė po krūmu dideliais ūsais gulintį žmogų ir tarė jam: „Ko taip raivais? Mesk tingi- 
nį ir kelkis! Matai, kad laikas brangus“. - „Aš esu Vėjas, duok man ramybę ir eik tolyn nuo 
čia“. Kai žmogus nesiliovė žadinęs, tada tas Vėjas, pakėlęs ranka vieną ūsą, papūtė 
truputį per lūpas ir, vėl ramiai atsiguldamas, rūsčiai pridūrė: „Eik tik tolyn, išnyk iš 
mano akių!“ Žmogelis, daugiau nieko nebesakęs, nuėjo toliau. [Balys IV 201: Nr. 216; LauD 
282-283; SV 11]. O štai kitoje sakmėje randame tokį tiesų apibūdinimą: Vėjas pats nedide- 
lis, bet labai dideli ilgi, žili ūsai. Nes vėjas pučia per ūsus [LauD 281; SV 10]. Šiaip ar 
taip, ūsai, arba uostai, vyrams auga ant lūpos ir, jeigu nepakerpami, užželia visą burną, taip kad 
pūsti tikrai tenka pro juos. 


118 


kol aklas senis ieško volės. Kai suranda volę, užkiša statinę - ir vėjas 
prapuola. Taigi vėjas pučia iš statinės, ir, kaip jau buvo pažymėta, 
statinė čia yra tiesiog vėjo šaltinis. Kita vertus, statinei iš esmės pri- 
lyginamas ir suasmenintas vėjas, kurio galva sukalta geležiniais lan- 
kais. Sakmėje „Broliai vėjai“, kaip matėme, antrasis vėjų brolis jau 
seniai sergąs galvos skaudėjimu. Jam sukalę galvą geležiniais lankais, 
ir dabar jis jau nepučia. O sakmėje „Į teismą paduotas vėjas“, kaip 
irgi jau matėme, /4 pačią valandą, kurią laiške buvo rašyta stoti vėjui į 
teismą, pakilo baisus viesulas, ir tuo sykiu žmonės pamatė, kaip pratė- 
giui atvažiavo ketvertu arklių baisus ponas su didele galva tarsi puodu, 
apkalstytu geležiniais lankais. Statinė tad išties yra vienas iš būdingų 
vėjo požymių ar net simbolių, todėl visiškai suprantama, kad ji atsi- 
dūrė ir „vėjo viešpaties“, „vėjo dievo“ Vėjopačio rankoje. Ši ir kitos 
minėtos M. Pretorijaus aprašyto atvaizdo sąsajos su tautosaka kartu 
yra rimtas jo autentiškumo patvirtinimas. 

Tai, kad statinė pavaizduota iškeltoje dešinėje Vėjopačio 
rankoje, leidžia spėti, jog šiuo atveju ji žymi „gerojo“ vėjo šaltinį. 
Kadangi iškelta ir nuleista rankos, nori nenori, išreiškia binarinę 
opoziciją „aukštai : žemai“ = „dangus : žemė“ = „šviesa : tamsa“ 
ir t.t., tai iškeltoji ranka, galima tarti, žymi dangišką, „šviesos“ vėją 
(auštrinį, Auštrą?). Savo ruožtu gerai yra žinoma kuo įvairiausiose 
pasaulio tradicijose dešinės ir kairės vertybinė priešprieša [žr. kad 
ir MHM II 43-44]: čia užteks paminėti tokius žodžius kaip lietuvių 
tiesa ir, kita vertus, tiesė “dešinioji ranka" ar “dešinioji pusė", tiesioji 
"dešinioji pusė, dešinysis šonas", tiesys "dešinėje pusėje esantis, de- 
šinys' [LKŽ XVI 188, 195, 196]; latvių /abs geras", bet ir 'dešinys" 
[Frenkelis 98); rusų npdaci4 “dešinys' bei “teisus, teisingas', anglų 
right “teisus, teisingas" bei 'dešinys"', vokiečių recht 'dešinys' bei “tin- 
kamas, teisingas, tikras' ir pan. Įdomu, jog lietuvių žodis dešinys, 
pagal priimtą pasaulio šalių išdėstymą (šiaurė - viršuje, arba prie- 
kyje), apibrėžiamas kaip “priklausantis tai pusei, kuri yra į rytus, 
esant atsisukus į šiaurę? [LKŽ II 439]. Šiaip ar taip, dešinė Vėjopa- 
čio ranka sutampa su ta kryptimi, kuria žiūri ant galvos pritaisytas 
„aušros pranašas“ gaidys ir, reikia manyti, „gerasis“ veidas. 

3.14. Žuvis (marių vėjas Bangpūtys) 


Nuleistoje kairėje rankoje Vėjopatis, kaip sakyta, laiko žuvį. Su 
vandeniu bei jo gyventojomis žuvimis vėjo ryšys irgi pakankamai glau- 
dus. Pirmiausia, tai M. Pretorijus savo aprašytą vėjo dievo atvaizdą 
matė būtent ant žvejo laivo stiebo, o žvejyba nuo vėjo priklauso tie- 
siogiai ir griežtai. Žvejys tura gerai žinoti visus vėjus (Klaipėda), nes ir 
Žiuvė vėjo klauso kaip arklys votego ar tiesiog Žuvis vėjo klauso 
(Priekulė, Klaipėdos r.) [LKŽ XVIII 574, 575, XX 1011]**. Plg. dar- 
gi tokius (Belone rūšies) žuvų pavadinimus kaip vėjo žuvis, vėjažuvė, 
vėjažuvis, vėžuvis, lat. vėjzivs, vėjzive, vok. Windfisch ir pan. [LKŽ 
XVIII 587, 588, XIX 70; Urbutis, 146]. Vienoje (jau minėtoje) rusų 
mįslėje vėjas tiesiog užmenamas per žuvį - lydeką: H/yka xe0cmom 
Maxnyna, nec noznyna „Lydeka uodega mostelėjo, mišką nulenkė“ 
[3aranku 24: Nr. 244]. Nepaprastai įdomu, jog „lenkų Pamary virš 
Kalėdų eglutės prie lubų kabina jūros gaidį'. Žvejų teigimu, ši 
žuvis rodo vėjo kryptį netgi pakabinta ne atvirame ore, o namuo- 
se“ [Typa 757]. Juoba kad tai kitados prūsų gyventos žemės. Šiaip ar 
taip, ir latviuose kartais viesulis kircina zvejniekus „viesulas kirkina 
žvejus“ [Straubergs 540] arba žada gausų laimikį, plg. latvių Žvejų 
dainą (LTdz 13105): Jūrinieki priecūjas, / Šorit pūta labs vėjinš; / Nu 
varėsi jūrū braukt, / Zives krauti kaudzitė „Jūrininkai džiaugėsi, / 
Šįryt pūtė geras vėjas; / Tai galėsi[m] jūron plaukt, / Žuvį kraut į 
krūvą“ [cit. iš Balsys ML 173). O Rusijoje „Archangelsko gub. mo- 
terys vakare išeidavo pajūrin melsti vėjo, kad tas padėtų jūron iš- 
plaukusiems artimiesiems“ [CJ] I 358]. Žūklė iš laivo, juoba jūroje, 
yra, ko gero, labiausiai nuo vėjo priklausomas verslas, nepalygina- 
mai labiau už tūlo malūniniko (kuriam duoną šiaip jau irgi mala vė- 
jas, tačiau bent jau tiesiogiai negrasina mirtimi), todėl visiškai su- 
prantama ir pati Vėjopačio paliudijimo vieta. Prisiminkime ir 
T. Narbutą, kurio minėtoje sakmėje apie tvaną dievas Pramžimas 


*“ Rusijoje jūreiviai tikėjo, jog „kaukiant vėjui, tatai kaukia ir verkia skenduolių vėlės, 
ramiu oru tūnančios jūros dugne“ [Ilore6na 386). Kadangi žuvys, bent jau lietuvių tautosa- 
koje (apie tai laukia atskira kalba), irgi kaukia ir paprastai yra prilyginamos mirusiųjų (sken- 
duolių) vėlėms, tai tarp Žuvų ir vėjo galima įžvelgti ne tik fizinį, išorinį, buitinį, bet ir glaudų 
simbolinį, mitinį ryšį. 

žemėn „pasiuntė dvi didžiausias, piktas ir tarp savęs nesutariančias 
galybes - Vandenį (Wandę) ir Vėją (Weją)“ [Narbutas 89-90]. 
Glaudų vėjo ryšį su vandeniu liudija ir minėta indų Varunos dovana 
Vajaus sūnui Hanumanui, tarusio: „Mano vandenys niekuomet te- 
nebus prieš jį“ (žr. sk. 2.1). Čia galima prisiminti ir antikinį vėjų die- 
vą Eolą, į kurį Junona „Eneidoje“ (I.65—66) kreipiasi štai kaip: „Mie- 
las Eolai! Dievų ir Žmonių visų tėvas tau leido / Tildyti marių bangas, 
ir padedant vėjams, jas kelti“ [Vergilijus 7]. Toliau (1.133-139) betgi 
Eolo valdžią marių bangoms ginčija Neptūnas: „Suįžūlėjot visai! Be 
mano leidimo jau, vėjai, / Drįstate dangų maišyt su žeme ir pragarą 
kelti! / Aš jus, palaukit!.. Tik reikia bangas pirmiau nuraminti. / Kit- 
kart ne tokia bausme atpirksite savo kaltybę. / Bėkit abu greičiau, 
pasakykit savo karaliui [Eolui|: / Man, o ne jam vandenų viešpatiją ir 
tridantį šitą / Davė likimas“ [Vergilijus 9]. Čia bangas jūroje kelian- 
tys vėjai, be to, yra atvirai neigiami, „blogi““?. Nepamirškime ir jūro- 
je šėlstančio, siautėjančio bei laivus skandinančio pabaisos Tifono 
(žr. aukščiau). Nepamirškime ir vediškųjų Marutų, kurie „Rigvedo- 
je“ (I.168.2) yra „kaip tūkstančiai bangų vandenyse“ [PurBena I-IV 
211], juoba jų vardą suprantant kaip „nuo marių pučiantys“ ar tiesiog 
„marių vėjai (vėtros)“ (*mar- £ *val-/*ut-), taip pat rusų „Sakmės apie 
Igorio pulką“, kur sakoma: Ce eėmpu, Cmpu6ooxcu enyyu, abiom CV 
Mopa cmpžnamu „Šie vėjai, Stribogo vaikaičiai, pučia nuo jūros strė- 
lėmis“ [Tonopos IIA: A-D 193]. Su bangomis vėjas, vos paminėtas, 
susiejamas senovės islandų vadinamojoje „Vyresniojoje Edoje“ ir, 
be to, kosmogoniniame (etiologiniame) kontekste, Odinui klausinė- 
jant „išminčių Vafdrudnirą“ apie pasaulio ir įvairių jo dalių kilmę 
(Vafėrūčnismal 36): Hvačan vindr um kgmr, sva at ferr vūg yfir „Iš kur 
gi vėjas atlekia ant bangų“ [cit. iš Tonopos CHAT 13, 15]. Kartu su 


* R. Graveso įsitikinimu, „vėjai, kurių viešpats buvo Eolas, - tai mirusiųjų dvasios“ 
[P. [peuec. Mnėbni ĮĮpesneū Tpeunu. Mockaa: Ilporpecc-Tpannuna, 1999, t. II, p. 388). Jo 
nuomone, apskritai „vėjai pradžioj priklausė Hcrai, o dievai vyrai valdžios jiems neturėjo. 
Taip Diodoro Eolas tik pamoko saliečius, kaip naudotis burėmis, ir pagal ugnies ženklus 
pranašauja, kokie pūs vėjai. Vėjų, laikytų mirusiųjų sielomis, valdymas buvo mirties 
deivės privilegija, kurios jos atstovai kuo mažiausiai norėjo atsisakyti. Anglijos, Škotijos ir 
Bretanės burtininkės net XVI ir XVII a. teigė galinčios valdyti vėjus ir parduoti juos jūrei- 
viams“ [ten pat, t. I, p. 188]. 

jūros bangomis minima ir latvių Vėja mūte, Vėjo motė: Gulbi, gulbi, 
glabū bėrnus, / Dižūdena plūdi nūk: / Jūra nūca bangodama, / Vėja 
mate svilpodama! (52121) „Gulbe, gulbe, saugok vaikus, / Didis po- 
tvynis ateina: / Jūra eina banguodama, / Vėjo motė švilpaudama“ 
[TDK 54] (ypač turint galvoje sk. 2.1 aptartą tikėtiną jos variantą 
*Vėja pati ar *Vėjš pats, taigi „Vėjopatis“ ). 

Lietuvoje gi bangas pučia su Vėjopačiu neretai tapatinamas (žr. 
toliau), to paties M. Pretorijaus pirmąsyk paminėtas audros dievas 
Bangputis, ar Bangputys: Bangputtys ist ein Gott des Sturms [BRMŠ 
III 148 (261); Mannhardt 545; Pratorius 32]. Nors štai tolėliau to pa- 
ties Pretorijaus sakoma, jog „Bangpučio vardu“ (unter dem Nahmen 
Bangputtis) garbinamas vanduo [BRMŠ III 149 (262); Mannhardt 546; 
Pratorius 33]*. XVIII a. Bangputį paminėjo ir Neptūnui prilygino 
Jokūbas Brodovskis (Neptunus Bangputtis Gott des Meeres) ir Pily- 
pas Ruigys (Bang-puttys der Seegott Neptunus) [ĮMannhardt 612]?7. Dar 
galima pridurti dainą „Du žveju“ iš L. Rėzos „Lietuvių liaudies dainų“ 
rinkinio (Nr. 32), kurios penktas-septintas posmai byloja: 


O ir supyko 
Bangū Diewatis — 
Pakilo šiaurys Wėjatis. 


Ai drauge, drauge, 
Tavorščiau mano, 
Mesk aukso inkarėlį! 


Tegul terita 

Bangputtys valtį 

Ant aukso inkarėlio! 
[Rėza 112, 113]. 


* Darsyk Pretorijaus paminėtą Bangputtis žr. atitinkamai BRMŠ III 142 (bei 256); Prato- 
rius 26; Mannhardt 541. 

" Bangpūčio paminėjimus šaltiniuose pateikia V. Toporovas (ir Bangpūtį, beje, tapatina su 
Perkūnu) [Tonopos IMA:A-D 192]. Žr. [Būgienė 21; LKŽ I 646]. Pastaruoju metu Bangpūtį 
yra apžvelgęs R. Balsys 2003 m. išleistoje savo mokslinėje monografijoje „Mažosios Lietu- 
vos Žvejų dainos“ [Balsys ML 165-169]. Kadangi šis mano darbas, paėmus į rankas R. Bal- 
sio knygą, iš esmės irgi jau buvo baigtas, tai belieka pasidžiaugti tokiu sutapimu, taip pat 
galimybe nepriklausomai pasitikrinti ir atsižvelgti į kai kurias autoriaus šiuo klausimu išsa- 
kytas mintis, kurios toliau bus pažymėtos atskiromis nuorodomis. 

Ta pati daina be pavadinimo pateko ir tarp V. Kalvaičio „Prūsijos 
lietuvių dainų“ (Nr. 78), tik čia rašoma atitinkamai Bangų Dievaitis, 
šiaurvėjaitis ir Bangputys [Kalvaitis 37]. Tą pačią dainą dar, pavyzdžiui, 
apie 1914 metus Klaipėdos krašte užrašė ūkininkas tautosakos rinkė- 
jas Jurgis Gožė, tik čia, šalia Bangų dievaičio ir šiaurės vėjo, pavartota 
lytis Bangpūtis [KLT 15: Nr. 1]. L. Rėza manė, jog Bangputys esąs „Ban- 
gų putotojas“, o jo vardas susijęs ne tiesiog su veiksmažodiu pūsti, bet 
„sudarytas iš banga ir puta“ [Rėza 321-322). Panašiai manė G. Oster- 
meyeris: „Bangputtys, vėjų dievas, antikos Eolas, iš Banga ir Putta, o ši 
iš pūsti“ [Ostermejeris 54) (kaip matome, Bangputys čia tiesiog tapa- 
tinamas su graikų Eolu). Sekdamas Rėza bei tą pačią dainą pavyzdžiu 
imdamas T. Narbutas irgi rašė: „Pajūrio gyventojai šį dievaitį dar vadi- 
no Bangpučiu (Bangputis), mat manė, kad jis, iš lėto sūpuodamas jū- 
ros vandenis, krante suplakdavęs putą“ [Narbutas 177]. Kaip matyti, 
Bangputis čia jau nė nebe audros dievas, o vos vėjelis, kuris tik „iš lėto 
sūpuoja jūros vandenis“. Jono Balvočiaus-Geručio (1842-1945) raš- 
tuose vartotas ir bendrinis daiktavardis bangpūtys tiesiog reikšme 'jū- 
ros vėjas', pvz.: Kad vilnys šėlsta, tai ne aš, tai bangpūtys kaltas [LKŽ I 
646], kur šis vėlgi vis dėlto primena veikiau vėtrą, audros vėją, nuo 
kurio „vilnys šėlsta“, o ne „iš lėto sūpuoja“. Ir J. Balio nuomone „tas 
Bangpūtys greičiausiai bus banguojančios, audringos jūros dievai- 
tis“ [Balys II 15]. Vokiškai parašytame straipsnyje J. Balys Bangpūtį 
tiesiog išverčia Wellenblaser (Balys II 269). Ir V. Toporovas nedvejo- 
ja, kad pirmasis vardo dėmuo yra vienos šaknies su banga, o antra- 
sis - su pūsti, „vadinasi, Bangputtis reiškia “bangas pučiantis', “ban- 
gas vėju (pūtimu) genantis' ir t.t.“ [Tonopos IIA:A-D 193]; kitur 
V. Toporovas kartu su V. Ivanovu apibūdina jį kaip „į bangas pučian- 
tį“ [MHM I 162) ir savo ruožtu rusiškai išverčia Bonuodye |ABanos, 
Tonopos PMXXK 182]7*. Nedvejoja dėl to ir V. Mažiulis, kurio aiškini- 
mu, prūsų Bangputtis yra sudarytas iš šaknų *bang- ir *put- 'pūsti' ir 
prilygsta lietuvių žodžiui bangpūtys | Mažiulis I 133]. 

Kaip sakyta, Bangpūtį pirmasis paminėjo M. Pretorijus. Nors štai 
jau šimtu metų anksčiau J. Lasickis savo knygelėje „Apie žemaičių, 
kitų sarmatų bei netikrų krikščionių dievus“ sako, jog tam tikras 


* Beje, vėlgi tapatindami jį su Perkūnu. 

Audros deo, maris caeterarumgue aguarum cura incumbit „Audros 
dievas rūpinasi jūra ir kitais vandenimis“ [BRMŠ II 581, 593; La- 
sickis 19, 40], o atskirą lietuvišką knygelės leidimą parengęs J. Jur- 
ginis savo komentaruose priduria: „Ta pati dievybė vadinama Vėjo- 
patis, Vėjapatis. Vėjopatis, arba Bangpūtis, minimas Pretorijaus“ 
[Lasickis 71]. Taigi J. Lasickio Audros dievas ir M. Pretorijaus aud- 
ros dievas Bangpūtys bei vėjo dievas Vėjopatis čia laikomi viena ir 
ta pačia dievybe. Pastaruosius du tapatina ir V. Ivanovas su V. To- 
porovu Bangpūčiui ir Vėjopačiui skirtuose savo straipsniuose „Pa- 
saulio tautų mituose“: Bangpūtys esąs „galimas dalykas, tapatus 
Vėjopačiui“, o „Vėjopatis, matyt, identiškas Bangpūčiui“ ĮMHM I 
162, 227]. Taip pat G. Beresnevičius lietuvių religijai ir mitologijai 
skirtame „Mitologijos enciklopedijos“ skyriuje bei savo „Trumpa- 
me lietuvių ir prūsų religijos žodyne“: apie Bangpūtį čia sakoma, 
kad „galimas dalykas, kitas jo vardas yra Vėjopatis“, o apie Vėjo- 
patį, kad jis esąs „giminingas ar tapatus Bangpūčiui“ [ME II 274, 
299: Beresnevičius TLP 66, 190]. Tapatino juodu ir P. Dundulienė, 
kurios nuomone, „žvejai ypač bijodavo vėjo dievo Bangpūčio, arba 
Vėjopačio“, nes esą „Vėjopatis buvo laikomas piktu dievu, niekad 
nepakeičiančiu savo blogo nusistatymo prieš žvejus. Geri Žvejų ir to 
dievo santykiai neįmanomi“, todėl „jei kildavo vėjas, sakydavo, kad 
Vėjopatis, arba Bangpūtys, pasiuto“ [Dundulienė LE 86]. Vėliau au- 
torė jau nebėra taip vienašališkai neigiamai nusistačiusi Vėjopačio 
ir Bangpūčio atžvilgiu, nors juos tebelaiko vienu dievu: „Lietuviams 
žinomas jūros bei marių vėjo dievas, vadinamas Bangpūčiu, arba Vė- 
jadieviu, rašytiniuose šaltiniuose vaizduojamas didžiuliu angelu su 
sparnais“; ir toliau dar: „Vėjopatis, arba Bangpūtys, M. Strijkovskio 
[Stryjkowski], greičiausiai, tapatinamas su laivų dievu Gardaičiu, kurį 
ypač garbino kuršių, sembų ir kitų regionų jūrininkai bei žvejai. Jie 
tikėjo, kad Gardaitis yra didžiulis angelas - žvejų dievas, stovintis 
viduryje jūros arba ežero. Vėjus jis nutildo, o supykęs vienu papūti- 
mu apverčia laivus arba paskandina. Gardaičiui skirtoje šventėje val- 
gydavo žuvį, duoną ir kitus patiekalus“ ir t.t. [Dundulienė SL 130]. 

Gardaičio, Bardaičio, ar Perdoito, kaip žadėjome, išvis nenagri- 
nėsime, nors P. Dundulienės perpasakoti (ir kiek supainioti) jo 

paminėjimai šaltiniuose pakankamai iškalbingi, kad į juos mums rū- 
pimais klausimais atsižveltume. Antai „Sūduvių knygelėje“ (apie 1520— 
1530 m.) rašoma: Dieser gott wirdt geehret alleine von denen, die da 
schiffen Im Mehre oder Sehe. Sie glauben, ein grosser Engel stehe 
auf dem Mehr. Wo der sich hinkeret, da blest er die Schiffe vmb, das sie 
mit seinem zorn vntergehen [kitame rankraščio nuoraše: da blesset 
er den Wind hin, wenn er zornig wird vnd bleset die Fische 
weg|. Den heissen sie den Gott Bardoayts gemeiniglich die rechten Preus- 
sen vnd Sudawen vnd alle die mit Inen fischen gėten vnd heiligen die- 
sen Gott. Item sie kochen fisch vndin der scheunen thuen sie die auff 
einen reinen schaub oder Strew, fressen vnd sauffen aus Schalen oder 
kleinen tieffen schusselin. Da stehet Ir Segnote oder Wourschkaite vnd 
teilet die winde vnd saget, wo sie sollen fischen vnd auff welchen tag. 
Vertimas (V. Balaišio ir S. Plaušinaičio): „Šis dievas garbinamas vien 
tik tų, kurie plaukioja [laivais| mariose arba jūroje. Jie tiki, kad 
didelis angelas stovįs jūroje. Į kurią pusę jis pasisukęs, ten pūsda- 
mas apverčiąs laivus, kurie dėl jo pykčio paskęstą [variantas: ten 
jis, kai supyksta, pučia vėjus, ir išvaiko žuvis). Ir tikrieji prūsai, 
ir sūduviai, ir tie, kurie eina su jais Žvejoti, visi jį vadina dievu Bar- 
daičiu, dievina ir jam aukoja. Taigi jie verda žuvį ir padeda ją kluo- 
nuose ant švaraus pėdo arba šiaudų, valgo ir geria iš kaušelių arba iš 
mažų gilių dubenėlių. Čia stovi jų zegnotas, arba Viršaitis, ir praneša 
apie vėjus ir sako, kur jie turį žvejoti ir kokią dieną“ [BRMŠ II 
134-135, 149]. Lukas Davidas 1575-1583 m. parašytoje „Prūsijos 
kronikoje“ perpasakoja „Sūduvių knygelę“, šį tą patikslindamas ir 
nuo savęs pridėdamas, N. Vėliaus žodžiais, kai kurias „Žinias, su- 
rinktas iš ano meto gyvenimo“ [BRMŠ II 238], wie die Sehefahrer 
vnd so an den Staden oder Strande der grofen Sehe, das sunst das 
Meher wirdt genandt, auch die so an den beiden Haben gewonet, den 
Sehe Gott Gardoaits geehret, vad was sie Jme zu Jhren oder in Jren 
Nothen geopfert haben. Dann sie haben gleubtt, daf dieser Gott sei ein 
grosser Engell, stehe auf dem Mehre, wohin er sich wendet, da blase 
er mit seinem Winde das Wasser, schiffe vnd anders von sich. Wann 
er zornig werde, sturtze er die schiffe mit seinem starcken Odem, das 
sie musten vorgehen, oder dringe vnd bringe die in vngelegene orthe, 

das sie alda mussen schaden leiden oder gantz vorterben. Auch habe 
er Gewalt vber die Fische des Mehres vnd was sunsten in Was- 
sern ist. Derwegen haben Jn geehret die zur Sehe oder vber Mehr Jr 
gewerbe vnd handlung treiben, desgleichen die Fischer, so den Bornstein, 
Stoer, Pomochelen vnd ander Fisch in der Sehe fahen vnd was solches 
Volckes mehr gewesen. Das Opfer aber damit er von Jnen insgemein 
wirdt geehret, geschicht folgender Gestalt. Sie kochen Fische in Gur- 
ben oder Scheunen, thun die auf ein rein Scheibe oder Strohe, trincken 
vnd essen aus Schalen, oder sunsten aus kleinen tieffen Schūsseln. 
Da stehet Jr Waidelotte oder Wurskaito, theilet die Winde, saget Jnen 
wo sie sollen vnd welchen Tagk etc. T.y. (sulig D.Urbo vertimu), „kaip 
jūrininkai ir didelės jūros bei abejų marių pakrančių gyventojai gar- 
bindavo jūrų dievą Gardaitį ir ką jam aukodavo ištikus nelaimei. Jie 
įsivaizduodavo, kad šis dievas tarsi didelis angelas stovi virš jūros, 
ir į kur jis pasisuka, ten ir pučia savo vėju vandenis, laivus ir visa 
kita. Kai jis supyksta, tai savo stipriu alsavimu apverčia laivus, kad 
jie nuskęstų, arba nuvaro juos į tokias nepatogias vietas, kad jiems ten 
tenka patirti nelaimę arba jie visiškai sugenda. Taip pat jis valdo 
žuvis jūroje ir viską, kas gyvena vandenyje. Todėl jį garbina gyvenan- 
tys prie jūros ar tie, kurie manosi iš jūros, tokie kaip gintaro rinkėjai, 
eršketų, menkių ar kitų Žuvų Žvejai ir kiti į juos panašūs. Aukoji- 
mas, jų atliekamas bendrai, vyksta taip. Jie jaujose arba daržinėse 
išverda Žuvis, išdėlioja jas ant švarios neužtiestos medžio lentos ar- 
ba šiaudų, valgo ir geria iš lėkštelių ar šiaip iš mažų gilių dubenėlių. 
Ten būna ir jų vaidilutis arba Viršaitis, kuris skirsto vėjus, sako jiems, 
kur ir kokią dieną jie turi žvejoti ir t.t.“ [BRMŠ II 255, 287]. M. Stryj- 
kowskis, sekdamas cituotais šaltiniais, rašo: Gardoajtis, bog okretdw. 
Tego tylko žeglarze i rybolowowie chwalili, zwtaszcza Kurlandowie, Sam- 
bitowie i Philandowie niktorzy morzu przylegli, bo wierzą iž ten Gardo- 
ajtis jest aniot wielki w pojsrzėd morza i jezior stojący, bog wiatrdw, 
takiego tez byč Grekowie Aeolum wierzyli, ten wiatry ušmierza, a kie- 
dy się rozgniewa, tedy jednym chuchnieniem okręty przewraca i 
topi. Na šwieto jego tylko ryby krom chleba i inszych potraw jedli a 
polewkę pili z gtebokich k temu przyprawionych misek, iž ten bėg glebo- 
kimi wodami wtada „Gardaitis, laivų dievas. Jį garbino tik jūreiviai 

ir Žvejai, ypač kuršiai, sembai ir suomiai, kurie gyvena prie jūros, nes 
tikėjo, kad tas Gardaitis yra didis angelas, stovintis jūroje ir ežeruo- 
se, - Vėjų dievas. Ir graikai tikėjo, kad yra toks Eolas, tas, kur 
vėjus malšina, o kai supyksta, tai vienu pūstelėjimu laivus apver- 
čia ir skandina. Per jo šventę valgydavo tik žuvį be duonos ir kitų 
patiekalų, o sriubą gėrė iš gilių, tam tyčia padarytų dubenų, užtat 
kad tas dievas gilius vandenis valdo“ [BRMŠ II 512, 545]. Vertas 
dėmesio ir palyginimas su Eolu, kuris, kaip matėme, buvo susijęs su 
vienaakiais milžinais kiklopais, graikų mitologijoje atstojančiais ose- 
tinų vajugus. 

Išties vargu ar galima išvengti šito Gardaičio, ar Bardaičio, sąsajos 
su Vėjopačiu (tik prisiminkime paties Pretorijaus spėjimą, jog „senieji 
prūsai tokią pačią statuam galėjo statyti Perdoytui“ ): pirmąjį garbina 
žvejai, laivais plaukiojantys į marias bei jūrą, - antrojo „stabą“ M. Pre- 
torijus matė ant žvejo laivo stiebo; pirmasis apibūdinamas kaip (didis) 
angelas virš jūros ar marių - antrasis vaizduojamas su „geroko didu- 
mo sparnais“; pirmasis pučia vėjus (= yra vėjų šaltinis) - antrasis bū- 
tent Vėjo-patis, vėjų viešpatis, vaizduojamas su dviem į priešingas (į 
visas?) puses pasuktais prasižiojusiais (= pučiančiais) veidais; pirma- 
sis „valdo žuvis“, ir būtent žuvis jam aukojama — antrasis nuleistoje 
kairėje rankoje laiko žuvį. Trikdyti galėtų nebent tai, kad Lukas Davi- 
das jį pavadina „jūrų dievu“, nors turint galvoje aptartą vėjo aktualu- 
mą būtent jūroje ir pajūry (tik prisiminkime Lasickį, pasak kurio „Aud- 
ros dievas rūpinasi jūra ir kitais vandenimis“), tai nėra didelė kliūtis 
jųdviejų tapatybei, juoba kad pasakyta jį pučiant „savo vėją“, o Stryj- 
kowskio jis pavadinamas būtent „vėjų dievu“. Į ką papildomai čia 
reikia atkreipti dėmesį, tai nesyk minimas jo pyktis bei visa naikinan- 
tis siautėjimas supykus, aiškiai pabrėžiantis neigiamą, „blogąją“ šio 
dievo pusę ir labai primenantis audros dievo Bangpūčio apraiškas. 

Todėl būtent Bangpūčio tapatinimas su Vėjopačiu neatrodo pa- 
kankamai pagrįstas ir juoba savaime suprantamas, bent jau pats M. Pre- 
torijus to anaiptol nedaro [žr. Balsys ML 166]. Kur kas patikimiau 
būtų ne tapatinti Bangpūtį su Vėjopačiu, bet laikyti jį vienos iš Vėjo- 
pačio, kaip visų vėjų viešpačio, apraiškos ar funkcijos personifikaci- 
ja, taip pripažįstant dalinę, arba sąlygišką, tapatybę. (Panašiai audra 

bei viesulu pasireiškia biblinio Viešpaties pyktis Jer 23.19: „Atūžia 
Viešpaties audra! Jo įniršis prasiveržia baisiu viesulo siautuliu, kad 
išsilietų ant nedorėlių galvų“). Kaip trumpai drūtai pastebėjo H. Use- 
neris, apskritai „vėją - Vėjopatis, audrą - Bangpūtys ir Bangų die- 
vaitis“ sukelia [LM I 426]. Juoba kad Bangpūtys pačiu savo vardu 
mena būtent vandenų, marių, jūros vėją, o kadangi Vėjopačio ryšį su 
vandenimis (be to, kad jis matytas ant Žvejo valties stiebo, ir nekal- 
bant apie jo sąsajas su Bardaičiu / Gardaičiu) pabrėžia tik vienoje — 
nuleistoje kairėje rankoje laikoma žuvis, tai ir Bangpūtys, gali- 
ma spėti, yra būtent „Žemutinis“, t.y. chtoniškasis, ir kartu „kairy- 
sis“, t.y. blogasis vėjas. Apie dešinę pusę, kaip „gerąją, tikrąją, tei- 
singąją“, jau kalbėjome, tuo tarpu kairės ir dešinės opoziciją baltų 
tradicijoje aiškiai liudija šaltiniai: antai Simono Grunau žodžiais, /tem 
und im ein or klinget, ist is dos rechte, er spricht, man gedenckt mein 
zum besten, ist is das lincke, man spricht, man belige in addir man wil 
im bose „Ir dar, jei kam spengia ausyje, tai jei dešinėje, sako, kad tą 
žmogų kas gerai mini, o jei kairėje, - tai jį apkalba arba jam nori 
blogo“; Itern wo einer zum irsten in ein stadt, dorff abir haus gehet, tritt er 
mit dem lincken fusse ein, so helt er dis davor, und is do wirt ubel gehen, 
wo aber mit dem rechten, es ist mit im alles glucke „Ir dar, jei kas eida- 
mas į miestą, kaimą ar į namus pirma žengia kaire koja, tai jie mano, 
kad jam blogai seksis, o jei dešine, - tai viskas eis laimingai“ [BRMŠ 
II 72, 109] ir pan.'? Taip pat tautosaka: antai Latvijoje „keleivis “su 
Laime" eis dešine kelio puse, o 'su Nelaime? - kaire. Todėl šlapintis 
keliaujant reikią tik kairiojoje pusėje, ant Nelaimės, o ne dešiniojoje, 
kuria lydi Laimė, tada kelionė bus laiminga“ [Šmitas 48]. Panašiai Lie- 
tuvoje: Kai pirmą sykį pamatai jauną mėnulį iš dešinės, laimė visą mė- 
nesį, jei iš kairės - priešingai; Iš kairės rankos pripilta stiklinė vandens 
nereikia gerti - labai nesveika; Jei dešinės kojos apyvaros atsileidžia, 
giria kas nors, jei kairės - peikia [BPE 354, 357, 363] ir t.t.!“* Savo 


* Plg. atititinkamai Luką Davidą [BRMŠ II 271, 273, 299, 301]. 

19 Tokius iš pažiūros priešingus pavyzdžius kaip Jei dešinę akį niežti — verkti reiks, jei 
kairę - juoktis ar Jei dešinę ranką niežti, tai reikės kitam pinigų duoti, jei kairę - pats gausi 
[BPE 354], matyt, galima paaiškinti tuo, kad „verkti“ ir „duoti“ čia yra būtent gėris, o 
„juoktis“ ir pačiam „gauti“ - blogis. 

ruožtu patys žodžiai lietuvių kairys, latvių kreiss "kairys", pasak E. Fra- 
enkelio, „yra tos pačios šaknies, kaip slavų krivo, liet. kreivas, lat. 
krails, 1r pirminė jų reikšmė, matyt, buvo “tai, kas kreiva, išlenkta", 
plg. liet. krėisa, krėiva "trūkumas, yda', krėisingas, krėivingas "kuris 
turi ydą“ [Frenkelis 98], dar plg. rusų 166614 "kairys", bet ir “pašali- 
nis, neteisėtas", anglų /eft-handed "kaire ranka padarytas", bet ir 'ne- 
grabus, nevikrus, nenuoširdus', lotynų sinister "kairys", bet ir '£nevy- 
kęs, netikras, neteisingas, iškreiptas, sugadintas, bloga lemiantis, 
nelaimingas, nesėkmingas, kenksmingas, žalingas, nepalankus? 
[LoLKŽ 797] bei pan. Literatūros šiuo klausimu apstu. Paminėsime 
tik vieną V. Ivanovo straipsnį, kuriame, aptardamas kairės-dešinės 
ir, konkrečiau, būtent kairės-dešinės rankų simbolinį santykį ar- 
chajinėse kultūrose [Hsanos OT 113-119], jis, pavyzdžiui, sako: „Pa- 
našu, jog tokiose opozicijų sistemose konkreti priešprieša tarp kai- 
rės ir dešinės rankų (ar kitų atitinkamų) įvaizdžių galėjo būti senesnė 
nei jos pagrindu išsirutuliojusi universali priešprieša tarp sąvokų 
kairė-dešinė, žinoma labai daugelyje mitinių sistemų. Itin archa- 
jiškiems mitiniams įvaizdžiams tad priklauso tokie kaip Ratea vie- 
name iš Polineziečių mito variantų, pasak kurio, jo kairioji akis 
buvo žuvies, o kairiąją ranką atstojo pelekas, tuo tarpu de- 
šinioji akis bei ranka buvo Žmogaus“; paminėtina taip pat „eskimų 
mėnulio dvasios simbolika šamano kaukės kairėje ir dešinėje pusė- 
se, kurios kairėje vaizduojamos Žuvys- žemutinio pasaulio 
simbolis, o dešinėje elniai —- vidurinio pasaulio simbolis“ [Haanos OT 
114, 123]. Todėl, regis, visai teisus yra menotyrininkas A. Kynas, teig- 
damas, jog „ant Vėjopačio galvos tupintis gaidys ir rankoje laikoma 
žuvis pabrėžia jo būsenos (gėris-blogis) dvilypumą, portreto dvivei- 
dystę“ [Kynas VV 10]. Bangpūčio sąsają su „kairiąja“ Vėjopačio pu- 
se paremtų ir jo kaip audros vėjo, skandinančio laivus, vadinasi, ne- 
šančio mirtį, samprata. Prisiminkime, jog lietuvių dainoje jis „supyko“, 
kitaip skant, yra „piktas“, o ir „Eneidos“ vėjai, keliantys jūroje ban- 
gas, buvo „blogi“. 

R. Balsys, tiesa, Bangpūtį laiko paprasčiausiai šiaurės vėju. Apie 
aukščiau cituotą Rėzos ir Kalvaičio pateiktą dainą jis sako: „Net ir 
neaptariant visų vėlesnių skirtingose vietose ir skirtingu laiku 

užrašytų tiriamos dainos variantų bei versijų, galima teigti, jog lygia- 
grečiai gyvavo du šios dainos variantai: vienas iš jų su Bangpūčiu (Ban- 
gų dievaičiu) ir šiauriu vėjeliu, kitas tik su šiauriu vėjeliu. Peršasi min- 
tis, kad Bangpūtys (Bangų dievaitis) galėjo būti sudievinta būtent 
šiaurės vėjo, šiaurvėjačio, šiaurio galia“ |Balsys ML 169]. Taigi „tiek 
lietuvių, tiek ir latvių Žvejų dainose dažniausiai minimas, apdainuo- 
jamas [yra] šiaurės vėjas, šiaurys, kuris lietuviškoje tradicijoje išaugo 
iki atskiros dievybės - Bangų dievaičio, Bangpūčio, o latvių žvejų dai- 
nose liko labiau mitine-poetine figūra“ [Balsys ML 177-178]. Bang- 
pūčio sąsaja su šiauriu — pačiu at-šiauriausiu, pikčiausiu vėju neste- 
bina, tačiau redukuoti mitinę būtybę į vieną iš jos gamtinių apraiškų 
vargu ar teisinga netgi metodologiškai. M. Eliade's žodžiais, „mitas 
jokiu būdu negali būti laikomas tik gamtiško, "natūralaus? įvykio fan- 
tastine projekcija. Maginės-religinės patirties plotmėje, kaip jau esu 
pabrėžęs, gamta, “natūra' niekuomet nėra 'natūrali'. Kas empiriš- 
kam bei racionaliam protui atrodo kaip gamtos aplinkybės ar reiški- 
nys, maginiam-religiniam patyrimui yra kratofanija arba hierofani- 
ja“, nes „mitas yra autonomiškas minties kūrybos aktas: kaip tik per 
šį kūrybos aktą gaunamas apreiškimas — ne per daiktus ar įvykius, 
kuriais jis pasinaudoja“ [Eliade PCR 425, 426]. Juoba kad pačios 
pasaulio šalys bei joms atstovaujantys „keturi vėjai“ mena gerai ži- 
nomą mitinį pasaulio modelį, kuriame šiaurė užima atitinkamą vie- 
tą. Šiuo atveju nebent galima pridurti, jog „senovės indų “rytų? ir 
*vakarų' pavadinimai, - J. Puhvelo žodžiais, - taip pat reiškia “prie- 
šais'? ir 'užpakalyje'. Kad toks orientavimasis į rytus, nustatant pa- 
grindines pasaulio šalis, galėjo būti bendras visiems indoeuropie- 
čiams, rodo ir germaniškas šiaurės pavadinimas [vok. Nord, angl. 
north bei kt.|, giminingas senovės ital[ik]ų (umbrų) nertru "kairė 
(ranka)' ir graikų nėrteros 'požeminis' (germanų mirusiųjų ša- 
lis [senovės skandinavų He!] buvo šiaurėje; Odisėjas irgi turėjo 
plaukti į pačią Okeano šiaurę, kad patektų į Hadą)“ [Puhvel 41]. 
Panašiai prūsų žynys lekutonis, M. Pretorijaus duomenimis, ruoš- 
damasis apeigoms, „padarė taip: ankstų rytą apsirengė baltais ir 
švariais [drabužiais], paėmė į rankas šventąją krivulę, t.y. kreivą 
lazdą, nuėjo ant piliakalnio, t.y. supiltos kalvos, atsigręžė į rytus, 

dešiniuoju [šonu] į pietus, kairiuoju -į šiaurę, o nuga- 
ra - į vakarus ir gerą valandėlę meldėsi“ [BRMŠ III (172), 280; 
Mannhardt 557]. Apžvelgusi tokios orientacijos (būtent!) atbalsius 
lietuvių tradicijoje D. Vaitkevičienė tad daro išvadą, jog ir mūsų 
„šiaurę, geografinę pietų opoziciją, galima sieti su pragaru“ [Vait- 
kevičienė (138-)140]. Taigi ir Bangpūtys, būtent kaip piktas, „blo- 
gasis“, „žemutinis“, „kairysis“ ir t. t. vėjas, suprantama, yra „Ššiau- 
rys“ (plg. auštrinį, Auštrą, dvelkusį iš rojaus rytų šalyje). 
Reikšmingas šiuo atžvilgiu atrodo A. Kossarzewskio perpasakotas 
padavimas apie vieno žmogaus, gyvenusio ties didžausios Lietuvos upės 
žiotimis, jaunėlį sūnų, kurį nepaprastai žavėję vandenys, jų gelmės, 
atspindžiai paviršiuje. Razu jednego dla przypatrzenia się pieknošciom 
przyrodzenia i czysciutkiej jak krysztul wodzie przeprawil się na žulawkę 
w samem ujšciu ogromnej rzeki bedącą i tam przypatrując się w zwier- 
ciadle obtokom i sklepieniom drugiego nieba myšlat sobie: czy rzeczy- 
wišcie exystuje tam pod wodą, pod ziemią drugi piekniejszy Swiat (gntras 
swietas) jak to starzy tysiące o nim dziwow naprawili! Gdy tak duma, až 
v tym nagle balwany z morza i z rzeki wznoszą się, otaczają jego, jakby 
g6rą najstraszniejszą pokrywają biedaka, otwiera sie pod nim bezdenna 
przepašė, i on leci na dol po przestrzeniach panistwa wodnego, nietykany 
od wody, jakby w bani powietrza do oddychania wolnego, przeražliwie 
krzycąc jednak i wolając ratunku, bo sądzil že juž ziemia go polknie i 
žywego zagrzebie w przepašciach. Na wrzask jego w tym poloce zatrzymalt 
jakiš božek (bangputiy, bangu diewajtis) czy dozorca morza i pocieszyl go 
powiadając, že nie zginie, že upadnie bez uszkodzenia na drugi podziem- 
ny šwiat... „Kartą jis išplaukęs pasigrožėti gamta ir skaidriu kaip kriš- 
tolas vandeniu link vienos sąnašos pačiose didžiosios upės Žiotyse ir 
ten, [vandens paviršiaus] veidrodyje stebėdamas debesis kito dangaus 
skliaute, mąstė sau: ar tikrai yra ten, po vandeniu, po žeme kitas nuo- 
stabus pasaulis (antras svietas), kaip kad senoliai apie jį tūkstančius 
stebuklų priporinę! Jam taip begalvojant, staiga sukilo iš jūros ir upės 
bangos, apsupo jį, tarsi baisiausias kalnas užvirto vargšą, atsivėrė po 
juo bedugnė praraja, ir nugarmėjo jis žemyn vandenų karalystės erd- 
vėmis, vandens nepaliestas, tarsi kokiame oro inde laisvai kvėpuoda- 
mas, bet baisiai rėkdamas ir šaukdamasis pagalbos, nes pamanė, kad 

jau žemė jį ryja ir gyvą laidoja pragarmėse. Jam taip krentant ir rė- 
kiant, suturėjo jį kažkoks dievaitis (bangputys, bangų dievaitis), jūros 
prižiūrėtojas, ir paguodė pasakęs, kad nepražus, kad nukris nesusi- 
žeidęs į kitą, požeminį pasaulį...“ [Kossarzewski 131]. Čia Bangpū- 
tys akivaizdžiai susiejamas būtent su požemiu, tiksliau —- su „povan- 
denine erdve“ pakeliui į požeminį pasaulį, su jos oru (powietrze - tos 
pat šaknies wietrzyk “vėjelis, vėjukas', wiatr vėjas"), iš kur, galime spėti, 
ir kyla jūroje „chtoniškasis vėjas“, viesulai, audros (prisiminkime ti- 
kėjimus sausumoje jį kylant iš urvų, olų žemėje). 

Reikia, kalbant apie Bangpūtį, atkreipti dėmesį ir į pirmykštį reikš- 
mės skirtumą tarp žodžių vilnis ir banga. Pirmasis yra senas indoeu- 
ropietiškas "bangos" pavadinimas ir, kartu su slavų *vel/na, vokiečių 
Welle, sanskrito ūrmi- bei kt., remiasi šaknimi ide. *yel- reikšme 
“sukti, volioti, risti'!?! (reikšmės motyvacija tebėra akivaizdi posa- 
kyje „ritasi bangos“ ir pan.). Tuo tarpu lietuvių žodis banga, kaip ir 
jo atitikmuo sanskrito kalboje bharigd- "banga", tačiau pirmine reikš- 
me - 'lūžis', veiksmažodžio šaknies bharj- “lauž(y)ti, griauti, dau- 
žyti' (bhandkti “jis laužo, griauna, daužo'), remiasi šaknimi ide. 
*bhe(n)g- 'sudaužyti, sulaužyti', kuriai taip pat priklauso lietuvių 
beAgti “baigti''“*. Baltų prokalbėje *banga- arba *banga- savo ruož- 
tu visų pirma reiškė “'mušantis, daužantis' arba “mušimas, daužy- 
mas'; plg. mūša “bangų mušimas', reikšme kaip tik sutampantį su 
latvių dial. bafga [Mažiulis III 301]. Taigi vilnys tik sukasi, ritasi, o 
bangos - lūžta, dūžta ir muša ir, vadinasi, yra būdingas vėtros, aud- 
ros požymis, kuriai kaip tik atstovauja Bangpūtys. Latvių šiuo atžvil- 
giu gal paminėtina tokia „Bangų motė“, Bangu mūte (LD 30865), 
P. Šmito žodžiais, „primenanti lietuvių Bangpūtį“ [Šmitas 40]. Įsi- 
dėmėtinas šiuo atžvilgiu ir liet.bafgas “smarkus lietus, audra' [LKŽ 
II 644—-645], semantiškai kaip tik susiejantis vandenį ir vėją. Pavyz- 
džiui, V. Krėvės užrašytame padavime: ...pakilo tokia audra, tokis ban- 
gas, perkūnas taip ėmė trankyti, jog ir manyti negalima buvo iš kiemo 

10! Žr. Pokomy 1140-1143; taip pat Sabaliauskas 53 ir daug kur kitur. 
102 Žr. Fraenkel 34; Karulis I 107; Mayrhofer II 460—461, 469; Mažiulis I 133, III 300-301; 


Pokorny 114—115; Sabaliauskas 181, 203; Urbutis 100-104; Monier-Williams 683; Kouepruna 
474; Tonopos IA: A-D 192-193. 

išvažiuoti [KŽP 446]!9. Šiaip ar taip - nieko bendra su jūra, o būtent 
su atmosferos reiškiniais, tiesiogiai menančiais vėją. Plg. dargi veiks- 
mažodį bangdtis 'pustyti'; prieveiksmį bafgotie (= dudrotie) "audros 
metu'; daiktavardį baūgtas "audra, vėtra", pvz.: Bangtū lyna (Bata- 
kiai, Tauragės r.); Ir kėlės didis bangtas mariosa (Clavis Ger- 
manico-Lithuana, XVII a. pabaiga); taip pat būdvardžio bangūotas 
reikšme “su pasmarkėjimais? vartojimo pavyzdį iš Šatės, Skuodo r.: 
Banguots vė[ja]s y smarkus, su antpuolimais; to paties būdvar- 
džio reikšmę 'audringas' bei vartojimo pavyzdį iš ten pat: Banguo- 
ta diena, ka vė[ja]s smiltis neš [LKŽ II 645-646, žr. 460] ir pan. 
Taigi sprendžiant iš vardo, Bangpūtys gali būti tiesiog audringo vėjo, 
audros dievas ir visai nebūtinai netgi turi sietis su jūra ar vandeni- 
mis. Prisiminkime įžvalgią Usenerio pastabą Bangpūtį sukeliant bū- 
tent audras; jo palyginimą su Lasickio paminėtu Audros deo ir pan. 
Panašią išvadą buvo padaręs ir A. J. Greimas: „Norint geriau išsiaiš- 
kinti šio dievo semantizmą, reikia į jį Žiūrėti visų pirma kaipį Ban- 
gų dievaitį. O bangas sm. plačiai paliudytas visoje Dzūkijoje, iki Trakų 
ir Liškiavos, arba banga sf., Prūsų Lietuvos ir Žemaitijos variantas, 
reiškia nebūtinai “vandens bangas', o “smarkų lietų, audrą', net ne- 
būtinai surištą su lietumi, nes bangoti reiškia "banguoti", bet ir “pus- 
tyti" (sniegas bangojas, suvaro vėputinius, Gargždai, LKŽ). Užtat ir 
Bangputys nėra, kaip tai mano Balys, tik pajūrio dievas, žinomas Lie- 
tuvos vakaruose, o gaivališka dievybė, lengvai supykinama, bangiai 
(t.y. “smarkiai, stipriai, baisiai') pasireiškianti audromis ir vėtromis, 
ant vandens ir ant žemės, lietumi ir sniegu“'“*. Pagaliau ir V. Mažiu- 
lis prūsų Bangputtis pirmąjį dėmenį *bang- sieja ne tiesiog su lietu- 
vių banga, o pirmiausia su prūsų žodžiu pobanginnons 'pajudinęs, 
paskatinęs' < pr. *bangitvei “judinti, skatinti, akstinti' < *baksnoti, 
mušinėti' < baltų *beng- / bing- “mušti, daužti' [Mažiulis I 133, III 


' Prisiminkime V. Ivanovą su V. Toporovu Bangpūtį tapatinus su Perkūnu! 

'** Cituojama iš B. Savukyno straipsnio apic A. J. Greimo nebaigtą, iš esmės vos pradėtą 
kapitalinio lietuvių mitologijos žodyno „projektą“ [Savukynas KTI 82]. Dar kartą ačiū Bro- 
niui Savukynui už nurodytą man šią publikaciją. Kadangi knygą aš jau buvau baigęs, o kartu 
ir skyrių apie Bangpūtį, tai belieka pasidžiaugti sutapimu, patvirtinančiu minties kryptį. Bc- 
je, ir iš aukščiau cituoto A. Kossarzewskio pasakojimo Greimas daro išvadą, kad „šis pasako- 
jimas, kaip matome, neleidžia Bangpučio laikyti *vandens dievu" (LKŽ), nes jis, atvirkščiai, 
pristatomas kaip kovojąs prieš Vandenį ir jo traukimą“ [ten pat). 

300-301]. Dėl kalbamos šaknies žodžių platesnės destruktyvios, „blo- 
gos“ semantikos dar plg. lietuvių iš-befgti "išvarginti", nu-befgti "'nu- 
baigti', 'užmušti', pri-bengti “pribaigti", su-beūgti "sumušti", taip pat 
bingti “mušti, šerti, galą daryti', nu-biūgti ' numušti, nugalėti', 'užmuš- 
ti, nudėti' bei kt., O, pavyzdžiui, su priešdėliu pra-, ir pra-bengti "baig- 
ti daryti ką iki galo", pra-bingti “pradėti dūkti, šėlti", pvz., Ir audra teip 
prabingo; Vanduo prabingo (iš senų Biblijos vertimų), taip pat “viršyti 
saiką, būti per dideliam' [LKŽ I 753-754, 832-833]. Tos pat kilmės 
ir prabangė pirmine reikšme 'perviršis' [žr. Sabaliauskas 217], plg. 
vyr. g. prūbangas reikšmę 'išdykavimas, išdaiga' [LKŽ X 484), t.y. 
tam tikra nebūtina, nereikalinga kenkėjiška veikla. Šiuo atžvilgiu ver- 
tas palyginimo sanskrito būdvardis prabhangin- “laužantis, triuški- 
nantis' | Monier-Williams 683; Kogepruna 433]. O čia jau laikas prisi- 
minti J. Vasilkovo minėtą indų vėją „Vajų epiniu vardu Prabhafijana 
“Visa laužantis' ir Vajaus sūnaus, jo žemiškojo antrininko Bhymos cha- 
rakteristikas: šėlas, siautėjimas, mažne demonizmas“ (žr. sk. 2.1, taip 
pat [Monier-Williams 683, 758])'**. Prisiminkime Vėjo „prisipažini- 
mą“ rusų mįslėje: Bce 20mMaio, 8ce cpbI6ai0, HuueMy now abc! hem „Viską 
laužau, viską plėšau, niekam nėra pasigailėjimo“; plg. kitą: ...0epeeba 
NOMAeM, K 3€MAe Mpasy npeKAOHAeM „„..medžius laužo, žolę prie že- 
mės lenkia“ [3arankn 24: Nr. 241 ir 23: Nr. 216]. Dėl atitinkamos 
destruktyvios, visai nebūtinai su jūra ar vandenimis susijusios vėjo 
raiškos Lietuvoje visų pirma prisiminkime jau cituotą B. Petkevičai- 
tės-Bitės užrašytą tikėjimą, kad vėsulas — tai pikta dvasia: verčia tro- 
bas, medžius ir žmones laužo [RSPS 216], t.y. „bengia“; taip pat plg. 
žodį padūuža "kas daužosi, trankosi' (t.y. kas daro visokius prūban- 
gus), pvz., S. Nėries Viesulai padaužos jau sparnus pakėlę; taip 
pat posakį padaužom nueiti reikšme “vėjais, niekais virsti'; tiesiog vė- 
jų padauža apie nerimtą žmogų; Plikas laukas buvo baisiai, vėjas 
daužydavo (Griškabūdis, Šakių r.); Vėjas daužos iš visų šonų, 

' Lietuvių Bangpūtį V. Toporovas šiaip jau gretina ir su kai kuriais šios šaknies vietovar- 
džiais, ir ne tik baltiškais (kaip antai prūsų Bangityen, latvių Bangas, Bangas-sala, lietuvių 
ežerai Bingis, Bingutė ir kt.), bet ir trakišku kalno pavadinimu /layyatov ėpoc, [Mūyyaiov 
6poc, Pangaeus mons, Pangaea [Tonopos B 77; žr. Vanagas 65], kas mena atitinkamą jų visų 


archajiškumą, siekiantį gal net indoeuropiečių laikus. Tai irgi šiokia tokia prielaida Bangpūtį 
gretinti dar plačiau — šiuo atveju, su indiškaisiais atitinkamos šaknies vėjo dievybės vardais. 

galgi irsudaris lietaus (Salakas, Zarasų r.); plg. latvių Žvejų dainos (LTdz 
13017/4) ištrauką: Nu es iešu jūrinū / Ar ziemeli dauzities [cit. iš 
Balsys ML 172] „Na, aš eisiu į jūružę / Su žiemiu daužytis“; taip pat 
Jau vėjas nemuša (nepučia) (Jurbarkas); Griaunamas (žmo- 
gų pargriaunantis) vėjas (Tirkšliai, Mažeikių r.), vėjo duoti “barti, 
bausti, mušti" [LKŽ IX 39-40; XVIII 573, 583, 585] bei pan.!“* Apie 
visa tai jau buvome užsiminę. Dabar gi belieka išsakyti įtarimą, kad 
senovės indų „visa laužančio“ vėjo vardas Pra-bhafija-na- ir lietu- 
vių audros vėjo vardas Bang-pūtys gali būti susiję neatsitiktinai, juo- 
ba kad pastarojo pirmasis dėmuo galėjo tebeturėti būtent pirmykš- 
tę platesnę "laužymo, daužymo, mušimo", o ne vien “(lūžtančios) 
bangos', reikšmę. Kita vertus, indų Prabha/jana- gali būti susijęs ir 
su lūžtančiomis bangomis: tik prisiminkime kitą vėjo Vajaus sūnų, 
be ką tik minėto Bhymos, - Hanumaną, kuriam skrendant per jū- 
rą, kaip matėme, „milžiniškos bangos kilo jūroje, kur jis praskrie- 
jo, O jis tik lėkė, atstatęs joms plačią, kaip uola tvirtą savo krūtinę. 
Vėjas, sukeltas jo kvėpavimo ir debesų, iki gelmių sujudino vande- 
nis. Hanumanas tik veržės pirmyn, skirdamas aukštas bangas, su- 
keltas jo šėlsmo, tarsi žemę nuo dangaus skirtų. Atrodė, lyg jis ra- 
do meilės nuotykį su bangomis, didelėmis tarsi kalnai, tarsi Meru 
ar Mandara, o purslai, ištėkšti jo šėlsmo, aptraukė dangų tarsi ru- 
dens debesys“ [Sen 310-311]. 


16 Taip pat plg. dūkauti reikšme “dūkti, siausti', pvz.: Klaikiai dūkauja potvynių vilnys 
(iš Antano Vireliūno raštų); padūkimas, pvz.: Kai jam užeina padūkimas, jis viską daužo 
(Skifsnemunė, Jurbarko r.); Visą padūkimą [velnias] ant jūsų išlies (iš Jurgio Pabrėžos 
raštų); juoba diūkti reikšme “siausti, siautėti", pvz.: Dūksta viesula (Daukšiai, Mariam- 
polės r.); Pūga vis labiau siuto, vėjas dūko (Jonas Biliūnas); Šlama girios, dūksta 
vėjas svetimam kraštely (iš tarpukario raštų); taip pat plg. dikas 'dūkimas, šėlimas, kvai- 
liojimas' arba ticsiog “kas dūksta, šėlsta, išdūkėlis', į dūkūs išeiti 'į niekus pavirsti? [LKŽ II 
802-804, 813]. Pastarasis posakis reiškia tą patį, ką vėjais nueiti, virsti ar pan. Dalykas tas, 
kad formaliai visiškai tikslus sanskrito atitikmuo dhika- reiškia tiesiog 'vėjas" [Monier-Wil- 
liams 517; žr. Karulis [ 237; Mayrhofer II 107]. Pastarasis autorius, tiesa, abejoja, ar pricsaga 
-ka- sanskrito žodyje iš tikrųjų siekia indocuropiečių prokalbės laikus. Šitas abejones netie- 
siogiai pamėginsime prasklaidyti kick vėliau, kalbėdami apie iranėnų (skitų) *Vayuka-. 

Tarp kitko, atsižvelgiant į ką tik paminėtą pavyzdį Visą padūkimą [telnias] ant jūsų išlies 
ir juolab apskritai į aptartą piktojo vėjo, viesulo ir velnio mitinę tapatybę, galima būtų suabejo- 
ti, ar lietuvių daiktavardis dikas reikšme 'nelabasis, velnias' (būtent negeras, nečystas dū- 
kas) tikrai yra slavizmas [LKŽ II 803] (plg. rusų dyx "dvasia", neuucmoiū Oyx "pikta dvasia, 
nelabasis'). Nors sąsajos su slavais akivaizdžios, vis dėlto jos gali tebūti antrinės ir vėlyvos. 

Pagaliau vertas dėmesio čia ir S. Daukanto kaip vienas iš dievų, 
arba, tiksliau, kaip viena iš Dievo apraiškų, minimas Bangiotojas — 
irgi siejamas anaiptol ne tik su jūros bangomis. Panašiu būdu jau 
suminėjęs kone visus iš šaltinių žinomus lietuvių dievų vardus, kai 
kuriuos šiek tiek savaip pataisydamas, S. Daukantas priduria: „Va- 
dino jį dar debesų Bangiotoju nuo žodžių debesis ir bangioti 
arba jaugti, nesgi vėjai, lytūs, darganos kilo per jo galybę“ [Dau- 
kantas 491]. Ir po keleto puslapių dar: „Vadino jį Smerčiu, arba 
Giltine, Pikuliu, arba Piktuliu, Drebkuliu, Dargūnu, Galūnu, Pragar- 
tu, Jodu, Bubiu, Ragočiu, Kipšu, Kelmu, Juodžiu, Galgiu, Viliūnu, 
Velniu, Bildžiuku, Pikčiu, Tratintoju nuo žodžių pykti, drebėti, 
dergti, galuoti, pragaras, juodas, galas, vilti, bildėti, tratinti, buginti, 
bangioti, jog keldino jūrose audras, nuo kurių voliojami vandenys 
putojo, ir taip toliau, kuriais vardais šiandien lietuviai, kalnėnai ir 
žemaičiai, piktą dvasią minavoja“ [Daukantas 503-504]. Taigi 
Bangiotojas S. Daukanto visiškai aiškiai tapatinamas su Velniu ir lai- 
komas „pikta dvasia“, būtent „bloguoju“ vėju. Juoba kad labai pana- 
šu, jog šis S. Daukanto Bangiotojas (kadangi bangiojo taip, kad jūros 
vandenys putojo) yra tas pats Bang-putys. 

iaip ar taip, esama rimto pagrindo manyti, kad Bangpūtys atsto- 
vauja būtent neigiamam, „blogajam“ Vėjopačio veidui ir šia prasme 
iš dalies tikrai „sutampa“ su juo, bet tik iš dalies, tik iš blogosios 
dalies, taip sakant. Tai destruktyvus audros vėjas, sukeliantis jūroje 
milžiniškas bangas, skandinantis laivus ir nešantis mirtį. Kad mirtį 
neša kaip tik jūros, marių vėjas'“", teigia ir jau minėta lietuvių daina: 


17 Čia savo ruožtu reikia turėti galvoje bendraindoeuropietišką mitopoetinę sąsają tarp žo- 
žių, priklausančių šaknims *mer- “mirti, mirtis' ir *mer- “juodos, niūrios spalvės' / *mor- / 
*mor- 'marios, stovintis vanduo" [žr. Pokorny 734—735 ir 748], kurioms lietuvių kalboje 
atstovauja būtent mirti, maras ir atitinkamai marios bei kt. Neretai būtent per marias ke- 
liaujama į aną pasaulį, kaip kad lietuvių pasakoje: Nieko nereikalauju, kad tik perneštum 
mane per šitas marias į aną svietą [RSPS 47: Nr. 16]. Tas pat ir Babilono Gilgamešui 
keliaujant pas Utnapištį (X lentelė): „Sunki toji perkėla, neįmanomas kelias, / Mirties van- 
denys gilūs, tą kelią užtvėrę“ [SRP 150]. Semantinė mirties ir marių sąsaja apskritai yra 
visuotinė, tiesiog archetipinė, todėl nenuostabu, kad būta mėginimų minėtas ide. šaknis 
sieti netgi genetiškai [žr. Kaaauckene 43—45). Literatūros šiuo klausimu apstu, bet mūsų tema 
verčia jį atidėti kitam kartui, pasitenkinant atitinkama „marių vėjo“ kaip „mirties vėjo“ mo- 
tyvacija. 

Gali lauko / Auga ųžuolalis 

Po tuo ųžuolaliu / Guli bernužėlis. 

Kad papūstų / Iš marių vėjelis. 

Maž sukrutint / Didį ųžuolėlį. 

Ir papūtė / Iš marių vėjelis. 

Ir nulaužė / Užuola šakelį. 

Ir užmušė / Jaunų bernužėlį. 
LTR 3715(12) 


Pacitavęs posmą A. Kynas priduria: „Šį fragmentą apmąsčius, 
pastebimas žemyno Žmogaus požiūris į marių vėją, neabejotinai 
piktą ir negailestingą, nes paprašytas švelniai pažadinti bernelį, jis, 
nulaužęs ąžuolo šaką, bernelį užmuša“ [Kynas VP, 21]. Latvių dai- 
nose ant vandens (tik nepatikslinta, ar marių) bangų, keliamų vėjo, 
supasi vėlės [cit. iš Kursite 339): 


Ai, lielū Vėja mate, Ai, didžioji Vėjo mote, 

Met jel mieru vakara, Nusiramink vakare, 

Daža laba dvėselite Gal kokia siela 

Uz ūdens ligojas. Ant vandens sūpuojas. 
LD 30693 


Kaip jau buvo sakyta, pasak vieno latvių tikėjimo, „velnias atkelia- 
vo iš Švedijos į Dondangen (Cėsis aps.). Jį lydėjo jo tarnas Sūkurys ir 
skandino laivus“ [Balys I 195], kitaip sakant, į Latviją pateko iš jūros. 
Vienoje jau minėtoje latvių sakmėje, kurią dabar šiek tiek pratęsi- 
me, sakoma, jog būtent Velns [...] sūtijis lielas lietusgūzes un milzigus 
viesulus, ta ka viena laba reizė virs zemes izcėlušies milzigi ūdens plūdi, 
un ar lielu auku Velns nopostijis visu dzivu radibu „Velnias [...| siūsda- 
vo dideles liūtis ir milžiniškus viesulus, taip kad vieną kartą virš žemės 
pasikėlė milžiniškas tvanas, ir su didele audra [arba vėlgi - viesulu| 
Velnias nuniokojo visa, kas gyva“ [LTT 43]. Taigi Velnias čia veikia 
kaip ir „marių vėjas“ — kartu suvandenimis. Plg. nekartą minėtą T: Nar- 
buto žinią apie du piktus milžinus, Vandę ir Vėją, bei pan. Galimas 
daiktas, jog marių vėjo sąsajos su mirtimi bei mirusiųjų pasaulio val- 
dovu Velniu yra kur kas platesnės bei gilesnės: antai ir Altajaus šama- 
no kelyje pas mirusiųjų pasaulio valdovą Erlik Chaną, kuriame jis turi 
įveikti septynias „kliūtis“, penktąją kliūtį sudaro būtent „šniokščian- 
čios bangos ir staugiantis vėjas“ [Dnnane III 193]. 

Šiaip jau „blogojo“ vėjo keliamos bangos, tikrovėje savaime su- 
prantamas dalykas, ko gero, yra mitinė universalija, o kartu ir gerai 
žinomas psichologinis įvaizdis, plg. „Iliadą“ (IX.5-8): „Piktas [šiau- 
rys!] Borėjas ir tvirtas Zefyras iš Trakijos pusės / Ima daužytis ir 
pūtauti vienas prieš kitą, o bangos / Tamsios pakyla ir kerpių 
daugybę pridrabsto pakrantėm, - / Taip ir achajų krūtinėse širdys 
iš nerimo blaškės“ [Homeras II 173]; plg. ir rusų so1u0684meca 
'jaudintis, nerimauti, nerimti', pirmine reikšme "banguoti, vilnyti", 
bei kt. Beje, Bangpūtį vėlgi menantis ryšys tarp pūtauti ir bangos ką 
tik cituotoje „Iliados“ ištraukoje, žinoma, atsiranda jau tik lietu- 
viškame vertime, tačiau tai savaime iškalbinga, nes būtent apie lie- 
tuviškąją tradiciją, nejučia prasismelkiančią net į vertimus, čia juk 
ir kalbame. 

Kadangi apie lietuvių „blogąjį“ vėją kalbame, šiaip ar taip, atsi- 
žvelgdami į osetinų tradiciją, tai šiuo atžvilgiu plg. tokį jų „Nartų“ 
epo sakinį: „Ir vėjas pašėlęs su kiekviena banga į nuožmias grum- 
tynes puolė“ [HO 10]. Nors tai ir nenuostabu, nes, pasak epo, nartai 
gyveno netoli jūros ir nuolat su ja susidurdavo [HO 396], prisiminki- 
me marių bangose užgrūdintą Batrazą ir pan. Konkrečiai istoriškai 
čia reikia galvoti apie Juodąją jūrą [A6aes OA6 47Į', 


3.2. Vėjarodžiai 


Toliau galima pastebėti, jog kai kuriais požymiais M. Pretorijaus 
aprašytoji Vėjopačio statua labai primena vėjarodį. 

Pirma, minėtasis Karklės žvejas Vėjopačio stat/uam buvo iškėlęs 
anstatt der Fahnen auf dem Mast seines Bootes „ant savo laivo 


'98 Juodoji jūra pasitaiko ir lietuvių tautosakoje, antai Jurgio Banaičio (1871-1905) Smali- 
ninkuose užrašytoje pasakoje toks Žaltsūbis, herojaus paklaustas apie ieškomą mergelę, atsa- 
kė: Tai yra mano dukrelė, ta gyven antrapus Juodųjų marių. Tada herojus išsiskubino, jojo 
kol prijojo antrą kraštą Juodųjų marių [MLT 51: Nr. 390], taigi net Anatoliją. Nors čia, 
žinoma, būtų apdairu galvoti visų pirma apie pastarųjų amžių įtaką, pradedant, tarkim, Vy- 
tauto laikais ar vos anksčiau ir baigiant, tarkim, Rusijos karu su Turkija, šiaip ar taip, pats 
toks jūros pavadinimas yra būtent iranėniškas, skitiškas: graikų (Pontos) Akseinos iš iranėnų 
axšačna- "tamsus, tamsiai mėlynas' [Frisk I 590; Puhvel 95; OacMcp IV 345), taigi galėjo 
būti gautas lietuvių ir gana seniai tiesiog iš jų. O štai V. Pisanis mano baltus pačius nuo amžių 
gyvenus tarp Baltijos ir Juodosios jūrų (žr. toliau, sk. 5). 

stiebo vietoj vėliavos“, o vienas iš vėjarodžio pavadinimų vokiečių 
kalboje kaip tik yra Wetterfahne, pažodžiui “oro, ar vėtros, vėlia- 
va". Štai ką šiuo klausimu sako estų vėjarodžių tyrinėtoja V. Konsap: 
„Kaip atsirodo vėjarodžiai - vėliavėlės arba plokštelės, rodančios vėjo 
kryptį, esama skirtingų prielaidų. Galimas daiktas, jog visų pirma 
vėjo krypties pasikeitimą rodė dūmai!“". Pastebėjus, jog ir mažos vė- 
liavėlės plazdena pavėjui, irgi galėjo kilti mintis įrengti vėjarodį. Pa- 
našu, pajūrio gyventojams bei jūrininkams vėjarodis pasirodė geras 
pagalbininkas - jis perspėdavo juos artėjant štormą. Senuose paveiks- 
luose mes iš tikrųjų dažnai matome ant laivų stiebų plazdant vėlia- 
vas ar vimpelus. Matyt, būtent laivininkai plačiausiai naudojo vėja- 
rodžius jau vien dėl praktinės būtinybės“; ir „ištisus amžius vėjarodžiai 
daryti būtent vėliavėlės pavidalo“ [Koncan 11, 13] (pav. 3). Pasak 
liaudies kalvystės tyrinėtojo A. Stravinsko, ir Lietuvoje „vėjarodės 
daugiausia būdavo vėliavėlių arba ir žmogaus figūros formų. Vėlia- 
vėlių grupėje įvairuoja bent du variantai: vienos vėjarodės yra stili- 
zuoti trikampiai ir stačiakampiai, kitos savo forma primena vėliavė- 
les. Daugelyje šiaip jau nesudėtingos konstrukcijos viršūnių matome 
abu šiuos vėliavėlių variantus arba net kelias vėliavėles. Pasitaiko 
vėliavėlių su kiaurapjūviu išmuštais kryželiais arba datomis“ [MA 
13]. Menotyrininkas A. Kynas pastebi, jog kartais „vėjarodė banguo- 
tu siluetu primena vėjuje besiplaikstančią natūralistiškai vaizduoja- 
mą vėliavėlę gale iškirstu trikampiu“ [Kynas VP; 25]"'9 (pav. 4). Sa- 
vo ruožtu lietuvių žodis vėlūkas, vėlukas, vėlūkas, vėlūkas ar velukas 
"vėjarodis' (ypač mediniai vėjarodžiai Kuršių nerijos Žvejų laivuose — 
vad. kurėnuose) kartu reiškia ir "laivo vimpelas', ir tiesiog 'vėliava' 
pačia bendriausia prasme, pvz.: Pats stovėjau eilėj pirmutinėj, aukštai 
iškėlęs Lietuvos veluką (V. Kudirka) [LKŽ XVIII 692-693]; plg. dai- 


'* Dėl to galima paminėti P. Galaunės, regis, iš Maciejowskio perpieštą [žr. Kynas VV 10, 
11] kaminą su vėjarodžiu, kurį jis betgi laiko vien dekoratyviniu: „Dekoracinio prado 
matome ir žemaičiuos vartojamuose mediniuose kaminuose. Kaip rodo čia pridedamas tokio 
kamino pavyzdys, jis turi keturių kolonikių, piramidiniu stogeliu perdengto 'pavilionėlio", 
išvaizdą. Šis dekoracingumas dar labiau pabrėžiamas stogelio viršuj — riogsančia vėliavike“ 
[Galaunė 71] (pav. 2). 

"9 Lietuvos vėjarodžius, jų meninį pavidalą, paplitimą (su žemėlapiais) bei sąsajas su kitų 
šalių vėjarodžiais nuodugniau yra tyrinėjęs būtent A. Kynas — žr. literatūros sąraše nurodytus 
jo straipsnius, kuriais toliau daugiausia ir remsimės. 

ną Nr. 32 iš L. Rėzos rinkinio: Kad įmanyčiau, / Pusiau dalyčiau / 
Žalio rašto žiurstelį: || Vieną puselę | Į skrynužę dėsiu, / Antrąją į vė- 
lukėlį (variantas: į velukėlę [KLT 15: Nr. 1]); arba štai kitą, Nr. 
46, kurioje tėvas pamoko į karą išleidžiamą sūnų: Tik stovek, / Nedre- 
bėk, / Ant vėluko vis žiūrėk!, kur vėlukas leidinio sudarytojų paaiš- 
kinamas kaip „vėliava“ [Rėza 115, 167, 169, 405]; panašiai ir vėtrun- 
ga “vėjarodis" kartu reiškia vėliava" [LKŽ XIX 11), ir t.t. Kadangi 
Karklės Žvejo „ant savo laivo stiebo vietoj vėliavos“ iškeltas Vėjopa- 
čio atvaizdas buvo padarytas ne iš audinio, o iš medžio žievės, tai jis 
(juoba jeigu, kaip galima spėti, plokščias), ko gero, ir buvo kaip tik 
vėjarodis, „kieta vėliava“, rodanti vėjo kryptį. 

Antra, vėjarodį mena ir tai, kad Vėjopačiui auf dem Haupt war 
ein Hahn gemacht „ant galvos buvo pritaisytas gaidys“. Dalykas 
tas, jog kitas vėjarodžio pavadinimas vokiečių kalboje yra būtent 
Wetterhahn, pažodžiui “oro, ar vėtros, gaidys'. Panašiai anglų kal- 
boje vėjarodis vadinamas weathercock, pažodžiui 'oro, ar vėjo, gai- 
dys'. Taip vadinti vėjarodžiai juoba neretai ir patys buvo daromi 
gaidžio pavidalo, nes daug kur Europoje gaidys buvo laikomas „oro 
pranašu“ [FW 239). Ką tik jau cituotos estų vėjarodžių tyrinėtojos 
žodžiais, „tarp įvairių motyvų pavidalo vėjarodžių dideliu tarptau- 
tiniu populiarumu pasižymėjo gaidžio atvaizdas. Tinkamiausia vie- 
ta vėjarodžiams šimtmečiais laikyti aukšti bažnyčių bokštai, vyrau- 
jantys virš aplinkinių pastatų bei medžių. Kaip tik bažnyčių 
vėjarodžiuose visoje Europoje dažniausiai ir sutinkama gaidžio, sim- 
bolizuojančio budrumą, figūra. Gaidys, kaip simbolis, be abejo, buvo 
žinomas jau seniai prieš paplintant krikščionybei. 'Pagoniškoje? epo- 
choje jis laikytas gyvybinių jėgų įsikūnijimu. Senovės Persijoje gai- 
džiui buvo priskiriamos maginės savybės. Gaidys - budrumo sim- 
bolis ir įsikūnijimas, jo neužklupsi iš pasalų, jis nuo aušros iki 
saulėleidžio poste. Daugelyje liaudies sakmių kalbama apie tai, kad 
gaidžio giedojimas padaro galą vidurnakčio vaiduoklių valiai. Gai- 
džio giedojimas nugina piktąsias dvasias ir paskelbia atėjus naują 
dieną. Gaidys - tai “šviesos paukštis", jį vaizduodavo ant elemento- 
riaus, išvaikančio nežinojimo tamsą, viršelio. Liaudies tikėjimu, gai- 
dys dargi saugo nuo gaisro ir net nuo vagių. Taigi gaidys pasirodė 

labiausiai tinkamas pavidalas vėjarodžiams. Šiuo motyvu pasižymi 
jau IX-X amžiais datuojami vėjarodžiai. Žinoma IX a. popiežiaus 
bulė, prisakanti ant bažnyčios bokštų iškelti vėjarodžius su gaidžio 
figūra kaip Bažnyčios suvereniteto emblemą. [...] Seniausias iš Ži- 
nomų "bažnyčios gaidžių' datuojamas 820-aisiais metais. Brešijoje, 
netoli Milano, iš vario buvo išlietas gaidžio pavidalo vėjarodis, skir- 
tas iškelti ant varpinės. Esama duomenų, jog X a. Anglijoje atsta- 
tant Vinčesterio katedrą, jos milžiniškas bokštas buvo papuoštas 
gaidžiu. Vėlesniais amžiais vėjarodžiai su gaidžio atvaizdu paplito 
labai plačiai. Estijoje vėjarodžių su gaidžiu galima pamatyti ant dau- 
gelio bažnyčių bokštų“ [Koncan 37-39]. „Seniau, matyt, kiekvienas 
bažnyčios bokštas pagal tradiciją buvo vainikuotas gaidžio atvaiz- 
du; vėliau dalis šių figūrų tapo pakeista kryžiais“ [Koncan 9]. Tai, 
kad vėjarodžio gaidys visuomet yra pasisukęs vėjo kryptimi, krikš- 
čioniškame kontekste kartais buvo aiškinama simbolizuojant „rū- 
pinimąsi visų pirma dvasios dalykais ir būdravimą, pasitinkant pate- 
kančią rytuose Saulę - Kristų“ [DS 51-52]. Mat lotynų spiritus išties 
žymi kartu ir dvasią", ir '(vėjo) dvelkimą, pūtimą", pvz., spiritus venti 
(Seneka) [LoLKŽ 808]. 

Lietuvių kalboje žodis gaidys irgi savaime turi reikšmę 'vėjo ro- 
domas prietaisas, vėjarodis, vėtrungė' [LKŽ III 18], taigi supranta- 
ma, kad gaidžio pavidalo vėjarodžių nuo seno būta ir Lietuvoje. 
Menotyrininko A. Kyno žodžiais, „viršūnėje vėjarodėje, perpiešto- 
je iš P Dundulienės knygos “Paukščiai senuosiuose lietuvių tikėji- 
muose ir mene' (Vilnius, 1982, p. 17-18), vaizduojama ant ašies 
besisukiojanti paukščio figūra ir prie tos pačios ašies pailginimo pri- 
tvirtinta stačiakampė, trikampiu įkirsta vėliavėlė. Nurodyta, jog vir- 
šūnė pastatyta apie 1870 m. Raseinių r. Gilvyčių k. Patikslinus ra- 
dimvietę nustatyta, jog Gilvyčių kaimas yra Tauragės r., Skaudvilės 
apylinkėje. Viršūnė yra originali ir unikali. Nėra pagrindo netikėti 
jos autentiškumu, nors viršūnė vėjarodė piešinyje vaizduojama tik 
su architektūrinės detalės fragmentu, ir nėra žinoma šiandieninė jos 
saugojimo vieta. Zoomorfinėje vėjarodėje paukštis panašus į gaidį“ 
[Kynas VP; 28; plg. Kynas VJR 27] (pav. 5). Gaidžio pavidalo vėja- 
rodžiai Lietuvoje daryti ir kryžių viršūnėse. Vienas toks „paukštis“ 

rastas Šilalės aps. Gubrių k., kurį „pagal puošnią plunksnų uodegą, 
skiauterę spėtume esant gaidį“ [Kynas VP; 28] (pav. 6). „Originali 
viršūnė su paukščio figūra vėjarodėje, šiuo metu esanti privačioje 
kolekcijoje, rasta Tauragnų mst. apylinkėse. Meistras labai išraiškin- 
gai perteikė kryžiaus viršutinėje dalyje ant ašies “tupinčio' gaidžio 
siluetą. Uodegos plokštuma dekoruota lenktais galuose karpytais ažū- 
riniais trikampėliais. Gaidžio galvą lyg karūna puošia skiauterė. Ji ir 
apačioje esanti "barzda" padaryta iš iš žalvario skardelių, pritvirtintų 
kniedėmis“ [Kynas VRL 39] (pav. 7). J. Perkovskio perpiešti „gele- 
žiniai gaideliai jau sunykusios koplytėlės viršūniniame kryželyje (prie 
plento iš Vėžaičių į Gargždus, Kretingos aps.)“ [Perkovskis 240] 
(pav. 8) ir t.t. Kadangi gaidys visų pirma mena aušrą, tai ir „vėjarodis 
gaidys“, reikia manyti, visų pirma rodė vėjo kryptį auštant ir kaip tik 
todėl „išpranašaudavo“ orą visai auštančiai dienai. Mitiniu bei dva- 
siniu požiūriu, galima spėti, jis savo ruožtu rodo būtent gerojo, bū- 
tent aušros vėjo - lietuvių auštrinio, Auštros - kryptį, kurlink jis šį- 
ryt „iš rojaus“ pučia, sielai nešdamas nušvitimą. Šiaip ar taip, lietuvių 
vėjo ryšys su gaidžiu sakmėse, ypač toje nesyk minėtoje, turinčioje 
indiškų atitikmenų, leidžia manyti, jog ir gaidys ant Vėjopačio gal- 
vos, ir apskritai gaidys kaip vėjarodis yra pakankamai senas, archa- 
jiškas simbolis ne tik apskritai Europoje, bet ir baltų kraštuose. 
Dar viena užuomina Vėjopačio „statulą“ buvus vėjarodžiu yra 
ta, kad jam an den Schulter waren zween ziemlich grofe Flūgel 
„ant pečių buvo du geroko didumo sparnai“, nes būtent vokiečių 
kalbos žodžiu Flūgel remiasi tarptautinis fliūgeris “vėjarodis" [TŽŽ 
162]. Vėjarodžio ryšį su „sparnais“ liudija ir jo pavadinimas anglų 
kalboje weather-vane, arba tiesiog vane, pažodžiui būtent “(malūno 
ir pan.) sparnas". Lietuvių žodis spa7nas irgi, be kita ko, reiškia “vėji- 
nio malūno vėjo sukamos dalies plokštė, šmaikštė', taip pat, pavyz- 
džiui, laivo "burė" [LKŽ XIII 330]''. Apskritai pagrindinė sparno 
paskirtis, tiesiog girdima jo lietuviškame pavadinime, yra suteikti at- 
sparą, at-spirtį, leisti atsi-spirti, visų pirma, žinoma, skrendančiam 


'! Plg. gana populiarią mįslę: Turi sparnus, bet nelekia — „malūnas“ [PMT 195: Nr. 103]. 
Taip pat kitą: Sparnai yra, bet nelekia, kojų nėra, bet nepavysi — „laivas“ [MS 171], kur 
sparnai akivaizdžiai mena bures. 

paukščiui į orą, o vėliau ir laivo burei, malūno ar lėktuvo sraigtui į 
vėją"“. Kaip atspara vėjui veikia ir vėjarodžio sparnas, kaip tik dėl to 
vis nusisukdamas pavėjui. Ar ne todėl Vėjopačiui ant pečių buvo pri- 
taisyti ne šiaip simboliški, bet šiuo atžvilgiu itin praktiški „geroko di- 
dumo“ sparnai? Šiaip ar taip, juoba pabrėžiant mitopoetines sąsajas, 
vėjarodį daryti sparnuotos būtybės pavidalo būtų visai suprantama. 
Pagaliau didelė dalis vėjarodžių Lietuvoje kaip tik yra sparnuo- 
tų būtybių - angelų pavidalo ir tuo tiesiog regimai primena M. Pre- 
torijaus aprašytąją bei pavaizduotąją Vėjopačio „statulą“. Paminė- 
tini angelo pavidalo vėjarodis po paminklo kryžiumi Kretingos r. 
(pav. 9), ant Sedos varpinės kryžiaus koto (pav. 10), Tirkšlių koply- 
čios kryžiaus viršūnėje (pav. 11), taip pat ant Šiluvos šventoriaus var- 
tų kryžiaus (pav. 12) (pastarojo „angeliškumas“ šiaip jau kiek abejo- 
tinas, bet apie tai vėliau). Paminėtinas ir Skapiškio apylinkėse, 
Kupiškio r., rastas, nors saugomas Kretingos kraštotyros muziejuje, 
kryžius su „angelu“. „Šiaurės, Vidurio ir Rytų lietuvos regionuose 
sparnuoto žmogaus figūra vėjarodėje reta, nenuostabu, jog kryžių 
piešėjas ir tyrinėtojas Č. Kontrimas klaidingai ją priskyrė pajūrio zo- 
nai“ [Kynas VRL 39] (pav. 13). „XX a. pradžioje sparnuoto žmo- 
gaus angelo figūrą vėjarodę, buvusią paminklo Utenos mieste viršū- 
nėje, nupiešė dailininkas A. Jaroševičius. Ant ašies pritvirtintas 
priklaupęs (gal skrendantis) dvisparnis trimituojantis angelas sukur- 
tas nuovokaus meistro. Siluetas išraiškingas, sulenktos kojos pertei- 
kia skrydžio dinamiką, per alkūnę sulenkta ranka laiko plačiagalį 
trimitą“ [Kynas VRL 39] (pav. 14). Vaizdinio reguliarumą paliudyti 
galima ištisa eile pavyzdžių, nebenurodant tikslių jų metrikų, o tik šal- 
tinius (pav. 15) [dar žr. Kynas VV 13-14]. Pasak J. Perkovskio, „skar- 
diniai trimituojantys angelai, pritvirtinti kaip vėjarodės prie geležinių 
viršūninių kryželių, aptinkami vos ne visame [Žemaitijos] krašte. Jų 


"2 Dar plg. sperklas *'pelekas' ir juoba spi/klas “ramstis kam paremti, paspirti, spyris; 
kartis atsispirti", bet vėlgi ir 'pelekas* [LKŽ XIII 380, 434], o pelekai — tai „Žuvies sparnai“, 
kuriais ji pasispiria į vandenį taip pat, kaip paukštis į orą. Kalbininkai šiaip jau mano, jog 
iš spirti šaknies žodžių sparnas gavo tik savo pradžios s- (Fraenkel 861; Pokomy 850, žr. 
Karulis II 257], bet šių eilučių autorius yra įsitikinęs kalbamų žodžių ryšį esant įmanomą 
pačiu plačiausiu indoeuropietišku mastu, tik čia tai įrodinėti, žinoma, ne vieta. Šiaip ar taip, 
šiuo atveju mums gana ir paprasčiausio sąskambio, arba vadinamosios „liaudies etimologi- 
jos“, kuri vis tiek lietuvių kalboje įgalina tokias sąsajas — jei ir ne griežtai genetinės, tai tikrai 
semantines. 

esu matęs prie Šiaulių, Viekšnių, Papilės, Platelių miestelyje ir apy- 
linkėse, Žemaičių Kalvarijoje, Tytuvėnuose, Kražiuose, prie Rieta- 
vo, Telšių, Gargždų ir daugelyje kitų vietų. Jie įprasti ir virš banalių 
geležinių antkapinių paminklų, prie kurių būna pritvirtinti nejuda- 
mai. Skardinio angelo su trimitu tipas buvo paplitęs, be jokios abe- 
jonės, jau XVIII a., nes puošė to laikotarpio žemaičių bažnyčių kry- 
žius. Tytuvėnų (Raseinių aps.) miestelyje pakelės kryžiuje matome 
didelį skardinį angelą, kuris, kaip pasakojama, buvęs iškirptas iš skar- 
dos dar broliams bernardinams liepus. Tarp kitko pažymėsiu, kad po 
1863 m. rusai įžvelgė jame simbolinės reikšmės: būtent tai, kad tri- 
mituodamas jis kviečiąs gyventojus sukilti, ir dėl to, kaip pasakoja- 
ma, net buvo surašytas atitinkamas raportas. Tačiau galų gale 'nepa- 
tikimas' angelas likęs Tytuvėnuose ir ten yra ligi šiol. Trimituojančių 
angelų Žemaitijoje esu matęs ne tik virš kryžių, bet ir virš ūkinių 
pastatų stogų ir net trobų: Titvydiškės kaime prie Šaukėnų, Žeberių 
kaime prie Užvenčio, Kairiškių apylinkėse prie Tryškių. Šis motyvas 
virš kryžių pasitaiko ir tikrojoje Lietuvoje. Analogiškų puošmenų už 
Lietuvos ribų man retai pavyko aptikti. Geležinis trimituojantis an- 
gelas vainikuoja Maskvos Simono vienuolyno XVI-XVII a. apvalų 
bokštą, kitas, tik be trimito - renesansinį dar romaninės katedros 
Coimbra Portugalijoje kupolą. Panašių angelų prie kryžių pasitaiko 
Prancūzijoje, pavyzdžiui, Provanse, gal ir Bretanėje. Galiausiai an- 
geliuką su trimitu tarp įvairių kitų motyvų matome žvejo ženkle Ryt- 
prūsiuose, Kuršių marių pakrantėje“ [Perkovskis 242—243]. Pastara- 
sis čia kaip tik savo vietoje, netoli nuo M. Pretorijaus matytos 
sparnuotojo Vėjopačio „statulos“. 

Priimta manyti, jog pats angelo, kaip „sparnuoto žmogaus“, įvaiZ- 
dis yra krikščioniškas, be to, ir Biblijoje angelas susijęs su vėju, pvz.: 
„Viešpaties angelas paėmė jį [Habakuką] už galvos ir, pakėlęs už 
galvos plaukų, vėjo gūsiu padėjo jį Babilone tiesiai ant narvo“, ku- 
riame kalėjo Danielis (Dan 14.36). Taip pat Apreiškime Jonui: „Pas- 
kui aš regėjau keturis angelus, stovinčius keturiuose žemės kam- 
puose, laikančius keturis žemės vėjus, kad vėjas nepūstų nei 
žemėje, nei jūroje, nei į medžius“ (Apr 7.1), o kita vertus: „Aš išvydau 
septynis angelus, stovinčius Dievo akivaizdoje, ir jiems buvo įteikti 

septyni trimitai“ (Apr 8.2), kuriais tie toliau paeiliui trimituoja 
skirtingas Apokalipsės pakopas. Juoba kad Dievas „įsakė šeštajam 
angelui, turinčiam trimitą: “Paleisk keturis angelus, kurie yra surišti 
prie didžiosios Eufrato upės!' Ir buvo atrišti keturi angelai, paruošti 
nustatytą valandą, dieną, mėnesį ir metais išžudyti trečdalį žmonių“ 
(Apr 9.14). Šiuos keturis angelus galima būtų mėginti tapatinti su 
anais keturiais, kurie laikė keturis vėjus, nors tiesiai apie tai, kaip ir 
apie būtent trimituojančio angelo ryšį su vėju, niekur nekalbama. 
Rusijoje, pavyzdžiui, „Novgorodo gubernijoje manyta, jog vėjus su- 
kelia angelai, kuriuos Dievas pastatęs keturiose pasaulio šalyse, 'jie 
pučia pamainomis: vienas pavargsta pūsti - pradeda kitas; todėl ir 
vėjas būna iš skirtingų pusių [-..]'.'Lengvą vėją pučia angelai, o aud- 
ringą - Velnias? (Vologda). Vėjai gali būti pavaizduoti kaip angelų 
nešami berniukai (XVI-XVIII a. iliustruotose apokalipsėse)“, antai 
F. Buslajevas 1862 m. rašė, jog Paskutinį Teismą vaizduojančiuose pa- 
veiksluose „angelas užleidžia ant nusidėjėlių audrą, t.y. vėją su griaus- 
mu ir žaibais. Vėjas, pagal senąją krikščioniško meno tradiciją, vaiz- 
duojamas kaip berniukas su spindinčia aureole aplink galvą, pučiantis 
trimitą. Šį simbolišką berniuką rankose laiko angelas“ [Bnacosa 75], 
ir čia nesunku pastebėti su krikščioniškais vaizdiniais sumišusius se- 
nuosius liaudies tikėjimus. Lietuvoje krikščionišką trimituojančių an- 
gelų prigimtį dar tarsi patvirtintų dažniausiai šventos vietos, kur to- 
kie vėjarodžiai tvirtinti, juoba miestuose. Kita vertus, menotyrininko 
A. Kyno nuomone, „kaimo gyventojų pasaulėjauta buvo kitokia negu 
įvairių madų veikiamų miestiečių, ilgiau išsilaikė ikikrikščioniškų ti- 
kėjimų reliktai (nors su tuo nesutinka lietuvių liaudies meno tyrinėto- 
jai J. Grinius ir A. Rūgštelė)“ [Kynas VRL 40]. Nepamirškime, kaip 
bažnytiniams reikalams tapo pritaikytas archajiškas gaidžio simbolis. 
Visai galimas daiktas tad, jog ir Lietuvos vėjarodžių „angelai“ ne tik, o 
gal net ne tiek žymi šias krikščioniškas mitines būtybes, kaip mena 
atitinkamas „pagoniškas“, visų pirma — būtent vėjo dievybę, dievą Vė- 
ją, Vėjopatį. Tarp kitko, pasak A. Kyno, angelo pavidalo „vėjarodžių 
Estijoje nei tarp Talino metalinių, nei tarp pajūrio žvejų medinių ne- 
būta“ [Kynas TV 55], o tai tik darsyk patvirtina jau J. Perkovskio 
pastebėtą jų ypatingą „lietuviškumą“. Be to, Vėjopatį M. Pretorijus 

aprašė XVII a. pabaigoje!", o pasak J. Perkovskio, kaip matėme, 
„skardinio angelo su trimitu tipas buvo paplitęs, be jokios abejonės, 
jau XVIII a.“ (Žr. aukščiau). 

Juoba kad senasis lietuvių Vėjas irgi turi dūdelę: vienoje mitolo- 
ginėje sakmėje žmogus nuėjo ieškot paties vėjo. Ejęs ėjęs ir radęs pa- 
marėj seną seną seneliuką, labai apiplyšusį, visą skvarliuotuotą ir net 
be kelnių. Jis turėjęs dūdelę ir vis pūtinėjęs. Kai tik jis kur pasigręžiąs, 
papučiąs, tai viskas linkstą, maišąsi [SV 9|. Verta dėmesio tai, kad 
žmogus nuėjo ieškoti paties vėjo, kitaip sakant, vėjo paties, mažne 
tiesiog Vėjo-pačio; ir tai, kad rado jį pamary; ir tai, kad jis su savo 
dūda „gręžiojasi“, ir kur „pasigręžia“, ten vėjas ir pučia - visai kaip 
vėjarodis pavėjui. Tik čia simbolizmo dėlei sukeisti vietomis priežas- 
tis ir pasekmė: nes jeigu „angelas“ su trimitu iš tikrųjų simbolizuoja 
lietuvių vėjo dievybę, tai ir jo pavėjui pasisukęs trimitas žymi būtent 
vėjo šaltinį —- „vėjo dūdelę“. Toliau toje pačioje sakmėje dar pridu- 
riama, jog vėjas Vasaris pučiąs siaura dūdelyte ir lengvu kvapu, 
Žiemys - storesne, šaltu kvapu, o Rytys - smagesniu ir sausu, tačiau 
visi („keturi vėjai“, pridūrus Vakarį), reikia suprasti, pučia būtent 
dūdelėmis, dūdomis. Kitoje, jau cituotoje sakmėje apie peiliu sužeistą 
vėją šis atėjusiam peilio ieškoti žmogui pasakęs: Aš tą peilį atiduosu, 
tik tu pūsterk sykį į šitą dūdelę. Ir padavęs žmogui į rankas dūdutę. Šis 
pūsterėjęs sykį, atsiėmęs savo peilį ir namon išdrožęs. Pareinąs namon - 
o čion nė vienos trobos, tik akmens iš po pamatų likę ant vietos! Teip 
pats nupūtė savo namus... (BLP I 276). Savo ruožtu latvių Vėja mūte — 
„dūduoja“ (stabulė: LD 12490) [Šmitas 36]. Prisiminkime ir jau mi- 
nėtą kašubų tikėjimą, jog „velniui grojant gluosnio dūdele, švilpia 
vėjas“. O tai rodo, kad šis įvaizdis pakankamai archajiškas ir papli- 
tęs!"“. Tam pačiam prasmių laukui, panašu, priklauso ir Naujosios 


"3 Veikalas pradėtas XVII a. aštuntojo dešimtmečio pradžioje ir galutinai užbaigtas 1698 
arba 1703 m. [Lebedys 513; Lukšaitė 45-46]. 

"!* Įdomu prisiminti, juoba turint galvoje dūdas bei dūdeles pučiančius lietuvių keturis vė- 
jus (taigi daugiskaita), ir Marutus, kurie „Rigvedoje“, be kita ko, tuo irgi užsiima, pavyz- 
džiui, I.85.10: „Dūduodami dūdele, Marutai dosniai dovanojantys, / Apsvaigę soma, atliko 
džiuginančius darbus“; arba II.34.1: „Spindėdami kaip ugnys, gerdami (somos) sultis, / Pūs- 
dami dūdą jie atvėrė karves“ [PurBcna I-IV 103, 275]. Tai savo ruožtu darsyk netiesiogiai 
patvirtina ir jų pačių vėjišką prigimtį. 

Gvinėjos motumotu genties tikėjimas burtininką vėjus laikant bam- 
buko vamzeliuose [Frazer 80]. A. Afanasjevas apibendrina: „Vėjai 
pūsdami sukelia ore įvairius muzikinius tonus [...]; įsiverždami į uo- 
lų tarpeklius, į namų kiaurymes bei plyšius vėjai švilpia, primindami 
birbynę ar fleitą. Todėl vėją ir muziką sutinkame vadinamus tais pa- 
čiais žodžiais: iš [rusų] veiksmažodžio Oymo "pūsti" kilo Oyx 'dva- 
sia' = "vėjas" ir 0y0d 'dūda', dydxa “dūdelė", Jydemo 'dūduoti"“, ati- 
tinkamai daugelyje kitų kalbų, nes „vadinamųjų pučiamųjų muzikos 
instrumentų garsai randasi grojančiajam burna pučiant į juos orą. 
Matėme, kad ir patį vėją laikyta kylant iš pražiotos dievo burnos. 
Įasmeninti viesulai senajame mene vaizduoti pučiantys ragus“ 
[Adbanacbes I 163-164) ir t. t. Taigi personifikuoto mitinio Vėjo dū- 
delė ar trimitas, kaip vėjo šaltinis, atstoja statinaitę, kurią Vėjopatis 
laiko iškėlęs dešinėje rankoje ir kuri kitose sakmėse, kaip matėme, 
irgi yra būtent vėjo šaltinis. 

Beje, kai kurie vėjarodžių angelai, visai kaip Vėjopatis, stovi ranką 
su trimitu iškėlę, o kitą, priešingoje pusėje, — nuleidę, pvz., A. Jaroše- 
vičiaus nupieštasis Radviliškio apylinkėse (pav. 16, plg. pav. 15). Be 
to, kartais angelas tiesiog pačiame vėjarodyje akivaizdžiai susiejamas 
su jūra ar mariomis, pvz., kryžiaus viršūnėje iš Plungės r. (pav. 17). O 
kadangi, M. Pretorijaus žodžiais, „senieji prūsai tokią pačią statuam 
galėjo statyti Perdoytui“, t.y. Bardaičiui, arba Gardaičiui, tai prisimin- 
kime jo apibūdinimą „Sūduvių knygelėje“: Sie glauben, ein grosser Engel 
stehe auf dem Mehr. Wo der sich hinkeret, da blest er die Schiffe vmb 
„Jie tiki, kad didelis angelas stovįs jūroje. Į kurią pusę jis pasi- 
sukęs, ten pūsdamas apverčiąs laivus“ arba da blesset er den 
Wind hin, wenn er zornig wird vnd bleset die Fische weg „ten jis, kai 
supyksta, pučia vėjus ir išvaiko žuvis“ [BRMŠ II 134, 149]. Taip 
pat Luko Davido „Prūsijos kronikoje“: Dann sie haben gleubtt, dap 
dieser Gott sei ein grosser Engell, stehe auf dem Mehre, wohin er sich 
wendet, da blase er mit seinem Winde das Wasser, schiffe vnd anders 
von sich „Jie įsivaizduodavo, kad šis dievas tarsi didelis angelas stovi 
virš jūros, ir į kurjis pasisuka, tenir pučia savo vėju van- 
denis, laivus ir visa kita“ [BRMŠ II 255, 287]. Kaip senasis dievas 
Vėjas, krikščionims autoriams atrodęs „tarsi angelas“, kur pasisuka, 

ten pučia, taip vėjarodyje pavaizduotas „angelas su dūda“ visada pa- 
sisuka ten, kur pučia vėjas. 

Krikščioniškoje kultūroje užaugusiam Žmogui sparnuotą Žmogaus 
pavidalo būtybę pavadinti angelu yra tiesiog savaime suprantama (pa- 
našiai pagal interpretatio romana Perkūną savaime suprantama yra 
pavadinti Jupiteriu). Bet nepamirškime, jog ir Antikoje vėjai įsivaiZ- 
duoti su sparnais - kaip kad, pavyzdžiui, vienoje aukščiau minėtoje 
„Eneidos“ citatoje (VIII.430: „...su vėjais sparnuotais“); taip pat plg. 
smarkaus vėjo dievybes harpijas [AMŽ 130]: pasak Hesiodo „Te- 
ogonijos“ (268-269), „savo greitaisiais sparnais jos skrenda greitai 
su vėjų gūsiais“ [Hesiodas 25]. Panašiai graikų šiaurys „Borėjas bu- 
vo vaizduojamas ilgaplaukiu, barzdotu, galingu, su didžiuliais 
sparnais vyru“ [AMŽ 78]. Plg. Vėjopatį, kuriam an den Schulter 
waren zween ziemlich grofe Flūgel „ant pečių buvo du geroko didu- 
mo sparnai“. Sparnais vėjas sukeliamas ir šiaurės germanų mitologi- 
joje: senovės islandų vadinamojoje „,Vyresniojoje Edoje“, tame pa- 
čiame minėtame kosmogoniniame (etiologiniame) kontekste, Odino 
paklaustas apie vėjo kilmę „išminčius Vafdrudniras“ atsako 
(Vafėrūėnismal 37): Hrasvelgr heitir, er sitr d himnis enda, / igtunn, i 
arnar ham; / af hans vengiom gveča vind koma /alla menn yfir 
„Hresvelgas sėdi dangaus pakrašty / erelio pavidalu, / jis savo spar- 
nais sukelia vėją / virš visų Žmonių“ [cit. iš Tonopos CHAT 13, 15]. 
Prisimintinas čia ir Donelaitis („Rudenio gėrybės“ 5-6): Vėjai su 
sparnais pamaži jau pradeda mūdraut / Ir šilumos atstankas išbai- 
dydami šlamščia [Donelaitis 69]. Juoba kad N. Vėliaus nuomone, šie 
Donelaičio „vėjai su sparnais“ yra tiesiogiai susiję „su senąja mitine 
pasaulėjauta“ [Vėlius PMM 177]. Taigi reikia sutikti su A. Afanasje- 
vu, kad „vėjus ir debesis visos arijų [čia = indoeuropiečių] gentys 
įsivaizdavo kaip sparnuotas būtybes. Viduramžiais šie senieji įvaiz- 
džiai liaudies tikėjimuose susiliejo su angelais“, ir jau „seniausiuose 
krikščionybės paminkluose sparnuoti vėjų atvaizdai maišomi su an- 
gelais. Mūsų [rusų| švento turinio tošies piešiniuose vėjai, liūtys, kruša 
ir sniegas vaizduojami kaip pučiantys bei lyjantys angelai“ [AdbanacceB 
I 274). Plg. ir Senąjį Testamentą, kur Dievas „sėdosi ant [angelo| 
kerubo ir skrido, vėjo sparnais atskubėjo“ (Ps 18.11), nes ap- 

skritai, vertėjo A. Rubšio žodžiais, „Dievas daro vėjus savo pasiun- 
tiniais, arba angelais (žr. Ps 104.4)“ [ŠR 844] (dar apie vėjus-ange- 
lus Biblijoje žr. aukščiau). Jau Senovės Egipto XV a. pr. m. e. „Him- 
ne Osiriui“ pasakyta, jog Isidė „sukėlusi vėją savo sparnais“ [ĮMaTee 
269, žr. 304], todėl turi būti visai suprantama, kodėl ir egiptiečių 
„vakaris vėjas Huzayui, - kaip jau minėta, - turėjo gyvatės galvą 
ant sparnuoto žmogaus kūno“ [Spence 180]. Pagaliau ir mi- 
nėtoje Sibiro ketų pasakoje (irgi antropomorfiškas ar, tiksliau, an- 
geliškas?) „Viesulo brolis į žemę trenkėsi, sparnais trenkė į že- 
mę, kaip paukštis tapo“ [MIICK 229: Nr. 127]. Vienoje estų liaudies 
dainoje, kreipiantis į vėją, sakoma: „Sunkus smūgis tavo išskėstų spar- 
nų!“ [Frazer 80] ir t.t. 

Taigi angelo pavidalo vėjarodžius reikia laikyti senosios vėjo die- 
vybės įvaizdžio visiškai sklandžia interpretatio christiana, t.y. krikš- 
čioniška interpretacija ar adaptacija. Pagal savo prasmę šis (rytą?) 
trimituojantis angelas vėjarodyje, kaip ir gaidys, galima spėti, žymi 
palankųjį, „teigiamą“ vėją, atnešantį aušrą ir šviesą. 

A. Stravinsko nuomone, šios „vėjarodžių atmainos herojus - tai 
Mykolas Arkangelas trimitininkas - stilizuota figūrėlė su sparnais 
arba be jų, kai kada net neturinti būtino atributo - trimito (jo nebu- 
vo arba jis nulūžęs). Be kitų, ypač "karinių" dorybių (kovoja su slibi- 
nais), Mykolas Arkangelas privalo Paskutinio teismo dieną prikelti 
mirusius. Gal todėl jo figūrėlių vėjarodėse daug ir jos gana įvairios, 
apibendrinto silueto arba labai įmantriai iškarpytos. Įdomu, kad dau- 
gelis tokių figūrėlių pritvirtintos prie kryžiaus stiebo nejudamai“ [MA 
13], taip tarsi mėginant užtikrinti mirusiesiems nuolatinį „gerąjį“ vėją. 

Kita vertus, krikščioniškoje Apokalipsėje, kaip sakyta, angelas tri- 
mituoja Pasaulio pabaigą, t.y. visuotinę mirtį, O ir lietuvių vėjas „an- 
gelas“, supykęs, „pūsdamas apverčiąs laivus“, taigi nešąs mirtį, nė 
nekalbant apie aptartą vėjo-velnio mitinę tapatybę. Be to, ne tik mi- 
tinis Vėjas, bet ir velniai kartais pučia „dūdas“: prisiminkime jau 
nesyk cituotą pasaką, kurioje herojų sulaukus vakaro, vienuoliktą va- 
landą, ištiko baisus viesulas. Atlėkė didelis būrys velnių - trečia dalis 
peklos - su dūdom, su kapelijom. Emė groti ir šokti [LT III 251: Nr. 
106]; taip pat cituotą sakmę, kurioje į jaują naktį velniai ateina, su 

dūdom groja ir šoka |LauD 122]. Vėjo-velnio tapatybės atodairoje 
užtat įsidėmėtini lietuvių vėjarodžių angelai, stovintys ant kaukolių, 
kurias A. Kynas savo ruožtu kaip tik sieja su „bloguoju“ vėju: „Ma- 
žeikių r. Žibikių ir Sedos apylinkėse rastos dvi geležinės koplytstul- 
pių viršūnės su vėjarodėmis, vaizduojančios sparnuotas Žmogystas, 
pamynusias kaukoles (mirties simbolį). Amžių eigoje vėjas tvirtai tau- 
tosakoje ir tautodailėje tampa gyvųjų ir mirusiųjų tarpininku, lydė- 
toju į dausas (gerasis Vėjas), bet ir teisingumo valios vykdytoju (pik- 
tasis, baisusis Vėjas)“ [Kynas VV 8] (pav. 18). Kitur A. Kynas „gerą“ 
ir „blogą“ vėjo interpretacijas mėgina sieti su pajūrio gyventojų Žve- 
jų bei jūrininkų ir žemyno gyventojų valstiečių požiūriais: „Sparnuo- 
tas antropomorfinis Vėjas, valdęs jūros ir marių plotus, žemyne (sau- 
sumoje) beveik nesikeisdamas tapo mirties Angelu. Tai patvirtina 
šioje studijoje pateikiamos antropomorfinių vėjarodžių iliustracijos“ 
[Kynas VP, 21]. (Prisiminkime ir nesyk jau cituotą lietuviškos dainos 
posmą apie marių vėjelį, užmušusį bernelį.) 

Įdomus šiuo atžvilgiu vėjarodis, kuriame vienapus kryžiaus ange- 
las, o kitapus - neaiškaus, gal vandenų, gal „chtoniško“ žvėries galva, 
kurią pagal prasmę kaip tik būtų galima sieti su antruoju, „bloguoju“ 
Vėjopačio veidu (pav. 19). Šiaip ar taip, pasak P. Dundulienės, „že- 
maičių Žvejų vėjas, kaip mitologinė būtybė, buvo vaizduojamas pu- 
siau zoomorfiniu, pusiau antropomorfiniu pavidalu ir vadinamas dan- 
gaus žvėrimi“, ir „gyvena tas žvėris debesyse, ore“ [Dundulienė SL 
126, 127]. A. Kossarzewskio žodžiais, Aeolus Žmudzki dungaus 
žwieris wypuszcza i dmie wiatry nie z geby, jak u Grekow, ale z konca 
palcėw Zz pod paznogci (isz panagiu isz nagun, isz pirsztu gatun lejd 
wieji), ir jis mieszka w oblokach na powietrzu može i ze skrzydlami 
(diebesise ant ora) [Kossarzewski 137].!? Mitologinėje sakmėje „Sau- 
lės, mėnesio ir vėjo ginčas“ (pradžioje minėtos sakmės „Saulė, Žie- 
ma ir Vėjas“ variantas) pabrėžiami vėjo dantys: „Žmogus žiūr į sau- 
lę - ta tokia meilinga, žiūr į mėnesį - tas toks malonus, ogi į vėją 
pažiūrėjęs jis baimės įgauna - ano zūbai ne per malonūs“ [MLT 
59-60: Nr. 408]. Apie vėją - slibiną jau kalbėjome 2-je dalyje. Todėl 


"5 Taip pat žr. K. Būgos parengtą trumpesnę A. Kossarzewskio publikaciją: Keli tautotyros 
mažmožiai iš kun. A. Kosarzevskio rinkinio. — Tauta ir žodis, t. I. Kaunas, 1923, p 122. 

visiškai nenuostabu, kad ir ištisa rūšis vėjarodžių visiškai atvirai ir 
nedviprasmiškai vaizduoja būtent slibiną. V. Konsap žodžiais, „Ila- 
bai paplitęs vėjarodžio motyvas buvo sparnuotas slibinas. Skandina- 
vijoje šis motyvas sutinkamas jau nuo XI amžiaus“, be to, „liaudies 
tikėjimuose slibinas kai kur laikytas gynėju bei sargu, nuginančiu pik- 
tąsias dvasias. Todėl vėjarodžio pavidalu iškeltas ant aukšto gyvena- 
mojo namo frontono, jis visai tiko ūkio gėrybių sargo vaidmeniui. 
Kaip ir gaidžio, slibino figūra vėjarodžiuose visoje Europoje buvo 
paplitusi dar ir XVII-XIX šimtmečiais. Visbio senamiestyje yra vė- 
jarodis su slibino galva, datuojamas 1652 metais. Narvoje buvo žino- 
mas toks pat vėjarodis, priskiriamas 1653 metams. Taline slibino mo- 
tyvas vėjarodžiuose naudotas XVII amžiuje, o gal ir anksčiau“ 
[Koncan 41]. „Slibino motyvas tuo pat metu naudotas ir kituose Es- 
tijos miestuose. Piarnu miesto muziejuje saugomas iš geležies nukal- 
tas slibino galvos pražiotais nasrais vėjarodis, datuojamas 1692 me- 
tais. XVIII amžiuje dar buvo gaminami pavieniai slibino pavidalo 
vėjarodžiai“ [Koncan 47). „XVIII amžiaus vėjarodžiams Taline, be 
to, atstovauja varpinės prie Kalamaja kapinių vartų vėjarodis, patal- 
pintas ten 1780 metų rugpjūčio 22-ą dieną. Vėjarodžio su nurodytais 
metais išorinį kraštą meistras nukalė dantytos ryklės pavidalo, kuri 
primena slibino galvą ir rodo, kokie gajūs buvo senieji tradiciniai 
'slibiniški" motyvai“ [Koncan 53] (pav. 20). Atskirą apžvalginį straipsnį 
Estijos vėjarodžiams paskyrė A. Kynas, perpiešęs ir slibinus [Kynas 
TV 54]. P Dundulienė, remdamasi L. Šternbergu, sako, jog „estai 
manė, kad vėjo demonas pasirodo gyvate“ [Dundulienė ŽL 127], to- 
dėl Estijos vėjarodžius galima spėti kaip tik šį „vėjo demoną“ ir vaiz- 
duojant. Savo ruožtu Lietuvoje „seniausia vėjarodė, datuojama 1692 
metais, taip pat primena stilizuotą siaubūno galvą. Ji puošia Vilniaus 
universiteto pastatą“ [Kynas VV 14] (pav. 21). Taip pat Senuosiuose 
Trakuose ant vieno iš bažnyčios kuorų po kryžiumi pritvirtintos „vė- 
jarodės gale išpjauta banguota linija ir virš jos iškirsta maža skylutė 
daro banguotą išpjovą panašią į zoomorfinę mitologinę būtybę“ [Ky- 
nas VRL 40] (pav. 22). „Dvi Kretingos r. teritorijoje rastos viršūnės 
turi apatinėje dalyje pritvirtintas vėjarodes, vaizduojančias zo0mor- 
finių (chtoniškų) būtybių galvas. Pirmoji vėjarodė, pritvirtinta prie 

'širdies" tipo simbolio vertikalaus stovo, vaizduoja šliužo ar roplio 
galvą buku snukiu. Nežymiai pražiota burna, dvi šnervių skylutės ir 
ovalinė akies kiaurymė primena varlę ar žaltį. Antroji vėjarodė 
1806 metais datuotoje viršūnėje vaizduoja jau kitokį sutvėrimą, tiks- 
liau, - jo galvą. Pražiota smailiasnukė burna, pilna aštrių dantukų, 
primena žiurkę, nors pailga slyvos formos akutė ir virš jos iškirstas 
antakio lankas, pakaušio pailginimas leidžia teigti, jog norėta pa- 
vaizduoti žmogų, šiuo atveju zoomorfiškai antropomorfinę būtybę“ 
[Kynas VP, 24—25], būtent demoną (pav. 23). A. Kynas, mėgindamas 
interpretuoti tokias pabaisų galvas vėjarodžiuose, retoriškai klausia: 
„Gal tai įsivaizduojamasis “piktas, didžiagalvis, storalūpis Vėjas'?“ 
[Kynas VV 14]. Kadangi slibinas arba, kaip jis vadinamas Europoje, 
drakonas!!* savaime jungia dvi prigimtis - angies ir paukščio (tarp 
kitko, neretai būtent gaidžio, kaip antai lietuvių aitvaras), t.y. van- 
dens ir oro, tai jam vėjarodyje išties visai tiktų simbolizuoti Bangpū- 
tį, kurio vardą irgi sudaro atitinkamus du pradus žymintys žodžiai: 
banga ir pūsti". 

Savo ruožtu prisimenant Vėjopačio kairėje rankoje laikomą žuvį, 
kurią anksčiau siejome su Bangpūčiu, juoba kaip vėjarodis besisu- 
kiojantį ir pučiantį Bardaitį, ar Gardaitį, „valdantį žuvis“ bei Žuvį 
gaunantį aukai, reikia atkreipti dėmesį ir į vėjarodžiuose vaizduoja- 
mas milžiniškas žuvis ar net banginius (pav. 24). Verta prisiminti, 
jog „lenkų Pamary virš Kalėdų eglutės prie lubų kabina “jūros gaidį". 
Žvejų teigimu, ši žuvis rodo vėjo kryptį netgi pakabinta ne 
atvirame ore, o namuose“ [ypa 757]. Juoba kad, kaip jau pabrėžė- 
me, tai prūsų kitados gyventos žemės. R. Dethlefsenas 1911 m. Ma- 
žojoje Lietuvoje paliudijo vieną žuvies, kitą neaiškios būtybės pavi- 
dalo vejarodes (vėjalentes) buvus iškeltas ant gyvenamųjų namų lėkio 
vietoje (pav. 25). Lietuvoje žinoma kryžiaus „viršūnė su pritvirtinta 
apačioje vėjarode, stilizuotu siluetu primenančia plėšrią žuvį. Tačiau 
plati dantyta burna, apvali ažūrinė akutė tik išoriškai primena žuvį. 

"6 Trumpai žr. DS 85-89; FW 323; ME I 72; MHM I 394 ir kituose simbolių žodynuose. 
"7 Kai kuriose sakmėse iš J. Basanavičiaus rinkinių aitvaras, kaip pradžioje jau buvo minė- 


ta, tiesiog vadinamas pusčiumi [BLP I 260: Nr. VIII.15; LauD 52; SV 109]. Apie aitvarą kaip 
galimą vėjo ar viesulo įsikūnijimą trumpai žr. sk. 2.3. 

Atidžiau pažvelgus, žuviai nebūdingas kaklo susiaurėjimas, iš liemens 
išaugantis vėjarodės tvirtinimas primena leteną, ir susidaro įspūdis, 
jog tai požemio - vandenų chtoniškoji būtybė, gal susijusi su “marių 
vėju" ir iš chtoniškojo pasaulio gelmių kylančiais blogio demonais. 
Būtybės kūne iškirsti skaičiai 1889“ [Kynas VP, 28] (pav. 26). Be to, 
pasak A. Kyno, „didžiausia mįslė - žuvies uodegos ženklas. Vėjaro- 
dės plokštumoje jis vaizduojamas dvejopai. Kartais labiau geometri- 
zuojama siaura "uodegos" trapecijos dalis, plokščiojo galo trikampiai 
iškirtimai. Tai panašu į vėjarodės su gale iškirstu trikampiu [vėliavė- 
lės] stilistiką. Kartais žuvies uodega vaizduojama piešybiškiau. Žen- 
klas komponuojamas įžambiai vėjarodės plokštumai, rūpestingai ir 
kruopščiai iškertama žuvies uodega“ [Kynas VJR 26]. Čia pat meno- 
tyrininkas šį ženklą sieja kaip tik su Bangpūčiu [dar žr. Kynas TV 
55]. Be to, kai kurie „vėliavėlėmis“ laikomi vėjarodžiai savaime ge- 
rokai primena plėšrią žuvį pražiotais nasrais (dar kartą žr. pav. 4). 
Reikia turėti galvoje tai, kad žuvis tiek baltuose bei slavuose, tiek 
galiausiai visame pasaulyje, be kita ko, simbolizuoja mirusiojo vėlę 
arba net patį vėlių valdovą velnią!'“. Atsižvelgiant į tokį kontekstą, 
prasižiojusią pabaisos galvą galima įžvelgti ir J. Perkovskio perpieš- 
toje „vėliavėlėje“ su akutėmis, buvusioje ant kryžiaus virš jau tuo- 
met sunykusios Brazdeikių koplytėlės, Telšių aps. (pav. 27). Plg. dar 
vieną tokią „vėliavėlę“ su iškištu „geluonimi“ iš Skuodo r., Užuba- 
lės k. (pav. 28). Patvirtinimą tokiai dviprasmybei, regis, galima įžvelgti 
pačiame lietuviškame žodyje vėliava, kurį A. J. Greimas siejo su vė- 
lėmis bei jų valdovu Veėlinu ar tiesiog velniu. 

Po A. J. Greimo veikalo „Apie dievus ir žmones“ prancūziško- 
sios versijos pasirodymo, klausinėjamas S. Žuko, jis prisipažįsta: „Vie- 
name iš savo baigtų, bet dar neskelbtų darbų, parodau ryšį tarp vė- 
lių, mirusiųjų sielų, ir Lietuvos kariuomenės pulkų, pažymėtų tam 
tikromis vėliavomis. Rusų metraščiuose sakoma: “Lietuviai su ne- 


"* Vengdami pernelyg išsiplėsti bei perpildyti literatūros sąrašą, čia šiuo klausimu pasi- 
tenkinsime nurodydami abecėlės tvarka tik tuos autorius ar leidinius (be tautosakos šalti- 
nių), kuriais straipsnyje jau naudotasi kitomis dingstimis: Būgienė 42, 52; Eliade PZ 186, 
380; FW 392; Vėlius ChLMP 42 (Icntelė II, Nr. 4); Typa 747-749; Hanos, Tonopos HOC 
78; MHM II 392-393; 3nuane CTHM 182, 371. 

suskaičiuojama daugybe vėliavų'. Ką norima pasakyti vėliava? Vė- 
liava — tai vėlių, mirusiųjų sielų, prisijungimo ženklas. Jungiasi visi — 
gyvieji ir mirusieji, - taip formuojami pulkai“ [Greimas MBL 45). 
Tasai buvęs „baigtas, bet dar neskelbtas darbas“ - tai 1990 m. Lietu- 
voje pasirodžiusi Greimo knyga „Tautos atminties beieškant“, ku- 
rioje rašoma: „Įdomus šia prasme mūsų žiniomis iki šio neišaiškin- 
tas vėliavos etimologijos klausimas. Gerai žinomas lietuvių 
kariuomenės išorinis, į akis krintantis bruožas - jų vėliavų gausu- 
mas [...]. Žodį vėliava, padarytą tuo pat principu kaip broliava, siū- 
lome aiškinti kaip “vėlių būrys, vėlių visuma'. Turint galvoje, kad 
vėlių valdovas yra tuo pačiu ir karo dievas, visai suprantama, kad 
kiekviena lietuvių gentis žygiuoja į karą su savo vėliava, su visais 
savo mirusiais, semdamasi iš jų jėgų ir drąsos“ [Greimas TAB 419-— 
420]. Netiesioginį patvirtinimą Greimo minčiai galima įžvelgti for- 
mos požiūriu artimame mordvių kalbos žodyje, sename baltizme 
(ar slavizme) v'el'-ava, kuris reiškia “kaimo seniūnę' ar 'valdovę' ir 
kurį V. Ivanovas su V. Toporovu kaip tik siejo su žodžių vėlė bei 
velnias, velinas šaknimi [Hsanos, Tonopos HOC 52]"?. Semantikos 
požiūriu patvirtinimą savo ruožtu galima rasti minėtuose vaizdiniuose 
apie „vėlių kariaunas“ ar „laukines medžiokles“, žinotas tiek germa- 
nų, tiek, ko gero, vedų arijų, tiek ir baltų, kurios, kita vertus, kaip 
matėme, siejamos su vėtromis bei viesulais. Antai ir Tongos bei Nau- 
josios Zelandijos maori karių vėlės veda kare jų pulkus, plaikstosi 
virš galvų, palaiko jų narsą ir visokeriopai gina savo gentį, ir Afrikos 
zulusų kariai pergalę pasiekia tik savo mirusiųjų vėlių padedami 
[Tažnop 315, 316]. Taigi ir lietuvių vėliava tikrai gali būti susijusi su 
vėlėmis. Bet štai E. Fraenkelis žodį vėliava (taip pat tarm. vėlava) 
etimologiškai grindžia būtent žodžių vėjas, vėtra šaknimi (su prie- 
saga -liava, kaip antai žodyje mesliava), o kartu - ir tokius žodžius 
kaip minėtieji vėlūkas, vėlūkas reikšme “vėliava', bet ir “vėjarodis' 

"!* Apie tai dar žr.: V. V Ivanov, V N. Toporov. A Comparative Study of the Group of Baltic 
Mythological Terms from the Root *ve/-. - Baltistica, t. IX (1). Vilnius, 1973, p. 24—25; Bau. 
Bc. Heanoe, B. H. Tonopoe. K npoGneMe A0CTOBEPHOCTH NO3XHHX BTOPHYHbBIX HCTOUHHKOB B 
CBA3H C HCCNEJJOBAHHAMH B O61acTH MHboONoOrKA (/lanHbie o Benece B TpaxKHIunax Cesepuožū 


Pycų H BONpochl KPHTHKH MHCbMCHHBIX TEKCTOB). —- TpyAb! 10 3HaKOBBIM CHCTCMaM, T. VI. 
Tapry: Tapryckuū rocyjapcTBEHHbIž YHHBEpCcHTCT, 1973, p. 51. 

(kuriuos laiko deminutyvais, matyt, sudarytais iš antrinio, išplėsto 
kamieno vė-!- ir mažybinės priesagos -ūkas), taip pat vėlangė, vėlan- 
kė “vėjarodis" [dėl šių dar žr. LKŽ XVIII 601], atitinkamai latvių 
vėlogs [vęluogs], vėloks [vėluoks] “vėjarodis' bei kt. [Fraenkel 1219]. 
P. Skardžius žodyje vėlūkas taip pat mato mažybinę priesagą -ukas, 
vadinasi, ir šaknį vel-, kurios betgi toliau nenagrinėja [Skardžius 138: 
$89]. K. Būgos nuomone gi, „vėliavos kilmė neaiški. Sąryšis su vėlū- 
ku negalimas, nes vėliavoje ė [ !- D.R.] yra šakninis, tuo tarpu kad 
vėlūke ė [1] yra antrojo kamieno pradžia. Mat, vėlūkas yra sudėtinis 
žodis, t.y. vė-lūkas, ir, be to, paimtinis. Vėlūkas paimtas yra iš lat- 
vių kalbos. Latviai tą žodį taria vėluoks “'Wimpel, Flagge' (Latvju 
dainas Nr. 14278 var.). Tas žodis yra kilęs iš vėja luoks “vėjo (rodo- 
masis) lankas". Lietuviškai ta lytis skambėtų vėlankė, plg. žem. vėpūtė 
"Wetterfahne, baiorep'. Kad vėlūkas yra latviškas žodis, nėra ko 
stebėties, nes tą Žodį tevartoja tie lietuviai, kurie susiduria su lat- 
viais (kuršiais), t.y. kopininkai ir klaipėdiškiai“ [Būga I 539]. Bū- 
gos žodžiai skambėtų labai įtikinamai, jei šalia vėlūko lietuvių kal- 
boje nebūtų tokių lyčių kaip minėtasis vėlūkas ir juolab vėliukas, 
veliukas “vėliava', kurių mažybine priesaga sunku būtų abejoti ir 
kuriuos tad išties vargu ar galima kilme skirti nuo vėliavos, juoba 
dėl visiškai sutampančios reikšmės [LKŽ XVIII 635] (apie tai jau 
buvo kalbėta sk. 3.2). Šiaip ar taip, vėliavos, o kartu iš dalies ir vėlu- 
ko bei vėlūko etimologinė dviprasmybė galiausiai atspindi atitinka- 
mą pačios vėlės dviprasmybę, kurią K. Būga pradžioj, o kartu su juo 
ir J. Basanavičius, kaip matėme, siejo būtent su žodžiais vėjas, vėtra. 
Tarp kitko, K. Būga tame pačiame J. Basanavičiaus cituotame laiš- 
ke kiek kitaip pasisako ir šiuo klausimu, lyg nujausdamas ir mėgin- 
damas apimti visas tris minėtas nuomones, A. J. Greimo, E. Fra- 
enkelio ir būsimąją savo, tik nelabai aiškiai: „Etimologiškoji vėlės 
reikšmė [yra] 'pūtėja", lygiai kaip ir graikų bei lotynų dveuoo - ani- 
mus, anima “vėjas, dūšia'. Vėlė su prasme graikų dveuoo - vėjas 
lietuviams irgi yra žinoma: pav., vėl-ukas (Windfahne), kuris sudėtas 
yra iš dviejų žodžių: vėlė + ukas - trūbos, dūdos užrietimas, užlenki- 
mas, o todėl ragas, lankas (Tverečiaus par., Švenčionių apskritis, 
Viln. gub.). Vėluko etimologiška reikšmė bus: “vėlės (roū dvėuou), 

vėjo lankas“ [Basanavičius 284; BV 23], kurį Būga vėliau ir at- 
pažino vė-lank-ėje. (Minėtojo uko kaip "trūbos, dūdos užrietimo' 
LKŽ nėra, bet yra ūkas reikšme *“dūdmaišio bosinė birbynė" ar sep- 
tintasis ir aštuntasis skudutis' [LKŽ XVIII 399]; šiaip ar taip, įdo- 
mu, jog čia vėl atsiranda „dūda“, kuri, kaip matėme, yra neatskiria- 
mas baltų vėjo ir vėjarodžių „angelo“ atributas.) Kita vertus, už 
galimybę antrąjį dėmenį laikyti priesaga -(i)ikas byloja, pavyzdžiui, 
vėlunga “vėlūkas', kurios dėmenį -unga vargu ar įmanoma skirti nuo 
priesagos -unga žodyje vėtr-unga““", taip kartu norom nenorom se- 
mantiškai sugretinant ir abiejų žodžių šaknis vėl- bei vėtr- (plg. šia 
prasme ir lenkų wietrz-yk su priesaga, atitinkančia lietuvių -ūkas, ir 
rusų 6emep-0OK su priesaga, atitinkačia lietuvių -ukas). 

Itin įsidėmėtina šiuo klausimu yra viena latvių žvejų daina, kurio- 
je vėlogs ne tik kad turi kamiengalyje -z-, o ne -k-, ir todėl negali būti 
siejamas su jokiu /anku (lat. loks), o skaidomas tik į šaknį vėl- ir prie- 
sagą -0g- = liet. -ang- arba -ung-!?! (nebent norėtume čia įžiūrėti kaž- 
kokį langą, lat. logs), bet ir yra tiesiogiai siejamas su siela, lat. dvėse- 
le. Būtent (LTdz 13045): 


Zvejas vira dvėselite Žvejukėlio siela 
Vėlodzina galina, Ant vėlungės galo; 
Kad nolūza vėlodzinis, Kai nulūžo vėlungėlė, 
Tad pazuda dvėselite. Tai pražuvo siela.!?? 


Pažymėtinas šiuo požiūriu ir vienas lietuviškas žodžio vartojimo 
pavyzdys: Ta kryžiaus vėlunga girgžda, vakar eidama ir nusigan- 
dau (Gargždai, Klaipėdos r.) [LKŽ XVIII 693]. O štai ką A. Kynas 
rašo būtent apie lietuviškus kapinių kryžių vėjarodžius: „Išsa- 
mesnio paaiškinimo reikalauja viršūnės su vėjarode naudojimas ka- 
pinėse, toli nuo žmonių. Ant vienos viršūnės vėjarodžių būta iki ke- 
turių [plg. keturis vėjus?]. Išsamesnės šio meninio bruožo studijos 
įtikino, jog jis yra išskirtinis baltų genčių pasaulėjautos savitumas, 
neturi sąlyčio su krikščioniškąja ikonografija, simbolių vaizdavimo 
regula“ [Kynas VV 11]. „Dailės tyrinėtojui koplytstulpio ar stogas- 


'2 Apic lietuvių priesagą -ung- žr. Skardžius 105-106: $73. 
'2! Dėl priesagos žr. Endzelynas 92: $153. 
'22 Kartu su vertimu cit. iš Balsys LS 30; žr. Balsys ML 159, 186. 

tulpio geležinio kryžiaus, Saulės, Širdies, Vainiko simbolio kompo- 
zicinė jungtis su laisvai ant ašies vėjo pasukama plokštuma kėlė 
nuostabą: vėjarodė nesiderino, viršūnė netekdavo pusiausvyros, jos 
veidrodinė simetrija būdavo sudarkoma, todėl neįtikėtina, jog tai 
daryta tik norint papuošti. Vėjarodė kapinėse, toli nuo Žmonių 
pastatyto koplytstulpio viršūnėje tap pat kėlė susidomėjimą tariamu 
beprasmiškumu“ [Kynas VP, 20]. Kitaip sakant, „logiškai nepaaiški- 
namas ir funkcinis vėjarodės panaudojimas koplytstulpio viršūnėje 
kapinėse ar galulaukėje, toli nuo žmonių gyvenviečių, be buitiškai 
suprantamos vėjo rodymo paskirties. Krikščioniškieji simboliai-žen- 
klai turėjo aiškią paskirtį, ir bet koks švento ženklo ikonografinis 
iškraipymas ar pakeitimas prilygo erezijai. Už šventųjų grafinį, skulp- 
tūrinį ar tapybinį ikonografinį neatitikimą, "kūrybinius? nukrypimus 
visais laikais liaudies dailininkus bardavo dvasiškieji tėvai. Nesuge- 
bėjus Lietuvoje išnaikinti gajas kūrybines kanonizuotų ženklų in- 
terpretacijas, bažnyčiai teko prisitaikyti ir įteisinti juos kaip 'naciona- 
linį savitumą". Todėl, be žinomų oficialiosios religijos susidorojimo su 
stabmeldyste faktų, reikia pripažinti ir skirtingų pasaulėžiūrų "taikią" 
sąveiką, įsikūnijusią kryžiaus ir vėjarodės, nors ir nelabai vykusioje, 
kompozicinėje jungtyje. Vėjarodės ant kryžių randamos beveik vi- 
suose Lietuvos regionuose, daugiausia arčiau jūros - Žemaitijoje, 
Šiaurės rytų Lietuvoje. Iš Kretingos kraštotyros muziejuje esančių 
174 geležinių kryžių viršūnių 74 (42,576) turi ar yra turėję vėjaro- 
des. [...] Vėjarodė ant kryžiaus nebuvo tik amatininko meninis įno- 
ris, ji atspindėjo ir užsakovų - valstiečių estetines ir pasulėžiūros 
sampratas“ [Kynas VJR 24-25], ir čia pat cituojama ištrauka iš 
mums jau gerai pažįstamos lietuvių sakmės apie du vėjus prie ro- 
jaus vartų, tiesiogiai susijusius su pomirtine vėlės kelione. Prisi- 
minkime ir Taline būtent ant kapinių varpinės iškeltą vėjarodį sli- 
biną. Panašiai apie vėjarodžius ant kryžių mano ir kitas Žymus 
tautodailės tyrinėtojas A. Stravinskas: „Nemažą dalį paminklų viršū- 
nių puošia skardinės vėjarodės, kurias ypač mėgo daryti Žemaitijos 
kalviai. Dažniausiai vėjarodės būdavo tvirtinamos apatinėje statme- 
nosios kryžmos dalyje. Jos, matyt, ne tik rodė vėjo kryptį, 
bet ir simbolizavo gyvybės ir mirties, dangaus ir žemės ryšį, 


157 


amžiną įvairių gamtos formų kaitą“ [MA 13]. Taigi vėjarodžius ant 
kryžių bei kapinių paminklų menotyrininkai nedviprasmiškai sieja 
su senąja, prieškrikščioniškąja mirusiojo vėlės samprata. Vėliau 
A. Kynas tai daro dar tiesiau ir aiškiau: tame pačiame Ignalinos 
rajone, kuriame užrašyta mūsų jau ne sykį cituota daina apie ber- 
nelį užmušusį marių vėją, „Ceikinių kaimo kapinėse stovėjęs kop- 
lytstulpis, būdingas Aukštaitijos regionui, viršūnėje ant ilgo stie- 
bo - kryžius, pusmėnulis ir stačiakampė, trikampiu gale įkirsta 
vėjarodė. Kompozicija gana paprasta, kaip ir visa koplytstulpio sti- 
listika. Vėjarodės plokštumoje net nebuvo iškirsti skaičiai, bent kiek 
pateisinę jos reikalingumą. Kapinėse judanti ir girgždanti vėjarodė 
atrodo pabrėžtinai beprasmė ir nereikalinga. Bet tik nesuvokiant 
jos kitokios paskirties. Lietuvių kalbos žodynas nurodo kitus vėja- 
rodės vardus - vėlūkas, vėlunga, vėtrunga. Panašiai skamba, tik ki- 
tokią reikšmę turi žodžiai velinas, vėlinės (velnias, vėlių diena), ve- 
liuoka (dvasia, vaiduoklis). Tikint, jog panašiai skambančių skirtingų 
žodžių reikšmės nėra atsitiktinės, kyla mintis, jog vėjarodė ar, ki- 
taip tariant, vėlūkas galėjo kažkaip padėti gyvųjų ir mirusiųjų ry- 
šiui palaikyti“ [Kynas VRL 39]. Gal tad išties žodžius vėlūkas, vėlu- 
kas, vėlūkas, vėlūkas ar velukas “vėjarodis' ir vėliukas, veliukas 
'vėliava' verta kur kas atidžiau palyginti ne tik su vėlę, velnią žy- 
minčia šaknimi vėl- / vel- ir mažybine priesaga -(iJūkas, bet ir tie- 
siog su tokiais žodžiais kaip velūoka, velūokas "dvasia, vėlė, šmėkla' 
ir veliuoka, veliuokas “vaiduoklis, šmėkla', “velnias, piktoji dvasia' 
bei “mirusio žmogaus siela, vėlė? [LKŽ XVIII 694, 636], sudarytais 
iš tos pat šaknies ir priesagos -(i)uoka(s), kuri nuo minėtosios 
-(i)ūkas tesiskiria vien balsių kaitos laipsniu'?*. O tuomet gal ir 
K. Būgos minėtąjį latvių vėluoks galima būtų aiškinti atitinkamai, 
dvigarsį -u0- siejant ne su lietuvių -an- žodyje Jankas, o būtent su 
-u0- ką tik paminėtuose žodžiuose!“ Šiaip ar taip, mažų mažiau- 
siai dviprasmybė čia, regis, yra neišvengiama, o gal nė nevengtina, 
kaip kad ji irgi neišvengiama ir gal nė nevengtina aiškinant vėlę bei 
'23 Žr. Skardžius 140: $91. 


'2* Nes, kaip gerai žinoma, latvių dvigarsyje uo susiplakė baltų *an (> liet. an) ir *6 (> liet. uo) 
[žr. Zinkevičius IG 78: $104 ir 81: $111]. 

galiausiai patį velnią, kuris, kaip matėme, irgi yra itin glaudžiai su- 
sijęs su vėju, vėtra bei viesulu'?. Juoba kad ir kai kurie vėjarodžių 
„angelai“ yra raguoti ir visa povyza kelia didelių abejonių dėl savo 
dangiškos prigimties. Kaip pažymi A. Stravinskas, be angelų, „tarp 
vėjarodžių figūrėlių pasitaiko ir kitų mitinių būtybių, pavyzdžiui, 
velniukų“ [MA 13]. Kaip antai J. Perkovskio perpieštas iš Plinkšių 
dvaro prie Sedos (pav. 29). Panašiai „Sedos aps. Nausodės k. bu- 
vusioje trijų nelygių kryžmų "popiežiaus" kryžiaus tipo viršūnės vė- 
jarodėje vaizduojamas sparnuotas, tačiau raguotas, aukštakulniais 
batais apsiavęs žmogus angelas“ [Kynas VP, 30] (pav. 30). „Mažei- 
kių r. Sedos aps. Nausodės k. rasta viršūnė, kurios apatinėje dalyje 
buvo pritvirtinta sparnuota, raguotą šalmą dėvinti figūra vėjarodė. 
Spėjama, jog taip buvo vaizduojamas “juodasis angelas - velnias". 
Plungės r. Platelių ap. Gintališkės k. ant ašies besisukiojanti vėja- 
rodė taip pat vaizduoja sparnuotą būtybę“, kuri yra „labai panaši į 
'kipšiuką - juodąjį angelą', tarp žmonių kartais pasirodantį “vokie- 
tuko', 'ponaičiuko" pavidalu. Sparnuota žmogysta ant galvos dėvi 
cilindro tipo skrybėlę su plunksna, apsivilkusi į apačią platėjantį 
neilgą apsiaustą su ažūrinių sagų eile. Veide spindi vienintelė kiau- 
rymė - akis [1]. Kojos apautos, kaip Nausodės k. rastos figūros, aukš- 
takulniais auliniais batais, ranka laiko trimitą, kita, sulenkta per 
alkūnę -bepirštė, primena strampą ar kanopą“ [Kynas VP; 27] (pav. 
31). Dar plg. raguotus „angelus“ vėjarodyje iš Kretingos r., Darbė- 
nų aps., Lazdininkų k. (pav. 32), Kurmaičių aps., Generų k. (pav. 
33) bei kt. (daugiau pavyzdžių žr. Kynas VV 14). O štai viename 


125 Apie kai kurių, ypaž „žymėtų“ žodžių principinę polietimologiją, t. y. daugiaetimolo- 
giškumą, ne kartą yra kalbėjęs V. Toporovas, pvz.: „Daugelio mitologinio pobūdžio žodžių 
(ypač mitologinių vardų) etimologijos yra dviprasmiškos ir slidžios - arba iš tikrųjų, arba 
tik regimai, tačiau tai atskirti dažnai labai nelengva. Šią ypatybę lemia, be kita ko, itin 
platus galimybių diapazonas, kurį perbėga tokių Žodžių reikšmės“ [Tonopos H3C 11]. „O 
iš Čia — ir anksčiau aprašytoji sinchroniškos semantinės įvairovės bei etimologijos ('logi- 
kos" ir istorijos") ryšio galimybė, taip pat nevienintelio etimologijos sprendimo (“polieti- 
mologijos') problema, kurią reikia suprasti ne ekstensyviai (nesugebėjimas iš aibės spren- 
dimų išrinkti vienintelio, pagrindinio), bet intensyviai - kaip paties žodžio kai kurių 
principinių bci neatskiriamų charakteristikų pasekmę“; „Šie samprotavimai atveda prie 
minties apie etimologijos santykinumą ištisa eile aspektų“ [Tonopos HTA 209, 210 - iš- 
skirta V. T.] ir t.t. 

(vėlyvame) Talino vėjarodyje vėją pučiant itin išraiškingai pavaiz- 
duotas įdėm velnias (pav. 34). Velnią šiame vaidmenyje mitologiš- 
kai įprasmina dar ir tai, kad geležiniai vėjarodžiai neretai kartu 
buvo žaibolaidžiai [Koncan 57], taip gražiai liudydami labai prak- 
tišką, ūkišką „Pagrindinio mito“ realizaciją. 


4. Vėjūkas: vardo rekonstrukcija 


Galimybę vėjarodžio pavadinimą vėl-unga “vėlūkas' darybos po- 
žiūriu sieti su vėtr-unga ir žodžiuose vėlūkas, vėlukas, vėlūkas, vėlūkas 
ar velukas “vėjarodis' bei vėliukas, veliukas "vėliava" išskirti šaknį 
vėl- / vel- (kurioje, sekant ankstyvuoju K. Būga, o iš dalies net ir 
E. Fraenkeliu, savo ruožtu galima įžvelgti vėją žyminčią šaknį vė- 
su priesaginės kilmės formantu -/-) ir mažybinę priesagą -(i)ūkas 
paremia dar vienas argumentas. Tai, viena vertus, mažybinis vėjo 
pavadinimas vėjūkas, sugretintas, kita vertus, su žodžiu vėjūkas reikš- 
me “vėjarodis", pvz.: Vėjūkas vėjavo ant žėglio galvą (iš 1897 m. A. Juš- 
kos žodyno) [LKŽ XVIII 593]. Abu sudaro šaknis vė(j)- ir ta pati 
mažybinė priesaga -(i)ūkas. 

Pagal savo darybą vėjūkas, kaip ir vėjūkas, turėtų žymėti patį 
vėją, ir panašu, jog kitados būtent (tam tikrą) vėją jis ir žymėjo, o 
reikšmė “vėjarodis' jam prigijo ir sustabarėjo tik kur kas vėliau. Juo- 
ba kad vėjarodis lietuvių kalboje apskritai neretai vadinamas tuo 
pačiu žodžiu, kaip ir (tam tikras) vėjas. Antai vėjalas yra “vėjaro- 
dis', o vėjalas - tiesiog “vėjelis'; vėjapūta — ir “vėjo užpučiama vieta", 
ir “vėjarodis'; vėjapūtė - ir “vėjarodė", ir “toks vėjas", pvz.: Pajūriuo- 
se būdinga yra vėjapūtė, arba brizas, kaip kad paaiškinta Bostone 
leistoje „Lietuvių enciklopedijoje“ (t. XXXIII, p. 290)'**: mot. g. 
vėjinė reiškia “vėjarodis", o vyr. g. vėjinis - “vėjas", pvz.: Vėjinis pu- 
čia; mot. g. vėpūtė - tai ir “vėjarodis, vėtrungė", ir “skesvėjis, kiau- 
rapūtis', O vyr. g. vėpūtas - dargi “smarki audra, vėtra'; vėtrunga reiš- 
kia ir 'vėjarodis' (bei, kaip matėme, 'vėliava'), ir tiesiog "stiprus 
vėjas", t.y. vėtra, ir pan. [LKŽ XVIII 571, 572, 589, 734, XIX 11]. 
Šalia lietuvių vėtr-unga ir vėj-ūkas, kaip savotiška jų tarpinė grandis, 


26 Plg. *Vėjopūtis? Šia proga galima paminėti ir B. Savukyno 2004.04.22 „Baltų kul- 
tūros klubo“ suėjime išsakytą „atvirkščią“ mintį, jog Mato Pretorijaus Bangputtys, Bang- 
puttis galįs būti liaudies etimologijos padarinys iš pirminio *Bangpatis. 

prisimintinas lenkų mažybinis vėjo pavadinimas wietrzyk "vėjelis", su- 
darytas iš šaknies wietzz-, atitinkančios lietuvių vėtr-!?!, ir priesagos 
-yk, slavų *-ykv, atitinkančios lietuvių -žkas, kurį tad lietuvių kalbo- 
je, vadinasi, atitiktų *vėtr-ūkas (rusų mažybinį gemep-ok “vėjelis, vė- 
jukas' su priesaga -ox < slavų *-vk+ savo ruožtu, kaip jau buvo užsi- 
minta, atitiktų lietuvių *vėtr-ukas). Pagaliau lietuvių vėjarodžiuose, 
kaip buvo parodyta, vaizduota vėjo dievybė, „pučianti“ vėją. Galima 
darsyk prisiminti sakmės žodžius, kad senovėje buvę du broliu vėju. 
Iki šiai dienai jiedu dar gyvi, bet tik vienas jau pučia. Kad pučia iš rytų, 
tai nepučia iš vakarų arba iš kitos pusės |BLP I 277: Nr. XI.3]. Vėja- 
rodis kaip tik ir vaizduoja tą „vieną pučiantį“ vėją, visad pasisukda- 
mas jo kryptimi, - vieną iš dviejų, „gerąjį“ arba „blogąjį“. 

Savo ruožtu lietuvių priesaga -(i)ūka-, taip pat jos atitikmenys 
slavų (pvz., rusų 61a0b1xa valdovas", slavų *vold-yka iš *volsti “val- 
dyti") bei kai kuriose kitose ide. kalbose (pvz., lotynų mandūcus 
'rajūnas" iš mando 'ryju"), gali būti vartojama ne tik deminutyvams, 
bet ir veikėjų pavadinimams sudaryti [Ambrazas 139—-140: $231-— 
232], pavyzdžiui, ėjžkas “ejūnas' [LKŽ II 1113]. Taigi formaliai 
vėjūkas galėtų būti laikomas būtent veikėjo pavadinimu, padarytu 
iš pirminio veiksmažodžio (neminint denominatyvų vėjinti, vėjūoti 
'pūsti (apie vėją)?, kelti vėją' bei pan. [LKŽ XVIII 590, 594]) vėti 
(vėja, vėjo) 'pūsti', pvz.: Ir nulijo didis lietus, ir patvyniai atejo, ir 
vėjai vėjo (iš S. B. Chyliūskio lietuviškos Biblijos) [LKŽ XIX 4]. 
Nors K. Būga neigė tokį veiksmažodį lietuvių kalboje tikrai esant 
[Būga III 717], betgi jis yra ir visiškai taisyklingas (plg. sen. indų vati 
“jis pučia?'?ė), ir paliudytas gyvojoje kalboje, tik kiek kita artima 
reikšme — būtent 'vėtyti', pvz.: Kap vėja vėtykle iš pačio krašto (But- 
rimėnys, Šalčininkų r.) [LKŽ, ten pat]. Veiksmažodį vėti reikšme 
"pūsti" lietuvių kalboje irgi buvus teigia J. Palionis, parinkęs ir dau- 
giau atitinkamų jo vartojimo pavyzdžių [Palionis 94]; baltų prokal- 
bei jį (*yė-ti), remdamasis iteratyvais bei kauzatyvais lat. vėdinat, 


127 Žr. Brickncr 611; Fracnkel 1233; Mažiulis IV 233; Pokormy 84; Skardžius 301; Famkpe- 
nuA3c, Hanos 677. Tos pat šaknies (ide. *yė-/- [Pokorny 83-84]), kaip jau buvo kalbėta, yra 
osetinų vėjo pavadinimas wad (iš indoiranėnų vūta-) [A6aces OAG 19]. 

"8 Žr. Mayrhofer III 184, 186, 190; Monier-Williams 934; Kouepruna 573 ir kt. 

vėdit (liet. vė-dinti), rekonstruoja K. Karulis [Karulis II 502] (re- 
konstrukcija akivaizdi: plg. šok-ti : šok-dinti bei pan.). Tokiu atveju 
vėjikas būtų „pūtimo veiksmo veikėjo pavadinimas“ ir, vadinasi, 
žymėtų būtent patį vėją - kaip ir mažybinisvėjūkas. Mažybinis prie- 
sagos prasmės atspalvis, viena vertus, yra palankus reikšmei 'vėja- 
rodis? atsirasti ir prigyti, o kita vertus, gali būti susijęs su „blogojo“ 
vėjo sušvelninimo, „eufemizacijos“ poreikiu. Juoba kad apskritai 
lietuvių liaudies tradicijoje, pasak D. Saukos, „žodžius maloninės 
priesagos neutralizuoja. Pikti ir geri, pilki ir šmaikštūs žodžiai prie- 
sagų dėka taikosi“ [Sauka 179]. 

Lietuvių tautosaka savo ruožtu liudija mažybinį bendrinį vėjo pa- 
vadinimą vėjukas buvus vartotą būtent „blogajam“ vėjui pavadinti, ir 
būtent su atitinkamais aukščiau nustatytais jo požymiais bei atitin- 
kamuose kontekstuose (pagaliau būtent Lietuvos pajūryje, kur 
M. Pretorijaus buvo aptikta Vėjopačio „statula“). Šia dingstimi pa- 
cituosime ištisai mitologinę sakmę „Žvejai ir velnias“, užrašytą 
1954 m. Skirvytėlės k., Šilutės r.: 

Kartą žvejai iš Skirvyčios nuplaukė iki Nidos. Ten pasidarė labai 
tylus oras, jokio vėjelio. Marios visai nutilo, laivai stovi vietoje. Jie nė 
kiek negali žvejoti ir lūkuriuoja pakraštyje. Jau ėmė temti. Žvejai no- 
rėtų žvejoti, ėmė kelti bures, bet jokio vėjo. Ir pamato, kad ateina toks 
ponas juodais drabužiais |[t.y. velnias]. Ir jis klausia, ar negalėtų jį 
perkelti į Šventelę. Prašo be jokios malonės, siūlo didelius pinigus. 
„Kaip mes gabensim, kad nėra vėjo“, sako žvejai. Bet tas ponas siūlo 
tokius didelius pinigus, kad vienas žvejys susigundo: „Mes galim pa- 
bandyti“. „Gerai, aš užmokėsiu“. Du žvejai pasikalba, pasitaiso burę 
ir sako: „Kelsim tą žmogų“. Kai tik tas ponas įsėdo į laivą, tuoj ėmė 
vėjukas pūsti. Kai pairsto, vėjas dar stipryn, stipryn. Galiausiai jau 
juodu lekia kaip viesulas. O tas ponas stovi laive ir vis didyn auga 
[= didėja vėjukas, stiprėja vėjas]. Žvejai bijo, kad laivas neapvirstų. 
Tuojau atplaukė prie Šventelės kaimo kranto. Tas svečias tik nusi- 
žvengė, pasispyrė, prikiauliojo valtį ir dingo krante. Tuojau nutilo ir 
bangos dingo. O buvo tamsi naktis. Žvejai keikia jį: „Bjaurybė! Keti- 
no užmokėti, o čia tik arklių mėšlo pridrėbė!“ Naktį jie ir pradeda kast 
tuos mėšlus. Kasa ir vis meta į marias. Rytą praaušus juodu veizi, kad 

buvę aukso pinigų, ant denio dar nukritę pora auksinių. Tada žvejai 
suprato, kad visą auksą iškasė. Tas vyras turėjęs vieną arklio koją [Vis 
būdingi velnio požymiai]. Žvejai girdėję, kad naktį Šventelėj buvu- 
sios vestuvės, ir ten kažkas pasikoręs - uošvis, ar kas. Tas ponas sku- 
bėjo paimti jo sielos. Del to ir siūlė labai daug mokėti - skubėjo, kad 
laiku atvyktų ir tą sielą paimtų |LauD 68-69; SV 128-129]. 

Kaip matome, čia ir žuvis (žvejyba), ir marios, ir velnias - vėjas, 
bangas šiaušiantis viesulas, būtent „vėjukas“ (ar stačiai Vėjukas), - 
ir net vestuvės, į kurias tasai skuba pasikorusiojo sielos, kaip kad 
osetinų vajugas - mergelės. Štai dar vienas pavyzdys iš gyvosios kal- 
bos: O kada nor i mažas vėjukas - bar bar bar, tar tar tar ant aukšto 
(Grinkiškis, Radviliškio r.) [LKŽ XVIII 576], kuris vėlgi verčia pri- 
siminti bilduku pasireiškiantį vajugą. 

Toliau dėl tiesioginio palyginimo su osetinų vajugu reikia pažy- 
mėti, kad lietuvių kalbos priesaga -(iJuka- < ide. *-uko- atsirado iš 
priesaginio formanto ide. *-ko-!?, prijungto prie kamiengalio *-u-, 
pvz.: slavų *s/adv-kv "saldus" (iš *soldu-ko-, plg. liet. saldu-s), sen. 
indų tanu-ka- "plonas" iš /anu- "plonas" ir pan.; savo ruožtu lietuvių 
-(iJūka- < ide. *-ūko- atsirado iš to paties priesaginio formanto ide. 
*-ko-, prijungto prie ilgojo kamiengalio ide. *-ū-, pvz., slavų *enzyko 
“liežuvis? (plg. prūsų insuwis, abu iš ide. *en-g'hū-)"", arba prie pail- 
gėjusio ide. *-u-, pvz., sen. indų madhū-ka- “bitė? iš madhu- ' medus" 
bei pan. | Ambrazas 139: $231 ir 140: $232; Skardžius 136: $89 ir 140: 
$91]. Kalbant apie vėjūką, čia reikia atsižvelgti ir į bendrinės kal- 
bos žodžio vėjas būtent -u- kamieno Pietų Lietuvos (Lazūnų, Šalči- 
ninkų) tarmines lytis vėjus bei vėjūs, pvz.: Kad raspūtė mani vėjus; 
Vėjūs sup, sup itų beržalį (Pasaliai, Vijos r.) ir pan. [LKŽ XVIII 
594-595: LTŽ 282]. Jeigu tai archajizmas, tai ir žodžiuose vėjūkas 
bei vėjūkas tebebūtų galima išskirti kamiengalį (antruoju atveju — 
pailgėjusį) -u- ir priesaginį formantą -ka- < ide. *-ko- > indoiranė- 
nų *-ka-, su kuriuo iš indoiranėnų vėjo pavadinimo *žvūyu- (< ide. 
*yč-jū- [Mayrhofer III 190]) visiškai taisyklingai savo ruožtu gali- 
ma būtų sudaryti indoiranėnų deminutyvą *vūyuka-, kuo tiksliausiai 


'2 Apie jį žr. Skardžius 121-123: $80; taip pat Ambrazas 83-84: 5127 ir 202-203: $357. 
130 Dėl to dar žr. BCCA VI 75. 


164 


atitinkantį lietuviškuosius vėjūkas bei vėjūkas. Iranėnų kalboje indo- 
iranėniškasis *žvėyuka- virstų *vayuka-, O tai kaip tik tas žodis, kurį 
visiškai „iš kito galo“, iš osetinų wejug / wejyg, kaip matėme, re- 
konstravo V. Abajevas"'. Be to, kalbamas indoiranėnų daiktavar- 
dis (tarkim, kaip veikėjo pavadinimas iš atitinkamo veiksmažodžio, 
plg. sen. indų vūyati “(už)pučia', Avestos iranėnų fravūyeiti “užgęs- 
ta'"??) gali būti sudarytas ir tiesiog su priesaga indoiran. *-ūka- < 
ide. *-ūko-"?, kaip kad tai buvo įmanoma ir lietuvių vėjūko atveju 
(žr. aukščiau). 

Taigi turime visapusišką - tiek semantinę, kurią atskleidėme 
anksčiau, tiek formalią — tapatybę tarp 1) iranėnų (skitų) vėjo var- 
do *Vayuka-, V. Abajevo rekonstruoto pagal osetinų mitinę būtybę, 
milžiną wejug / wejyg ir Herodoto minimą skitų dievybę Otrooupoc 
ar *Olydoupoc bei kt., ir 2) lietuvių vėjo vardo *Vėjūkas, rekonst- 
ruojamo pagal bendrinį mažybinį vėjo pavadinimą vėjūkas ir ben- 
drinį vėjarodžio pavadinimą vėjūkas bei aptartas lietuviškų vėjaro- 
džių sąsajas su lietuvių (baltų) vėjo dievybe (Vėjopačiu), kurią 
V. Abajevas, kaip matėme, lygino su atitinkama iranėniškąja. Ka- 
dangi pagal daugelį požymių atsekėme lietuvišką tradiciją vėjaro- 
džiuose vaizduoti būtent vyriausią vėjo dievą Vėjopatį, o pagal skitų 
*Olyooupoc rekonstruotas iranėnų vėjo dievo vardas *Vayuka-sūra- 
pažodžiui reikštų 'galingasis Vajukas', tai ir lietuvių Vėjuką / Vėjū- 
ką lyg ir būtų galima laikyti vėjo dievybe apskritai, Vėjopačio atitik- 
meniu ar apraiška. Kita vertus, a) tai, kad Vėjopatis yra dvilypis, 
dvipusis dievas, apimantis savimi, kaip savo apraiškas, abu, „gerąjį“ 
ir „blogąjį“, vėjus; ir b) tai, kad osetinų vajugas yra pabrėžtinai nei- 
giama, kenkianti mitinė būtybė, ne vienu atžvilgiu primenanti papli- 
tusį „blogojo“ vėjo, vėjo demono (viesulo) įvaizdį, o pastarasis irgi 

"1 Čia laikas prisiminti ir aukščiau aptartą analogišką tapatybę tarp lietuvių dūkas ir 
sanskrito dhiūka- vėjas", juoba kad ta pati priesaga čia išlieka to paties denotato — vėjo, 
juoba dūkstančio, šėlstančio, t. y. „pikto“, „blogo“ - pavadinime. 

12? Dauguma kalbininkų sen. indų vūti ir vūyati laiko bendrašakniais, pastarąjam radusis iš 
tos pat ide. *yė- su priesaga *-į0- arba ticsiog iš *yėi-, kaip ir gotų waian, slavų *vėjati bei 
pan. [žr. Pokomy 83; taip pat Fraenke!l 1216; Karulis II 502 ir kt.; nuodugnų paaiškinimą žr. 
Tonopos KC 21], kitos nuomonės tik yra, nors šitokią galimybę irgi nurodo, M. Mayrhoferis 


[Mayrhofer III 189-190]. 
'3 Dėl tokios priesagos sen. indų kalboje, pvz., žr. [Ambrazas 140: $232). 

tradiciškai vaizduojamas lietuvių vėjarodžiuose (tik prisiminkime mi- 
nėtas vajugų sąsajas su slibinais ir, kita vertus, slibino pavidalo vėja- 
rodžius, t.y. vėjūkus); pagaliau c) pati lietuvių priesaga -ūkas, bū- 
dama iš dalies ironiška, pejoratyvi šalia neutralesnės mažybinės 
-ukas, - visa tai leidžia manyti, jog Vėjūkas yra kaip tik tasai nei- 
giamas, „blogasis“ vėjas, kurio mitinis paveikslas turėjo pakanka- 
mai išryškėti būtent iš vėjarodžių bei anksčiau aptartos tautosaki- 
nės medžiagos. 


5. Vėjūkas baltų-skitų santykių atodairoje 


Iki šiol kalbėjome apie lietuvių žodžių vėjūkas / vėjūkas sąsają su 
osetinų wejug / wejyg < iranėnų (skitų) *Vayuka- iš esmės indoeu- 
ropietišku lygmeniu. Tačiau atsižvelgtina ir abipusės įtakos galimy- 
bė, grindžiama vėlesniais regioniniais baltų bei skitų kontaktais. Nu- 
statęs ištisą aibę kalbinių (leksinių, fonetinių, gramatinių) osetinų 
kalbos izoglosų""* su ne viena Senosios Europos pošeimiui priklau- 
sančia indoeuropiečių kalba (italikų, germanų, tocharų, slavų ir, kas 
be ko, baltų), V. Abajevas daro išvadą, kad seniausias „skitų - Euro- 
pos kalbų izoglosas tenka datuoti laiku, ne vėlesniu už II tūkstant- 
mečio prieš m. e. antrąją pusę“, t.y. „kai Senosios Europos kalbos 
dar tiesiogiai bendravo tarpusavyje ir su skitų kalba“ [A6Gaes CEH 
120]. „Ši data, vadinasi, žymi šiaurės iranėnų genčių buvimo Pietry- 
čių Europoje terminus ante guem. Ryšium su tuo priminsiu, jog pasa- 
kojimas apie skitų įsiveržimą iš Azijos tėra, pasak Herodoto, tik vie- 
na iš jo laikais cirkuliavusių versijų apie šios tautos kilmę. Pagal kitą 
versiją, skitai laikė save seniausiais Šiaurės Pajuodjūrio gyventojais, 
O savo genties pradininką Targitają (Tapytraoc) - Dzeuso ir Boriste- 
nio, t.y. Dnepro, dukters sūnumi. Tasai legendinis Targitajas gyve- 
no, pasak jų padavimų, apie tūkstantį metų prieš Darijaus žygį į Ski- 
tiją, t.y. apie II tūkstantmečio prieš m. e. vidurį "*. Tarp mūsų aptiktų 
skitų-europiečių mitologinių bei kalbinių ryšių esama ir tokių, ku- 
riems istoriškai pateisinti tenka remtis iranakalbių genčių Rusijos 
pietuose pirminiu autochtoniškumu. O dėl skitų įsiveržimo iš Azijos 

'** Izoglosomis vadinami kalbiniai reiškiniai, būdingi išimtinai tam tikrai teritorijai ar kal- 
bų grupei ir nebūdingi kitoms (giminiškoms) kalboms. 

2 Herodoto „Istorija“ IV.4, 7: „Kaip pasakoja skitai, jų tauta esanti iš visų tautų jauniausia 
ir atsiradusi šitaip: pirmasis vyras jų žemėje, dar negyvenamoje, buvęs vardu Targitajas. Jo 
gimdytojai buvę Dzeusas ir Boristenio upės duktė; aš tuo netikiu, bet jie taip tvirtina. [...] 
Tokia, sako skitai, jų kilmė. Nuo to laiko, kai jie atsirado — skaičiuojant nuo pirmojo jų 


karaliaus Targitajo iki Darijaus žygio į jų žemę, - praėjo ne daugiau, o lygiai tūkstantis metų“ 
[Herodotas 214]. 

VIII a., tai jis, matyt, buvo nebe pirmasis iranėniškojo elemento pa- 
sirodymas Europoje, o tik vienas iš šiaurės iranėnų klajoklių genčių 
persikraustymų, ne kartą vykusių ir vėliau ir reiškusių ne esminę et- 
ninės sudėties permainą, bet giminiškų iranėnų genčių judėjimą bei 
persigrupavimą nuo seno jų užimamoje plačioje teritorijoje. Tai, kad 
finougrų kalbose esama iranėniškų bei arijiškų [indoiranėniškų| ele- 
mentų, kad „Rigvedoje“ bei „Avestoje“ išliko Volgos pavadinimas 
(ved. Rasa-, avest. Ranhd-, Ptolemėjo 'Pz Volga"), kai kuriuos tyri- 
nėtojus, kaip antai O. Schraderį, jau seniai lenkė prie minties, jog 
būtent Rytų Europoje būta iranėnų bei arijų tautų protėvynės. Da- 
bar atskleisti seni skitų bei Europos kalbų ryšiai kuo puikiausiai su- 
tinka su šia hipoteze. Ne skitai atėjo iš Azijos, atskilę nuo likusių 
iranėnų, bet, priešingai, likusios [indoliranėnų gentys į Indiją, Persi- 
ją bei Vidurinę Aziją pasistūmėjo iš Pietų Rusijos - iš dalies per Kau- 
kazą, iš dalies pro šiaurinę Kaspijos jūros pakrantę į Okso bei Jak- 
sarto baseiną. Skitai gi buvo kaip tik ta iranėnų tauta, kuri pasiliko 
savo tėvynėje Rusijos pietuose ir toliau daugelį amžių išlaikė kon- 
taktus su kitomis Vidurio bei Rytų Europos tautomis“ [A6aes CEH 
122-123]. Toks požiūris iš esmės sutampa ir su indoeuropiečių pro- 
tėvynės Pietų Rusijos stepėse, šiauriniame Pajuodjūryje, teorija. 
Itin platūs, ilgalaikiai bei gilūs iranėnų kontaktai su slavais, ypač 
rytų slavais, gerai žinomi. V. Abajevo nuomone, dižiulė dalis rytų 
slavų tiesiog susiformavo ant iranėniško (skitų) substrato (tai liu- 
dijantis frikatyvinio y (A) atsiradimas vietoje g ukrainų bei pietų 
rusų kalbose [A6aes CEH 41-52, 135]). Betgi mus, suprantama, la- 
biausiai domina iranėnų ir baltų ryšiai (atskirai nė nekalbant apie 
žinomą V. Ivanovo ir V. Toporovo iškeltą slavų kilmės iš baltų hi- 
potezę, kurios šalininko italų kalbininko V. Pisani'o nuomone, jie 
tiesiog esą „iranizuoti baltai“"*). „Skitų - Europos kalbų izoglosos, 


56 V. Pisani teigia esant „panašu, jog slavų kalbų susiformavimą reikia sieti su iraniškais 
elementais, tokių Pictų Rusijoje istoriškai paliudytų tautų kaip skitai ir sarmatai įneštais į 
artimai giminiškus [indoeuropiečių prokalbės] dialektus, iš kurių radosi baltų kalbų šeima“. 
Todė!, jo žodžiais, „į slavus mes žiūrime kaip į 1ranizuotus baltus (das Slavischc als 
iranisiertes Baltisch von uns betrachtct wird)“ [Pisani RB 13, 14]. Savo ruožtu „vadinamicji 
baltiški upėvardžiai atspindi senąjį kalbinį sluoksnį, kuris plyti nuo Baltijos iki pat Juodosios 
jūros kaip iš esmės vieningas, nors ir natūraliai įvairuojantis tipas. Iraniškieji liudija skitų bci 

tarp kurių dalyvauja ir baltų kalbos, yra reikšmingos kiekybiškai ir 
neretai turi didžiulį istorinį kultūrinį svorį, pavyzdžiui, pjautuvo pa- 
vadinimas"". Kaip ir reikėjo tikėtis, trečiojo partnerio teisėmis šiose 
iz0glosose paprastai dalyvauja slavų kalbos. Tačiau ar galima nuro- 
dyti specifinio, išskirtinio skitų ir baltų kalbų ryšio atvejų? Mažų ma- 
žiausiai vienos tokios izoglosos esama. Tai naminio karvelio pavadi- 
nimas: oset. baelon / belaew, liet. balandis, lat. balodis. Didžiai 
iškalbingi taip pat yra, nors ir priklauso platesniam kalbiniam kon- 
tekstui, tokie atitikmenys: oset. mextettae 'makštelė, makštutė' - liet. 
makštis; oset. salyn “šalti' - liet. šalti; oset. jaw 'javai' - liet. javai; 
oset. K'yrm / kurme aklas" - liet. kurmis bei kt.“ | AGaes CEH 133- 
134]. Tarp tų „kt.“ dar galima paminėti oset. lenk / lence lanka, 
loma, slėnis' - liet. lanka | AGaes CEH 17]; oset.maryn 'užmuš(inė)ti" — 
liet. marinti | AGaes CEH 29-30); oset. fiext / festa "piesta? - liet. pies- 
ta [AGaes CEH 23]; oset. zūl / zol, zylyn / zulun "(nuo)žulnus, kreivas; 
neteisus? - liet. nuo-žulnus, pra-žulnus “nuožulnus, įstrižas' [A6aeB 
CEH 38]. Juoba kad vienu ar kitu atžvilgiu šie osetinų ir lietuvių kal- 
bų žodžiai lieka tarpusavyje artimesni nei giminiški kitų kalbų atitik- 
menys (pavyzdžiui, slavų kalbose nėra lietuvių piestą atitinkančio daik- 
tavardžio, o osetinų kalbose - tikslus būtent daiktavardžio atitikmuo 
ir pan.). Toliau: osetinų deminutyvinis formantas -u/, -y/ savo kilme 
yra susijęs su indoeuropiečių deminutyvinėmis priesagomis *-ulo-, 
*-ilo-, *-olo-, *-elo-, „bet ypač būdingos jos kai kurioms Europos are- 
alo kalboms: germanų, baltų, lotynų“ [A6aes CEH 80), plg. osetinų 
g*ymbyl “rutuliukas (ant gobtuvo, virvelės)', g“yrnbyl 'apvalaina švie- 
žio sūrio masė? [ten pat]- lietuvių gummbulas (greta osetiniškosios 


sarmatų atsikraustymą ir jų kalbinių įtakų antsluoksnį. O slaviškieji atitinka jauniausią sluoks- 
nį, t. y. kalbos formą, kuri radosi susimaišius senesniems, tarkime, prabaltiškiems posluoks- 
niams su iraniškuoju superstratu. [...] Šiaurinės Rytų Europos sritys buvo apsaugotos nuo 
"iranizavimo" ir šitaip suprantamų slavų išplitimo - rusai išplito į šiaurę tik vėliau, - ir kaip 
tik dėl to Lietuvoje ir Latvijoje mes dar randame nuo slavų skirtingą baltų kalbą. Iš esmės tai 
palaikas to paties milžiniško dialektų komplekso, per šimtmečius susidariusio, kaip sakyta, 
tarp Baltijos ir Juodosios jūros“ [Pisani BSI 138-139]. Dar žr. [Zinkevičius LKK 135). 

37 Turimi galvoje osetinų xsyrf/ aexsirf “pjautuvas? ir slavų *sirpv (sen. lenkų sirp, rusų 
cepn) *pjautuvas", latvių sirpis *“pjautuvas", taip pat graikų Adrpė 'pjautuvas', lotynų sarpere 
'apipjau(sty)ti", prancūzų serpe lenktas peilis', sen. vokiečių aukštaičių sarf 'aštrus' bei kt. 
[A6aes CEH 8-9; žr. Pokorny 911]. 

„Šviežio sūrio masės“ ypač plg. lietuviškojo žodžio vartojimo pavyz- 
dį: Boba prigrūdo krosnį tešlos gumbulų [LKŽ III 726]). Osetinų kal- 
boje nepalyginamai ryškiau nei kitose iranėnų kalbose įvykio veikslo 
(perfektyviniai) veiksmažodžiai sudaromi iš eigos veikslo veiksma- 
žodžių su priešdėliais, kaip ir slavų bei, pridurkime, baltų kalbose, 
nors indoeuropiečių prokalbėje tuo tikslu, kaip manoma, buvęs kei- 
čiamas pats veiksmažodžio kamienas. Tačiau „esamajame laike, ku- 
riam iš esmės svetimas perfektyvumas, priešdėlinės lytys slavų kal- 
bose įgauna arba būsimojo laiko reikšmę (rusų 6eey "bėgu" - n06e2y 
'bėgsiu'), ir čia osetinų kalboje nebėra analogjos su slavų kalbomis, 
arba kartotinumo reikšmę (rusų [6e2xum "bėga' -| n0-060excum "pa- 
bėgės', n0-6e2xcum u 0-cmanogumca "pabėgės ir sustos'), ir čia oseti- 
nų kalba vėlgi žengia koja kojon su slavų“ [A6aes CEH 54-60]. Mes 
savo ruožtu galime pastebėti, kad ten, kur „osetinų kalboje nebėra 
analogijos su slavų kalbomis“, išlieka analogija su baltų kalbomis, 
kur įmanomas ir toks esamojo laiko įvykio veikslas: plg. pa-bėgu. Tarp 
kitko, osetinų fe-//zxyn 'pabėgti' abiem dėmenimis etimologiškai su- 
tampa su lietuvių pa-likti. Ir t.t. [A6aes CEH 65, plačiau žr. 64-68]. 
„Galima būtų prikišti: ar to ne per maža išvadai apie skitų ir baltų 
tiesioginę kaimynystę? Šiuo atžvilgiu turiu pakartoti tai, ką jau esu 
sakęs specifinių skitų-lotynų izoglosų atžvilgiu. Kiekybiniai (sta- 
tistiniai) rodikliai turi reikšmės sprendžiant apie kontaktų trukmę 
bei intensyvumą. O kaimynystei ir bendravimui iš principo nusta- 
tyti netgi vienas vienintelis faktas turi pakankamą įrodomąją galią, 
kai jokios kitos prielaidos, išskyrus tiesioginį kontaktą, nepadeda 
jo paaiškinti. Man atrodo, kad čia turime kaip tik tokį atvejį. Todėl 
man buvo gana malonu sužinoti, jog tokią pačią išvadą - apie tie- 
sioginius baltų-iranėnų kalbinius kontaktus - priėjo V. Toporovas 
ir O. Trubačiovas, išanalizavę Aukštutinės Padneprės hidronimiją“ 
[A6aes CEH 135]. 

V. Toporovas ir V. Trubačiovas iš Aukštutinės Padneprės vanden- 
vardžių analizės 1962 metais šiuo atžvilgiu yra padarę štai kokią išva- 
dą: „Mūsų požiūriu, vienas iš esmingiausių šio darbo rezultatų yra nu- 
statyti tiesioginiai baltų-iranėnų kalbiniai kontaktai, vykę Seimo 
baseino teritorijoje, kur iranėnų pėdsakų niekas neneigia. Kita vertus, 

iki šiol niekas nesitikėjo, kad baltai siekė taip toli į pietryčius. Į klau- 
simą apie tiesioginius baltų-iranėnų kontaktus visuomet būdavo at- 
sakoma neigiamai. Mums atrodo, kad baltų buvimą prie Seimo pa- 
tvirtina ne tik jau minėti faktai""*, bet ir ištisas baltiškų hidronimų, 
ne mažiau nei dvidešimties, šiame rajone telkinys“, o kadangi visi 
jie, išskyrus du, yra vienoje - dešinėje Seimo pusėje, tai „Seimą gali- 
ma laikyti savotiška baltų paplitimo pietryčiuose riba, kurios baltai 
pietų kryptimi nebuvo peržengę. Nepaprastai įdomu, - tęsia minėti 
mokslininkai, - jog priėmus mūsų hipotezę, teisingą paaiškinimą gau- 
na baltų-iranėnų leksinio panašumo faktai, kurie priešingu atveju 
liktų nesuprantami. Pažymėtina, jog pastaruoju metu pasirodė ne 
vienas darbas, kuriame pateikiami įdomūs baltų-iranėnų žodžių ati- 
tikmenų pavyzdžiai, nors jų autoriai paprastai nežino, kaip interpre- 
tuoti šių atitikmenų prigimtį. Prie pastarųjų, paskutiniu metu pabrė- 
žiamų, galima priskirti iran. maiz- “sėti? : liet. miežis, lat. miezis“?; 
iran. dūna-, sen. indų dhūnū 'grūdai' : liet. duona; avest., sen. indų 
yava- 'javai': liet. javai (būdinga, kad visi sutapimai priklauso vienai 
gyvybiškai svarbiai žodyno sričiai); avest. xšvid- “pienas' : liet. svies- 
tas; oset. baelon / baelaew "balandis' : liet. balandis, lat. balodis; pers. 
kabūtar "karvelis" : prūsų keutaris 'karvelis'; sogdų čakt, pehlevio čakat 
"kakta": liet. kakta ir kai kurie kiti. Neatmestina galymybė, jog specia- 
liai tyrinėjant iranėnų-baltų leksines sąsajas, bus aptikta naujų tokio 
pobūdžio atitikmenų“ [Tonpos, Tpy6aues 231-232)]. Pastaruoju me- 
tu, beje, V. Toporovas dargi gerokai praplėtė baltų-iranėnų kontak- 
tų galimą arealą pagal Seimą „į rytus, už Dono, Volgos link“ [To- 
nopoB BJĮbO 329). 

Tiesioginiai baltų kontaktai su iranėnais (skitais) jau seniai pri- 
pažįstami ir lietuvių mokslininkų - tiek kalbininkų, tiek ir archeolo- 
gų [Kabelka 76; LE 49, 68, 82; Zinkevičius LKK 152, 184-185]. Pa- 
galiau skitai ne tik ilgą laiką buvo baltų kaimynai, bet ir įsiverždavo 


'*8 Vienas iš jų yra jau chrcstomatiniu tapęs upėvardžio rus. Ponwa, padaryto iš iranėnų 
žodžio, reiškusio lapę", vertinys JIonanka, kuriame atsispindi liet. lapė, šalia tokį vertimą 
patvirtinančio trečio rusiškojo varianto JJucuuka, pažodžiui 'laputė". Išsiversti upėvardį galė- 
jo tik tie, kas gerai pažino kaimynų kalbą ir pakankamai ilgai su jais toje vietoje gyveno. 
Nežinia tik, kas iš ko tą upėvardį pirmieji išsivertė — baltai iš iranėnų ar iranėnai iš baltų. 

'* Dar plg. lat. maize *duona", pr. *maizis *'miežis' [Karulis I 360; Mažiulis III 145—146]. 

giliai į baltų žemes karo žygių metu, pavyzdžiui, „skitiškų strėlių antga- 
lių rasta pietinėse prūsų žemėse, net ir Pietų Lietuvoje, sūduvių terito- 
rijoje“ [Gimbutienė 83]. G. Beresnevičiaus nuomone, „turint omeny- 
je, atrodo, skitišką laidojimo 'nameliuose' idėją, plintančią maždaug 
tuo pačiu metu [VI a. pr. Kr.|, galima būtų spėti, kad vakarų baltai 
jėga ar sutartimi įtraukiami į skitų politinę ir kultūrinę-religinę orbi- 
tą. Išties, po pirmųjų konfliktų pietinėje prūsų teritorijoje skitai to- 
liau neina: tačiau keičiasi prūsų laidojimo papročiai. Tai liudytų, kad 
prūsai arba kapituliuoja, arba kažkokiu būdu sudaro taiką su skitais, 
įtraukiančią juos į skitų pasaulį“, pagaliau „Herodotas, savo 'Istori- 
jos? ketvirtojoje knygoje kalbėdamas apie skitų gentis, tarp jų mini 
budinus ir neurus. Pastarieji dažnai laikomi baltais ir lokalizuojami 
maždaug Milogrado [archeologinės] kultūros vietoje. Ten pat Hero- 
dotas sako, kad neurai laikosi skitų papročių - išties Milogrado kul- 
tūroje laidota ir skitiškuose pilkapiuose (jų viduje esančiuose miru- 
siųjų 'nameliuose'). Įtikėtina ir tai, kad per Milogrado kultūrą skitų 
įtaka galėjo pasiekti neurams giminingus jų kaimynus, juolab kad 
pastebimas neurų ir galindų, atitinkamai Milogrado ir Zarubincų, kul- 
tūrų artumas“ [Beresnevičius VBR 174-175]. Jau nė nekalbant apie 
itin plačią, baltus tiesiog apimančią senovės autorių Skitijos sampra- 
tą, atsispindinčią, pavyzdžiui, ir Baltramiejaus Anglo veikale „Apie 
daiktų savybes“, parašytame apie 1240 metus, kuriame tvirtinama, kad 
Lectonia Scithiae est prouincia, cuius populi Lectimi sunt uocanti „Lietu- 
va yra Skitijos provincija, kurios žmonės vadinami lietuviais“, arba 
kad Sambia Mesiae est prouincia in Europa, inferiori Scithia ibi locata 
guasi media inter Pratenos, Estenes, Osilianes, Liuones et Curones „Sem- 
ba - Mezijos provincija Europoje; ji plyti žemutinėje Skitijoje, tarp 
prūsų, estenų, oziliečių, lyvių ir kuršių“ [BRMŠ I 232-233]. Tos pa- 
čios tradicijos vagoje, prisimindamas Strabono į šiaurę nuo Duno- 
jaus Žiočių paminėtus keltoskitus, dar apie 1479-1480 metus Pilypas 
Kalimachas rašo, jog a Graecis minime ignaris verae originis composito 
vocabulo ex nominibus antiguae ac novae patriae Celtoscythae pridem 
dicerentur, usgue ad haec tempora perseveravit „graikai, nežinodami 
tikros jų [t. y. lietuvių | kilmės, davė jiems keltoskitų vardą, kuris reiš- 
kia ir senąją, ir naująją jų tėvynę“ [BRMŠ I 601, 603, žr. 605 - čia ir 

aukščiau versta J. Tumelio|. Pagaliau Erazmas Stella savo veikale 
„Apie Prūsijos senovę“ 1518 m. rašo: Borussia ultimae Germaniae 
ora a Vistula amne, guem ad occidentem terminum habet, incipiens 
sinusgue Baltici maris, gui septentrionale latus eius ambiunt, percur- 
rens, orientalem solem ab Alanis excipiens, montibus Amaxobiis aust- 
rale latus eius obtegentibus, a guibus continuis sylvarum iugis distermi- 
natus „Prūsija prasideda tolimiausiame Germanijos pakraštyje, nuo 
Vyslos upės, žyminčios vakarinę jos ribą, ir siekia Baltijos jūrą, kuri 
skalauja šiaurinį jos šoną, rytuose ribojasi su alanais, 0 pietuose 
prieina prie Amaksobijų kalnų, nuo kurių ją skiria ištisinė miškų juos- 
ta“ [BRMŠ II 13, 18]; negana to, garsusis legendinis prūsų karalius 
Videvutis pats buvęs alanas [BRMŠ II 15, 20], o jo vyriausias sūnus, 
gimęs iš motinos prūsės, buvęs vardu Li(e)t-alanas, Litalanus, todėl 
ab hoc guogue eorum duce in posterum, gui prius Alani dicebantur, 
Litalani dicti sunt, nunc hodie uulgo Litfani nuncupantur „tie, kurie 
anksčiau vadinosi alanais, pagal šio savo valdovo vardą vėliau buvo 
praminti litalanais, o šiandien paprastai yra vadinami lietuviais“ 
[BRMŠ II 17, 22-23 — vertė E. Ulčinaitė]. G. Beresnevičius (kuriam 
dėkoju ir už primintą man pastarąjį šaltinį) pratęsia, jog „Marceli- 
nas IV a. alanų inkorporuotomis gentimis šiaurės rytuose laiko ner- 
vijus, vidinus, gelonus, - tai, matyt, baltiškos gentys, su klaustuku 
galime pridėti ir melanchlenus. Alanų žemės IV a. vid., šio istoriko 
duomenimis, tęsiasi iki pat Azijos stepių, Indijos, Gangols], jie 
šviesiaplaukiai aukšti klajokliai. Alanai, žinoma, nevienalyčiai, bet 
tuo metu jungia Indiją, Irano pakraščius ir Baltiją kaip tiltas. Tai 
metas, kai iranėnai gali padaryti įtaką baltams, bent pavieniam ma- 
syvui [pridurkime, ir baltai iranėnams]; ir šis Marcelino fragmen- 
tas dera su Stellos datavimu: alanai ateina į Prūsiją IV a. pab. ir, 
čia nedaug užtrukę, persikelia į Lietuvą. Neteigiu, kad lietuviai — 
tai alanai; dalis alaniškų-lietuviškų 'iranėniškų" sutapimų gali būti 
aiškinami daug ankstyvesniais intensyviais kontaktais su skitais“, 
patikslina autorius [Beresnevičius KDU 4]. Simonas Grunau vėlgi 
tarp Prūsiją kitados apgyvenusių genčių mini alanus [BRMŠ II 50, 
89], o štai „Sūduvių knygelėje“ apie prūsus sakoma, jog Diese leutte 
haben gewonet zum erstenn bey dem vrsprung der Tanais „Iš pradžių 

šie žmonės gyveno prie Tanajo ištakų“ [BRMŠ II 141, 155 — Vertė 
V. Balaišis ir S. Plaušinaitis|, t.y. prie Dono, ką patvirtintų, kaip sa- 
kyta, naujausi V. Toporovo tyrinėjimai. Ir t.t. Tuo tarpu yra tvirtai 
„nustatyta osetinų ir viduramžių alanų tautų tapatybė“ [A6aes OA10 
41]40, 

Šiaip ar taip, intensyvūs baltų-iranėnų kontaktai, pradedant ko- 
ne bendraindoeuropietiškuoju laikotarpiu ir baigiant pagaliau net 
LDK laikų susidūrimais, yra neabejotinas dalykas. O jeigu jau tie 
kontaktai paliko pėdsakų (izoglosų) kalboje, tai savo ruožtu visai 
įmanoma, kad jų pėdsakų galima paieškoti ir mitologijoje bei tauto- 
sakoje. V. Abajevo žodžiais, „mes turime būti pasirengę tam, kad at- 
skiri motyvai, motyvų kombinacijos ar net ištisos siužetinės struktū- 
ros galėjo klajoti tarp skitų ir Europos tautų ir tuo pagrindu galėjo 
rastis mitologinės bei epinės “izoglosos', analogiškos izoglosoms, ap- 
tinkamoms kalboje“ [A6aes CEH 86]. Tokių „mitologinių izoglosų“ 
tyrinėtojas iš tikrųjų aptinka tarp skitų ir romėnų, skitų ir germanų, 


140 Pratęsiant V. Abajevo citatą, „gruzinų, armėnų, Bizantijos, lotyniškų, arabiškų, rusų (met- 
raščių) šaltinių istorinių duomenų kryžminis palyginimas nepaliko abejonių, kad osų (oseti- 
nų), asų, jazygų, alanų pavadinimai mena vicną ir tą pačią tautą“ [A6aceB OAG 41; plačiau žr. 
Ilrome3Hnb O3M 9, 34—49]. Atkreipus dėmesį į čia užsimintus jazygus, įdomu paminėti G. Be- 
resnevičiaus straipsnį „Jazygai, jutungai, jotvingiai: kariai raiteliai nuo Meotidės iki Duno- 
jaus“ [Beresnevičius JJJ 7-11], kuriame autorius iškelia „eretišką“ mintį juos turint tiesiogi- 
nį ryšį su jotvingiais. Nors straipsnyje daromi kalbiniai palyginimai manęs asmeniškai 
neįtikina, bet sąskambis, juoba aptariamų baltų-skitų santykių kontekste, tikrai verčia pasa- 
tyti ausis. (Taip pat žr. G. Beresnevičius. Palemono mazgas: Palemono legendos periferinis 
turinys. Vilnius, 2003, p. 88-96.) 

4! Vienas iš būdingų, tiesiog skiriamasis skitų tradicijoje yra padavimas apic dangaus jiems 
dovanotus šventus daiktus. Herodotas rašo (IV.5), jog skitų protėvio Targitajo sūnums val- 
dant, „iš dangaus į skitų žemę nukritę auksiniai dirbiniai: arklas, jaučių jungas, dviašmenis 
kirvis ir taurė. Pirmasis juos pamatęs vyriausiasis brolis ir ėjęs artyn, norėdamas pasiimti, bet 
auksas, jam artėjant, pradėjęs degti. Šiam pasitraukus, priėjęs antrasis - vėl auksas užside- 
gęs. Šitaip degantis auksas juos atstūmęs nuo savęs, o kai priėjęs trečiasis, jauniausiasis, 
auksas užgesęs, ir tas jį parsinešęs namo. Vyresnieji broliai sutikę dėl to jauniausiajam ati- 
duoti visą valdžią“ [Herodotas 214]. Nepriklausomai nuo Herodoto I amžiuje Kvintas Kurci- 
jus (VII 8.18-19) liudija tokius skitų žodžius Aleksandrui: „Žinok, jog dovanos mums duo- 
tos (dona nobis data sunt): jaučių jungas, arklas (iugum boum, aratrum), ietis, strėlė (hasta, 
sagitta), taurė (patera). Mcs naudojamės jomis kartu su savo draugais ir prieš pricšus. Savo 
draugams duodame vaisių, kuriuos pelnome jaučių darbu (/ruges amicis damus boum labore 
guaesitas), ir taure kartu su jais dievams liejamc vyną (patera cum iisdem uinum diis liba- 
mus), o priešus iš toli strėle, iš arti ietimi puolame (inimicos sagitta eminus, hasta comminus 
petimus)“ [cit. iš ĮĮromesnn» O3M 156]. Šias dangaus dovanas Dumėzilis sieja su trimis 

skitų ir keltų, skitų ir slavų [žr. A6aes CEH 86-117]“!. Taigi galų gale 
„Skitus su Europos tautomis sieja gausios leksinės, fonetinės, gra- 
matinės, mitologinės izoglosos. [...] Skitų-sarmatų kaimynystė su eu- 
ropiečiais truko daugelį šimtmečių, todėl ir juos siejančios izoglosos 
galėjo rastis įvairiais šios kaimynystės periodais. Visus šiuos faktus 
jungia štai kas: jie neišvedami iš iranėnų ar indoiranėnų bendrystės, 


socialinėmis funkcijomis ir atitinkamais luomais: arklą bei jaučių jungą — su žemdirbiais; 
kirvį, taip pat ietį ir strėlę — su kariais; o taurę, kuria dievams liejamos aukos, prisikiria 
žyniams ir palygina su gerai žinoma stebuklinga osetinų epo „Nartų taure“ Nart(yjamonge 
[/lromesnns O3M 45-46, 155-156]. Panašų „šventų daiktų“ rinkinį autorius aptinka ir kel- 
tuose: airių pirmtakai dievai, vadinamoji „deivės Danu tauta“ (Tuatha dė Danann), turėję 
neišsenkantį katilą, priklausiusį druidų dievui Dagdai; neįveikiamus mūšyje Nuado kalaviją 
bei Lugo ietį; ir „Falio akmenį“, simbolizavusį pačią Airijos žemę, vadintą „Falio slėniu“ 
(Mag Fhal) Nromesnns O3M 156-157; žr. Puhvel 177]. Dangišką arklo kilmę tebemena 
rytų slavų sakmės, kuriose Dievas jį padovanoja išvarytam iš rojaus Adomui [JleskueBckaa 
101; IloTe6nx 98]. Tačiau įdomiausia aptikti panašių padavimų Lietuvoje, visų pirma, apie 
Rambyno kalno lobį. Jį pamini E. Gisevius, 1835 m. aprašęs Rambyno griūtį: „Kadangi griū- 
tis palietė buvusiąją susprogdinto prieš 24 metus alkakmenio vietą, tai apylinkės kaimuose 
kilo itin kraupių lūkesčių. Mat, pagal jų [vietos lietuvių] gyvą tradiciją, laumės, išsikeldamos 
iš Rambyno, didžiai pasipiktinusios šventavietės sunaikinimu, grasinusios nugriausiančios 
kalną, o sykiu pažadėjusios atiduoti kada nors vargingiausiam apylinkės žmogui auksinius 
rykus ir žemdirbystės padargus, tačiau surasti tuos daiktus galėsiąs tada, kai alkvietė būsianti 
prasmegusi. Šio straipsnio autorius iš tiesų pats matė pulką Bardėnų kaimo žmonių, kaip jie, 
kastuvais nešini, traukė ton įžymiojon vieton su trankiomis dainomis iškelti tuojau į dienos 
šviesą anų menamųjų lobių“ [Lietuvininkai 49]. Otto Glogau šį gyvosios tradicijos išsaugotą 
tikėjimą apie apie Rambyno šventvietės „rykus“ persako taip: „Buvusio alkakmenio vietos 
tėra išlikusi tik mažesnioji dalis, o didžioji jau guli upės gelmėse; netrukus ir ši ja paseks. O 
tada pasirodysią paliktieji lobiai: lopšys, kauptukas, akėčios, noragas ir stalo rykai, viskas iš 
aukso ir sidabro“ [Lietuvininkai 232-233]. Žymiajame J. Basanavičiaus tautosakos rinkinyje 
„Iš gyvenimo vėlių bei velnių“ (XXI.37) apie tai, nurodant ir minėtus bei kitus šaltinius, 
esama tokio pasakojimo: Dievaitis [Perkūnas] pats tą aukavimo akmenį podraug su auksinu 
lopšu, bliūdu, žagre bei ekėčiomis čia buvęs padėjęs, o kryžiuočiams užmušus šventyklos 
gynėją kunigaikštį Skraudopą, kunigaikščūtė savo tarnus pašaukus, auksinuosius rykus, bū- 
tent bliūdą, lopšį, žagrę bei ekėčias, žemėje pakavojo [BV 276]. Ožkabaliuose J. Basanavi- 
čius dar yra užrašęs žinomą tikėjimą, kad jeigu laukus kokio nors kaimo apvaro vaga su 
dviem juodais dvynais jaučiais ir dvynų pusė artojas, tai toks apvagojimas apgina laukus 
nuo perkūnijų, ledų, visokių ligų ir kitų nelaimių, tik čia priduriama: Kad žagrės tos būtų dar 
auksiniai noragai, tai ant apvagotų laukų kuonogražiausi javai visados derėtų, ar tai gied- 
ros, ar lytingų metų laike. Sako, senovėje turėję tokius auksinius noragus [BLP I 63: Nr. 
II.11]. Panašių gyvosios tradicijos atbalsių pasigirsta ir daugiau, antai Mažojoje Lietuvoje 
vienas Adomas (1816-1896) papasakojo, jog „kartą atras vargšai aukso ekėčias, kurios Vor- 
pilyje pakavotos yra. Tai bus vargingos viernos giminės alga“; taip pat jog „esąs karališkas 
vainiks [karūna] pakavotas ir turįs savo čėsu išgriūti“ [MLT 45: Nr. 378]. O štai Klipštų 

bet [pas skitus] atsirado arealinių, Rytų bei Vidurio Europoje tarp 
skitų-sarmatų ir Europos tautų vykusių kontaktų pagrindu. [...] Rei- 
kia atsižvelgti ir į tai, kad ši problema tik dabar iškilo visu savo 
stotu, todėl yra dar toli nuo visa apimančio sprendimo, įtraukiant 
ne tik kalbinius, bet ir tautosakos, etnografijos, archeologijos, isto- 
rijos duomenis. Iki šiol tegalime kalbėti apie pirmąją žvalgybą šio- 
je srityje, bet ir ši išankstinė žvalgyba davė gausius vaisius, kurie 
leidžia naujai pažvelgti tiek į osetinų kalbos istoriją, tiek į kultūri- 
nius bei kalbinius santykius senovės Rytų bei Vidurio Europoje“ 
[A6aes CEH 119-120]. 

Pamėginę rekonstruoti lietuvių „blogojo“ Vėjo įvaizdį ir, remda- 
miesi apeliatyvais vėjūkas bei vejūkas, jo vardą *Vėjūkas, etimologiš- 
kai sutampantį su iranėnų (skitų) vėjo dievybės vardu *Vayuka-, re- 
konstruotu remiantis visų pirma osetinų demonu wejug /wejyg, kuris 
mažne visais pagrindiniais požymiais atitinka lietuvių „blogojo“ vėjo 
apraiškas, mes savo ruožtu tikimės bent kiek praplėtę šios „žvalgy- 
bos“ lauką į baltų pusę. Ir nors abu mitinių būtybių vardai, tiek lietu- 
viškasis, tiek osetiniškasis, šiuo atveju paaiškinami savu, atitinkamai 
baltiškuoju bei (indo)iranėniškuoju kalbiniu pagrindu, vis dėlto abiejų 
bendra priesaginė lytis sudaro išimtinę lietuvių ir osetinų kalbinę 
iz0gl10są, kartu su mitiniais panašumais papildančią kalbinių bei mi- 
tologinių baltų-skitų izoglosų eilę. 

Kalbamų sąsajų vaizdinė iliustracija, o taip pat užuomina giles- 
niems tyrinėjimams galėtų būti freskos iš Pendžikento (Vakarų Ta- 


kaime, Klaipėdos aps., 1938 m. užrašytas mitologizuotas padavimas, kaip vienas dvarininkas 
nuėjo naktį prie „Velnio kūlio“, esančio gretimame Taurlaukyje, lošti kortomis ir sutiko vel- 
nią. Tas turėjo pilną maišiuką pinigų. Bet jis tuos visus pinigus pralošė. Velnias dideliai 
supyko ir davė su ranka į kūlį, kad net paliko rankos žymė. Ir po to kūlio yra auksinės 
akėčios ir auksinės klumpės. Žmonės bando tą kūlį verst, ritint, gręžt, bet nieko nepadaro 
[EMD 53, Nr. 51; tarmišką užrašymą žr.: KLT 121-122: Nr. 227]. Kaip matyti, vietoj ginklų 
lietuvių tradicijoje minimas tai lopšys, tai karūna, tai klumpės, bet žemdirbystės padargai ir 
„Stalo rykai“ ar „bliūdas“ tebėra aiškūs (galėtų kilti klausimas, ar tik ir pats Taurlaukio pava- 
dinimas nėra susijęs būtent su taure, o ne su tauru, kas iš pirmo žvilgsnio lyg ir atrodytų 
įtikinamiau). Vienoje latvių dainoje (LD 1891, var. 3) aukso arklas pasirodo upėje, Dauguvo- 
je, kurios prašoma išmesti jį į krantą: Es redzėju Daugava / Zelta arklu ligojam,; / Sit, vilniti, 
malina, / Te būs dailis arūjinš „Aš mačiau Dauguvoje / Aukso arklą supantis; / Mušk, vilne- 
le, į krantelį, / Čia bus dailus artojėlis“ [Kursite 13]. Šiaip ar taip, tai irgi viena iš įdomių 
baltų-skitų (ir iš dalies keltų) mitinių „izoglosų“, tebelaukiančių tyrinėjimo. 

džikistanas) fragmentas, vaizduojantis iranėnų „visa pergalinį Vėją“, 
Vayuš upairikairya, rytinės jų šakos - sogdų žinotą Vešparkaro vardu 
(pav. 35). Šis Vėjas - keturveidis; J. Vasilkovo žodžiais, „iš ketvirto- 
jo, paties baisiausio, mirties veido, paslėpto nuo žiūrovo, čia telikęs 
juodas pečių siluetas“ (iš asmeninio susirašinėjimo). Bet ir iš mato- 
mų veidų - būtent kairysis (piešiny dešinėje) yra baisus, „blogas“, o 
dešinysis (piešiny kairėje) - dailus, gražus, „geras“, kaip kad lietuvių 
Vėjopačio. Be tiesioginės sąsajos su dviveidžiu Vėjopačiu, dar gali- 
ma atkreipti dėmesį į ragą, pučiamą dešiniojo šios vėjo dievybės vei- 
do, kaip kad lietuvių vėjarodžių „angelai“, irgi vaizduojantys senąją 
vėjo dievybę ar juoba jos „gerąją“ pusę, pučia trimitą, o tautosakos 
Vėjas - dūdą, dūdelę, atstojančią statinę dešinėje Vėjopačio rankoje. 
Dar šiame piešiny krinta į akis pražioti žvėrių nasrai, primenantys 
tiek paties Vėjopačio pražiotas burnas, tiek juolab žvėrių ir pabaisų 
nasrus vėjarodžiuose. Ir t.t. 


Priedas: keletas iškilusių 
papildomų klausimų 


Naudodamiesi proga, iškelsime dar keletą klausimų, kurių spren- 
dimas gali būti susijęs su čia aptartais dalykais. 

Pirma, prisiminkime „Ramajanos“ ištrauką, kurios pabaigoje, kai 
andai pasitraukęs iš pasaulio Vėjas vėl palankiai padvelkė, „ežerai, 
paliovus pūsti lediniam vėjui, pražydo lotosais“. Taigi, gerajam gyvy- 
bės vėjui pasitraukus, jo vietą pasaulyje, kaip jau esame pastebėję, 
buvo užėmęs ledinis mirties vėjas, menantis žiemą, šaltį. Prisiminki- 
me ir L. A. Jucevičių, kuris rašė, jog būtent „Žiemos meto viesulą, 
nešiojantį sniegus ir keliantį pūgą bei pustymus, mūsų liaudis vadina 
velnių vestuvėmis“ [Jucevičius 542]. Panašiai per latvių velnių vestu- 
ves, kaip matėme, ir slikts laiks: gūžas lietus, griežas viesulis, putina 
sniegu u. t. t. „būna blogas oras: žliaugia lietus, sukasi viesulas, pus- 
to sniegą ir t.t.“ [LTT IV 1944: Nr. 32416]; o pradžioj cituotoje 
dainoje (LTdz 22260, žr. sk. 2.1) vėjo pustomam sniegui, pūgai prily- 
ginamos kare Žuvusiųjų vėlės (Sniegi sniga, putinūja... Tas bij puišu 
dvėselites „Sniegai snigo, pūgos pustė... Tai buvo bernelių sielos“). 
Plg. minėtus rusų tikėjimus, jog pakilus pūgai (xy2a), bobos sakyda- 
VO: HaDOJbIAOCb 6 CeNu, aA00 6MepAO AKeCb Hene6He „jau kas tikriau- 
siai kaime gimė arba mirė“ (Pskovas) [3enennn 47]; Ilpuuuna meme- 
NU uU6000ufe Gywesanua 6empos — 603hA uepmeu „Pūgos ir apskritai 
vėjų siautėjimo priežastis - kad velniai duodasi“ (Vologda); Bo epema 
MemMenuų U2DAIOM HA NONAX yepmmu u MEDMGBbIe BbIXODAM U3 MO2UN 
„Per pūgą laukuose dūksta velniai, ir mirusieji išeina iš kapų“ (Tve- 
rė) [Bnacosa 88, 89] bei pan. Savo ruožtu kitas, ne mažiau įprastas 
'pūgą' rusų kalboje žymintis Žodis yra 66:62a. Vardindamas įvairius 
esamus šio nelabai aiškios kilmės žodžio aiškinimus, M. Vasmeris 
sako, jog „neatrodo įtikinama mintis apie skolinimąsi iš suomių viuk- 
ka, viuka “šaltas, smelkiantis vėjas““ [Dacmep I 373]. Mes gi dabar 
galėtume spėti, jog pats suomių žodis yra senas baltizmas, būtent 

baltų vėjo pavadinimo *vėjūka- atspindys, kaip kad ugrofinų komių 
šiaurės vėjo vardas Voypel', arba Boūneno, kaip jau buvo užsiminta, 
laikomas iranizmu ir siejamas su protoiranėnų *Vūyu- [Vassilkov 493; 
Bacnnckos 62-63]. Be to, baltų žodžio skolinimasis savo ruožtu ga- 
li būti kaip nors susijęs ir su atitinkamais estiškų vėjarodžių vaizdi- 
niais. Visa tai, žinoma, tik prielaidos, reikalaujančios atskiro tyrinė- 
jimo. Bet jeigu žodžio skolinimasis pasirodytų tikras dalykas, 
turėtume dar vieną rimtą savo rekonstrukcijos patvirtinimą. 

Antra, pats M. Vasmeris rusų 66:24 'pūga"' sieja su veiksmažo- 
džiu eėamo, slavų *vėjati “dvelkti (apie vėją)', giminišku sans- 
kritiškajam vėyati “(už)pučia", lietuviškajam vėjas bei kt. [Dacmep I 
310, 373]. Tos pat nuomonės, tiesa, su klaustuku, laikosi ir J. Pokor- 
nas [Pokorny 83]. V. Dalio žodyne 86:02a, 862024 patalpintas viename 
lizde su sinonimais ebAnuya, euanuya (iš ebamo, suAmo, eumvca) bei 
sėanuya (iš eėame) [Įlanb I 328]. Nors pastarasis rus. dial. eėamo 
*vytis, pleventi' šiaip jau tradiciškai siejamas su veiksmažodžio 
gumb(ca) “vyti(s), vynioti(s)' šaknimi [UepHnEix I 174], vis dėlto išties 
ne mažiau sėkmingai jį galima sieti ir su eėamo 'dvelkti (apie vėją)". 
Plg. tuos pačius eėanuya, ebAnuya "pūga (MeTeAnb, Bbiora)', V. Dalio 
nurodomus būtent žodžio gėzmo "dvelkti (apie vėją)' lizde [Jane I 
336]. Jeigu tad rusų 66:02a būtų galima suprasti kaip *vėjuga, tai 
kartu vėlgi kiltų įtarimų apie skitų, o gal net stačiai osetiniškojo 
wejug / wejyg įtaką šio žodžio formai, bent jau priesagai. Juoba kad 
žodis žinomas tik rusų, t.y. pačių ryčiausių slavų kalboje, ir tik po 
XVI a., nors jo priesaga, kita vertus, rusams šiaip jau nėra svetima, 
plg. Oep:62a “pašukinis audeklas', 36ep:62a (menk.) “žvėris? [|UepnbIx 
I 174]. Vėlgi kita vertus, šios rusų priesagos menkinamąjį, pejora- 
tyvinį atspalvį žodyje 36ep:62a geriausiai perteiktų lietuvių priesa- 
ga -(iJūkas (t.y. žvėriūkas), kurią kaip tik turime žodyje vėjūkas. 
Šiaip ar taip, rusų sinonimas memėno "pūga" iš tikrųjų turi atitikme- 
nį (skolinį?) osetinų kalboje met / mit “sniegas' [A6aes CEH 31], 
patvirtinantį tokių tarpusavio įtakų galimybę. Spėliojant apie gali- 
mas osetinų wejug / wejyg sąsajas su rusiškuoju 66:02a 'pūga', rei- 
kia turėti galvoje, kad osetinų „Nartų“ epo vajugas Kara, kaip jau 
buvo užsiminta pradžioje, savo kvėptelėjimu visa ką paversdavo į 

ledą [HO 53]; minėtame kabardinų „Nartų“ epo padavime, osetinų 
vajugą atitinkančiam milžinui Pako ruošiantis kovai su nartais ir Ba- 
tarazu, „viesulai užstaugė slėniuos ir tarpekly, / Akmenis ir žolę už- 
pūtė pūga“ [HK 300]; o vajugą atitinkančiam adygų slibinui Bliago 
visa šluojanti pūga pūtė tiesiog iš akių [MHM I 176]. Pagaliau pri- 
siminkime, jog vajugai susiję su geležimi („Mirusiųjų geležinius var- 
tus tau vajugas atvers“, anot jau ne kartą cituoto tradicinio teksto), o 
Rusijoje tikėta, „kad žiemos pūgos (65:02u) lapkričio mėnesį atskren- 
da nuo geležinių kalnų“ [|Acbanacces II 183] (kaip kad ir lietuvių 
Gielžinuks, pasak irgi jau cituoto Kossarzewskio, naktinis baldos, 
pūgas wert, tartumis kad sugraus troba). 

Be to, rusų mitologijoje „5ypa ((Audra'), Memenc ir Bomoea - tai 
trys seserys, ir gyvena jos Bujano saloje kartu su savo broliu Viesulu 
(Buxpo)“ [JleskueBckaa 91]. Todėl, trečia, įdomu, kad J. Pokornas 
[Pokorny 83] vėjo šakniai priskiria ne tik rusų 66:02a, bet ir būtent 
sen. slavų vichvro (rusų euxpo) viesulas", jo indoeuropietiškąją pra- 
formą suprasdamas kaip *yčisuro-. Čia kyla klausimas, ar negalima 
būtų atitinkamą formą rekonstruoti kur kas vėlesniam laikui, būtent 
praslavų kalbos laikotarpiui prieš pat *s virstant *ch, ir joje įžvelgti 
V. Abajevo rekonstruotojo iranėnų *Vayuka-sūra-, tiksliau, šiuo at- 
veju *Vayu-sūra- “galingasis vėjas" fonetinę įtaką? Tačiau tai vis spė- 
liojimai, kuriems patvirtinti ar paneigti čia nebėra galimybės. 

„M. Pretorijaus rankračio, saugomo Vilniaus universiteto Mokslo mu- 

Kynas VJR 25: Nr. 7 (plg. Kynas VV 14: lent. 11, Nr. 10; Kynas VP; 28: 

Perkovskis 152: lentelė 67, Nr. 3. 

Kynas VP, 27: Nr. 5. 

Perkovskis 152, žr. 242: lentelė 67, Nr. 2 (plg. Kynas VJR 26: Nr. 9). 

Kynas VP, 26: Nr. 24. 

Kynas VP, 26: Nr. 23. 

Koncan 50. 

Piešinį maloniai suteikė prof. Jaroslavas Vasilkovas. 


Vėjūkas: A reconstruction of the name and image 
of Lithuanian wind-demon refering to one Scythian 
eguivalent (Ossetian wejug / wejyg) 


Summary 


The work aims to show an affinity between the Ossetian epic giant 
wejug / wejyg and the wind-demon of Lithuanian folklore up to the 
etymological cognation of the first to the Lithuanian deminutive vėjūkas 
(little) wind" / vėjūkas “weather-vane", in reconstruction “wind" also. This 
grounds on the Scythian wind-god name *Vayuka- reconstructed by 
outstanding Russian iranist (native Ossetian) V. I: Abaev (1900-2001) 
according to the mentioned Ossetian wejug /weejyg and the Herodotus' (IV.59) 
Oirooupoc < *Otydoupoc < Scyth. *Vayuka-sūra-. 

The work consists of five parts, some of which are divided into a few 
smaller chapters. 

The first part presents the very Ossetian wejug /wejyg and some of its 
scholar history. For instance, objections to the derivation of the Ossetian 
wejug / wejyg from the Iranian wind-god Vayu- by another outstanding 
Russian scholar V. V. Ivanov are considered. He insisted that the wejug / 
wcejyg has almost nothing in common with the wind in its nature, although 
it is not true. It is note-worthy that later V. V. Ivanov himself agreed with 
the windy nature of the Ossetian wejug /wejyg and its derivation from the 
Iranian Vaūyu-. 

The second part of the work deals with the main features of the wejug / 
wejyg, one after another, comparing them with the corresponding features 
of the Lithuanian wind-demon: wind as ghost of the dead; evil spirit, the 
Devil; embodied wind wounded by knife (sword); wind-demon attending a 
dance (a wedding party) and abducting a girl; wind-demon with only one 
eye or damaged sight; wind-demon as a giant; embodied wind with its head 
hooped; wind as manyheaded demon or dragon. 

The third part consists of two chapters. In the first one, the image of the 
Lithuanian wind-god Vėjopatis ("Lord of the Wind') portrayed by M. Praeto- 
rius (17 c.) is examined taking into account the features of the wind, 
especially the “negative" wind, in folklore. In the second chapter, the 

connection of the Vėjopatis image with the later traditional weather-vanes 
1s suggested and, in its turn, of the traditional weather-vanes with the 
corresponding features of the wind in folklore. 

The fourth part of the work discusses the affinity between the Ossetian 
wejug / wejyg and the Lithuanian vėjūkas, the name of the wind-demon 
*Vėjūkas in reconstruction, from the etymological point of view. 

And in the fifth part the problem of direct Scytho-Baltic mutual influences 
is considered. 

A few further presumptions, as that of the loaning of the Finnishviuk(k)ja 
*cold penetrating wind' from the Baltic *vėjūka-, and some other, are 
proposed in addition. 

Ahura Mazda - 34 

Akis (viena akis, aklumas ir t.t.) - 15, 

81, 84, 100, 111, 120, 163, 164 

Astovidatas (Astvihatas) - 34, 35, 88 

116, 117, 119, 131, 142 

Badynoko - 94, 100 

107, 109-119, 140, 142, 144, 150— 

Geležis, plienas - 18, 19, 75, 76, 101, 
103-109, 113, 119, 142-144, 150, 
151, 157, 160, 180 

Gilgamešas - 136 

Gyvatė — žr. slibinas 

Hanumanas — 27, 29-32, 45, 46, 77, 
98, 121, 135 

Harpija —- 14, 47, 148 

Hermis — žr. Merkurijus. 

Hurakanas - 92 

Indra - 11, 21, 29, 30, 33, 45, 46, 76, 
78, 99 

Inyžas - 95, 101, 111 

Isidė - 63, 149 

Jama - 28 

Jovušas - 22, 23 

Juodas (lat. jods, jodi) - 56 

Jupiteris - 101, 148, 167 

Jūra - žr. vanduo. 

Kairė — žr. dešinė. 

Kala - 27 

Kalavijas, kardas — žr. peilis. 

Kiklopas —17, 94, 95, 101, 127 

Kirvis — žr. peilis. 

Kurdalagonas - 76, 105, 113 

Laima, Laimė - 13, 128 

Lokis - 98 

Milžinas - 14, 15, 17, 19-23, 30, 35, 
37, 77, 78, 86, 87, 92-103, 107, 
109, 111, 113, 114, 127, 137, 180 

Munis — 14, 61 

Nartai — 15, 16, 22, 77, 86, 87, 93, 96, 
100-102, 105, 109, 111-113, 138, 
175, 179, 180 

Neptūnas - 121, 122 

Oitosyras, *Oigosyras - 20, 165 

Osiris — 63, 149 

Pako - 101, 102, 180 

Paravaha (skr. parūvaha) - 27, 28 

Peilis, kardas, kalavijas, kirvis —- 11, 
46, 63-79, 82, 91-94, 104, 105, 
113, 117, 146 

Perkūnas, griaustinis, žaibas ir pan. — 
19, 30, 38, 45, 46, 51, 52, 55, 59, 
74—79, 85, 88, 100, 101, 105, 108, 
113, 122, 123, 133, 145, 148, 175 

Polifemas —- 17, 93-95, 100, 101 

Prabhandžana (skr. Prabhanjana) - 
26, 134, 135 

Pradžapatis —- 29, 30 

Pramžimas - 97, 120 

Prometėjas — 101, 102 

Pūga, pustymas — 19, 42, 43, 57, 79, 
82, 88, 89, 102, 103, 133, 135, 
178-180 

Puruša — 26 

Ragana, burtininkas ir pan. - 20, 40, 
43, 44, 54-56, 58-61, 63, 66, 70-— 
73, 82, 83, 88, 108, 110, 121, 147 

Rahus - 29, 30 

Saulė — 11-13, 28, 29, 32, 45, 105, 
141, 150, 157 

Slibinas (smakas), žaltys, gyvatė - 25, 
26, 36-39, 58, 59, 81, 82, 88, 89, 
109-111,113, 114, 149-152, 166, 
180 


Soslanas — 16, 76, 86 

Sozyrko, Sosruko - 101, 105 

Sparnai (sparnuotas ir pan.) — 55, 58, 
101,110, 111, 115, 134, 142-144, 
148-151, 159 

Srošas - 35 

Starkadas — 99 

Statinė — 88, 89, 108, 109, 116, 118, 
119, 147, 177 

Stmbogas — 31, 45, 121 

Šamanas — 60-62, 80, 81, 104, 137 

Šiaurys, žiemys vėjas - 23,31,32, 39, 
83, 97, 106, 109, 122, 123, 129— 
131, 135, 138, 146, 148 

Šokis - 15,43, 52, 57, 59, 68, 71, 79 
87, 90, 100, 101, 105, 107, 109, 
110, 113, 149, 150 

Targitajas - 167, 174 

Televelis - 105 

Tifonas, Tifoėjas - 102, 103, 111, 121 

Tiltas — 35-39, 106-108, 117 

Toras — 99 

Totas - 28 

Trolis - 17, 59, 98 

Ugnis - 11, 13, 98, 101, 102 

Uodega — 38, 39, 60, 109, 120, 142, 
143 

Upė - 28, 36, 38, 39 

Uryzmagas - 93, 94 

Vajugas (oset. wejug / wejyg)- 14-23, 
35, 37, 46, 60, 63, 75-79, 86, 87, 
90, 92-94, 98, 99, 103, 105, 109— 
114, 127, 164, 165, 176, 179, 180 

* Vajukas (iran. *Vayuka-)— 20-22, 24, 
135, 164, 165, 167, 176, 180 

Vajus (iran. vayu, sen. indų vūyu ir 
pan.) — 11, 12, 14, 17-21, 23-31, 

33-35, 37, 45, 46, 48, 61, 78, 88, 
98, 99, 103, 108, 121, 134, 135, 
164, 177, 179, 180 

Vanduo, jūra, marios ir t.t. - 11, 13, 
28, 30, 32, 39, 45, 48, 83, 95, 97, 
98, 102-104, 110, 111, 120-128, 
131-138, 144, 146, 147, 150, 153, 
161, 163, 164, 168, 169 

Vartai - 18, 19, 35, 37, 98, 103, 104, 
112, 117, 151, 157, 180 

Varuna - 30, 121 

Vata (iran. vata, sen. indų vata ir pan.) 
— 11,21, 22,61, 108 

Vedijus (lot. Vėdius) - 20 

Vejovis (lot. Vėjovis, Vėjus Jovis) — 
20, 23 

Vėjarodis - 138-163, 165, 166, 177, 
179 

Vėjas (vėjai), viesulas — 11—165, 176— 
180. 

Vėjo motė (lat. Vėja mūte) - 19, 31, 
34, 56, 78, 122, 137, 146 

Vėjopatis - 11-13, 20, 24, 115-117, 
119, 120, 122, 124, 127-129, 136, 
138, 140, 142-148, 150, 152, 163, 
165, 177 

Vėjūkas — 24, 132, 161-167, 176, 179 

Vėlė (dūšia) - 22, 25, 28, 35-38, 40— 
50, 55, 60, 61, 63, 74, 80, 83-85, 
87, 100, 101, 104, 112, 114, 120, 
121, 137, 153-155, 157, 158, 178 

Vėliava — 115, 139-141, 153-155, 
158, 161 

Velnias — 16, 22, 38, 40-42, 49-60, 
63, 64, 66, 67, 70-76, 78-86, 88— 
92, 95-97, 100, 101, 104, 105, 
107, 109-111, 113, 114, 135-137, 


145, 146, 149, 150, 153, 154, 158- 
160, 163, 164, 176, 178 

Vestuvės, veselė ir pan. — 52, 57, 59, 
67,79, 80, 82-87, 89, 90, 107, 109, 
113, 164, 178 

Videvutis - 173 

Vijus — 14, 18, 26, 73, 89, 103 

Viršaitis —- 125, 126 

Višnus - 27 

Vizaršas (Vizarešas) — 35, 37, 38 


Vyžūnas ir pan. - 37, 38, 109 

Voipelis - 88 

Votanas, Vodanas, Odinas - 22, 45, 83, 
121, 148 

Zefyras - 14, 21, 102, 103, 138 

Žaibas — žr. perkūnas. 

Žaltys — žr. slibinas. 

Žirgas — žr. arklys. 

Žuvis (lydeka ir kt.)— 39, 54, 116, 120, 
124—128, 147, 152, 153, 153 

Osetinų tradicijoje esama demono, 
milžino vardu vėjugas (waejug arba 
wejyg), kilusio iš jų protėvių skitų 

vėjo dievybės Vajuko (*Vayuka-). Savo 
būdingais bruožais osetinų vajugas irgi 
nepaprastai primena vėją - „blogajį“ vėją, 
vėjo demoną, gerai žinomą ir lietuvių 
tautosakoje. O minėtos skitų dievybės 
vardas *Vayuka-, pasirodo, visiškai tiksliai 
atliepia tiek lietuviškam mažybiniam 

vėjo pavadinimui vėjukas, tiek vėjarodžio 
pavadinimui vėjūkas, kurie tad, galimas 
daiktas, tebemena seną atitinkamos 
lietuvių vėjo dievybės ar demono tikrinį 
vardą *Vėjūkas. Šio lietuvių vėjo demono 
paveiklsą mums padeda atkurti ir 
tautosaka, ir istorijos šaltiniai, pirmiausia 
Mato Pretorijaus žinia apie lietuvių vėjo 
dievą Vėjopatį, ir lietuviški vėjarodžiai, 
kurių įprasti „angelai“, didelei nuostabai, 
gali būti visai ne bibliniai angelai, o 

labai panašiai įsivaizduota ir nuo seno 
vėjarodžiuose vaizduota lietuvių vėjo 
dievybė. Apie visa tai bei dar kai ką ir 
kalbama šioje knygoje, kartu aptariant 
lietuvių protėvių tiesioginius santykius 

su osetinų protėviais skitais. 


